
Utei, geriausiai kaimynei pasaulyje 


„Atleiskite, gal galėtumėte man pasakyti, kuo aš vardu?“ 


„Žinoma. Tavo vardas Izabelė, tu esi mano sužadėtinė “. 


Sunku patikėti, bet šioje istorijoje yra šiek tiek tiesos: Izabelė prarado 
atmintį ir nė nenutuokia, kas ji ir iš kur. Fabijus, besiruošiantis atida- 
ryti prabangų restoraną, ne tik atrodo tarsi dievaitis, bet ir nepaprastai 
skaniai gamina maistą. Regis, užtenka priežasčių, kad būtų galima 
džiaugtis tokiu puikiu sužadėtiniu, tikintis jį kada nors ateityje prisi- 
minti. Bet kodėl jis elgiasi tarsi kirvis miške, o savo pritrenkiančiu ita- 
lišku žavesiu stengiasi pakerėti kitas, tik ne ją? Kodėl ji, profesionali 
virėja, nesugeba netgi supjaustyti svogūnų? Ko nori tie juokingi tipai, 
išsipūtusiais švarkais? 

Ir kaip atsitiko, kad ji, mūvinti žiedą su trijų karatų deimantu ir 
avinti Manolo Blahnik batelius, turi šveisti šio storžievio italo puodus 
ir lyginti prijuostes? 


Ir kada, velniai griebtų, mes pagaliau kartu miegosime?.. 


Linksma ir patraukli meilės istorija tarp atmintį praradusios jaunos da- 
mos ir išoriškai šiurkštaus, tačiau geraširdžio vyro. Jų romanas rutulio- 
jasi tarp itališkų makaronų, pesto padažų ir pistoletų. 


Norite patirti ką nors nepaprasta? 


Svajojate ramiai pailsėti vienas, praleisti vakarą dviese ar būryje 


gerų draugų? 


Jums svarbu ne tik rinktinis maistas ar taurus vynas, bet ir elegan- 
tiška, prabangi aplinka? Tuomet pas mus jausitės puikiai! Apsi- 
lankykite pas mus ir pasimėgaukite stilinga aplinka ir mūsų sve- 
tingumu... 


— Čia bus didžioji restorano salė, - tarė Fabijus. Jis pamojo ranka 
salės link, klausdamas savęs, ar klientė sugebės viską įvertinti teisin- 
gai. Jai tai pavyktų, jeigu sugebėtų pažvelgti toliau į ateitį. Žinoma, ji 
turėtų pasistengti įsivaizduoti salę be viso šito šlamšto ir purvo, ne- 
kreipti dėmesio į voratinklių užuolaidas, kelių centimetrų storio dulkių 
sluoksnį, padengusį visus čia esančius baldus, ir šiukšles, kurios susi- 
kaupė čia lankantis tikriausiai ne vienai valkatų kartai. 

Izabelė van Helsing, per reklaminio lankstinuko kraštą apžvelgusi 
visą salę, primerkė akis. 

— Ar salė jau buvo bent kartą naudota? 

„Žinoma, - pagalvojo Fabijus, — paskutinį kartą - prieš penkiasde- 
šimt metų.“ 

— Ne, žinoma, ne, - draugiškai tarė jis, vildamasis, kad jo balse ne- 
nuskambėjo susierzinimo gaidelė. - Mes perėmėme šį namą tik prieš 


dvi savaites ir kaip tik dabar tvarkome jį. Žinoma, ir darome remon- 
tą. 

— Pastatas labai didelis, — po pauzės pridūrė būsimo restorano savi- 
ninkas. 

— Taip, didelis, jau iš išorės tai matyti. Tik paliktas likimo valiai. 

Izabelė van Helsing pažvelgė į Fabijų taip, tarsi ši jos replika tiktų 
ir jam pačiam. Tada savo aukštakulniais atsargiai nukaukšėjo medinė- 
mis grindimis į salę, išgąstingu žvilgsniu apžiūrėjo ant sienų kabančius 
medžioklės trofėjus — beviltiškai apdulkėjusias, kai kur aptrūnijusias 
elnių galvas, daugybę ragų. Tikriausiai prireikė visos medžiotojų armi- 
jos ir ne vienerių metų, kad būtų sumedžiota tiek žvėrių, kurių ragais 
buvo apkabinėta visa salė. 

— O dieve, - išsprūdo Izabelei. 

— Jums tereikia įsivaizduoti šią salę visiškai švarią, —- suskubo pasa- 
kyti Fabijus. — Visą šitą laužą mes, aišku, išmesime. 

Jis stengėsi nežiūrėti į jos kojas, kurios su aukštakulniais bateliais 
atrodė neįtikėtinai ilgos. Ir, žinoma, nespoksoti į jos sėdynę. 

— Iki jūsų šventės salė atrodys tarsi iš paveiksliuko. 

Fabijus suko galvą, ar žiedas ant dešinės merginos rankos nėra jos 
sužadėtuvių žiedas. Argi pasaulyje būna tokio dydžio deimantų? Pasak 
Natašos, tai bent jau trijų karatų deimantas, gal net trijų su puse. Ne 
taip kaip Nataša, jis nelabai nusimanė apie šiuos dalykus, bet tikėjo jos 
žodžiais. 

Reikėtų vienerių didelių vestuvių, tokių, kokias ruošiasi kelti ši 
nauja jo klientė — reikia tikėtis, nauja klientė! — ir Fabijus galėtų 


pasisamdyti mažiausiai dešimt valytojų komandų. O jeigu mergina 
dar parekomenduotų jį savo kitoms turtingoms draugėms, jis turėtų 
galimybę pasisamdyti dar du ar tris virėjus padėjėjus, dvi padavėjas, 
desertų meistrą. Ir dar būrį amatininkų, kurie čia turėtų darbo dar ke- 
lias savaites. Tereikėjo, kad ši jauna ledi nuspręstų čia kelti savo ves- 
tuves. 

— Hm, - savo apmąstymus nutraukė mergina, apžvelgdama patalpą 
aiškiai nepritariamu žvilgsniu. — Čia kažkaip ... hm, nežinau, kaip tai 
pasakyti. 

— Romantiška? — įsiterpė jis. — Istoriška? 

— Labiausiai tinkamas žodis būtų „beviltiška“, — tarė Izabelė. 

Kodėl tokia snobiška ožka turėjo būtent tokį užpakaliuką? Ir kodėl 
jis privalo mandagiai kalbėtis su ja? 

Laimė, jam laiku šovė į galvą atsakymas į pastarąjį klausimą. Juk 
jam skubiai reikėjo klientų. Gerai mokančių klientų. 

— Mes energingai dirbame, - atsakė jis. - Renovuojame visą pasta- 
tą. Bet kokiu atveju mes laiku pabaigtume visus darbus ir jūsų vestu- 
vių puota vyktų puikioje aplinkoje. 

— Hm, - mergina dar kartą apsižvalgė aplink, tačiau, regis, visai ne- 
tryško džiaugsmu. — Ar galėčiau dar apžiūrėti tualetus? 

— Gal ... verčiau ne. Šiuo metu jie remontuojami, - atsakė Fabijus. 

Tiesą sakant, tualetai atrodė katastrofiškai, bet negi jis galėjo jai 
apie tai prasižioti? Tarkim, galėtų pasakyti taip: būna dienų, kai iš 
vamzdžių laukan veržiasi šūdai, tačiau santechniką mes jau išsikvietė- 
me. 

— Pone, ... hm?.. - Izabelė pasirausė savo rankinuke, matyt, ieško- 
dama vizitinės kortelės, kurią Fabijus įspraudė į jos delną, sveikinda- 
masis su ja. 

— Santinis, — tarė jis. — Fabijus Santinis. 

Fabijus juk merginai jau anksčiau prisistatė, sakė savo vardą net du 
kartus. Pirmą kartą, kai skambino jos draugė ir susitarė atvykti apsidai- 
ryti, ir antrą kartą, kai ji atvažiavo čia. 

— Pone Santini, ar galiu kalbėti atvirai? — paklausė Izabelė, nerūpes- 
tingai suglamžiusi lankstinuką ir numetusi jį ant žemės. 

— Prašom, jeigu norite. 

Ji mostelėjo salės link: 

— Čia viskas visiškai sudergta, daiktai sutrūniję, be to, dvokia. Sta- 
lai ir kėdės atrodo taip, tarsi iš jų tebūtų likę tik kinivarpų išgraužtos 
skylės. Visa salė tiesiog... laužas. 

Fabijus vargais negalais susivaldė nesugriežęs dantimis. Jis norėjo 
Ją čiupti ir gerai papurtyti. 

— Kaip jūs pasakysite, — šaltai teištarė jis. 

Mergina atsiduso: 

— Jums tikriausiai įdomu, kodėl aš taip vėlai ieškau patalpų vestu- 
vėms, nors jos numatytos jau kitą mėnesį? 

Jis mandagiai linktelėjo, nors tai jo nė kiek nedomino. Dabar jau 
nedomino, nes tai, kad ji neketino užsisakyti šių patalpų, buvo taip pat 
matoma, kaip matomas ir milžiniškas deimantas ant jos rankos. 

— Vestuvės vyks mano gimimo dieną. Mes pagalvojome, kad būtų 


puiku tuo pačiu metu švęsti ir mano dvidešimt devintąjį gimtadienį, ir 


mūsų vestuves. Tai taip pat palankus laikas ir astrologiniu požiūriu, jei- 
gu jūs suprantate, ką turiu omenyje. 

— Žinoma, — tarė jis, nors nė nenutuokė, ką tai galėtų reikšti. 

— Iš pradžių mes ketinome kelti vestuvių puotą kitame restorane, se- 
name dvare, panašiame į jūsiškį. Bet jis, deja, buvo šiek tiek ... Ji nu- 
tilo, matyt, ieškodama tinkamo žodžio. 

— Švaresnis, - tarė Fabijus. 

Ji linktelėjo: 

— Deja, jis sudegė. Tai buvo „Juodasis ėriukas““. 

Fabijus taip pat linktelėjo - jis tai puikiai Žinojo. 

— Taigi, — tarė Izabelė. 

Paskutinį kartą apžvelgusi salę, ji nukaukšėjo durų link. O netrukus 
paaiškėjo, kad ji padarė klaidą, palietusi durų rankeną. Durys, jau 1r 
prieš tai kreivai kabojusios ant vyrių, girgždėdamos pasviro ir krito ant 
žemės. Iš jų liko tik sutrupėjusių medžio gabaliukų krūva. Laimė, Iza- 
belė van Helsing spėjo laiku atšokti į šalį. 

— Ar nieko neatsitiko? — pasiteiravo Fabijus. 

— Ak, tu dieve! — mergina nusikratė medžio dulkes nuo prabangiai 
atrodančios vasarinės suknelės. — Čia juk pavojinga gyvybei! 

Šio nutikimo metu Izabelė pametė vieną savo aukštakulnį. Kai Fa- 
bijus pakėlė ir padavė jai batelį, pastebėjo, kokia maža ji buvo be aukš- 
tų kulnų. Jos viršugalvis daugių daugiausia tesiekė jo smakrą. Mergi- 
na atrodė tarsi maža grakšti elfė su dailiais, tinkamose vietose tobulais 
kūno išlinkimais. Iš esmės ji buvo visai ne jo skonio. Be to, tikra ne- 


dorėlė. Na ir gerai, kad tos durys išvirto jai tiesiai po kojomis. 

— Man labai gaila, - tarė jis apgailestaudamas, — kad taip atsitiko. 
Jau vakar turėjo ateiti stalius ir pradėti tvarkyti duris ir visa kita, bet 
paskui pasakė, kad ateis rytoj. 

Ji paėmė iš jo rankų batelį — minkštos odos aukštakulnį su dirže- 
liais, — ant kurio, regis, buvo nė kiek ne daugiau odos, negu jo laikro- 
džio dirželyje. Greičiausiai netgi mažiau. O batelių kulnas buvo beveik 
tokio pat dydžio, kaip ir pats batelis. Tai, kad mergina su tokiais bate- 
liais apskritai galėjo paeiti, Fabijui atrodė tarsi gamtos stebuklas. 

— Likimo ironija, — tarė Izabelė, audamasi batelį. 

— Kas? — paklausė Fabijus. — Tai, kas atsitiko durims? 

Mergina papurtė galvą: 

— Tas gaisras. Netikėtai iki pat pamatų sudega nuostabaus grožio dva- 
ras su visu restoranu, garsėjančiu puikia virtuve, o toks tvartas kaip šis, 
kuriam šiek tiek ugnelės būtų visai ne pro šalį, stovi lyg niekur nieko. 

Ji dar kartą paniekinamai nužvelgė salę. 

— Žinote, visai nebūtina studijuoti interjero dizainą (ką aš, beje, stu- 
dijavau keletą semestrų), kad pamatytum, jog visa tai niekam tikę. At- 
leiskite man, kad kalbu taip atvirai, bet tai sutrūniję griuvėsiai. Čia 
trūksta tik vieno dalyko: didelės griovimo mašinos kriaušės. 

Fabijus suglumęs spoksojo į ją. Ar šita ožka tikrai ką tik pasakė šią 
neregėtai begėdišką įžūlybę? 

Izabelė patraukė išėjimo link, o jis prieš savo valią įsistebeilijo į ją 
iš nugaros. Ir iš nugaros ji atrodė taip pat patraukliai, kaip ir iš priekio. 
Ji buvo tikra nedorėlė, bet jos užpakaliukas atrodė toks įspūdingas, 
kaip ir jos kojos. 


Tarsi pajutusi jo žvilgsnį, Izabelė van Helsing pažvelgė per petį at- 
gal. 

— Ar kartais nežinote, kur yra Erikas ir Dafnė? 

— Jeigu turite omeny savo sužadėtinį ir draugę, jie, manau, nuėjo 
aukštyn apžiūrėti vestuvių apartamentų. 

— Na, šis klausimas, matyt, jau išsisprendė. 

— Manau, rasite išėjimą laukan, — šaltu balsu iškošė Fabijus. — Iki 
pasimatymo. 

Daugiau nekreipdamas dėmesio į viešnią Fabijus praėjo pro ją ūki- 
nės dvaro pusės link. Jo paskutiniai žodžiai tebuvo tuščia frazė. Jeigu 
būtų jo valia, ši pasipūtusi mergšė galėtų visiems laikams dingti 1š jo 
akių. 


Izabelė nusivylusi žvelgė jam pavymui. Matydama jo ištiestą nugarą 
ir iš įsiūčio pakeltą galvą, ji pamanė, kad nedaug tesurinko taškų sa- 
vo naudai. Galbūt jai nereikėjo, nupiešti jam jau tokio apleisto namo 
vaizdo. Juk buvo galima pastebėti, kokie brangūs jam buvo šie seni 
mūrai. 

Tačiau net ir savininko pasididžiavimas negalėjo nuslėpti stiprios, 
tarsi iš atviros kloakos sklindančios smarvės. Vos tik čia atvažiavę, jie 
visi dar iš tolo pajuto bjaurų dvoką, tačiau Dafnė pasiūlė bent jau ap- 
žiūrėti dvarą. 

— Dvaras atrodo toks autentiškas, — tarė ji, — tarsi būtų mažiausiai 


dviejų šimtų metų senumo. 

Izabelės galva, šis dvaras čia jau stovėjo mažiausiai tris, 0 gal net ir 
keturis šimtus metų. Baldai anfiladose tikriausiai taip pat buvo ne ką 
naujesni. 

Vestuvių puotai ši skylė tikrai visiškai netiko, nors gal ji išdidžia- 
jam savininkui tai galėjo pasakyti ir kiek diplomatiškiau. Izabelė prisi- 
minė, kokiu įsižeidusiu žvilgsniu jis ją nužvelgė, nueidamas savais rei- 
kalais. Galbūt taip atsitiko todėl, kad jis buvo italas, o italai negali pa- 
kęsti, kai kas nors sumenkina tai, kas jiems išties brangu. 

Šio apleisto dvaro tikrai nepavadinsi kokiu kitu žodžiu, o tik hobiu. 
Jeigu italas iš tikrųjų per keturias savaites ketino iš jo padaryti gurma- 
nų šventovę, jis be galo pervertino savo gebėjimus. Ne, tai buvo bepro- 
tiška, tiesiog absurdiška idėja. | 

Tad jeigu ji ir būtų buvusi mandagesnė, vis tiek jis bet kokiu atve- 
ju tai būtų neteisingai supratęs. 

Taigi galiausiai Izabelė buvo visai niekuo dėta, kad jos nuotaika 
taip subjuro. Ne tik dėl to, kad tas italų supermačo nuolat spoksojo į 
jos užpakalį ir kojas. Ji nepajėgė suprasti pati savęs. Jau keletą dienų ji 
buvo tokia nervinga, kad pratrūkdavo dėl menkiausio mažmožio. Vis- 
kas dėl šios vestuvių puotos. Viskas... dėl pačių vestuvių. 

Ne tiek dėl pačios šventės ar jos vietos, bet dėl vedybų apskritai. 

Kodėl pastaruoju metu nuolat prieš jos akis iškildavo akimirka, kai 
Erikas paprašė tekėti už jo? Dažniausiai ji išgirsdavo save atsakant: 
„Taip“. Tačiau ne visada. 

Kartais, pavyzdžiui, ji išgirsdavo save tariant: „Aš nežinau“. Arba: 
„Kodėl taip staiga?“ Arba: „O kam tos vestuvės?“ 


O kartais ji atsakydavo tiesiog: „Ne“. 

Izabelė priėjo į viršų vedančius laiptus, padengtus dulkių gumulais. 

— Erikai? — sušuko ji, lipdama į antrą aukštą. - Dafne? Kurgi jūs? 

Viršuje jau ne taip stipriai dvokė išviete kaip apačioje, tačiau čia 
buvo daug daugiau dulkių ir voratinklių. Izabelė, nusibraukusi nuo vei- 
do plonyčius voratinklius, pasibjaurėjusi nusispjovė. Ar tas Fabijus, 
kokiu gi jis ten vardu, apskritai turi samdomų darbuotojų? Iki šiol ji 
čia, be jo paties, nematė nė gyvos dvasios. 

Ji susirado savo rankinuke jo vizitinę kortelę, nes vėl pamiršo, kuo 
jis vardu. Santinis. Fabijus Santinis. Malonus vardas, skamba tikrai 1ta- 
liškai. Pasak Dafnės, jis kilęs iš Neapolio. Ji taip pat minėjo, kad, prieš 
nuosavo restorano atidarymą, jis mokėsi Paryžiuje, pas virėją-guru, 
dirbusį penkių žvaigždučių restorane. 

Platoko koridoriaus akmeninės sienos buvo iškaltos storu ąžuolinių 
paneliu. Vis dėlto šis senas pastatas buvo kažin kuo ypatingas, Izabelė 
turėjo tai pati sau pripažinti. Dafnė tikrai buvo teisi, sakydama, kad na- 
mas autentiškas. Turint pakankamai laiko ir pinigų, jį tikrai buvo gali- 
ma tinkamai sutvarkyti, galbūt netgi įkurti čia gerą restoraną. Tačiau 
tokiu atveju sutvarkyti šį dvarą užtruktų kelis mėnesius, o ne kelias sa- 
vaites. Galbūt reikėtų tiesiog atidėti vestuves. Argi būtina tą pačią die- 
ną 1r gimtadienį švęsti, ir vestuves kelti! O gal dar geriau būtų palauk- 
ti vienerius metelius iki jos trisdešimtojo gimtadienio. Būtų tinkames- 
nė proga švęsti apvalų jubiliejų, negu niekuo neypatingą dvidešimt de- 
vintąjį gimtadienį. 

— Erikai, ar tu čia, viršuje? Dafne! Ei! Atsiliepkite! 

Išgirdusi balsus, Izabelė sukluso. Dešinėje, storo mūro sienoje, bu- 
vo siauros durys, pro kurias eidama ji aiškiau girdėjo balsus. Nedvejo- 
dama pastūmė duris. Jos girgždėdamos atsivėrė, ir Izabelė išvydo tam- 
sų, priplėkusį kambarį, kurio sienos, kaip ir koridoriaus, buvo iškaltos 
medžiu. Jeigu čia ir buvo langas, tai jis tikriausiai sandariai užkaltas, 
nes be iš koridoriaus sklindančios šviesos į kambarį iš išorės nepateko 
nė vienas Šviesos spindulys. 

Atidarius duris, balsai dar aiškiau buvo girdėti. Izabelei pasirodė, 
kad jie buvo Eriko ir Dafnės. Geriau įsiklausiusi, ji net suprato kelias 
pokalbio nuotrupas. Vienu metu jai net pasirodė, kad išgirdo tariant sa- 
vo vardą. 

Vis dėlto buvo aišku, kad be jos šiame kambaryje nebuvo nė gyvos 
dvasios. Visur kabojo tankūs voratinkliai, o sprendžiant iš dulkių 
sluoksnio, matomo nuo slenksčio net ir prieblandoje, atrodė, kad į šį 
kambarį jau ne vieną dešimtį metų nebuvo atklydęs nė vienas Žmogus. 

Balsai skambėjo neįprastai dusliai, tarsi iš tolo, tartum šnibždėtų 
kambario sienose tūnantys vaiduokliai. 

Sienose... Izabelė, kurį laiką pastovėjusi ir palaukusi, kol akys ap- 


sipras su menka šviesa, žengė į tamsų kambarį. 


Fabijus galąstuvu aštrino filė pjaustymo peilį. Po to apžiūrėjo jį prie- 
šais šviesą ir patikrino ašmenų aštrumą. Puikiai išgaląsta, taip, kaip rei- 
kia. 

— Ką ketini nudobti? — paklausė Nataša. — Atrodai baisiai įsiutęs. 


— Tai tikriausiai todėl, kad esu įsiutęs. 

Jis sugriebė už uodegos brangią žuvį, kurią gamins vakarienei, 
tėkštelėjo ją ant blizgančio darbo stalo, pagaminto iš aukštos kokybės 
plieno, ir perpjovė ją išilgai. 

Nataša stovėjo prie viryklės ir gamino padažą. Pakėlusi šaukštą, pa- 
klausė: 

— Pyksti ant šviesiaplaukės princesės? Kuo ji buvo vardu? 

— Izabelė van Tokia Anokia. Nežinau tiksliai. 

— Jai čia tikriausiai nelabai patiko, ar ne? 

Fabijus tik patraukė pečiais. 

— Aš tau iš karto sakiau — inercijos dėsnis yra prieš mus. 

— Tu vis su savo teorijomis, — atsakė vaikinas. 

Nataša, kol dar nedirbo virėja ir nebuvo tokia stora, viename Las 
Vegaso kazino buvo šou mergina. 

— Na, nesakyk. Juk tai tiesa. Nesėkmių virtinė yra nesėkmių virtinė. 

Nataša sumažino viryklės temperatūrą viena padala ir pasivėdino 
ranka, gausiai apmaustyta žiedais. 

— Pirmiausia likimas smogė į svečių tualetą, — pradėjo dėstyti ji. — 
Vėliau rūpesčiai dėl drėgstančio rūsio. Ak taip, dar tas statybos prie- 
žiūros žinybos atstovas, kuris mums visiems duoda garo. 

Ji susimąstė. 

— Gal dar ką nors pamiršau? 

Fabijus dar galėjo jai priminti tą pažaduką stalių, stringančius 
instaliacijos darbus 1r Hario gripą, tačiau ji ir taip visa tai gerai Ži- 
nojo. 

Fabijus išėmė žuvies vidurius, švariai ją išvalė ir padėjo į šalį. Ta- 
da ant pjaustymo lentos padėjo kelias nuskustas morkas ir paėmė kitą 
peilį, taip pat aštriai išgaląstą. Tolygus peilio geležtės skambčiojimas jį 
ramino. Tai buvo vienas iš tų garsų, kurie jį visada teigiamai veikė. Ką 
jau ką, 0 gaminti maistą vaikinas mokėjo tikrai puikiai. 

— Žmogau, jeigu nematyčiau savo akimis, nepatikėčiau, — nuo durų 
pasigirdo vyro balsas. 

Fabijus liovėsi pjaustęs morkas. Vargais negalais jis atsispyrė norui 
staigiai pasisukti ir, užuot pasisveikinęs, sviesti į lankytoją peilį. 

Nutaisęs abejingą veidą, jis lėtai atsisuko. 

— Sveikas, Neronai. 

— Sveikas, Fabijau. Duryse stovėjo Neronas Foskarinis, save lai- 
kantis didžiausiu gurmanu šioje Alpių pusėje, ir širdingai šypsojosi. 

— Kaip ir anksčiau esi tikrų tikriausias meistras, — tarė Neronas. — 
Niekas kitas nemoka pjaustyti morkų taip kaip tu. 

— Jums reikėtų pamatyti jį, pjaustantį svogūnus, - įsiterpė Nataša. — 
Pjausto kaip automatas. 

Neronas metė į ją grėsmingą žvilgsnį, tačiau moteris nesuglumo ir 
atlaikė jį. Nataša mielai pasakodavo apie metus, praleistus Las Vega- 
se. Nuo to laiko ji esą tujina visus Amerikos mafijos bosus ir sakė, 
kad tokie apykvailiai, krikštatėviais save vadinantys neapoliečiai 
verti tik padavinėti vandenį tiems tipams, su kuriais ji susipažino ka- 
zino. 

Deja, Fabijui niekuo negelbėjo Natašos pažintys, tikros ar tik įsi- 


vaizduojamos. 

— Daug kas pasikeitė nuo to laiko, kai buvau čia paskutinį kartą, — 
tarė Neronas. 

Palankiu žvilgsniu jis apžvelgė virtuvę. Žinovo akimis įvertino 
žvilgančius stalus ir virykles, pervedė pirštu per iki blizgesio nupoli- 
ruotas plieninių spintų dureles ir lentynas. 

— Preciziški virtuvės įrankiai profesionalams, — pripažino jis. — Ši- 
tie peiliai — ar jie japoniški? 

Neronas palingavo galva ir pliaukštelėjęs liežuviu, pats iš karto at- 
sakė į savo klausimą. 

— Žinoma, japoniški. Juk matyti. 

— Jeigu matyti, tai kam taip kvailai klausi? — vėl įsiterpė Nataša. — 
Taip klausdamas, tik pasirodai esąs atsilikęs. 

Neronas išsitiesė visu savo nedideliu, vos metro šešiasdešimties 
centimetrų ūgiu, kad net jo kelnių atvartai pakilo, apnuogindami ne tik 
jo liesas kulkšnis, bet ir mažiausiai dešimties centimetrų aukščio batų 
kulnus. 

— Turėtum pamokyti šitą bobą geresnių manierų, - pratarė jis. - Ne- 
galiu pakęsti moterų rėksnių. 

— Tu paklausk manęs, ko aš negaliu pakęsti, — atšovė Nataša. 

— Nataša, gal galėtum mus trumpam palikti vienus, — paprašė Fabi- 
jus. — Aš pasirūpinsiu padažu. 

Nataša truktelėjo savo plačiais pečiais, metė į Neroną pašaipų 
žvilgsnį ir, traukdama virėjos kepuraitę nuo savo raudonai dažytų plau- 
kų kupetos, kažką sumurmėjo apie Merfio dėsnius. Tada, aukštai iškė- 


lusi galvą, išėjo iš virtuvės. 


— Ji per daug kalba, — tarė Neronas, nusistebėjęs didžiule Natašos 
sėdyne. — Bet jos pasturgalis — klasiškas. Patikėk, jis man patinka. 

— Tikiu tavim. 

— Jei neturėtų tokio užpakalio, tikriausiai ją jau būčiau nudėjęs. 

— Tavim dėtas, gerai pagalvočiau. Ji aukščiausios klasės virtuvės 
vadovė. Jeigu jos neturėčiau, galėčiau iš karto uždaryti restoraną. 

— Tuomet pamokyk ją laikyti liežuvį už dantų, kai vyrai kalba apie 
reikalus. 

Neronas perėjo į italų kalbą. Jis paėmė šaukštą, kurį Nataša buvo 
padėjusi ant viryklės, ir pamaišė verdantį skystį. 

— Puikiai kvepia. Kas čia bus, gal žuvienė? Kam šiandien verdi? 

— Keliems draugams. 

— Įdomu. Tu dar jų turi? 

Fabijus nieko neatsakė. Jis nutarė palaukti, kol Neronas, kaip įpras- 
ta, išsikalbės. Laukti, išlaukti — štai kuo jis dabar vadovavosi, bendrau- 
damas su Neronu ir Džulijumi. 

— O kada pradėsi gaminti klientams? 

— Jiems teks truputį palaukti. 

— Galbūt tie žmonės, kur atvažiavo su šiomis brangiomis rogėmis, 
ir yra tavo klientai? 

— Gali būti. Jie dar neapsisprendė. 

— Ko jie nori? Pavakarieniauti? 

— Ne, jie ruošiasi kelti vestuves, kuriose dalyvaus trys šimtai sve- 
čių. 

Neronui tai padarė didelį įspūdį. 

— Galbūt tau reikėtų pasirūpinti, kad jie greičiau apsispręstų. Turiu 
omenyje, kad tai svarbu tau pačiam. 

— Jie dar apžiūrinėja patalpas. 

— Verčiau tegu jie apžiūri virtuvę. Visa kita čia yra grynas laužas. 

— Tereikia tik nedaug fantazijos, kad įsivaizduotum visą rūmą 
jau sutvarkytą. Žmonės, užsisakantys restoraną, jos turi pakanka- 
mai. 

— Svarbiausia, kad turi pakankamai pinigų. 

— Kitaip jie neįstengtų man susimokėti. 

Neronas išsiviepė, parodydamas savo aštrius iltinius dantis. 

— Otu - bosui. 

Fabijus galėtų be galo, be krašto aiškinti, kad jis Džulijui nieko ne- 
skolingas, tačiau Neronas to vis tiek nesuprastų. Džulijaus žodis jam 
buvo šventas, tai nepasikeistų iki pat karsto lentos. 

— Bosas mielai apsidžiaugtų, sužinojęs, kad išmetei Rafaelą sau iš 
galvos. 

— Aš seniai išmečiau Rafaelą 1š galvos. 

Neronas abejodamas palingavo galvą: 

— Jis tuo netiki. Jis yra tikras, kad mėgini ją susigrąžimti. 

— Aš jos daugiau nenoriu. 

— Meluoji. Nenorėti tokios moters kaip Rafaela — tiesiog neįmano- 
ma. 

Šiaip Fabijus būtų jam pritaręs, bet, deja, ne dabartinėmis aplinky- 
bėmis. 


— Tiesiog imk ir patikėk, kad manęs Rafaela daugiau nebedomina. 

— Net jeigu aš ir patikėsiu, Džulijus turės savo nuomonę. 

Žinoma, tai buvo tiesa: svarbiausia čia buvo Džulijaus nuomonė. 
Jeigu, jo manymu, Fabijus jam skolingas, tai taip ir yra, 0 jeigu jis ma- 
no, kad buvęs naujosios jo merginos mylimasis dar sekioja paskui ją, 
prieštarauti beprasmiška. 

— Juk Rafaela kartu su Džulijumi, ir tai pakankamas įrodymas ar 
ne? — paklausė Fabijus. 

— Džulijus mano, jog tai apskritai akiplėšiška, kad jūs buvote pora. 

— Ji draugavo ir su kitais, ne tik su manim. 

— Bet apie tave ji vis dar kalba. 

Fabijus susilaikė neatšovęs, kas jam sukosi ant liežuvio galo. Jis 
pradėjo svarstyti, kokios būtų pasekmės, jeigu jis tą mulkį sukapotų į 
gabalus, o palaikus paslėptų rūsyje. Bet tada Džulijus atsiųstų kokį 
nors kitą, dar bjauresnį tipą. 

— Žinai, pasakyk jam, kad susipažinau su kita mergina. 

Neronas atsiduso: 

— Aš galėčiau tai pasakyti, bet tu juk jį pažįsti. Jis užuodžia melą per 
tris mylias priešais vėją. 

— Bet šiuo atsitiktiniu atveju tai yra gryna teisybė, — savo paties 
nuostabai, išgirdo save sakant Fabijus. — Tiksliau tariant, aš net susiža- 
dėjęs su ja. 

Neronas įsistebeilijo į jį. 

— Aš netikiu tavim. 

— Tačiau taip jau yra. Prisiekiu savo motinos kapu. 


— Ji juk dar gyva. 

— Bet kai mirs, ją palaidos. O jeigu pasirodys, kad prisiekiau mela- 
gingai, tai amžinai degsiu pragaro liepsnose. 

Neroną, tikintį kataliką, šie jo žodžiai paveikė. 

— Tu tikrai turi naują merginą? Kuo ji vardu? 

— Izabelė, — greitai atsakė Fabijus ir tą pačią akimirką pasigailėjo. 
Dabar mieliau jau būtų nusikandęs liežuvį. Ir kodėl jis pasakė būtent šį 
vardą? Ar bet koks kitas vardas nebūtų taip pat tikęs? Tarkim, Džani- 
na arba Sandra, nes moteris tokiais vardais jis bent jau tikrai gerai pa- 
žinojo. Kodėl jis pasirinko vardą būtent tos tūkstančio kilometrų spin- 
duliu arogantiškiausios ožkos? 

— Kaip ji atrodo? — panoro sužinoti Neronas. 

— Gražiai. Labai, labai gražiai. Ji nėra itin aukšta, tačiau puikios fi- 
gūros. 

— Blondinė? 

— Taip, natūraliai garbanotais plaukais. 

— O papai? 

— Įspūdingi. Kojos ir užpakaliukas taip pat. Be to, mus sieja bendri 
interesai. Ji tikra virtuvės fėja. 

— Rafaelai tai nepatiks, — tarė susimąstęs Neronas. 

— Kad Izabelė tikra virtuvės fėja? 

— Ne, dėl papų ir užpakalio. 

— O kodėl? Tai man reikėjo susirasti kokią nors baidyklę? 

Neronas vėl atsiduso. 

— Toks bičas kaip tu? Vargu bau. Bet Džulijus apsidžiaugs, tai suži- 
nojęs. 

Neronas nepatikliai pažvelgė į Fabijų. 

— Ar galima būtų su ja susipažinti? Kur ji gyvena? 

— Ji ketina persikelti gyventi čia. 

— Kada? 

— Greitai. Tačiau gerai būtų, kad ji kuo mažiau sužinotų apie mano 
giminaičius, — tyliai tarė Fabijus. 

— Aišku, — linktelėjęs atsakė Neronas. — Aš suprantu tave. Iš tikrų- 
jų gerai suprantu tave. 

Neronas vėl susimąstė. 

— Bet tai juk geros naujienos, ar ne? Turiu omeny, tikrai geros. 

— Yra, kaip tu sakai. 

— Dabar tau lieka tik sukrapštyti daugiau šlamančių, tada 1šsispręs- 
tų visos problemos, o bosas būtų patenkintas kaip niekad. 

— Aš darau viską, kad kuo greičiau vėl atsistočiau ant kojų. Tačiau 
tai nepavyks, jeigu man nuolat kiš pagalius į ratus. 

Neronas pasijuto įžeistas. 

— Kas tau kiša pagalius į ratus? Bene aš? 

— Tu mane atitrauki nuo darbo. Ir nuo verbavimo. 

Neronas nepatikliai primerkė akis. 

— Nuo ko? 

— Tu trukdai man ieškoti klientų restoranui. 

Neronas visai suirzo. 

— Tu manai, kad esi visažinis? Visą laiką turi man priminti, kad il- 
giau lankei mokyklą nei aš? 

Fabijus tylomis atsiduso. 

— Ar mums dar reikia ką nors aptarti, ar šiandien jau viskas? 

Neronas suraukė kaktą. Buvo matyti, kad šįsyk jis ketino labiau pa- 
spausti Fabijų, negu paskutinį kartą, bet, regis, geroji sužadėtuvių nau- 
jiena pakeitė jo ketinimus. 

— Gerai, tuomet aš eisiu, — tarė jis. - Bet dar sugrįšiu. 

Nuėjęs iki durų, Neronas atsisuko ir tarė: 

— Kad susipažinčiau su tavo sužadėtine, o Džulijui galėčiau pasaky- 
ti, jog jis gali daugiau nesukti galvos dėl tavęs ir Rafaelos. 

Staiga jis išsiviepė ir dūrė pirštu į Fabijų. 

— Gali būti, kad ir pats galėsi jam tai papasakoti. 

— Ką tu turi omeny? 

— Jis atvažiavo kelioms savaitėms į miestą. 

— Kas? — paklausė Fabijus, kiek įmanoma stengdamasis surikiuoti 
savo pakrikusias mintis. 

— Kas gi daugiau? 

— Džulijus? 

— Būtent. 

— Ką jis čia nori nuveikti? 

Neronas patraukė pečiais. 

— Manau, sutvarkyti kai kuriuos verslo reikalus. 

Fabijus aiškiai ir gana nemaloniai pajuto, kad Džulijus tikriausiai 
ne tik dėl verslo reikalų čia atvažiavo. Regis, netrukus jo laukė velniš- 


ki nemalonumai. 

Izabelė išgąstingai krūptelėjo, išgirdusi, kaip už jos užsitrenkė kamba- 
rio durys. Ji tuojau grįžo prie jų, ieškodama rankenos, bet savo nuosta- 
bai, duryse jos nebuvo. Toje vietoje, kur kadaise buvo rankena, ji pa- 
juto esant tik metalinę plokštelę. 

Regis, visa amžinybė praėjo, kol Izabelė ieškojo šviesos jungiklio. 
Po kurio laiko aptiko jį, tokį senovišką daikčiuką, kurį reikia ne pa- 
spausti, o pasukti. Ji taip ir padarė, tačiau pasigirdo tik šaižus spragte- 
lėjimas. Jungiklis neveikė. Žinoma, šis juokingas jungiklis galėjo veik- 
ti tik prieš šimtmetį. Elektros laidai tikriausiai taip pat buvo seniai su- 
rūdiję. 

Izabelė apgraibomis ėjo ten, kur manė esant langą. Iš tiesų netrukus 
ji rankomis apčiuopė stiklą. Veltui paieškojusi žaliuzių pakėlimo vir- 
velės, ji nusprendė, kad langas galėjo būti uždarytas langinėmis. Norė- 
dama jas atverti, ji pirmiausia turėjo atidaryti langą, tačiau jo rankena, 
matyt, taip pat buvo užrūdijusi. Kad ir kiek ją klebeno, nieko iš to ne- 
Išėjo. 

Kurį laiką ji pastovėjo galvodama, ką jai primena ši situacija. Tik- 
rai kažkokių kvailų filmų pavadinimus. Tie pavadinimai jai pasirodė 
juo labiau kvaili, nes ji tų filmų nebuvo mačiusi. Tačiau pačios antraš- 
tės skambėjo labai išraiškingai. „Palaidoti gyvi“. „Gyvų mirusiųjų 
naktis“. | 

Tačiau taip greitai Izabelė neketino pasiduoti. Iš tamsos vis dar skli- 
do Eriko ir Dafnės balsai, jų nebuvo galima negirdėti. Izabelė sukluso, 
apsisuko, tada klupčiodama patraukė tos sienos link, už kurios aiškiau 


manė girdinti jų balsus. 

Priėjusi sieną, mergina atsirėmė į panelį, bet staigiai atšoko, nes 
priešais ją tariamai bedurėje sienoje atsivėrė kiaurymė. Patekusi į vi- 
dų, ji pajuto, kaip koja atsitrenkė į akmeninius laiptus. 

— Šit kaip, - sumurmėjo Izabelė. - Slaptas išėjimas į laiptinę. Šiur- 
pokas dvaras. Visai kaip filme. 

Nedvejodama ji ėmė lipti laiptais aukštyn, remdamasi rankomis į 
sienas. Laiptai buvo labai statūs bei siauri 1r labiau panėšėjo į kopėčias. 
„Na ir prastas mūrininkas čia dirbo“, - pamanė Izabelė. 

Aklinoje, pridususioje tamsoje ji lipo aukštyn, braukdama nuo sa- 
vęs prikibusius voratinklius, kol netikėtai rankomis atsirėmė į medinę 
užtvarą. 

Mergina tyliai nusikeikė — rankai atsitrenkus į medį, ji nusilaužė na- 
gą. Tai kam tiek pinigų išleisti dizaino studijoje, jeigu priauginti nagai 
neatlaiko net mažiausio stuktelėjimo? 

— Kas čia yra? - staiga Izabelė aiškių aiškiausiai išgirdo Dafnės balsą. 

— Nieko, tau tik pasirodė, — atsakė jai Erikas. 

— Tačiau aš tikrai kažką girdėjau. Kažkokį keistą garsą, tarytum kas 
sušnarėjo ar subildėjo. Tas garsas, regis, sklido iš spintos. O gal manai, 
kad čia yra žiurkių? 

Izabelė pravėrė burną, ketindama sušukti: „Staigmena!“ ar kažką 
sąmojingo, tačiau tuo pat metu pajuto keistą, spontanišką norą, priver- 
tusį ją geriau patylėti. 

— Žiurkių? — suabejojo Erikas. - Žinoma, tokiame sename name, 
kuris labiau panašus į tvartą, nenustebčiau, pamatęs žiurkių. Tai buvo 


absurdiška mintis apžiūrinėti šitą seną laužą, renkantis vestuvių vietą. 

— Tu teisus. Apačioje viskas atrodo išties klaikiai. Tik virtuvė įreng- 
ta be priekaištų, tikriausiai savininkas nusprendė ją pirmąją restauruo- 
ti. Tačiau visa kita... Tikriausiai tas italas rengiasi viską restauruoti eta- 
pais, vieną patalpą po kitos. 

— Gali būti. Tačiau, kol viskas bus baigta, praeis keleri metai. 

— Šitas kambarys man visai patinka, - tarė Dafnė. — Čia tikrai jau- 
ku: graži kaimiško stiliaus spinta, puošnios skrynios, įdomūs apvalūs 
langai. Ir svarbiausia, yra lova su baldakimu. O, atrodo, ji neseniai per- 
klota. Pauostyk užuolaidėlę. Lovos skalbiniai, manau, yra iš /kea par- 
duotuvės. Skrynios, mano manymu, taip pat iš ten. O kaip tau atrodo, 
gal jos senoviškos? 

— Manau, kad taip, - atsakė Erikas. 

— Nesvarbu, man čia patinka. Šie vestuvių apartamentai atrodo 
įspūdingai. Labiausiai man patinka patalynė. Taip, /kea man patin- 
ka. 

— Nuo kada tau patinka /kea'? 

— Ikea turi puikių dizainerių, — tarė Dafnė. — Šitos švediško interje- 
ro detalės mane žavi. Gal pasidulkinam? 

Izabelei užgniaužė kvapą. 

— Čia? — paklausė Erikas. 

— Žinoma. 

— Bet ji juk kažkur šiame name! 

— Būtent tai mane ir veža. Klausyk, pasimėgaujam... 

— Ne, nereikia. Nežinau... Ei, ką tu darai? 

— Kas tau labiausiai patinka. 

— Tiesą sakant, būtų nesąžininga po viso šito ją vesti. Pats sau atro- 
dyčiau be jokių moralinių skrupulų. 

— Ką reiškia „be moralinių skrupulų“? Tai tu nori ją vesti, ar ne? 
Man rodos, tu rimtai ketinai ją vesti. 

— Tuomet dar nežinojau, kad tu vėl laisva. Nekaip jaučiuosi, temp- 
damas šitą reikalą dėl vestuvių. 

— Kaip nors jau ištversi. Visada atmink tą krūvą pinigų, negi jau taip 
sunku. 

— Mes galėtume kartu padoriai gyventi ir be papildomų kelių šimtų 
tūkstančių, kuriuos gaučiau, išsiskyręs su ja. Manau, artimiausiu metu 
man tikrai pradės geriau sektis biržoje. 

— Svajok toliau, — atsakė Dafnė. 

— Bet Dafne... Brangioji... O! 

Izabelė spoksojo į akliną tamsą, jausdamasi taip, tarsi kas būtų jai 
spyręs tiesiai į krūtinę ir užspaudęs kvapą. Jai atrodė, kad tuoj sustos 
širdis. Ir kaip širdis galėjo plakti, jeigu jos vietoje mergina juto šaltą, 
negyvą akmenį. Izabelė pradėjo svyruoti ir atsirėmė į sieną. 

— Dabar tai tikrai kažką išgirdau, - tarė Dafnė. 

— Tau vėl pasigirdo. Šiame name viskas nuolat braška ir traška, to- 
dėl dauguma žmonių ir galvoja, kad senose pilyse ir rūmuose vaidena- 
si. Ei, ką tu darai!? O dangau... Dafne! Kas bus, jeigu ji čia ateis? 

— Tada turi paskubėti. Nagi greičiau. Aš gi Žinau, kad tu gali būti la- 
bai greitas. 

— Ką nori tuo pasakyti? 

— Nieko. 

— Ooo... Bet... 

— Patylėk, - tarė Dafnė. — Girdėti muzika. 

Izabelė išgirdo sugirgždant lovos spyruokles ir pajuto, kad galutinai 
neteko pusiausvyros. Ar dėl aukštakulnių, ar dėl blogo, priplėkusio oro 
ji daugiau nebegalėjo išsilaikyti ant kojų. Vyras, kurį ji mylėjo ir už ku- 
no ketino po kelių savaičių ištekėti, mylėjosi su jos geriausia drauge. 
Blogiausia, kad jai nebuvo net kur prisėsti, neturint omeny lovos, kuri 
buvo nuo jos tikrai ne toliau dešimties žingsnių. Bet dabar ji Izabelei 
pasirodė esanti labai labai toli, tarsi Mėnulyje. Netikėtai viskas nutolo, 
netgi medinės durys, už kurių mergina vis dar laikėsi. Ji pasijuto taip, 
tarsi būtų užšalusi tamsioje erdvėje, o visa kita pradėjo suktis aplink ją 
ratu. 

Kadangi buvo tamsu, nors pirštu į akį durk, Izabelė nepastebėjo, 
kaip akmeniniai laiptai staiga prie jos priartėjo. Ji tik pajuto, kad tren- 
kėsi į juos smakru. Kažkas sugirgždėjo, pasigirdo duslus smūgis, Iza- 
belė juto, kaip pradėjo slysti laiptais žemyn, užsigaudama smakrą ir 
kelius. „Kaip kvaila taip kristi ir kaip skauda“, — pamanė ji. Slydo vis 
greičiau ir greičiau, tarsi koks aštuonkojis išskėtusi galūnes į visas ke- 
turias puses, stengdamasi atgauti pusiausvyrą. 

„Čia tai bent kritimas, — pagalvojo ji. - Tikriausiai atrodau labai 
kvailai. Jeigu mane dabar kas nors pamatytų, mirtų iš juoko.“ 

Staiga ji atsitrenkė pakaušiu į vieną laiptų pakopą ir pajuto, tartum 
kažkas būtų trenkęs guminiu plaktuku į tuščią medinę dėžę. 


„Oje, dabar tai man bus visai riesta“, — šovė jai į galvą. 


-—-w- 

— Hari, aš iškviečiau gydytoją, — tarė Fabijus. 

Haris kosčiodamas atsisėdo lovoje: 

— O dieve! Ir kam gi? 

— Nataša pasakė, kad labai karščiuoji. 

— Iš kur ji žino? 

— Ji man sakė, kad pamatavo temperatūrą. Tu turi mažiausiai ketu- 
rasdešimt laipsnių karščio. 

— Nesąmonė, seni, — sušvogždė Haris. — Ji bandė pačiupinėti mano 
pilvą, o vėliau norėjo įkišti man į ausį tokį kvailą termometrą, bet aš ją 
išgrūdau. Aš visai sveikas. 

Haris pažiūrėjo į Fabijų apsiblaususiomis akimis, tarsi žvelgtų 1š gi- 
laus tvenkinio dugno. 

— Tu tikrai karščiuoji, net nereikia tikrinti tavo pilvo. Tu sergi ir at- 
rodai kaip savo paties senelis. 

— Abu mano seneliai mirę. 

— Aš tik šiaip sakau. Geriau būtų, jeigu gydytojas tave apžiūrėtų. 

— Seni, aš nekenčiu gydytojų. 

— Per vėlu. Jis jau iškviestas ir netrukus atvažiuos čia. 

— Paskambink, kad neatvažiuotų. Arba, dar geriau, neatidaryk jam durų. 

— Pažiūrėsime. Tau karšta? 

— Ne tas žodis, kaip karšta, — tarė tarsi vėžys išraudęs Haris, brauk- 
damas varvantį prakaitą. — Aš tiesiog degu. Bet temperatūros neturiu, 
supranti? 

Fabijus dvejodamas pažvelgė į siauro kambarėlio langą, svarstyda- 
mas, ar nereikėtų jo atidaryti. Oras kambaryje buvo toks tvankus, kad 

net ir sveikas kaipmat netektų sąmonės. Kita vertus, tai buvo vienas iš 
tų langų - iš daugybės langų! - kuris dar nebuvo pakeistas. Jeigu ban- 
dytum jį atidaryti, langas galėtų iškristi iš vyrių. Tuomet, žinoma, oras 
kambaryje būtų šviežias ir grynas, tačiau lango tuomet jau neuždary- 
tum, jeigu pasidarytų per šalta. 

Fabijus nusprendė palikti atviras duris į kormidorių, kad į kambarį 
patektų daugiau oro. Langus gaminanti firma žadėjo atvykti kitą trečia- 
dienį, tad lieka tik tikėtis, kad ji laikysis duoto žodžio. Iki šiol tai ne- 
pavyko nė vienai firmai, netgi virtuvės montuotojams, uždirbusiems iš 
šio užsakymo tikrai apvalią sumelę. Tačiau Fabijus neprarado vilties. 
Greitai ši patalpa taps restoranu Nr. 1, jo, šeimininko, klausys visi už- 
sakymų vykdytojai ir tiekėjai, o klientai tiesiog draskysis, stengdamie- 
si gauti vietų jame. 

— Ar tau ko nors atnešti, kol gydytojas atvyks? Gal norėtum apelsi- 
nų sulčių ar sausainių? 

Haris nusičiaudėjo, tada linktelėjęs tarė: 

— Sausainių nereikia, bet sultys būtų visai ne pro šalį. Įpilk į didelę 
stiklinę sulčių per du pirštus, o tada iki pat viršaus degtinės. 

— Nemanau, kad tai tiktų tam, kas serga gripu. 

— Gali įdėti citrinos griežinėlį — dėl vitaminų. 

Netikėtai kažkas subildėjo, pasigirdo ritmiškas girgždesys ir moters de- 
jonės. 

— Kas čia darosi? - paklausė Fabijus. — Ar tie garsai ne iš vestuvių 
apartamentų? 

— O), tai čia ne tik man vaidenasi? — tarė Haris. - Maniau, kad tai tik 

mano karštligės fantazija, kad kažkas netoliese dulkinasi iki sąmonės 
netekimo. 

— Juk ką tik sakei, kad neturi temperatūros, — pasakė Fabijus ir, nuė- 
jęs prie durų, iškišo galvą į koridorių. 

— Tas tai tiesa. Bet kaip dėl mano fantazijos? — paklausė Hans. 

— Aišku kaip dieną, kad tie garsai sklido iš kažkur labai netoli. Vaiz- 
duotė čia niekuo dėta. 

Haris atsikosėjo: 

— Mes turime svečių? 

— Jeigu ir turime, tai jie atėjo nekviesti. 

Kurį laiką Fabijus atidžiai klausėsi, tada išėjo ių ir pasuko 
vestuvių apartamentų link. Triukšmas sklido būtent iš ten. 

Jis pabandė atidaryti duris, tačiau nenustebo, radęs jas užrakintas. 
Daužydamas kumščiu į duris, jis davė valią visam per kelias pastarą- 
sias valandas susitvenkusiam susierzinimui ir pykčiui. 

— Ei, — sugriaudėjo jis, — ar čia kas nors yra? 

Girgždesys ir vaitojimas tuoj pat liovėsi. Vestuvių apartamentuose 
įsivyravo mirtina tyla. 

— Aš gerai girdžiu, — šaukė Fabijus grasinamu balsu. - Be to, ran- 
kose laikau užtaisytą šautuvą įsibrovėliams baidyti! 

Jam labiau pasirodė, negu iš tiesų išgirdo kažką šnabždantis. Vis 
dėlto pasigirdę Žingsniai anapus durų išsklaidė jo abejones. 

Durys prasivėrė, ir Fabijus išvydo skaisčiai raudoną sužadėtinio 
veidą. 


— Čia tik mes, - tarė Erikas. 


36 


Fabijus mėgino pažvelgti jam pro petį į kambario vidų, bet švie- 
siaplaukis garbanius, tikras raumenų kalnas, įsirėmęs stovėjo tarpdury. 

— Kas čia vyksta? — paklausė Fabijus. 

— Mes... ė... mes norėjome geriau apžiūrėti vestuvių apartamentus. 

— Kam? 

— Na... kadangi mes renkamės vietą savo vestuvių šventei, tai turi- 
me žinoti... 

Erikas sustingo, šalia jo išdygus jaunosios draugei Dafnei. Dėl 
savo žalių žvilgančių akių ir išsidraikiusių raudonų karčių ji panėšė- 
jo į egzotišką katę. Pasisotinusią katę. Dafnė buvo visiškai apsiren- 
gusi, tačiau ant jos krūtinės tarsi švietė nematoma lentelė su užrašu: 
„Aš ką tik puikiai pasimylėjau“. Fabijus galėjo duoti garbės žodį, 
kad ji su draugės sužadėtiniu ką tik mylėjosi iki jau daugiau neišei- 
na. 

— Suprantu, kad norėjote išbandyti lovą, — tarė Fabijus. — Tik įdomu 
tai, kad nematyti nuotakos. Beje, mačiau, kad ji neseniai lipo į viršų jū- 
sų ieškoti. O gal ji yra kambaryje? 

Fabijus, prasibrovęs pro šviesiaplaukį manekeną į kambarį, paste- 
bėjo sujauktą lovą. Mažosios princesės čia nebuvo. 

— Ji... pakilo aukštyn? — raudonplaukė žvelgė šiek tiek sutrikusi. — 
Ji juk norėjo su jumis viską apžiūrėti apačioje! 

— Jai pakako pamatyti restorano salę. 

— Paklausykite... senjore... — tarė Dafnė. pasisukusi į blondiną vi- 
kingą. - Kuo jis ten vardu? 

— Kodėl neklausiate manęs? — pratrūko Fabijus. — Stoviu tiesiai 


37 


priešais jus. Negaliu pakęsti, kai mano akivaizdoje plepa apie mane, 
tarsi manęs čia visai nebūtų. 

— Santinis, - atsakė Erikas. — Jo pavardė Santinis. 

— Einu atsinešti savo šautuvo. 

— Ne, nereikia, pone Santini! — sušuko Dafnė. - Jūs... ė... Jūs juk 
nieko nepasakysite Izabelei, ar ne? Kur ji yra apskritai? 

— Nė nenutuokiu, - atsakė Fabijus. - Tačiau jus buvo galima aiškiai 
girdėti koridoriuje 17 net kambaryje šalimais. 

Dafnė pribėgo prie lango ir pažiūrėjo į kiemą: 

— Tavo automobilis dar stovi. 

— Savaime suprantama, juk aš turiu raktelius. 

— Ar ji dar čia, name? — pasisukusi į Fabijų, paklausė Dafnė. - Kur 
ji galėtų būti? 

— Gal ji paspruko? 

— Su tokiais bateliais? — suabejojo Dafnė. — Ji buvo apsiavusi Ma- 
nolo Blahniko bateliais. Pėsčiomis su tokiais netoli tenueisi. 

— Yra taksi. 

— Tai būtų labiau panašu į ją, — atsakė Erikas. 

— Tu teisus. Jai tai būdinga. Ji visada pasprunka, kai kažkas klojasi 
ne taip, kaip yra numačiusi. Tikriausiai ji jau pakeliui į Sylto salą arba 
Toskaną. 

Dafnės pasipūtimas šiek tiek prigeso. Bet netrukus ji karingai pakė- 
lė galvą ir tarė Erikui: 

— Klausyk, mes privalome ją rasti. Tu turi jai paaiškinti, kad tai vi- 
sai nesusiję su tuo, ką jai jauti. 


38 


— Aš nežinau, kaip jai dabar tai galėčiau paaiškinti! 

— Aš taip pat nežinau, — įsiterpė Fabijus. 

— Patylėkit! — užriko Dafnė. Pasisukusi į Eriką, kalbėjo toliau: - Tu 
juk jau turėjai kadaise kitą, ir ji tai ramiai ištvėrė. 

— Betgi nebuvo nieko rimto, tik atostogų romanas. Be to, ta kita juk 
nedraugavo su Izabele. 

— Nesvarbu. Būtų nesąmonė, jeigu prieš pat vestuves viskas nueitų 
šuniui ant uodegos. 

Raudonplaukė pagriebė Eriką už rankos ir ištempė iš kambario į 
koridorių: 

— Galbūt tu ją pagausi, gal ji dar neišvažiavo. 

— Nemanau, kad verta, — pasipriešino Erikas. — Priimk tai kaip liki- 
mo ženklą. Ji mus išgirdo ir daugiau jokių vestuvių nebus! 

— Užsičiaupk! — suriko Dafnė. Pasisukusi į Fabijų, ji tarė: - Ar mes 
galime pasikliauti jūsų lojalumu? 

— Kuria prasme? 

— Tarkim, vienintele įmanoma. Jūs savo restorane suruošiate didelį 
vestuvių pokylį, kuo prašmatniausią. Aš pasirūpinu kvietimais į vestu- 
ves, juos išsiųsiu jau kitą savaitę. O jūs iki to laiko pasistengiate kuo 
greičiau sutvarkyti šitą namą. 

— Gerai, sutarta, - atsakė Fabijus, visai netikėdamas, kad šios ves- 
tuvės įvyks. Juk dar ir jaunoji turėjo tarti savo Žodį. Bet kas gali žino- 


ti, gal kitą mėnesį viskas atrodys visai kitaip. 

Dar tą patį vakarą Fabijaus nuomonė visiškai pasikeitė. Jis pradėjo rim- 
tai abejoti, ar galės dar bent pirštelį čia pajudinti. Per vakarienę staiga pa- 
sirodė Džulijus Kaprinis. Jis atrodė taip, tarsi ketintų ką nors nudobti. 

— Sveikas, Fabijau, — tarė jis, kartu su Neronu lėtai įėjęs į virtuvę. 

— Sveikas, Džulijau. 

Fabijus greitai padėjo į šalį peilį, kuriuo ruošėsi pjaustyti viščiuką. 
Džulijus nemėgo matyti šalia savęs ginkluotų žmonių. 

Džulijus, vieneriais metais vyresnis už Fabijų, buvo nestambaus 
kūno sudėjimo. Kampuotu smakru, plaukus išsitepęs plaukų želė, jis 
atrodė gana patraukliai, nors ir buvo priaugęs keletą papildomų kilog- 
ramų. Fabijus kartkartėmis vis mėgino rasti giminiškų panašumų tarp 
savęs ir Džulijaus, tačiau iki šiol nerado nė vieno. Tai supratęs, jis kas 
kartą pajusdavo palengvėjimą. Gerai bent tai, kad ne visi, pamatę juos 
kartu, suprastų, kad jiedu yra pusbroliai. 

— Kuo vėlesnis metas, tuo bjauresni svečiai, - tarė Nataša. 

Ji sėdėjo kartu su Hariu pre stalo ir laukė, kol Fabijus patieks viš- 
čiuką. 

— Bose, aš mielai jai užčiaupčiau snukį, — įsiterpė Neronas. 

— Gal ir prireiks, — atsakė Džulijus. 

— Aš pažįstu Džonį Gyvatę, — atrėžė Nataša. 

— O aš ne. Taigi geriau nesikišk. 

— Skaniai kvepia kepsnys, — uostinėdamas orą, tarė Neronas. - Nau- 
jas receptas? Maniau, vakarienei bus žuvies. 

— Tai buvo pirmas patiekalas, - paaiškino Nataša. — Deja, jo jau ne- 
liko. 

Džulijus priėjo prie darbo stalo ir atsistojo visai greta Fabijaus. Tik- 
riausiai jis nė karto nesusimąstė apie kitų žmonių poreikį išlaikyti bent 
jau minimalią socialinę distanciją. Ar Džulijus taip elgėsi tyčia, ar dėl 
tam tikros nuovokos trūkumo, bet jis visada prieidavo prie kitų labai 
arti. Fabijus pasijuto taip nemaloniai, kad žengė žingsnį į šoną. Džuli- 
jus vėl kone prisiglaudė prie jo, taigi dabar jis taip elgėsi tyčia. 

Fabijaus žvilgsnis lakstė nuo peilio, kuriuo ką tik pjaustė viščiuką, 
iki 1š tokio atstumo gerai matomų inkštirų ant Džulijaus nosies. 

— Na, pabandyk, - tarė Džulijus pasalūnišku balsu. 

Fabijus stvėrė peilį. Tuo metu Neronas griebėsi už švarko skverno 
ir išsitraukė šautuvą — beveik tokio pat dydžio, kaip ir jis pats. Neronui 
nusitaikius į Fabijų, restorano virtuvėje stojo mirtina tyla. 

Fabijus matė, kad Neronas nuspaudė šautuvo saugiklį, ir pajuto, 
tarsi jo viduje viskas būtų sustingę taip, kaip buvo sušalusi tropinių ša- 
lių Žuvis, iš kurios jis ruošė pirmąjį patiekalą. 

— Na jau, na jau, — tarė Džulijus. - Neperdėk visko taip, Neronai. 
Fabijus tik norėjo supjaustyti šitą viščiuką, jis geras berniukas. 

Fabijus nesileido klaidinamas draugiškos Džulijaus intonacijos. Jis 
matė pilnas neapykantos kibirkštėles jo akyse. Šis tipas tik ir laukė ko- 
kios nors priežasties susidoroti su juo. Vos tik šis tipelis turės kelis sva- 
resnius argumentus, kuriais galės pasiaiškinti giminėms, tuoj pribaigs jį. 

Fabijus supjaustė viščiuką, galvodamas, kad gerai būtų tą patį pa- 
daryti ir su pusbroliu. Nunešęs padėklą prie stalo, įdėjo po gabaliuką 
Hariui, Natašai ir sau. 


— Įsidėkite salotų, — paragino jis. 

— Gerai atrodo šitas žolelių įdaras, - pasakė Nataša. - Gaila, kad jo 
pakaks tik mums trims. Jeigu būčiau žinojusi, kad šiandien atvyks šie 
mieli jaunuoliai iš Neapolio, būčiau nupirkusi dar vieną viščiuką. 

— Galite imti mano porciją, - kosėdamas ištarė Haris. - Man pakaks 
tik stiklo aperityvo, tik šį kartą su didesniu kiekiu degtinės. 

— Man taip pat gali įpilti, - pasakė Džulijus. 

Jis netikėtai vikriai, turint omenyje jo svorį, atsisėdo ant vienos 
iš laisvų kėdžių ir, išskėtęs pirštus, ištiesė abi rankas ant stalo. Pa- 
žiūrėkite, aš neketinu daryti nieko blogo — tai turėjo reikšti šis jo 
gestas. Tačiau Fabijus neteikė tam didelės reikšmės. Nerono pirštai 
nervingai bėgiojo švarko skvernais, nors jau buvo įsikišęs ginklą į 
kišenę. 

— Girdėjau, ruošiesi savo pirmajai didelei šventei, - tarė Džulijus. — 
Vestuvėms su daugybe žmonių. Taip, tai gerokai papildys tavo kasą. 

— Šiuo metu tau nieko negaliu duoti. Pats matai, kiek daug čia dar- 
bo. Ateik po trijų mėnesių. 

Fabijus atsisėdo kuo toliau nuo Džulijaus prie apvaliojo stalo ir ėmė 
valgyti. Viščiuko skonis buvo tarsi pjuvenų, įdarytų plastmase, nors, 
prieš tai jam ragaujant, jis tiesiog tirpo burnoje. 

— Gerlau ateik po šešių, - įsiterpė Nataša. 

Džulijus metė žvilgsnį į šalia stovintį Neroną. Tarsi tai būtų savai- 
me suprantama, Neronas paėmė nuo stalo šakutę, kita ranka sugriebė 
Natašos plaukus ir prikišo stalo įrankį prie pat jos kairiosios akies. 

— Ei, tu gali šakute sugadinti mano blakstienas! Ar žinai, kiek pini- 


gų joms išleidau? Jos pagamintos iš tikros audinės! 

— Jeigu ir toliau taip tauškėsi, tau daugiau iš viso nereikės jokių 
blakstienų, — pagrasino Džulijus, — nes neturėsi akių. 

Fabijus, šiek tiek pakilęs nuo kėdės, įvertino atstumą iki Nerono. 

— Geriau to nedaryk, — saldžiu balsu tarė Džulijus. — Šiandien čia 
atėjau ne dėl to, kad spausčiau tave dėl pinigų. Žinoma, aš juos dar 
gausiu. Dėkok savo mamai, kad palieku tau tiek daug laiko skolai grą- 
žinti. Ji visada buvo mano mylimiausia teta. Bet šiandien išimtinai bus 
kalbama ne apie tavo skolas. 

Fabijus nusprendė neaiškinti, kad šios skolos buvo tik pusbrolio 
vaizduotės vaisius, nes nujautė, kad nuo to Džulijaus nuotaika tik dar 
labiau subjurtų. Kuo jo nuotaika buvo blogesnė, tuo nervingesnis da- 
rėsi Neronas, o kuo nervingesnis darėsi Neronas, tuo smarkiau jis šo- 
kinėdavo, mosikuodamas rankomis. O tam šis laikas buvo tikrai nepa- 
lankus, bent jau, kol Neronas laikė prikišęs šakutę prie Natašos veido. 

— Jeigu atėjai ne dėl pinigų, tai dėl ko? 

— Noriu susipažinti su tavo sužadėtine, žaviąja Izabele. Neronas pa- 
pasakojo man apie ją. Savaime suprantama, privalau pats savo akimis 
įsitikinti, kad tu tikrai išmetei iš galvos mano mažąją saldžiąją pupytę. 

Haris nusičiaudėjo ir pažvelgė nustebęs: 

— Visai nežinojau... 

— Į sveikatą, — nutraukė jį Nataša. 

Fabijus nustebo, kaip pusbroliui šovė į galvą vadinti Rafaelą maža 
saldžia pupyte. Ji netgi be batų buvo puse galvos aukštesnė už Džulijų. 

— Taigi kur ji yra? Neronas sakė, kad šiandien gaminai savo drau- 


gams, tad ir ji turėtų čia būti. 

Fabijus įbedė akis į pusbrolį: 

— Ar tu nenorėjai degtinės? 

— Verčiau įpilk grapos, — atsakė Džulijus. 

— Įpilk 1r man taurelę, - paprašė ir Neronas. 

— Ne, juk tu vairuosi, - nukirto Džulijus. 

— Tikrai? — paklausė Neronas, o jo akys staiga sužvilgo. — „Ferarį““? 

— Ne, aišku, kad ne, tu kvaily. Aš pats jį vairuosiu. Tu negersi, nes 
nepakenčiu, kai trenki degtine. 

— Koks neįprastas sutapimas, - tarė Fabijus, pildamas Džulijui gra- 
pos. — Rafaelai tai taip pat visiškai nepatinka. Jūs tikrai turite kažką 
bendro. 

Džulijaus ranka suvirpėjo ir iš taurelės išsiliejo keli grapos lašai. Jis 
nužvelgė juos taip, tarsi jie kandžiotųsi: 

— Tikrai? Jai nepatinka grapa? 

— Ne, patinka. Bet tik tada, kai ji pati ją geria, o ne kai kiti ja dvo- 
kia. 

— Ak, - teatsakė Džulijus. 

Jis lyg tarp kitko pastūmė taurelę Hario link ir sukryžiavo rankas 
ant krūtinės. Atrodė, kad jo nuotaika artėjo prie pavojingos ribos. 

— Pakviesk ją arba Neronas tave paragins. 

— Jeigu turi omeny, kad jis mane nušaus, tai tegu šauna. Tada bent 
jau ši tema bus užbaigta. 

— Tada jam reikėtų nušauti ir tavo darbuotojus, vien jau dėl to, kad 
jie yra liudininkai, — tarė Džulijus, žvelgdamas į Fabijų grobuonio 


žvilgsniu. — Tad kurgi tavo sužadėtinė? 

Fabijus išsižiojo, ketindamas pasakyti ką nors įtikinamo, tarkim: „Ji 
išvažiavusi“ arba: „,Ji lanko savo sergančią motiną“, bet staiga suskam- 
bėjo jo mobilusis telefonas. 

— Nagi, — tarė jis. — Izabele! Kaip tau sekasi? 

— Čia skambina ponia Kemper, — telefone prabilo restorano valytoja. 

— Negali būti, ką tu sakai!? 

— Nuo kada mes tujinamės? — paklausė ponia Kemper. 

— Ar tikrai taip jau blogai? — paklausė Fabijus apsimestinai susirū- 
pinusiu balsu. 

— Ne, bet man tai netikėta. Mes juk pažįstami vos dvi savaites. Be 
to, aš už jus esu daugiau negu dvidešimčia metų vyresnė. Manau, bū- 
tų mandagiau iš pradžių manęs paklausti. O skambinu aš štai dėl ko... 
Šiandien jaučiuosi ne itin gerai. Man vėl... 

— Na, tiek to. Tai šiandien jau neateisi pavakarieniauti? — paklausė 
Fabijus. 

— Kaip? Ar jūs mane kvietėte? 

— Ne, nieko tokio. Aš myliu tave. Iki. 

Fabijus paspaudė mygtuką, nelaukdamas, kol ponia Kemper pradės 
prieštarauti. Tikriausiai ji ir vėl tenorėjo pasakyti, kad susirgo. Turėda- 
ma dirbti per savaitę tris dienas, ji faktiškai tik kartą jausdavosi tiek 
sveika, kad galėtų ateiti į darbą. Čia jai mausdavo kryžkaulį, čia sąna- 
rius arba ir viena, ir kita. Ji nelabai tiko netgi kaip pagalbinė darbuotoja. 

— Tai skambino tavo draugė? — primerkęs akis, paklausė Džulijus. 

Fabijus linktelėjo galvą ir atsistojo: 


— Ji blogai jaučiasi. 


45 


— Po pietų pagalvojau, kad galbūt jai prasidėjo migrena, — įsiterpė 
Nataša. 

— Arba gripas, —- kosėdamas tarė Haris. — Jis siaučia šiuo metu. Pa- 
žiūrėkite į mane, aš netgi turiu temperatūros. Geriau eikite, nes galiau- 
siai užsikrėsite. 

Džulijus nekreipė į juos abu jokio dėmesio. Jis prirėmė Fabijų mir- 
tinu žvilgsniu: 

— Nori pasakyti, kad ji iš viso neateis vakarieniauti? Netgi paragau- 
ti deserto? 

— Jai beprotiškai skauda galvą. 

Džulijus išraudo kaip burokas. Tada atsistojo ir pradėjo raustis 
užantyje, ieškodamas savo ginklo: 

— Tu meluoji! —- sušuko jis iš įniršio drebančiu balsu. - Aš užuodžiu 
melą, o ypač tavo, net per šimtą kilometrų priešais vėją. Jokios tavo su- 
žadėtinės nėra. Tau vis dar patinka Rafaela! 

Fabijus norėjo kažką atsakyti, tačiau žodžiai sustingo jo lūpose. 

Džulijus išsitraukė pistoletą. 


Per ją tikriausiai bus pervažiavęs garvežys. Arba greičiau visas tarp- 
miestinis ekspresas. Atsipeikėjusi tamsoje, Izabelė atsikosėjo ir paban- 
dė įvertinti savo savijautą arba bent jau pažiūrėti, ar gali pajudėti. 
Labai skaudėjo galvą, bet blogiau už skausmą buvo miglota nuo- 
jauta, kad atsitiko kažkas baisaus. Mergina pajuto, kad visiškai prara- 


do nuovoką, todėl jai buvo sunku suregzti nors vieną aiškesnę mintį. 

Ji pajuto, kad guli apsivėmusi ant plikų akmeninių grindų ir jai 
skauda visus kaulus. O labiausiai skaudėjo galvą. 

Mergina giliai įkvėpė kelis kartus. Netikėtai ji suvokė, kad visa tai 
vieni niekai, palyginti su tuo, kad ji nieko nenutuokė, kur ji yra. Bet, 
kaip netrukus paaiškėjo, tai taipogi pasirodė ne pati didžiausia nelai- 
mė. Ją apėmė siaubas pagalvojus, kad ji nežino, kas ji tokia. 

— Negaliu patikėti, - sumurmėjo ji. - Man pagirios. Tikriausiai per 
daug išgėriau. 

Tą pačią akimirką Izabelė atsiminė, kad kartais išgerdavo vieną ki- 
tą taurelę. Ypač gero šampano ar skanaus kokteilio. Tačiau šioje situa- 
cijoje tie prisiminimai jai nelabai pravertė, juo labiau, kad nei vieta, nei 
laikas ne itin tiko šampanui gerti. 

— Kas, po galais, čia darosi? — ištarė ji balsu. 

„Visgi aš galiu kalbėti“, - su palengvėjimu atsiduso mergina. Negar- 
sių ir gergždžiančiu balsu, bet gana aiškiai ir suprantamai. Tai jau šis 
tas, nors visa kita atrodė taip neįtikėtina, kad sunku buvo ir suvokti. 

Jai netgi pavyko atsistoti keturiomis ir šiaip taip pašliaužti šiek tiek 
į priekį. „Kas pajėgia šliaužti, dar nėra visai nusibaigęs“, — pagalvojo 
mergina. 

Šliauždama tamsoje, ji sunkiai valdėsi, vos nepuolė į paniką. 

„Aš esu moteris ir galiu mąstyti“, —- pamanė ji. Pradžia gal ir neblo- 
ga. Bet nerimas vis dėlto stiprėjo. 

„Tau, vargšei nusilakusiai girtuoklei, tereikia tik išsiblaivyti““, — bal- 
su paliepė ji pati sau. Netrukus pajuto, kad, šliauždama nelygiomis ak- 


meninėmis grindimis, susiplėšė kojines. 

Be abejo, taip šliaužioti su drabužiais nebuvo patogu. Nors ir neži- 
nodama, iš kur tai galėjo suvokti, ji aiškiai jautė, kad jos batai ne itin 
tiko tokiam judėjimo būdui. 

Pasiekusi sieną, mergina atsistojo, abiem rankom laikydama savo gal- 
vą, jausdama, kad kitaip ji susprogtų. Arba tiesiog nukristų nuo pečių. 

„O dangau, - sudejavo ji. — Man tikriausiai pagirios!“ 

Giliai viduje ji nujautė, kad tai visai ne pagirios, bet kažkas daug 
blogiau. Tačiau apie tai galvoti nenorėjo. Jeigu ji pradėtų sukti galvą, 
kas jai iš tikrųjų yra, tuomet pirmiausia tektų pripažinti, kad nežino, 
kas ji tokia. 

„Man reikia tik šiek tiek laiko“, - įtikinėjo pati save, eidama palei 
sieną į priekį ištiestomis rankomis. Galiausiai ji užčiuopė medinę durų 
staktą. „Aš greit viską prisiminsiu, tuomet vėl viskas bus gerai!“ 

Ji pirštais užčiuopė durų rankeną ir pabandė ją pasukti. Iš to nieko 
neišėjo. Merginą apėmė neaiškus prisiminimas, kad ji kartą jau mėgi- 
no išeiti iš šio kambario. Ji aiškiai pajuto, kad ir šį kartą jai tai nepa- 
vyks. Ją kažkas uždarė! Tačiau kas? Ateiviai? Žinoma! Kas gi dar! 

Ją apėmė klaiki, klaustrofobiška baimė ir ji net nemėgino pasiprie- 
šinti jai. 

— Gelbėkit! — suriko ji. — Padėkit! Ar mane kas nors girdi? Jūs, ma- 
ži, bjaurūs ufonautai! Jeigu manote, kad galėsite įkišti į mano smege- 
nis implantą, tai pasirodykite! 

Ateiviai nepasirodė. 

Ji griebė už rankenos ir pasuko ją, tik šį kartą į priešingą pusę. Jos 


nuostabai, rankena lengvai pasisuko, ir durys prasivėrė. 

Ji atsidūrė koridoriuje su murzinomis medinėmis grindimis ir net 
keliais langais. Tai buvo jau tikras pasiekimas. Ji nebuvo uždaryta — 
langus buvo galima atidaryti ir šauktis pagalbos. Specialusis krimina- 
linės policijos būrys atskubės jai padėti ir išplėš ją 1š pagrobėjų nagų. 


Fabijus suklusęs pakėlė galvą: 

— Nieko negirdėjote? 

Džulijus sudvejojo, tačiau ginklo iš rankų nepaleido: 

— Tu nori nukreipti mano dėmesį? — paklausė jis itališkai. — Geriau 
surašyk testamentą, tai būtų daug prasmingiau! 

— Kažkas ką tik šaukėsi pagalbos, — tarė Fabijus. 

— Žinoma, tai tavo pasąmonė jos šaukiasi. 

Nataša, spoksodama į pistoletą, tarė: 

— Aš taip pat girdėjau. 

— Ir aš, — įsiterpė Haris. — Nors dėl to gripo man skauda ausys. 

— Ei, bose, - tarė Neronas, nedrąsiai pakėlęs ranką. — Aš taip pat gir- 
dėjau. Regis, kažkokia moteris šaukėsi pagalbos. 

— Einu pažiūrėti, - pasakė Fabijus. 

Džulijaus žvilgsnis buvo šaltesnis už poliarinį ledą: 

— Jeigu paspruksi, nušausiu tavo Žmones. 

— Aš tai supratau, - tarė Nataša. — Šiek tiek suprantu itališkai. Kaip 
sakiau, pažįstu Džoną Gyvatę, kilusį iš Sicilijos. Bent jau jo protėviai 
iš ten kilę. 

— Manęs tai nė truputėlio nejaudina, - atsakė Džulijus. 

Fabijus susiraukęs išėjo iš virtuvės ir patraukė plytelėmis išklotu 
ūkinės dalies koridoriumi pagrindinių laiptų link. Jeigu jis neklydo, 
šauksmai sklido iš viršaus. 

— Ei! - suriko jis. 

— Ei! — nuaidėjo šaižus riksmas. — Padėkit! Aš čia! Ištraukite grei- 
čiau mane iš čia! 

Fabijus užlėkė laiptais aukštyn, lipdamas iš karto per dvi pakopas. 

Priešais jis išvydo ant aukštų kulniukų atklibikščiuojančią Izabelę 
van Helsing, išblyškusią tarsi drobė ir abiem rankomis įsikabinusią į 
turėklus. Jos plaukai buvo išsidraikę, akys pasruvusios krauju ir keis- 
tai išsiplėtusios, 0 ji pati dvokė vėmalais. 

— Man bloga, - tarė ji. 

Išvydęs tokią Izabelę, Fabijus nustėro: 

— Aš tai matau. Kas atsitiko? 

— Aš... ė... nežinau. 

— Kas gi nutiko? 

Mergina prispaudė ranką prie kaktos: 

— Kad aš tai žinočiau. Ar aš kokiame beprotnamyje, ar kur kitur? 

— Kaip pažiūrėsi, bet, vertinant objektyviai, tai ne beprotnamis. 

— Tada tai tikriausiai buvo ateiviai. Jie įkišo į mano smegenis zon- 
dus ir viską ištrynė. Išplovė smegenis. 

— Ką? — paklausė suglumęs Fabijus. 

Izabelė svirduliuodama praėjo pro jį ir nulipo žemyn, tada pasuko 
koridoriaus link. Fabijus nuskubėjo jai pavymui — mergina vos laikėsi 
ant kojų ir, regis, galėjo bet kada nugriūti. 

— Nėra jokių abejonių, - tarė ji su vis didėjančiu nusivylimu, — kad 
aš 1šprotėjau. 

Mergina sustojo, atsisuko į jį ir, giliai įkvėpusi oro, paklausė: 

— Ar aš beprotė? 

— Na taip, aš... Hm, nė nenumanau. Kodėl klausiate? 

— Jaučiu, tarsi mano galvoje būtų nutrūkusi keisto, tiesiog absurdiš- 
ko filmo juosta. Žinau, tai tikriausiai nuskambės kvailai, bet... Atleis- 
kite, ar negalėtumėte pasakyti, kas aš esu? 

Fabijus pamatė, kaip prasivėrė virtuvės durys ir pasirodė jo pusbro- 
lis. Žvelgdamas kraugerišku žvilgsniu, jis vis dar laikė rankose pisto- 
letą. 

Fabijus atsikosėjo: 

— Žinoma. Tavo vardas Izabelė, ir tu esi mano sužadėtinė. 

Mergina pakreipė galvą ir pažvelgė į Fabijų. Jos veidą nutvieskė 
palengvėjimo išraiška: 

— Taip, — tarė ji dėkingu balsu. — Izabelė. Manau, tai mano vardas. 
Ir aš esu susižadėjusi. Tai tikrai Žinau. 

Ji ėjo toliau, siūbuodama tarsi laivas per audrą: 

— Labai ačiū. Ar aš pro čia išeisiu? Manau, man reikia gryno oro. Man 
be galo skauda galvą. Ech, jaučiu, man vėl darosi bloga. Tikrai bloga. 

Sulig tais žodžiais ji susmuko ties Džulijaus kojomis. 


Gydytojas žvelgė sunerimusiu žvilgsniu. Bent jau taip pamanė Fabijus, 
pastebėjęs jo veide susirūpinimą. Vis dėlto nebuvo tuo visai tikras, 

kadangi gydytojas nuolat braukė ranka sau per veidą, patempdamas 
pirštais odą. Taigi suprasti jo išraišką nebuvo taip paprasta. 

— Rentgeno tyrimas parodė, kad merginos kaukolė nelūžo, kaip mes 
iš pradžių nuogąstavome. Tačiau nustatėme visus sunkios smegenų 
traumos klasikinius simptomus. Tuo ir būtų galima paaiškinti pacien- 
tės amneziją. 

— Vargšė mergaitė! — Džulijus metė į Fabijų piktą žvilgsnį. - Tai tu 
dėl visko kaltas! Kai kalbėjai su ja telefonu, jau tada jai skaudėjo gal- 
vą! Jeigu iš karto būtum ja pasirūpinęs, ji nebūtų nukritusi! 

— Taigi aš... — tarė Fabijus, karštligiškai svarstydamas, kaip būtų ge- 
riau paaiškinti šį atsitikimą. 

Visgi, nusprendė Fabijus, geriausia dabar būtų jam nesikišti. Bent 
jau tol, kol atslūgs Džulijaus paslaugumo banga ir jis iš čia išsinešdins. 

— Bet ji greitai vėl viską prisimins, ar ne? — Džulijaus balse pasigir- 
do grasinanti intonacija. 

Fabijui pasirodė, kad neurologas nuo Džulijaus žvilgsnio šiek tiek 
susigūžė. 

— Juk ji yra mano pusbrolio sužadėtinė. Tarkim, ji viską pamiršo. 
Kas bus tada? 

Gydytojas pradėjo tampyti smakrą taip, kad jo nosis atrodė tarsi sa- 
ga tarp odos raukšlių. 

— Taigi, reikalas toks: pacientei vadinamoji retrogradinė amnezija. 
Sergant šia liga, iš atminties negali iškilti joje saugomi vaizdiniai ir są- 
ryšiai, užsifiksavę joje iki smegenų traumos. 

Džulijus, spoksodamas į gydytoją, paklausė: 

— Kodėl jūs taip darote? 

— Ką? 

— Kodėl taip tampote savo veidą? Tai juk nesveika, žmogau. Gal jūs 
irgi esate kada kritęs ant galvos? 

Neurologas skubiai įsikišo abi rankas į chalato kišenes ir pažvelgė 
tokiu išdidžiu žvilgsniu, tarsi stovėtų priešais auditoriją, pilną neišma- 
nėlių studentų. Tada kalbėjo toliau: 

— Kalbant apie retrogradinę amneziją... 

— Pasakiau, kad tai juk nesveika! — tyliai, bet grėsmingai tarė Džu- 
lijus. 

Gydytojas metė žvilgsnį į savo laikrodį, tada pamojo pro šalį einan- 
čiai seselei. Ši sustojo ir atsivertė savo segtuvą: 

— Daktare, viskas paruošta, — pasakė ji. 

— Man metas eiti, — tarė Fabijui gydytojas, nė nepažvelgdamas į 
Džulijų. — Laukia skubi operacija. Apačioje, priėmimo skyriuje, su- 
tvarkykite visus formalumus. 

Dar nebaigęs sakinio, jis suplevėsavo chalato skvernais ir dingo už 
artimiausio kampo. 

— Su juo dar teks pasišnekėti, - sumurmėjo Džulijus. — O gal ma- 
nai, kad čia, vos ne pamišėlių skyriuje, visi gydytojai tokie? 

— Tai neurologijos skyrius, - paaiškino Fabijus. 

— Velniai griebtų, tai juk tas pats. Pažiūrėk į šitą dunduką, slampi- 
nėjantį su chalatu. 

Džulijus metė reikšmingą žvilgsnį į vieną pacientą, kuris, dūlinda- 


mas palei sieną, linksėjo galva ir murmėjo kažką panašaus į išmestas. 

Gal jis sakė ir iškritęs ar išvestas — to nebuvo galima tiksliai suprasti, 
nes vargšas vyrukas neturėjo dantų. 

Pro šalį praėjo fizioterapeutas, vesdamasis kitą, smagiai sau kvato- 
jantį, pacientą. 

— Tai gali būti užkrečiama, — pasišlykštėjęs tarė Džulijus. — Tau rei- 
kėtų pasistengti kuo greičiau ištraukti iš čia savo aukselį. 

Šaipydamasis jis nužvelgė pusbrolį beveik draugišku žvilgsniu: 

— Beje, ji iš tikrųjų daili. Žinoma, nepalyginsi su Rafaela. Ji tikra 
grynakraujė moteris, tokios tu daugiau niekad neturėsi! 

Fabijus sustojo priešais liftą 1r paspaudė mygtuką. Leisdamasis že- 
myn, jis vylėsi, kad dabar Džulijus tikriausiai jau išeis. Tada Fabijus 
dar kelias minutes palauks, - saugiausia už išsikerojusių palmių vazo- 
nuose, — 0 tada ir pats pasipustys padus. 

— Šiandien tau laiminga diena, - prašneko Džulijus. — Eisiu kartu su 
tavim į priėmimo skyrių. 

— Visai nebūtina, tu jau ir taip daug kuo padėjai. Turiu omenyje, kad 
pagelbėjai ją čia atvežti. 

— Juk kažkas turėjo palaikyti jos galvą. Kadangi ketini ją vesti, tai ji 
jau lyg ir priklauso mūsų giminei. Žinau, ką turiu daryti šeimos labui. 

Fabijus tuo nė kiek neabejojo. Bet tai, ką jo pusbrolis suprato kaip 
pareigą šeimai, visiškai skyrėsi nuo to, kaip tai suprato visas likęs pa- 
saulis. 

— Pavardė? — paklausė priėmimo skyriuje dirbanti seselė. 

— Santinis, —- pasakė Džulijus. — Fabijus Santinis. 

— Ar jūs esate pacientas? 

— Ne, — tarė Džulijus rodydamas į Fabijų. — Tai jis pacientas. Tiks- 
liau sakant, jo sužadėtinė Izabelė. 

— Pavardė? 

— Ar jūs neprigirdite? — atrėžė Džulijus. - Santinis! 

Seselė, nelaukdama, kol Džulijus vėl užsiplieks, bedė į jį tušinuku, 
tardama: 

— Sužadėtinės pavardė, ar aišku? 

— Izabelė, — atsiduso Fabijus. — Izabelė van Helsing. 

— Adresas? 

— Na, pasakyk gi jai, — paragino jį Džulijus. - Juk Izabelė gyvena 
pas tave. 

Fabijus turėjo nenoromis pripažinti, kad dabar jis neturėjo kitos išei- 
ties. Vėliau, kai pasišalins Džulijus, jis turės pakankamai laiko sutvar- 
kyti visą šitą nesusipratimą. 

— Apdrausta? — paklausė seselė. 

Fabijus įbedė į ją akis. Seselė dėvėjo baltą chalatą ir svėrė apie pen- 
kiolika kilogramų daugiau. Rudomis, juokingai styrančiomis garbano- 
mis ir akiniais su rožiniais rėmeliais ji jam priminė jo trečios klasės pa- 
saulio pažinimo mokytoją, kuri taip pat nuolat klausinėdavo jo tokių 
dalykų, apie kuriuos jis nė kiek nenutuokė. 

— Kur ji apsidraudusi sveikatą? — pakartojo klausimą pasaulio paži- 
nimo mokytoja. 

— Privačiai, — atsakė jis ekspromtu. 

Jo tariamoji sužadėtinė, nešiojanti /okį žiedą ir avinti tokius bate- 


lius, galėjo būti tik privačiai apsidraudusi. 

— Gerai, - tarė seselė, pasižymėdama tai savo užrašuose. - Kol kas 
tiek. 

— Galėtume dar nueiti kur nors kartu išgerti, — kilniadvasiškai pa- 
siūlė Džulijus, kai jiedu ėjo per automobilių aikštelę. 

— Dėkui už pasiūlymą, bet geriau važiuosiu namo. Jau vėlu. 

— Šiomis dienomis dar užsuksiu pas tave, — tarė Džulijus. —- Mane, 
žinoma, domina, kaip seksis tavo mažajai sužadėtinei. Ir ar jūs esate 
laimingi... 

Šie reikšmingai nuskambėję pusbrolio žodžiai tarsi pakibo ore, bet 
Fabijus ir taip gerai žinojo, ko Džulijus nepasakė, bet turėjo omenyje. 
Galbūt tada paliksiu tave gyvą. 


Per savaitę skausmai aprimo, kol galiausiai ir visai liovėsi. Ne- 
paisant to, Izabelė vis tiek nieko neprisiminė iš savo ankstesnio gy- 
venimo. Jis buvo tarsi išsitrynęs iš atminties. Aukštas, niūrus italas, 
kuris jai atsikvošėjus pasisakė esąs jos sužadėtinis, pasirodė trečią- 
ją dieną ir pasiteiravo apie jos savijautą. Jis atsisėdo ant jos lovos ir 
įsižiūrėjo į ją. Ji, varstoma jo žvilgsnių, pasijuto nejaukiai ir klausė 
savęs, ar, vilkėdama ligoninės naktiniais marškiniais, neatrodo labai 
keistai. O gal jis spoksojo į didžiulį žaliai mėlyną gumbą jos kakto- 
je? Ji turėjo ir daugiau mėlynių, bet kitos bent jau buvo pasislėpu- 
sios po plaukais. 

— Tikriausiai atrodau ne itin gražiai, ar ne? — paklausė Izabelė. 


Fabijus nieko į tai neatsakė, tik susirūpinęs apsižvalgė po palatą. 

Izabelė slapčiomis stebėjo jį. Ar jie jau seniai susižadėję? Koks jis 
žmogus apskritai? Pagalvojusi, kad yra susižadėjusi su kažkuo, ko vi- 
siškai nepažįsta, Izabelė pajuto per nugarą iš baimės perbėgantį šiurpu- 
l;. Baimė... Per šias dienas ji prie jos jau priprato. Gydytojas sakė, kad 
galbūt jos atmintis vėl sugrįš. Izabelei liko tik kabintis šios vilties ir ti- 
kėti tuo galbūt. 

— Tu tikriausiai nieko neprisimeni, ar ne? 

— Ne, prisimenu daug ką. 

Atrodė, Fabijui palengvėjo, dėl to jai net pagailo, kad turės tuoj pat 
paneigti tai, ką pasakė. Ji parodė į televizorių, pritvirtintą ant sienos 
priešais jos lovą: 

— Visą dieną žiūriu televizorių. Žiūriu viską iš eilės: sportą, politi- 
ką, filmus. Visa tai aš gerai Žinau ir suprantu. Iš esmės atmintis sugrį- 
žo. Deja, neatsimenu nieko iš savo asmeninio gyvenimo. 

— Kaip gali taip būti? — suraukęs kaktą, paklausė Fabijus. 

— Neįsivaizduoju, - atsakė ji, patraukusi pečiais. - Gydytojas paaiš- 
kino, kad, sergant tokio pobūdžio amnezija, labiausiai nukenčia auto- 
biografinė atmintis. Tačiau jis minėjo, kad ji gali sugrįžti. 

Įkvėpusi oro, Izabelė paklausė: 

— Gal galėtum padaryti man mažą paslaugą? 

— Kokią? 

— Na, seselė man sakė, kad aš gyvenu pas tave. Gal galėtum atneš- 
ti kokius nors mano naktinius marškinius ir šiek tiek kosmetikos? 

Izabelė pažiūrėjo į palatos kaimynę, kuri gulėjo pravira burna ir 
knarkė. 

— Pažiūrėsiu, gal ką ir rasiu. Jeigu ne, nupirksiu. 

Kiek padvejojęs, Fabijus tarė: 

— Noriu tavęs kai ko paklausti. 

— Klausk. 

— Ar, tavo manymu, būtų labai blogai, jeigu mes nebūtume susiža- 
dėję? 

Nurijusi seiles, Izabelė pajuto, kad ją vienu metu apėmė ir paleng- 
vėjimo, ir panikos jausmas. Viena vertus, jai palengvėjo, nes šis nepa- 
žįstamasis, kaip jos sužadėtinis, galėjo turėti jos atžvilgiu tam tikrų 
pretenzijų. Kita vertus, ją apėmė panika, nes, jam dingus iš jos gyve- 
nimo, ji netektų vienintelės likusios atramos. 

— Nežinau, - atsakė ji. —- Ar mes pykomės? 

— Tiesą sakant, taip, — tarė jis. 

— Ar mes ketinome skirtis? 

— Na... Taigi, regis, taip. 

Nieko daugiau jis neįstengė pasakyti. Ji žiūrėjo, kaip jo ausys ryš- 
kiai paraudo. Fabijus atrodė toks nusiminęs, kad ji mielai būtų paglos- 
čiusi jo galvą. Netikėtai pačiai sau, ji pasidavė šiam i1mpulsui ir pa- 
glostė italo galvą. Jis vos krūptelėjo, tačiau nesipriešino. Ji juto jo 
švelnias, tamsias garbanas ir negalėjo atsispirti pagundai paliesti jo 
ausis. 

Fabijus nusuko galvą į šalį, ir ji staigiai atitraukė ranką atgal, tarsi 
būtų nusideginusi. 

— Atleisk man. Jeigu mes norėjome išsiskirti, aš tam neprieštarauju. 


Iš tikrųjų tai būtų visai logiška, nes aš tavęs visai nepažįstu, — tarė Iza- 

belė ir kalbėjo toliau: — Tu tik man pasakyk, kur aš galiu eiti. Juk aš 
tikrai turiu šeimą — tėvus, brolį, seserį ar draugų. 

Ji tai tikrai prisimins, Izabelė buvo sau prisiekusi. Sužadėtinį gal ir 
buvo galima užmiršti, bet tik ne tėvus. Gydytojas jai minėjo, kad tai 
yra visai įmanoma, bet ji juo netikėjo. 

Ji tikrai prisimins ankstesnį savo gyvenimą. 


Santechnikas nusibraukė nuo kaktos varvantį prakaitą: 

— Man tikrai labai gaila. 

— Tai šūdas, — išsprūdo Hariui. 

— Pataikei kaip į dešimtuką, — tarė Nataša. 

Ji išsitraukė palaidinukės kraštelį iš po sijono diržo ir užsispaudė 
juo nosį: 

— Žmogau, čia dvokia! 

Santechnikas peržengė klampią tekančią masę, besisunkiančią pro 
plytelių kraštus palei kanalizacijos vamzdį: 

— Aš padariau viską, ką galėjau, bet ko neišeina sutaisyti, tai neišeina. 

— Jei tai, ką sugebate geriausiai, yra šūdų klanas, tai jūsų profesinis 
lygis nėra labai aukštas, — tarė Nataša. 

Santechnikas išsiviepė ir susižavėjęs nužvelgė jos rubensišką figū- 
rą bei ryškiai raudonus plaukus: > 

— Mano darbe taip kartais nutinka. 

— Lažinuosi, kad kai vakare nusiprausęs po dušu pasirodote žmo- 


nai, ji to nepastebi? 

— Ak, aš jau penkeri metai esu išsiskyręs. 

— Tikrai? Toks vyras kaip jūs? Neįtikėtina! Kokia moteris galėtų 
taip kvailai pasielgti? 

Susikišęs rankas į kišenes Fabijus stovėjo prie restorano tualeto du- 
rų, giliai paskendęs niūriose mintyse. Jis troško, kad ši bala ir prakiu- 
rę vamzdžiai tebūtų vienintelės jo problemos. Tokiu atveju jis nueitų į 
bažnyčią ir uždegtų padėkos žvakutę. 

Ką santechnikas, po galais, norėjo pasakyti? O sanitarinė dalis ir 
liks tokia? 

— Taigi, — tarė Fabijus. — Regis, pataisyti vamzdžio neišeina, ar ne 
taip? 

— Taip, tikra tiesa, — atsakė santechnikas, atsiklaupęs šalia klano. — 
Išimsiu vėl spiralę. Vamzdis ne užsikimšęs, o prakiuręs. 

— Kitaip tariant, jūs siūlytumėte keisti sanitarinę įrangą? 

— Siūlyčiau? - tarė santechnikas, suraukęs kaktą. — Žinoma, čia bū- 
tinai reikia naujų vamzdžių. Mano galva, šiam klozetui mažiausiai 
penkiasdešimt metų. Jeigu paklaustumėte, pasakyčiau, kad čia bus ko- 
kie keli milijonai žmonių kakoję. 

— Dvare kadaise veikė kavinė, - pasakė Fabijus. 

Santechnikas nužvelgė apsinešusius veidrodžius ir surūdijusią ar- 
matūrą prie prieštvaninių kriauklių. 

— Seniai tai buvo. 

— Daugiau nei prieš penkiasdešimt metų, - atsakė Fabijus. 

— Pats laikas viską atnaujinti. 

— Garbės žodis! — pritarė Nataša. 

Ji kiek pasisuko, kad santechnikas galėtų geriau ją apžiūrėti. Jis 
mielai pasinaudojo šia galimybe ir išmetė iš rankų atsuktuvą. 

Fabijus mintyse apskaičiavo, kiek kainuotų visiškai naujas svečių 
tualetas, įskaitant ir tam reikalingus naujus vamzdžius. Galiausiai nu- 
tarė, kad tai ne taip jau ir svarbu. Jis jau vis tiek beveik neturėjo grynų 
pinigų. Atskaičiavęs dar tariamą skolą Džulijui, jis pasijuto tokiame 
minuse, kad netgi bankrotui neužtektų pinigų. 

— Geriausia būtų, jeigu pradėtumėte darbą jau rytoj, — tarė jis san- 
technikui. 


— Tai brangiai kainuos, — įsiterpė Haris, stovėdamas šalia Fabijaus. 

Tuo metu Nataša išlydėjo santechniką. 

— Žinau, kad brangiai kainuos. Bet jeigu noriu atidaryti restoraną 
numatytu laiku, neturiu kito pasirinkimo. Kas būtų, jeigu atsakytumė- 
me jau užsiregistravusiems svečiams? 

— Negerai būtų, — sutiko paniuręs Haris. — Galbūt man nereikėjo 
taip visko retušuoti restorano interneto svetainėje, o lankstinuke tiek 
visko siūlyti. 

— Per vėlu. Dabar telieka kuo greičiau padaryti taip, kad dvaras tap- 
tų kuo panašesnis į jo atvaizdą interneto svetainėje. 

Fabijus susimąstęs žvelgė į koridorių, vedantį nuo svečių tualeto iki 
jiems skirtų patalpų pagrindinėje namo dalyje. 

— Man susidarė įspūdis, kad galbūt santechnikas mums padarys 


nuolaidą. Kai jis viršuje įrengė vonios kambarius, nuolaidų nesuteikė. 


6l 


— Dėkok Natašai, jos laimingai rankai. Jos dėka mes gauname nuo- 
laidų. Manau, neilgai truks, kol santechnikas pakvies ją į kiną. Kvaila 
tai, kad praėjusią savaitę ji jau buvo kine su stogdengiu, o prieš tai — ir 
su dailide. Kada nors Nataša susipainios tarp jų visų, o tada jie parei- 
kalaus susimokėti iš karto. 

Hario nosis vis dar buvo paraudusi, nors peršalimas jau beveik pra- 
ėjęs. Jis vėl galėjo iš visų jėgų dirbti virtuvėje ir ruoštis svarbiausiai už- 
duočiai prieš restorano atidarymą — pasirūpinti vyno rūsio atsargomis. 

— Atrodai prislėgtas, — tarė Haris. 

— Yra priežasčių, dėl ko taip atrodau. 

— Ar tai nėra kartais susiję su tuo reikalu? 

Tas reikalas — tai buvo Izabelės van Helsing sinonimas. Fabijus nesi- 
vargino atsakyti. Ir taip buvo akivaizdu, kad tai buvo susiję su :uo reikalu. 

Prieš kelias dienas iš ligoninės atėjo pirmoji solidi sąskaita. Apskai- 
čiavus visą galimą sąskaitą už Izabelės gydymą — ji jau dvi savaites gu- 
lėjo klinikos neurologijos skyriuje, — susidarytų suma, kurios pakaktų 
visai sutvarkyti ir apsodinti dvaro prieigas. 

Šį rytą paskambino ligoninės administratorė ir pasakė: 

— Jau galite pasiimti savo draugę namo. Toliau ji bus gydoma am- 
bulatoriškai. 

Kitais žodžiais tariant, praradusieji atmintį visai neprivalo be reika- 
lo užimti vietą ligoninėje. 

Lyg viso to dar būtų maža, beveik kas antrą dieną pasirodydavo 
Džulijus. Jam knietėjo sekti įvykių eigą. Kiekvieną kartą pusbrolio 


balsas skambėjo vis grėsmingiau ir grėsmingiau. 

Fabijus atsisuko į Harį ir paklausė: 

— Ar radai ką nors? 

— Padariau viską, ką galėjau, seni. Arba tokia moteris neegzistuoja, 
arba tai jos pseudonimas, kurio kiti žmonės nežino, - apgailestauda- 
mas atsakė Haris. 

Fabijus ir pats ieškojo šio vardo nuorodų internete, bet nieko nera- 
do. Peržiūrėjo visas internetines telefonų knygas — jokių rezultatų. Nie- 
ko nepešė ir paieškos programose. Nurodžius van Helsing, pasirody- 
davo daugiau, negu du su puse milijono nuorodų. Daugybė jų buvo su- 
sijusios su bendravardžiu vampyrų medžiotoju. Jis rado daug iš tikrų- 
jų egzistuojančių van Helsingų, tačiau nė viena nuoroda, regis, nebuvo 
susijusi su Izabele. 

Be jos sužadėtinio ir draugės vardų, jis daugiau nieko apie juos ne- 
žinojo. Tik tiek, kad abu buvo meilužiai ir abu, kaip ir Izabelė, buvo 
nevietiniai. Nevietiniai reiškė, kad jie galėjo atvažiuoti iš artimiausio 
miesto arba iš kokio nors užkampio, esančio kitame šalies gale. 

Jis taip pat peržiūrėjo dingusiųjų sąrašus, tačiau merginos tokiu var- 
du neaptiko. Jeigu merginos kas nors ir pasigedo, tai pažįstami apie jos 
dingimą nepranešė. Izabelės sužadėtinis ir draugė turbūt ieškojo jos 
Sylto saloje ar kur kitur, — jeigu apskritai ieškojo. Regis, sužadėtinis 
jau ne itin troško vestuvių. Gali būti, kad Erikas su Dafne jau seniai su- 
sitarė palikti Izabelę „ant ledo“. 

Fabijus tądien rado jos rankinuką ant laiptų už slaptųjų durų, tačiau 
tame juokingai mažame rankinuke nebūtų tilpusi net piniginė. Jame 


nebuvo nei vairuotojo pažymėjimo, nei jokio kito asmens dokumento, 

jokių kreditinių kortelių. Rankinuke tebuvo namų raktas, prikabintas 
prie brangaus sidabrinio pakabuko, ir pudros dėžutė. Pakabukas buvo 
„I“, pirmosios jos vardo raidės, formos. Tai buvo pats asmeniškiausias 
daiktas. Pudrinė buvo nežmoniškai brangi — taip jam bent jau sakė Na- 
taša. Pasak jos, šios firmos pudros dėžutė kainavo tiek pat, kiek pen- 
kiasdešimt nebrangių pudrinių. Natašos manymu, nieko keisto, kad 
Izabelės tipo moterys vaikšto be piniginės. Esą jos įpratusios važinėti 
su savo palydovu ir naudotis jo auksine kortele. 

— Na tr įklimpęs esi, seni. 

Haris žvelgė Fabijui per petį tualeto link. Grįžus santechnikui, dvo- 
kas nė kiek nesumažėjo. Smirdėjo tarsi iš atviros srutų duobės. 

— Kaip manai, kas blogiau: ar šis tualeto reikalas, ar tas kitas? 

— Klausi rimtai? 

Haris metė iš šono žvilgsnį: 


— Hm, manau, turi rimtų problemų. Turiu omeny ne tualetą. 


Taip pat manė ir Fabijus, po pietų pagaliau prisivertęs nuvažiuoti į ligo- 
ninę. Jam reikėjo su ja pasikalbėti, būtinai reikėjo. Nebuvo jokios pra- 
smės kaip stručiui slėpti galvą smėlyje. Jis privalėjo su ja pasikalbėti. 

Prie skyriaus įėjimo durų jis susitiko vyriausiąjį gydytoją. 

— O, mūsų amnezijos sužadėtinis, — tarė neurologas pasisveikinda- 
mas. 

— Gerai, kad apie tai prakalbote, aš jau seniai norėjau... 


— Terapijos metu ji man užsiminė, kad jūs ketinate išsiskirti, — nu- 

traukė gydytojas. - Mano manymu, šiomis aplinkybėmis tai būtų ne- 
gerai. Gali atsitikti taip, kad visa iki šiol pasiekta gydymo pažanga nu- 
eis šuniui ant uodegos. 

Gydytojas čiupo sau už veido, tempdamas skruosto odą dešinės au- 
sies link: 

— Ar žinote, kad kartais tereikia patirti sunkų stresą, kad Žmogų iš- 
tiktų spontaniška amnezija? Tam nebūtina ir kūno trauma. 

— Ė... Bet šiuo atveju kūno trauma buvo, ar ne? 

Gydytojas nužvelgė Fabijų tarsi kokį dvigalvį padarą: 

— Kūno žaizdos užgijo, bet psichinių pasekmių mes negalime nu- 
matyti. Jūsų sužadėtinės psichinė pusiausvyra gana trapi, jos dvasinė 
būsena tik iš dalies stabili. Mano manymu, gydymą reikia tęsti. Todėl 
būtinai reikia vengti bet kokių galimų streso faktorių. Tarkim, išsisky- 
rimas būtų nepaprastai stiprus stresorius. 

Fabijus nurijo seilę, karštligiškai ieškodamas argumentų, kodėl jų 
išsiskyrimas visai nebūtų joks išsiskyrimas, bet jam niekaip neatėjo į 
galvą tinkami žodžiai. Ką gi jis galėjo pasakyti? Beje, aš visai nesu ir 
niekada nebuvau su Izabele susižadėjęs. Atvežęs ją ligoninėn, aš taip 
pasakiau, nes kartu su manim atvykęs pusbrolis be galo man pavydu- 
liauja. Be to, jis visada nešiojasi kišenėje trisdešimt aštunto kalibro 
pistoletą. Užtaisytą, suprantate? 

Taip, savaime aišku, kad tai nesunkiai suprastų bet koks nervų gy- 
dytojas, nežinantis realios padėties. 

— Tikiuosi, jūs esate tokios pačios nuomonės, — tarė gydytojas, su- 
griebęs raukšlę kaktoje ir stumdamas ją plaukų link. — Pacientė man 

sakė, kad jūs apie šį įvykį niekam kitam nepranešėte. Trumpai drūtai, 
šiuo metu apie išsiskyrimą negali būti nė kalbos. 

Jis davė savo veidui ramybę ir pasižiūrėjo į laikrodį: 

— Turiu skubėti į vizitaciją. Jeigu prieš tai dar norite su ja pasikal- 
bėti... 

„Geriau ne“, — pagalvojo Fabijus, sekdamas paskui gydytoją, pa- 
slaugiai atvėrusį jam duris į Izabelės palatą. 

Pasisukęs į Fabijų, neurologas įsikišo mažąjį pirštą į ausį, tardamas: 

— Nepamirškite — jokių stresų. 

Pažvelgęs į Izabelę, žvaliai pridūrė: 

— Atėjo mielas svečias! 

Sučiupęs Fabijų už rankos, gydytojas pastūmė jį į priekį. 

Sėdėdama lovoje Izabelė pakėlė akis nuo žurnalo. 

— Čia tai bent, — Fabijui įėjus į palatą, džiugiu balsu tarė ji. - Pažįs- 
tamas veidas! 

Išvydęs iš laimės nušvitusias Izabelės akis, Fabijus panoro skra- 
džiai žemės prasmegti. Jis pasijuto tarsi didžiausias niekšas pasaulyje. 
Pamėgino pasitaisyti, atsakydamas į jos šypseną, bet tuoj pat pajuto, 
koks jo šypsnys dirbtinis. 

Regis, Izabelė nieko nepastebėjo: 

— Pagaliau atėjai! — susijaudinusi sušuko ji. — Visą laiką laukiau, kol 
tu ateisi! 

— Ak, - teištarė apstulbęs Fabijus. 

— Taip, laukiau, kol atneši man naktinius marškinius. Viena seselė 
atnešė marškinius. Maniau, kad neturi laiko ar pamiršai tai. 

— Ė... deja, taip, — tarė jis, jausdamasis nejaukiai. 

— Skambinau tau, tačiau prie telefono vis prieidavo toks Haris. Jis 
sakė, kad esi labai užsiėmęs — renovuoji seną dvarą, kuriame ketini ati- 
daryti restoraną. Tiesa? 

— Taip, — atsakė Fabijus atsidusęs, kad šį kartą nereikia meluoti. — 
Taip, dvaras išties senas! Tačiau darbai pamažu stumiasi į priekį! 

— Ar aš gyvenau ten kartu su tavim? 

— Ėh... Taigi... teisybės dėlei reikia pasakyti... 

Fabijus nutilo 1r susimąstė, kas būtų, jeigu jis staiga pasakytų gry- 
ną teisybę. Ar dėl to Izabelė netektų galimybės susigrąžinti atmintį? 
Apie tai gydytojas neprasitarė. Tačiau jis leido aiškiai suprasti, kad jo- 
kiu būdu negalima jos jaudinti. 

Fabijus nusigando, pastebėjęs, kad merginos veidas apsiniaukė. 

— Aš jau nebegyvenau kartu su tavim, ar ne? — tyliu balsu paklausė 
Izabelė. - Tas Haris man tai pasakė. 

— Kąjis tau pasakė? 

— Aš paklausiau Hario, ar gyvenu pas tave, o jis atsakė: „Ne visiš- 
kai“. 

— Ė... tikrai? 

— Ar taip yra iš tiesų? Turiu omeny, ar mes jau buvome išsiskyrę ir 
aš jau buvau išsikėlusi iš tavo namų? 

Fabijus nusigręžė ir įsistebeilijo į gretimą lovą. Ji buvo tuščia; tik- 
riausiai senąją moterį perkėlė kur nors kitur arba išrašė iš klinikos. 

— Na, taip... taip sakant. 

— O kur? 

— Nežinau. 

Fabijus visai sutriko, merginos akyse išvydęs besitvenkiančias ašaras. 

— Tada aš daugiau neturiu namų, - sušnibždėjo ji. 

— Ne, visai ne! — sušuko jis. — Tu, žinoma, visada laukiama mano 
namuose... 

Fabijus nutilo, apimtas ūmaus noro spirti pačiam sau į užpakalį. Ką, 
po galais, jis čia veikė? Jo viduje grūmėsi prieštaringi jausmai. Fabijus 
negalėjo suprasti, ko jis labiau norėjo: ar sprukti iš čia kuo greičiau, ar 
paguosti ją. Trumpai pagalvojęs, jis nusprendė sprukti, tačiau nuo to 
jam nepasidarė lengviau. Be to, suprato, kad jis to nepajėgtų padaryti. 
Jis negalėjo nei atsikelti ir išeiti, nei apkabinti Izabelės, paglostyti jos 
rankos, nei kaip kitaip reaguoti. Jis tik sėdėjo greta, spoksodamas kaž- 
kur pro šalį, nedrįsdamas pažvelgti jai į akis, juo labiau pasakyti jai vi- 
są tiesą. O Izabelė sėdėjo lovoje ir atrodė tokia sutrikusi, tokia verta 
gailesčio, tarsi maža, kažkieno miške palikta mergaitė. 

Fabijus pats sau atrodė kaip koks monstras. Kuo ilgiau jis sėdėjo ša- 
lia jos lovos, tuo blogiau jautėsi. 

Sėdėdamas ant kėdės, jis neramiai pasimuistė, galvodamas, ką pa- 
sakyti. Jo galvoje buvo tuštuma. 

— Galėčiau grįžti pas tėvus, — tyliai tarė Izabelė. - Arba pas senelę. 

— Pas senelę? Ar tu turi senelę? 

— Visi žmonės turi bent jau dvi seneles, - kandžiai atsakė mergina. 

— Ar ji dar gyva? 

— Jeigu tai Žinočiau, seniai būčiau pas ją! — užriko ji. — Arba pas sa- 
vo brolį ar seserį! 

— Tu tuni brolį ir seserį? — paklausė Fabijus vilties kupinu balsu. 

— Iš kur galiu žinoti? — supykusi atšovė Izabelė ir nutilo. — O gal tu- 
riu? 

— Aš nežinau. 

Mergina įsispoksojo į Fabijų: 

— Mes esame susižadėję, 0 tu nežinai, ar aš turiu brolių ir seserų? 

Fabijus karštligiškai mąstė, ką atsakyti, kad nesukeltų jai streso. 

— Kai mes susipažinome, tu man beveik nieko nepasakojai apie sa- 
ve, - paskubomis, sulaikęs kvėpavimą, ėmė improvizuoti Fabijus. - Aš 
praktiškai nieko nežinau apie tavo asmeninį gyvenimą. 

— Tu sakai, kad aš nenorėjau kalbėti apie savo gyvenimą, kai mes 
susitikome? 

Jis linktelėjo galva ir pamažu iškvėpė. 

Izabelę apėmė drebulys: 

— Mano praeitis tikriausiai labai šiurpi! 

— Taip, visko gali būti, — atsakė jis nesavu balsu. 

— Bet tu vis tiek iš karto įsimylėjai, nors nieko apie mane ir nežino- 
jai? 

— Na... ne iš karto, — tarė jis, gūžtelėjęs pečiais. 

Izabelė nuraudo, tada įkvėpusi oro kalbėjo toliau: 

— Suprantu. O mūsų išsiskyrimas — ar mes jau buvome išsiskyrę ga- 
lutinai, ar norėjome tik laikinai pagyventi atskirai? 

Netikėtai atsivėrė durys ir į palatą tarsi burlaivis įplaukė vyriausia- 
sis gydytojas, pirštu rakinėdamasis dešinę akį. Paskui jį sekė baltais 
chalatais apsirengę gydytojai asistentai ir seselės. 

— Tuomet aš jau eisiu, — tarė Fabijus, sukdamas vingį aplink chala- 
tuotus gydytojus, kaip kiškis, sprukdamas nuo pavojaus. 

— Palaukite už durų, netrukus galėsite pasiimti savo sužadėtinę na- 
mo! — jam pavymui sušuko vyriausiasis gydytojas. 

Fabijus užtrenkė paskui save duris, apsimetęs, kad neišgirdo šių gy- 
dytojo žodžių. Pagaliau jis galėjo dingti iš čia. 


Jaunasis gydytojas, vardu Tobijas Mocartas, įėjęs į palatą, nedrąsiai 
šyptelėjo Izabelei. Prieš tai, vizitacijos metu, jis taip pat buvo užėjęs į 
jos palatą. Izabelė jau seniai pastebėjo, kad jaunasis gydytojas joje ma- 
tė kur kas daugiau nei įdomų medicinos atvejį. Jis naudojosi bet kokia 
proga užeiti pas ją ir pasiteirauti, kaip ji laikosi. 

Jos paprašytas gydytojas parūpino jai specialios literatūros apie am- 
neziją ir pasiūlė kreiptis į jį bet kokiu rūpimu klausimu. Jau pirmąją sa- 
vaitę jis davė Izabelei savo asmeninio telefono numerį. 

— Jeigu iškils skubus reikalas, skambinkite man. Skambinkite, jei- 
gu ir ne kaip jausitės. 

Izabelė iki šiol jaunajam gydytojui neskambino, nors visas dabarti- 
nis jos gyvenimas buvo skubus, tiesiog neatidėliotinas reikalas. Būtent 
todėl ji ir negalėjo jaustis gerai. 

Dar nežinodama gydytojo vardo Izabelė paklausė jo, ar tik jis ne 
Volfgangas. Tai buvo vienas pirmųjų klausimų, kuriuos ji uždavė, atsi- 
peikėjusi ligoninėje. Šis klausimas jai spontaniškai šovė į galvą, pama- 
čius ant jo chalato kišenės lentelę su užrašu Dr Mocartas. 

Jis šypsodamasis papurtė galvą. Izabelei tarsi akmuo nuo krūtinės 
nusirito. Ji pajuto, kaip akyse susitvenkė ašaros. Ji susigraudino ne dėl 
to, kad jo vardas buvo Tobijas, kaip jis jai vėliau pasakė. Ji nudžiugo, 
supratusi, kad prisiminė žymųjį kompozitorių Volfgangą Amadėjų Mo- 
cartą. Užmerkusi akis ir susikaupusi, ji netgi galėjo mintyse išgirsti jo 
sukurtą muziką. „Stebuklingąją fleitą“. „Figaro“. Ir galiausiai jo kon- 
certus pianinui ir violončelei. Izabelė suprato, kad jai patinka Mocar- 
tas. Galvodama apie šį kompozitorių, ji pajuto, kaip juda jos pirštai. Jai 
pasidarė aišku, kad ji moka skambinti pianinu. 

Tokiu būdu, įsiklausydama į save, ji sugebėjo daug ką prisiminti. 
Sugrįžo beveik visa jos atmintis. 

Ligoninėje Izabelė lankėsi fizioterapijos centre, kuriame buvo ir 
mažas baseinas. Iš pradžių nedrąsiai, paskui vis ryžtingiau ji yrėsi nuo 
vieno baseino krašto iki kito ir atgal, kol galiausiai tarsi strėlė perplau- 
kė krauliu visą baseiną. Fizioterapeutė susižavėjusi juokėsi ir klausė 
merginos, ar praeitame gyvenime ji nebuvo delfinas. 

Po tokios stačiokiškos replikos Izabelė norėjo pasislėpti baseino 
dugne ir daugiau neiškilti. Kas iš to, kad ji žinojo mokanti plaukti ir 
skambinti pianinu, jeigu nenutuokė, kur ir pas ką visa tai išmoko? 

Mergina lengvai atsiminė viešojo gyvenimo realijas ir žymius žmo- 
nes. Tai lengvai išplaukė 1š atminties archyvų, vos tik pasižiūrėdavo te- 
levizorių ir pasklaidydavo žurnalus, kurių jai kasdien atnešdavo sese- 
lės. Ji prisiminė ir kino žvaigždes, ir roko muzikantus, ir politikus. 
Veik iš karto Izabelė instinktyviai pajusdavo, kurie iš jų jai patiko, o 


kurių negalėjo pakęsti. Ji prisiminė filmus, pažinojo juose vaidinančius 

aktorius, galėjo niūniuoti per radiją ar televizijos muzikos kanalus iš- 
girstas dainas. Užuodusi seselių kvepalus ir dezodorantus, ji prisimin- 
davo, kuriuos kvapus ji mėgo, o kurie jai buvo nemalonūs. Ji juto, kad 
jos kvapo tarp jų nebuvo. 

Suknelė, kuria ji, atvežta į ligoninę, vilkėjo, buvo pasiūta japonų di- 
zainerio. Jos etikečių užrašai buvo anglų kalba, taigi tikriausiai ji suk- 
nelę pirko užsienyje. Pamačiusi savo batelius, iš karto suprato, kad jie 
Manolo Blahniko firmos. Jos avalynę ji mėgo labiausiai. Apatiniai dra- 
bužiai buvo Victoria 5 Secret, žinomiausio amerikiečių apatinių drabu- 
žių kūrėjo. 

Regis, Izabelė nebuvo pamiršusi savo pomėgių. Ji nemėgo kiaulie- 
nos, tačiau mielai valgė žuvį. Nepaisant amnezijos, per trumpą laiką 
merginai paaiškėjo, kad ligoninės maistas toks pasigailėtinas ir prastas, 
kad, tik spaudžiama graužiančio alkio, ji prisiversdavo suvalgyti bent 
jau šį bei tą. 

Žurnaluose ji skaitė straipsnius, pasakojančius apie brangų vyną, 
aukštąją virtuvę ir įžymius virėjus. Jos beveik nestebino, kad straips- 
niuose minimi terminai jai buvo pažįstami. Jos suknelė buvo tokia pat 
brangi, kaip ir bateliai, taigi pasiturimas gyvenimas jai buvo nesveti- 
mas. Galiausiai ji juk mūvėjo žiedą, įspūdingą tiek savo brangakmenio 
dydžiu, tiek grynumu. 

Taigi iš drabužių ir žiedo ji galėjo padaryti kai kurias išvadas apie 
savo ligšiolinį gyvenimą. Ji turėjo gerą skonį ir pinigų. Tad vis dėlto 
jos praeitis gal ir nebuvo tokia jau bloga. 


Tačiau, kodėl tada ji nekalbėjo apie praeitį su šiuo italu? 

Izabelei vis dar sunkiai sekėsi įsivaizduoti šį vyrą kaip savo su- 
žadėtinį. Jau vien todėl ji taip delsė užmegzti su juo artimesnį ryšį. 
Bet ką daugiau ji galėjo daryti? Jeigu norėjo sužinoti daugiau apie 
savo gyvenimą iki nelaimingo atsitikimo, tai, be jokių abejonių, jis 
buvo vienintelis kompetentingas pašnekovas. Vyriausioji seselė pa- 
siteiravo ligoninės priėmimo skyriuje jos sužadėtinio adreso ir tele- 
fono numerio. Nepavykus susisiekti su Fabijumi, merginai iš pra- 
džių palengvėjo, bet po to ji sunerimo. Ji gerai žinojo, kad neliks li- 
goninėje amžinai. Kuo greičiau ji grįžtų į tą seną dvarą, tuo daugiau 
turėtų šansų prisiminti praeitį. Juk tame dvare ji neteko savo praei- 
ties. 

— Kamuoja niūrios mintys? — paklausė daktaras Mocartas. 

— Kas gi daugiau? — atsakė Izabelė. — Kaip jaustumėtės jūs, jeigu 
vieną dieną pabustumėte, neturėdami žalio supratimo, kas esate? Jeigu 
neatpažintumėte savęs veidrodyje? 

Gydytojas patraukė pečiais: 

— Aš bent jau pasakyčiau: — Ei, kas gi yra šita puikiai atrodanti mer- 
gina! 

Izabelė nusijuokė: 

— Taip, turiu pripažinti, kad bent jau šiuo požiūriu man pasisekė. 
Juk galėjau atsibusti ir būdama kokių septyniasdešimties ar aštuonias- 
dešimties metų bedantė bobulė. Tai būtų tikrai kiaulystė. 

Izabelė žinojo, kad yra graži. Kažkokiu nesuprantamu būdu ji tai 
pajuto net prieš tai, kai paprašė seselės atnešti jai veidrodėlį. Bet kas iš 


to, Jeigu ji pati sau atrodė tokia nepažįstama, kad, regis, jos veidas 

būtų tikęs ir bet kuriai manekenei iš žurnalo? Kas iš to, kad ji patiko 
kitiems, o sau pačiai buvo tokia svetima? 

— Norėčiau pakalbėti apie jūsų sužadėtinį, — pasakė gydytojas. 

Mergina pakėlė ranką, neleisdama jam kalbėti toliau: 

— Žinau, ką norite pasakyti: jis vėl išėjo. 

— Tiesą sakant, jis jau turėtų jus pasiimti. 

— Kiek Žinau, prieš šį nelaimingą atsitikimą mes ketinome išsiskir- 
ti. Manau, būtent todėl jis taip blaškosi, - tarė Izabelė, suraukusi kak- 
tą. — Atvirai kalbant, aš jaučiuosi taip pat. Man darosi baisoka pagal- 
vojus, kad turėsiu pasitikėti žmogumi, apie kurį Žinau mažiau, negu 
apie jus. 

— Manimi jūs galite tikrai pasikliauti. Apie mane bent jau žinote, 
kad esu trumparegis, persidirbęs ir įkyrus. 

Izabelė nusijuokė: 

— Jūs visai malonus! Ir neturite nė vieno tiko! 

— Turite omenyje, aš netampau savo ausų ir negręžiu pirštais veide 
skylių? 

— Panašiai. 

Gydytojas atsisėdo ant jos lovos krašto: 

— Atsižvelgdamas į jūsų ypatingą padėtį, norėčiau jums kai ką pasiū- 
lyti. Mūsų klinika remia kelias socialiai remtinas bendruomenes. Ten 
gyvena žmonės, kurie... na, kurie yra šiek tiek protiškai nuskriausti. 

Izabelė sustingo: 


— Manote, man reikėtų ten apsigyventi? 

— Ne, aš taip nemanau. Jūs galite gyventi, kur jums patinka. Niekas 
negali jūsų priversti apsigyventi ten, kur, jūsų manymu, jums netinka- 
ma vieta ar kur nieko nepažįstate. 

Izabelė atsidususi tarė: 

— Aš netgi pati savęs nepažįstu. Jei ir galėčiau kur nors pasijusti 
saugiai, tai tik gyvendama su žmonėmis, kurie bent jau mane pažįsta ir 
kuriems aš patinku. 

Trumpai pagalvojusi, ji pridūrė: 

— Taip bent tikiuosi. 

— Tokia mergina kaip jūs? Kam gi jūs galėtumėte nepatikti! 

— Nežinau, — vangiai atsakė Izabelė ir tuo pačiu metu išsigando, pa- 
jutusi neaiškų ir nemalonų jausmą. Mergina numanė, kad tikrai esama 
žmonių, negalinčių jos pakęsti. Bet iš kur staiga išplaukė šis jausmas, ji 
nesugebėjo suprasti. Ji pamėgino sutelkti dėmesį ir pasekti šio jausmo 
ištakas, galbūt galinčias nuvesti ją į jos praeitį. Bet, kad ir kaip stengė- 
si, šis jausmas netrukus išsisklaidė jos atminties labirinto tamsoje. 

Daktaras Mocartas atsistojo ir pasuko durų link: 

— Jeigu jums manęs prireiks... 

— Tada aš jums paskambinsiu, — pabaigė Izabelė jo mintį. Gydyto- 
jas visada išeidavo, taip atsisveikinęs. 

Vos tik jis dingo iš akių, pasirodė naujas svečias: 

— Štai ir mes, tavo geri draugai! — nuo durų suskambėjo bičiuliškas 
balsas. 

Išgirdusi itališką akcentą, Izabelė pajuto smarkiau plakančią širdį, 


tačiau, išvydusi svečią, ji nusiramino. Iš pradžių jai pasirodė, kad šį 

vyrą ji pažinojo. Tarsi tai būtų žmogus iš jos praeities. Galbūt dabar ji 
ims pamažu viską prisiminti!? 

Bet jau kitą akimirką ji suprato apsirikusi. Ji buvo mačiusi šį vyrą — 
bet tik po nelaimingo atsitikimo. 

— Sveiki, — ištarė ji paniurusiu balsu, žvelgdama į atėjusį svečią. 

Jo plaukai buvo sutepti plaukų želė, o pagal užsakymą siūtas kos- 
tiumas negalėjo paslėpti lengvo antsvorio. Moteris, įėjusi paskui vyrą 
į palatą, buvo beveik puse galvos aukštesnė už jį. Jos rudos garbanos 
buvo pakarpytos. Moteris buvo be galo graži. Akimirką Izabelei pasi- 
rodė, kad pažįsta ir šią moterį, tačiau netrukus suprato, kad ji labai pa- 
naši į Džiną Lolobridžidą, vaidinusią „Paryžiaus katedroje“. Ne tik dėl 
plataus, siūbuojančio sijono ir palaidinukės su itin didele ir plačia iš- 
kirpte, bet ir dėl tokios pačios šypsenos ir tamsių akių ilgomis blaks- 
tienomis; 

Tas tipas, su kuriuo ji atėjo, tikrai panėšėjo į kuprių iš to filmo. Bent 
Jau buvo panašaus ūgio, tik trūko kupros. 

— Kuo jis buvo vardu? - sumurmėjo Izabelė, suirzusi, kad negali iš 
karto prisiminti. 

— Džulijus Kaprinis, - atsakė vyrukas. 

— Ne, Kvazimodas, - paprieštaravo Izabelė, galiausiai atsiminusi 
vardą. — Juk žinote, jį vaidino Entonis Kvinas. 

Džulijus sustojo vidury kambario: 

— Minutėlę, aš mačiau šį filmą. Ar tai įžeidimas? 

Moteris prapleveno pro jį ir sustojo prie Izabelės lovos: 

— Nekreipkite į jį dėmesio. Žinau, kad esu panaši į Lolo jaunystėje. 

Jis visada padaro klaidingą išvadą, kai kitiems Žmonėms primenu „Pa- 
ryžiaus katedros“ Esmeraldą. 

Tai tarusi, ji padavė Izabelei ranką. 

— Labai gaila, bet praradau atmintį, — mandagiai atsakė Izabelė. — 
Jeigu ir pažinojau jus anksčiau, tai, deja, neprisimenu. 

— Mes nepažįstamos. Todėl ir atėjau kartu su Džulijumi, kad tai pa- 
keisčiau, — tarė ji, nusišypsojusi sniego baltumo dantimis. — Mano var- 
das Rafaela. 

Nužvelgusi Izabelę smalsiu žvilgsniu, ji kalbėjo toliau: 

— Iš tikrųjų ji visai ne jo skonio. Šviesiaplaukė, maža, išblyškusi ir 
tokia sulysusi, kad, atrodo, vėjas nupūstų. 

— Dėkui už gėles, — atsakė Izabelė. 

— Mes jus parvešime namo, - tarė Džulijus. — Pas jūsų sužadėtinį. 

Trumpai pagalvojęs, jis pridūrė: 

— Mes galime sakyti vienas kitam „tu“. Fabijus - mano pusbrolis. 
Jūs abu esate susižadėję, taigi mes jau beveik giminės. 

— Tiesą sakant, jau nemanau, kad esame sužadėtiniai. Mes ketino- 
me išsiskirti. 

— Išsiskirti? — suriko Džulijus, išsipūsdamas tartum dumplės. - Ši- 
tas subingalvis man nieko apie tai nepasakojo! 

Išmuštas nesveiko raudonio Džulijus įsistebeilijo į Izabelę skvarbiu 
žvilgsniu: 

— Kodėl? 

— Nenutuokiu. Galbūt todėl, kad tai yra asmeninis reikalas. Papras- 


tai tokie dalykai bet kam ir bet kur nepasakojami. 

— Man atrodo, Džulijui įdomu ne tai, kodėl Fabijus jam nieko apie 
tai nesakė. Jis norėtų sužinoti, kodėl jūs norėjote išsiskirti, — įsiterpė 
Rafaela. 

— Manau, kad tai taip pat - asmeninis reikalas. Be to, aš to ir neži- 
nau. Juk man amnezija. 

Kurį laiką Džulijus stovėjo sutrikęs, bet netrukus jis nusivie- 
pė: 

— Tada gerai. Jūs abu vėl pradėsite viską iš pradžių. Nuo nulio, kaip 
sakoma. 

Džulijus prapliupo juoktis: 

— Argi ne puiku? Viską pradėti nuo nulio! Nuo nulio! — subaubė 
Džulijus, tarsi bandytų paaiškinti šį pokštą kvaištelėjusių neprigirdin- 
čiųjų būriui. 

Džulijui žvengiant, Rafaela taip pat ėmė kikenti. Regis, šis sąmojis 
sukėlė abiem daug gardaus juoko. 

— Na, pakaks, - tarė Izabelė, kuriai įgriso abiejų kvatojimas. - Kuo 
dar galėčiau jums padėti, be to, kad prajuokinau jus? 

— Na, manau, tai savaime aišku. 

Džulijus nustojo žvengti ir nusibraukė nuo akių juoko ašaras: 

— Kelkis ir susidėk savo daiktus. Tada važiuosime. Namo. 


Namai? Ar tai tikrai buvo jos namai? Izabelė, sėdėdama ant praban- 
gaus Džulijaus limuzino galinės sėdynės, nužvelgė senąjį dvarą taip, 
tarsi, jai priėjus arčiau, jis imtų kandžiotis. 

Dvaras atrodė lyg filmo dekoracija, tik, deja, ne kokio serialo, vaiz- 
duojančio kilmingų dvarininkų gyvenimą, o greičiau siaubo filmo. 

Už dvaro netgi buvo matyti gynybinės sienos liekanos. Viename jos 
gale stovėjo bokštas — apiręs, kaip ir pati gynybinė siena — su aptrupė- 
jusiomis langų ertmėmis ir įgriuvusiomis šoninėmis sienomis. Pagrin- 
dinis dvaro pastatas, smailomis viršūnėmis erkeriais ir šoniniais bokš- 
teliais puoštas, regis, buvo geriau išsilaikęs. Tačiau jo langai ir stogas 
buvo mažiausiai dviejų šimtų metų senumo. 

Prie mūro sienų kerojo sausmedžiai, o laukinės vynuogės, vaizdin- 
gai apaugusios priekinį dvaro fasadą, nuo pašalinių akių tikriausiai slė- 
pė tai, kas blogiausia. 

— Taip, — nutęsė Rafaela, sėdėdama šalia Džulijaus. rankomis prisi- 
dengusi nuo saulės akis. —- Girdėjau, kad dvaras gana apleistas, bet kad 
būtų taip blogai... Dvaras ne itin panašus į senąjį „Juodąjį ėriuką“. Na, 
jis ir turi čia darbelio! 

— „Juodasis ėriukas“? — paklausė Izabelė. - Pavadinimas man kaž- 
kur girdėtas. 

— Toks buvo jo ankstesnio restorano pavadinimas, — paaiškino Ra- 
faela. - Tuomet aš dar buvau kartu su juo. 

— Nenoriu, kad apie tai kalbėtum, - tarė Džulijus, staigiai stabdyda- 
mas automobilį. - Privalai pamiršti savo praeitį! Imk pavyzdį iš Izabe- 
lės! Tiesiog pamiršk jį! 

Džulijus pažvelgė į Rafaelą įsiūčio perkreiptu veidu, o ji tik sma- 
giai nusijuokė ir, plekšnodama jam per skruostą, tarė: 

— Tu toks mielas, kai pyksti! 

Izabelei Džulijus visai neatrodė mielas, priešingai, jis jai atrodė 
bjaurus, tiesiog nepakenčiamas. Nuo to laiko, kai susipažino su šia po- 
rele, ji vis svarstė, kas gi čia iš tikrųjų tarp jų vyksta. 

Izabelė išlipo iš automobilio, nors vidinis jausmas ir sakė jai likti 
sėdėti. Kurį laikė ji svarstė, iš kur kilo šis keistas noras. Tik, kai pama- 
tė, kad Rafaela liko sėdėti, vangiai laukdama, kol Džulijus atidarys jai 
dureles, Izabelė suprato, kad ji taip pat buvo prie to pripratusi. Savo 
ankstesniame gyvenime jai taip pat atidarydavo automobilio dureles ar 
net padėdavo išlipti iš automobilio. Vyrai, žinoma. 

Suskambus mobiliajam telefonui, Džulijus išsitraukė jį iš savo kel- 
nių kišenės. 

— Pronto, - tarė jis. 

Kurį laiką paklausęs, jis pratrūko itališkų žodžių lavina. Izabelė 
sukluso, tačiau, išskyrus kelias žodžių nuotrupas, ji nieko nesuprato. 
Ji suprato, kad Džulijus kalbėjo itališkai, bet pačios kalbos ji nemo- 
kėjo. Izabelė gana gerai mokėjo prancūzų kalbą, taip pat ir anglų. 
Prieš kelias dienas ji pakalbėjo prancūziškai ir angliškai su sesele, 
mokančia abi šias kalbas. Taigi italų kalba nepriklausė jos kalbų re- 
pertuarui. 

Staiga ji vėl prisiminė tai, apie ką galvojo, kai jos mintis nutraukė 
telefono skambutis. Apie norą, kad pakeleivis padėtų jai išlipti iš auto- 
mobilio. Apie batelius, suknelę ir žiedą. Apie tuoj pat kylantį emocinio 
prisirišimo jausmą, kuomet kalba pasuka apie šio pasaulio turtuolių ir 
gražuolių pomėgius bei įpročius. Žinoma, visam tam tebuvo tik vienas 
paaiškinimas. 

— Aš esu turtinga ir išlepinta, — pusbalsiu pratarė Izabelė. 

Pasisukusi į ją, Rafaela atsakė: 

— Aš tai iš karto pastebėjau, jau vien iš tavo žiedo ir batelių. Bet ge- 
riau nekalbėk apie tai, Džulijui girdint. Jis kaipmat panorės pamatyti 
pinigus. 

— Ką sakei, mano angelėli? — Džulijus baigė kalbėti telefonu ir įsi- 
kišo jį į kišenę. 

— Tik tiek, kad norime apsidairyti aplinkui. Juk atrodo jau visai ge- 
rai, ar ne? 

Izabelė niekaip nebūtų jai pritarusi. Nors priešais dvarą plytinti 
aikštė ir buvo erdvi, bet atrodė taip, lyg čia trūktų tik kalinių būrio, iš- 
vesto pasivaikščioti po kiemą. 

Išgrįstas dideliais, netašytais grindinio akmenimis, apaugęs iš po jų 
kyšančiomis piktžolėmis, jis ne per daugiausia tiko ir pasivaikščioji- 
mui aukštais kulniukais. 

Izabelė užsimerkė ir, sutelkusi dėmesį, vėl atsimerkė, vildamasi, 
kad galbūt tokiu būdu atgims jos smegenų sinapsės. Tačiau nieko ne- 
įvyko. Ji neprisiminė nieko iš to, ką matė aplinkui. 

— Man labai įdomu, kaipgi ten viskas viduje atrodo, — tarė Rafaela 
išdidaus, savimi patenkinto žmogaus balsu. 

„Man tai visai neįdomu, - pagalvojo Izabelė. — Jau geriau būtų su- 
žinoti, kaip atrodo gyvenimas toje socialiai remtinų žmonių bendruo- 
menėje, apie kurią užsiminė daktaras Mocartas. Bet kokiu atveju, ne 
taip įtartinai kaip šis dvaras. Gal vis dėlto nereikėjo taip skubotai atsi- 


sakyti jo pasiūlymo.“ 

Rafaela, siūbuodama klubais, pasuko pagrindinio įėjimo link, o 
Džulijus sekė jai iš paskos kaip ištikimas taksas. Šuniško atsidavimo 
įspūdį šiek tiek mažino tik tai, kad jis retkarčiais paplekšnodavo jai per 
užpakalį. 

Neturėdama kitos išeities, Izabelė nusekė paskui juos, stypčiodama 
ant aukštų kulniukų, stengdamasi neužkliūti už kiekvieno plyšio tarp 
akmenų. 

Masyvios medinės įėjimo durys, Izabelės nuostabai, jau buvo res- 
tauruotos. Tai buvo pirmasis, kol kas į akį kritęs, čia vykstančių re- 
konstrukcijos darbų ženklas. Medyje buvusios skylutės buvo užglais- 
tytos, 0 visos durys — šviežiai nupoliruotos. 

Fojė taip pat buvo šiuolaikiškai atnaujinama: nuo aukštų lubų ir sie- 
nų buvo nuplėštos storlentės, mūrinės sienos buvo šviežiai ištinkuotos 
ir nudažytos, o granitinės grindų plokštės spindėjo švara. 

Buvo akivaizdu, kad ir kiti darbai sparčiai stūmėsi į priekį, nes fo- 
Jė tiesiog aidėjo nuo plaktukų, grąžtų ir šlifavimo staklių skleidžiamų 
garsų. Dešinėje, už pravirų dvivėrių durų buvo matyti didelė, medžiu 
iškalta salė, kurioje darbavosi keli staliai. Už keliolikos žingsnių į prie- 
kį buvo platūs, į viršų vedantys laiptai lenktais turėklais. Ant laiptų tu- 
pėjo keli vyrai, apsivilkę darbo kombinezonais, ir šlifavo turėklus. 
Triukšmas, kurį kėlė jų įrankiai, buvo kurtinamas. Kvepėjo šviežiai su- 
pjauta mediena ir politūra. 

Ir kairėje, ir dešinėje įėjimo durų pusėje, taip pat ir priešais 
esančioje sienoje buvo matyti rekonstruoti siauri ir aukšti arkiniai 


langai, apskritais, per vidurį iškiliais stiklais. Ant kopėčių, pastaty- 

tų priešais vieną langą, stovėjo vyras ir mentele glaistė sienos ply- 
šius. 

— Kur mano pusbrolis Fabijus, tas šunsnukis? — į nieką konkrečiai 
nesikreipdamas, užriko Džulijus. 

Ant kopėčių stovintis darbininkas pažvelgė per petį žemyn: 

— Visi ten, aname gale! 

Jis pamojo mentele koridoriaus, vedančio į kitą pastato dalį, link. Iš 
ten sklido gitaros garsai. Džulijus nedvejodamas patraukė į tą pusę. 
Rafaela neatsilikdama ėjo greta, retkarčiais pakasydama smailais pirš- 
tais jo ausį. Džulijus vis sudrebėdavo, tik neaišku, kodėl — ar iš malo- 
numo, ar iš išgąsčio. 

Praėję aukštą, skliautuotą koridorių, jie pateko į ūkinę pastato dalį. 
Čia jau buvo matyti, kad dvare ruošiamasi atidaryti restoraną. Jie išvy- 
do didžiulę, aukštos kokybės plienu blizgančią virtuvę. Ji buvo tokia 
didelė, kad joje gera virėjų komanda tikrai galėjo ruošti valgius ke- 
liems šimtams svečių. 

Muzika nutilo, ir į virtuvę iš gretimos patalpos įėjo jaunas, viduti- 
nio ūgio vyras, šviesiais, susivėlusiais plaukais. Jis buvo toks liesas, 
kaip ir ta elektrinė gitara, kurią jis laikė rankoje. Izabelės manymu, vy- 
ras buvo dvidešimt penkerių ar trisdešimties metų amžiaus. Jo vaikiš- 
ko, naivaus veido skruostuose buvo juoko duobutės, kurios, tiesa, 
kaipmat dingo, kai tik jis išvydo atėjusius svečius. 

— O, šūdas, — išsprūdo jam. 

Tai visai nenuskambėjo vaikiškai ir naiviai. 


— Sveikas, Hari, - tarė Rafaela. 

— Labas, Rafaela. 

— O su manim nepasisveikinsi? — grasinamu balsu paklausė Džuli- 
jus. 

— Sveiki, sinjore Kaprini. Come sta? 

— Neapsimesk, kad moki itališkai, tu, bjaurus trubadūre. Kur mano 
pusbrolis? 

— Jo čia nėra. 

— Aš tavęs paklausiau labai paprasto dalyko. 

Džulijaus balsas nuskambėjo taip piktai, kad Izabelė nevalingai 
krūptelėjo. „Ak, tu Dieve, - pagalvojo ji susirūpinusi, — kas jis per vie- 
nas? Elgiasi taip, tartum jau per pusryčius ruoštųsi vendetai!“ 

— Jis mieste, perka produktus. 

— Tai gali trukti kelias valandas, — tarė Rafaela. 

Nusimanančiu žvilgsniu ji apsižvalgė aplinkui, įvertindama žvil- 
gančias indaujas, varinius puodus ir keptuves, AigA-tech virykles su di- 
džiuliais gartraukiais, šaldytuvus ir prieskonių lentynėles. 

Susižavėjusi ji lengvai atsiduso: 

— Jis vėl ant bangos, — tarė ji. — Kaip paprastai! 

Džulijus įniršęs pasišiaušė: 

— Kodėl dabar taip sakai? 

Rafaela, griežtai pažvelgusi į jį, atšovė: 

— Dėl Dievo meilės, nagi nusiramink! Juk mūsų vestuvių data jau 
numatyta, ar ne? 

Tiriamu žvilgsniu apsižvalgiusi aplinkui, ji pridūrė: 


— Galėčiau įsivaizduoti... 

— Kad jis paruoš mums vestuvių stalą? Ne, geriau ne. 

Džulijus nutilo ir suraukė kaktą: 

— Nors... Ši mintis verta dėmesio, — pridūrė jis, po to papurtė gal- 
vą. — Vis dėlto aš jo nekenčiu. Geriau jau jis mirtų. Tada bent nereikė- 
tų man erzintis dėl jo. 

— Paklausyk, — tarė Rafaela. — Aš čia atvažiavau, nes tu norėjai, kad 
susipažinčiau su jo drauge. Aš susipažinau su ja... 

Rafaela, metusi į Izabelę abejingą žvilgsnį, kalbėjo toliau: 

— Ir aš jai nepavyduliauju. Ji gali jį turėti. Aš noriu tik tavęs. 

— Įrodyk man tai. 

— Tu tikras pinčiukas! — sukikeno Rafaela. 

Tada atsisukusi į Harį: 

— Mes išvažiuojame. Svarbiausia aš jau pamačiau. Perduok jam nuo 
manęs linkėjimus. Taip pat perduok, kad gerai elgtųsi su šia mažyle, 
antraip ji dar visai nuleips, neatgavusi atminties. Ak taip, štai kas ma- 
ne dar domina: kaip, tiesą sakant, jiedu susipažino? 

— Ji... ji kažkaip čia staiga atsirado, — išraudęs sumikčioio Haris. 

— Aha. Kada tai įvyko? - paklausė Rafaela. žvelgdama į Harį skvar- 
biu žvilgsniu. 

— Hm... Taip, kada? —- pakartojo Haris jos klausimą, pagalbos ieš- 
kančiu žvilgsniu pasisukdamas į Izabelę. - Kada iš tikrųjų tai įvyko? 

Izabelė supykusi įsispoksojo į Harį: 

— Tu rimtai manęs to klausi? 


— OK, atsiprašau, aš visai pamiršau. Turiu omeny, visai nepagalvojau, 

kad /u tai galėjai pamiršti, —- susimąstęs atsakė Haris ir įsikišo pirštą į no- 
sį. — Ak, prisiminiau. Tai įvyko po Velykų. 

— Taigi visai neseniai, — konstatavo Rafaela. — Velykos buvo prieš 
keturis mėnesius. Kodėl jis taip greitai panoro išsiskirti su ja? 

— Galbūt aš norėjau išsiskirti su juo! — atrėžė Izabelė atžariai, paju- 
tusi, kad būtinai turi paprieštarauti. 

Haris pažiūrėjo į Izabelę, po to į Rafaelą: 

— Ė... tiesą sakant, aš tiksliai to nežinau. Niekas apie tai su manim 
nekalbėjo. 

— O aš žinau, — nuo durų pasigirdo moteriškas balsas. 

Izabelė pasisuko ir duryse išvydo apkūnią, skoningai pasidažiusią, 
maždaug keturiasdešimties metų raudonplaukę moterį. Ji vilkėjo bliz- 
gučiais siuvinėtus marškinėlius ir aptemptus džinsus. Jos dailiame ap- 
valiame veide švietė draugiška šypsena. 

— Sveika, mieloji, — draugiškai tarė ji Izabelei. 

— Man labai gaila, bet aš jūsų nepažįstu. 

— Žinau, mano vargše mergyte, kad nieko neprisimeni. Bet netrukus 
viskas pasikeis į gera, pasitikėk mumis. Aš asmeniškai pati tuo pasirū- 
pinsiu. O kai aš jau kuo nors užsiimu, tai būkite tikri, vėl viskas stos į 
savo vietas. Beje, mano vardas Nataša. Tai mano, kaip menininkės, 
vardas, bet tinka ir visoms kitoms progoms. 

— Kodėl aš norėjau išsiskirti su Fabijumi? — sulaikiusi kvėpavimą ir 
nervingai nužvelgusi aplinkinius, paklausė jos Izabelė. 

— Aš jau eisiu, turiu sutvarkyti maisto atsargas, — tarė Haris ir din- 
go gretimame kambaryje. 

— Tai tik dėl mažo įsimylėjėlių ginčo, — atsakė Nataša. — Nieko 
reikšmingo, ko nebūtų galima vėl pataisyti. 

— Na štai, matote, — įsiterpė Džulijus. — Aš taip ir žinojau, kad tai 
visai nereikšminga. Eime, mes jau važiuojame. 

Sugriebęs Rafaelą už rankos, Džulijus ryžtingai patraukė išėjimo 
link. Išeidamas iš virtuvės, jis dar metė Natašai tokį tulžingą žvilgsnį, 
nuo kurio jautresnis žmogus tikriausiai būtų sustingęs į ledą, tačiau ji 
tik truktelėjo pečiais ir nusisuko, lyg niekur nieko. 


Ilgai laikiusi kvapą, Izabelė pagaliau atsiduso: 

— O Dieve, na ir kraupus tas tipas! 

— Jau gali tai garsiai sakyti, vaikeli. 

— Kaip jis atrodo ir kaip kalba... Tarsi būtų koks krikštatėvis. Na, 
juk žinote. 

— Žinoma, žinau. 

Izabelė pažiūrėjo į ją pasibaisėjus:: 

— Jūs manote - jis toks ir yra? Tikras nusikaltėlis? 

— Taip jau atrodo. 

— O šita... Rafaela... Kaip gi ji gali?.. 

— Meilė akla, - tarė Nataša. 

— Galbūt jis turi savybių, iš karto nekrentančių į akis, — prislėgtu 
balsu pritarė Izabelė. 

Ji daugiau nenorėjo galvoti apie šį italą krikštatėvį. Jai dabar labiau- 


siai rūpėjo sužinoti apie savo praeitį. 

— Regis, jūs kai ką Žinote apie mane, - pradėjo ji. 

Tačiau Nataša dar nebuvo pasiruošusi klausimų-atsakymų žaidimui: 

— Vadink mane Nataša ir sakyk man tu. Kodėl jiedu vis dėlto tave 
čia atvežė? 

— Tiesą sakant, Fabijus turėjo pasiimti mane iš ligoninės ir parsivež- 
ti... namo. Bet jis vėl paspruko. Tad tiedu ir atvežė mane namo. Štai taip. 
— Mat kaip, - tarė Nataša, nuleidusi akis. — Ką jie dar tau sakė? 

— Nieko tokio. 

— Vis dėlto kažką sakė? 

Izabelė susimąstė: 

— Kad Džulijus nori matyti pinigus. Fabijaus? 

— Tai galima įvairiai vertinti, — išsiblaškiusi atsakė Nataša. - Eime, 


aš parodysiu tavo kambarį. 


Izabelė, suraukusi kaktą, apsidairė aplinkui. Kambarys buvo gana 
erdvus ir visiškai renovuotas. Nors Izabelės jis ir nesužavėjo, bet ir ne- 
sužadino instinktyvaus noro sprukti. Jos kambarys buvo... jaukus. 
Taip, būtent jaukus. 

Prie lango kabojo kreminės spalvos užuolaidos neryškiu raštu, pa- 
sikartojančiu ir ant tapetų. Kambario viduryje stovėjo didžiulė lova su 
baldakimu. Patalynė buvo apvilkta gražiais gėlėtais užvalkalais, tin- 
kančiais prie meistriškai restauruotų kaimiško stiliaus baldų, kuriais 
buvo apstatytas visas kambarys. 


— Čia visai jauku, — tarė Izabelė, slėpdama nusivylimą. 

Kambaryje nebuvo nieko, kas būtų galėjęs jai bent kiek sužadinti 
atmintį. Ji priėjo prie spintos, puoštos lenktais išraitymais, ir atidarė ją. 
Spinta buvo tuščia. 

— Savo asmeninius daiktus tu, žinoma, pasiėmei, — tarė Nataša, 
mostelėjusi ranka. 

— Žinoma, — atsakė Izabelė susinervinusi. — Gal aš kartais sakiau, 
kur persikrausčiau... susiginčijusi su Fabijumi? 

— Nė žodeliu neužsiminei. 

— O kodėl aš dar kartą čia grįžau? 

— Nė nenumanau. Na, galbūt norėjai susitaikyti su juo? 

— Mūsų ginčas buvo labai rimtas? 

— Fabijus buvo labai supykęs ant tavęs, — atsakė Nataša. 

Izabelė vengė toliau apie tai galvoti. Tai jai lengvai pavyko, nes vis 
tiek negalėjo nieko prisiminti. 

Šią akimirką, jos manymu, buvo ir kur kas svarbesnių dalykų, ne- 
duodančių jai ramybės. 

— Aš neturiu kuo apsirengti. 

Nataša nužvelgė batelius, kuriais ji buvo apsiavusi. 

— Tiesa, tai praktiškai beveik kaip ir niekas. 

Izabelė, stypčiodama nuo vienos kojos ant kitos, truktelėjo sukne- 
lės kraštą: 

— Ligoninėje mano suknelę išvalė, tačiau kraujo dėmės vis tiek li- 
ko. Skylės, aišku, taip pat. 

— Nesijaudink, aš tuo pasirūpinsiu. Juk su šia suknele ir bateliais tu 
negalėsi dirbti. 

Izabelė apstulbusi pažvelgė į Natašą: 

— Dirbti? Ką dirbti? 

— Ak taip, tu gi, žinoma, neprisimeni, kad čia buvai tarsi geroji na- 
mų dvasia. Bet nieko tokio. Yra dalykų, kurių žmogus niekada nepa- 
miršta, ypač pačių paprasčiausių. 

Izabelę apėmė negera nuojauta: 

— Brangioji, turiu omeny tavo profesiją. 

— O kokia gi ta mano profesija? 

— Na, virti, valyti, siurbti dulkes, lyginti — tai tik keli pavyzdžiai. 

— Aš tai... —- sumikčiojo Izabelė. - Tu sakai, tai yra mano... 

— Tai tavo darbas, tikra tiesa. Tu esi tiesiog nepamainoma namų pa- 
galbininkė. 


— Tu išprotėjai, — tarė Fabijus. — Jeigu prieš tai dar šiek tiek turėjai 
proto. 

— Čia tai bent, — atšovė įsižeidusi Nataša. — Kaip tu manai, kieno la- 
bui aš tai padariau? Mes norime atsidaryti po kelių savaičių, o mums 
trūksta rankų visuose kampuose! Ji sveika, stipri ir turi dvi rankas, tad 
gali imtis ruošos darbų. Bent jau tol, kol viską prisimins. Kodėl turime 
palikti neišnaudotus tokius svarbius resursus? 

— Resursus? Kur išgirdai šį žodį? 

— Laidoje „Kas taps milijonieriumi“, — įsiterpė Haris. 


Nataša pažvelgė į Harį geliančiu žvilgsniu, bet šis tik patraukė pe- 

Jis sėdėjo ant taburetės, laikydamas priešais save seną arfą ir ban- 
dydamas ja skambinti. Ėmęsi renovuoti namą, jie šią arfą rado kažku- 
riame namo kampelyje. Arfa buvo aptrūnijusi ir, kaip Fabijus suprato, 
be kelių stygų. Kai kurios stygos buvo neįtemptos, bet likusiomis Ha- 
ris sugebėjo išgauti netikėtai melodingą skambesį. 

— Mes tik padarysime gerą darbą, - toliau dėstė Nataša. — Viena ver- 
tus, vargšelė juk visai nežino, nei kas ji, nei kur gyvena. Kita vertus, 
neturėdama, ką veikti, ji tik kvaršintų sau galvą liūdnomis mintimis. 
Jeigu mes jai neduosime darbo, taip ir bus. Turėtum pripažinti, kad ji 
neatrodo esanti kvaiša. 

Fabijus vos neprunkštelėjo: 

— Bet tu juk kalbi nerimtai! Blogiausia, kad jai pasakei, esą ji virė- 
ja! 

— Virėjo padėjėja, — pataisė jį Nataša. — Tarkim, valyti daržoves ji 
turės dar išmokti. Bet dekantuoti vyną, manau, ji mokės kaip niekas ki- 
tas. 

Pakėlusi vyno taurę, ji išgėrė į Fabijaus sveikatą ir pridūrė: 

— Nenutaisyk tokios niūrios minos, geriau pasidžiauk, kad bent kol 
kas atsikratei mafijos! 

Šį kartą Fabijus turėjo pritarti, kad Nataša buvo teisi. Gurkšte- 
lėjęs vyno iš savo taurės ir kurį laiką pasvarstęs, Fabijus turėjo pri- 
pažinti, kad palengvėjimas, kurį jis juto, santykiuose su Džulijumi 
įsivyravus taikai, persvėrė visus kitus nemalonumus. Dėl to jis bu- 
vo pasiruošęs bet kam, netgi šiai kvailai šaradai, kurią sumanė Na- 


taša. 

Fabijus atsiduso ir ištiesė priešais save kojas. Jie vakarieniavo trise 
plačiame ūkinės dalies kambaryje, kurį jis įrengė sau ir savo koman- 
dai. Tai buvo ir gyvenamasis, ir darbo kambarys. Čia stovėjo jo kom- 
piuteris, knygų lentynos su dokumentų bylomis ir suolas su svarmeni- 
mis. Be to, čia dar buvo plati sofa, ant kurios buvo galima ir išsitiesti, 
keli foteliai, muzikinis grotuvas ir televizorius. Tik keli Žingsniai sky- 
rė šį darbo ir poilsio kambarį nuo pagrindinės virtuvės. 

Prieš kelis šimtmečius, kai šis namas dar tik buvo pastatytas, čia 
tikriausiai buvo bendra patalpa, skirta gyvuliams ir samdiniams. Pas- 
tariesiems karvės, ožkos ir kiaulės teikdavo taip reikalingą šilumą. 
Dvidešimt pirmame amžiuje, įrengus šiuolaikišką šildymo sistemą, šis 
kambarys tapo išties puikia poilsio vieta. Nors vasarą šildyti kambario 
ir nereikėjo, bet buvo malonu žinoti, kad šildymo sistema jau yra 
įrengta. Palyginti su kitomis rekonstrukcijos investicijomis, šildymo 
sistemos įdiegimas jam atsiėjo brangiausiai. 

Pastaruoju metu Fabijus kartu su Nataša ir Hariu, prieš išsiskirsty- 
dami po savo kambarius, įprato pasėdėti dar valandėlę šiame bendra- 
me kambaryje. Jų atskiri kambariai buvo įrengti trečiame aukšte, kur 
remonto darbai, be ūkinės dalies, buvo pasistūmėję toliausiai. Čia, vir- 
šuje, jis įrengė ir kelis kambarius restorano svečiams. Kol kas jis neke- 
tino steigti čia viešbučio. Po poros metų, atsipirkus restoranui, jis keti- 
no čia įkurti konferencijų centrą su nedideliu viešbučiu. Tačiau jis ži- 
nojo, kad į restoraną retkarčiais užklys ir tolimų svečių. norinčių pasi- 
mėgauti Išskirtinės virtuvės valgiais. Kartais, išgėrę paskutinę taurę, 


jie nenori niekur važiuoti ir įvertina tai, kad gali, užlipę laiptais į antrą 


ar trečią aukštą, kristi į paklotą lovą. Šią paslaugą jis siūlė jau ir sena- 
jame „Juodajame ėriuke“. Pakako turėti du ar tris gerai įrengtus mie- 
gamuosius su vonios kambariais ir pasiūlyti rytais pusryčius d /a car- 
te, nes beveik visi pernakvoti panorėję svečiai užsiregistruodavo iš 
anksto. 

Vestuvininkams jis netgi paruošė kambarį, kuriame pastatė lovą su 
baldakimu ir kelis kitus kaimo stiliaus baldus. Tai buvo Natašos 1dėja, 
kuri tikriausiai dalyvavo ne vienose tipiškose amerikietiškose vestuvė- 
se. Bet Fabijus jai leido veikti savo nuožiūra. Dažniausiai tai, ką ji su- 
manydavo, išties pasiteisindavo. 

Tik neaišku, ar tai galiojo ir šiandieninei jos idėjai. 

Iki šiol jam atrodė tiesiog absurdiška, kad dabar turės naują pagal- 
bininkę, įsikūrusią vestuvių apartamentuose. Tačiau vienas Dievas te- 
žino, kiek jis ieškojo kitų prasmingų alternatyvų, bet nieko geresnio 
jam nešovė į galvą. 

Žinoma, jis galėjo paviešinti skelbimą su jos nuotrauka ir antrašte: 
„Kas pažįsta šią moterį? 

Tik tai, matyt, iš karto įsiutintų Džulijų, o kuo visa tai baigtųsi, Fa- 
bijus nedrįso net pagalvoti. Dar kiek, ir jo pusbrolis, regis, visai kvaiš- 
telės. Žinoma, visų pirma tai buvo Rafaelos kaltė, bet dėl to situacija iš 
esmės nesikeitė. 

Be to, į tokį skelbimą tikrai atsilieptų ne vienas iškrypęs svaičioto- 
jas. Arba, dar blogiau, tas vikingų palikuonis Erikas ar jos draugė Daf- 
nė. Jiems abiem Izabelės amnezija būtų labai palanki proga nuslėpti 


kai kuriuos nemalonius įvykius. 

Fabijui buvo visiškai aišku, kaip įvyko tas nelaimingas atsitikimas: 
kaip ir jis, Izabelė išgirdo juodu dejuojančius, tik iš kitos pusės, nuo 
slaptųjų laiptų. 

Fabijus atsiduso, pastebėjęs, kad suka galvą dėl svetimų žmonių 
reikalų. Argi jam turėjo rūpėti Izabelės meilės reikalai? Ir kaip apskri- 
tai jis galėjo galvoti apie tai, kas jam visai svetima? 

Jis greitai padėjo savo taurę ant stalo. 

— Kas gi dar? - paklausė Nataša, išsitiesdama fotelyje ir atlošdama 
pečius, tarsi ruošdamasi gynybai. — Jai galėjo ir ne taip gerai pasisek- 
ti! Aš parūpinau jai drabužių! Atidaviau jai netgi savo televizorių, di- 
džiulį apvalų kaktusą ir visus šių metų Gala žurnalus! 

— Jeigu visa tai nėra iš labdaros parduotuvės, - įsiterpė Hans. 

Jis liovėsi skambinti arfa ir taip pat įsipylė šlakelį vyno. 

— Beje, kur ji dabar? Ar jau nuėjo į savo kambarį? 

— Kodėl tau tai įdomu? 

— Jeigu ji priklauso mūsų komandai, reikėtų ją pasikviesti išgerti 
kartu vyno, — tarė Haris. 

— Na taip, žinoma, — atsakė Nataša. - Kad ištempusi ausis klausy- 
tų, ką mes apie ją šnekam. 

— Ne, aš kalbu apskritai. Jeigu jau visą laiką tvirtini, kaip čia jai pas 
mus gerai ir kad dėl savo padėties ji negali būti viena, tai kas tokio, jei- 
gu ją čia pasikviestumėm? 

— Kai dėl manęs, prašom — tarė Nataša. — Pasikviesk ją, jeigu tau 
taip norisi pabūti pasipūtusios, turtingos ožkos kompanijoje. 

— Aha, — nušvito Haris. — Štai kur šuo pakastas. Tu vis dar pyks- 

ti ant jos — dėl tvarto, supuvusių griuvėsių ir griovimo mašinos kriau- 
šės. 

— Na taip! — atrėžė įsiutusi Nataša. — Pripažįstu, tai mane gerokai 
sunervino! Man labai patinka šis namas, net jeigu jame vis dar yra api- 
pelijusių ir dvokiančių kampų! Juk Izabelė, apžiūrėjusi namą, galėjo 
imti ir išeiti, ar ne? Bet ne, jai būtinai reikėjo visiškai supeikti jį! 

Fabijus, nebegalėdamas daugiau klausyti tokių kalbų, atsistojo. Jau 
geriau jis būtų nieko jiems abiem, ypač Natašai, nepasakojęs apie sa- 
vo pirmąjį susitikimą su Izabele. Gali būti, kad Nataša įkinkė Izabele, 
kaip namų ūkio pagalbininkę, visai ne todėl, kad tai praktiška ir nau- 
dinga, o todėl, kad vis dar pyko ant merginos. Natašos akyse visi, ne- 
žiūrintys į šį dvarą pro rožinius akinius ir neidealizuojantys jo, buvo 
neišmanėliai, o išdrįsę paniekinti dvarą — netgi priešai. 

Kaip buvo pratęs, prieš eidamas miegoti Fabijus dar kartą susiruo- 
šė apžiūrėti savo valdas. Šis užsiėmimas ramindavo jį, ypač pastaro- 
siomis dienomis. Vidaus darbai buvo labai pasistūmėję į priekį. Įren- 
gus svečių tualetą, svarbiausi dalykai jau būtų atlikti. Holas jau buvo 
beveik sutvarkytas, tereikėjo jį dekoruoti. Kai kurie baldai jau buvo 
nupirkti, o kiti bus atvežti per porą artimiausių savaičių. Tuomet dar 
liks aštuonios dienos, per kurias bus atlikti paskutinieji darbai. Galiau- 
siai reikės surengti kelias bandomąsias „repeticijas“ su darbuotojais, 
kuriuos jis jau buvo pasisamdęs, ir restoraną bus galima atidaryti. 

Praeitą šeštadienį jie išspausdino pirmąjį skelbimą, kviečiantį į nau- 
Jąjį restoraną. Hario siūlymu, jie surengė ir loteriją. Pasak jo, tai gali 


paskatinti žmones būriais traukti pas juos. 

O iki tol dar buvo pakankamai laiko sutvarkyti priešais dvarą esan- 
čią aikštę. Fabijus susitarė, kad įmonė, užsiimanti aplinkos tvarkymu, 
jau kitą savaitę atsiųs savo darbuotojus. 

Įvertinęs preliminarią išlaidų sąmatą, Fabijus pasijuto tarsi lyno ak- 
robatas, atliekąs triukus be apsauginio tinklo. Jeigu dabar kas nors su- 
gestų ar atsirastų kitų nenumatytų išlaidų, jis negalėtų atidaryti resto- 
rano. 
plieninius stalų paviršius, virykles, didžiulius šaldytuvus ir produktų 
lentynas. 

Kelias pastarąsias savaites jis beveik kasdien ruošdavo valgį — ne 
dėl to, kad neprarastų įgūdžių, nes to, ką moka, jis nepamirš niekada, — 
bet kad prasiblaškytų. Valgių ruošimas buvo ne tik jo darbas. Gamini- 
mas ir patiekalų komponavimas jam buvo tapę būtinybe, antruoju kvė- 
pavimu. Netgi būdamas vaikas, jis mieliau gamindavo su mama ir mo- 
čiute lakštinius, negu žaisdavo futbolą su kitais kvartalo berniukais. 

Fabijus apžiūrėjo šalia virtuvės esančius maisto atsargų sandėlius. 
Čia visur buvo tvarka. Dalį reikalingų maisto atsargų, visų pirma sūrį 
i1r kumpį, jis jau buvo nupirkęs, o kitkuo jis apsirūpins didžiojoje tur- 
gavietėje prieš pat restorano atidarymą. Užtat vyno rūsyje jau buvo tru- 
putis atsargų, nors ir ne tiek, kiek jis norėtų. Keletą rinktinio vyno bu- 
telių jis tikriausiai galės įsigyti tik po kelių mėnesių. Kol kas tokie pra- 
bangos dalykai dar turėjo palaukti. 

Restorano salėje Fabijus dar kartą pamėgino įsivaizduoti, kaip čia 


viskas atrodys po kelių dienų. Salėje stovės kaimiško stiliaus baldai, 

derantys prie juodai nudažytų aukštų lubų balkių ir tamsių medinių 
grindų, o visa tai kontrastuos su baltu, gėlėmis margintu damastu, sun- 
kiais sidabro ir krištolo indais. Ant sienų dar reikėjo pakabinti paveiks- 
lų, papuošti salę antikvariniais daiktais, stiklo ir porceliano statulėlė- 
mis — visa tai suteiks jai ištaigingumo. Lieka tik tikėtis, kad prieš ati- 
darymą visu tuo jau bus pasirūpinta. 

Išėjęs iš restorano salės, Fabijus pasuko į holą, kuriame bus pasitin- 
kami svečiai ir stovės kasa. Kitame jo kampe jis numatė pastatyti ne- 
didelį barą. Reikalingi baro kabeliai ir vamzdžiai jau buvo išvedžioti. 
Patį barą kitą savaitę turėjo pastatyti ta pati stalių firma, kuri didžiojo- 
je salėje tvarkė sienos panelį. Užmerkęs akis, jis visa tai jau regėjo 
vaizduotėje. 

Liko tik tikėtis, kad šiam restoranui geriau seksis, negu pirmajam — 
„Juodajam ėriukui“. 

Eidamas į savo kambarį, ties vestuvių apartamentais Fabijus kiek su- 
lėtino žingsnį. Televizorius buvo įjungtas, taigi Izabelė dar nemiegojo. 

Jis suprato, kad pagaliau turi sukaupti drąsą ir susitikti su ja. Kad ir 
kas įvyktų ateinančiomis dienomis, jis juk negalės nuolat lenktis iš jos 
kelio. 

Jis pasibeldė į Izabelės duris ir, sulaukęs jos: „Prašom“, įėjo į kam- 
barį. 

Izabelė sėdėjo lovoje atsirėmusi į pagalves ir pritraukusi prie savęs 
kojas. Buvo matyti, kad ji neseniai maudėsi, nes jos plaukai dar buvo 
drėgni. Ji vilkėjo pilką sportinį kostiumą, o šalia lovos gulėjo pora 
sportbačių. 

Regis, jo vizitas ją gerokai išgąsdino, ir akimirką jis pagalvojo, kad 


geriau būtų atsiprašius tiesiog dingti iš čia. 


Fabijui įėjus, Izabelė stipriau suspaudė rankose distancinio valdymo 
pultą. Išvydusi jį, mergina suprato, kad visą vakarą laukė progos pa- 
kalbėti su juo. Ne dėl to, kad tai jai būtų ypač svarbu, greičiau prie- 
šingai. Tačiau, aišku, ji taip pat žinojo, kad jai nepavyks ilgam jo iš- 
vengti. Tad gal ir būtų geriausia iš karto išsiaiškinti kai kuriuos daly- 
kus. 

— Gerai, kad užėjai, — tarė Izabelė ramesniu, negu iš tikrųjų jautėsi, 
balsu, tuo pačiu metu galvodama apie keletą dalykų. 

Visų pirma, ar ji, vilkėdama sportinį kostiumą, kurį jai parūpino 
Nataša, atrodė taip pat kvailai, kaip ir jautėsi. Ir ar buvo matyti, kad ji 
dėl to žliumbė. Tačiau apie tai vėliau. 

— Aš būtinai norėjau pakalbėti su tavimi. 

— Ak, - teištarė jis. 

Iš jo veido nebuvo galima suprasti, apie ką jis galvoja. 

Izabelė parodė jam kėdę - jeigu jis staiga sumanytų vėl atsisėsti ant 
jos lovos krašto. 

— Sėskis, — tarė ji. 

Fabijus kurį laiką svyravo, tada, patraukęs pečiais, atsisėdo ant kė- 
dės. Izabelė, įtraukusi oro, prakalbo: 

— Taigi, iš pradžių pakalbėkime apie tai, kas svarbiausia. Priešingai 


negu tavo, mano padėtis gana nepalanki. Nė nenumanau, kur mes su- 

sipažinome ir kaip gyvenome. Be to, aš tavęs visiškai nepažįstu. Žinau 
tik tiek, kad esi italas virėjas. 

Pajutusi kaltinimo gaidelę savo balse, ji skubiai pridūrė: 

— Man tai nieko nereiškia. Aš tau nieko nejaučiu. 

Sulaikiusi kvapą Izabelė stebėjo, kaip Fabijus reaguos į jos prisipa- 
žinimą, bet, tai regis, jį ne ypač suglumino. Tikriausiai jie abu jau bu- 
vo gerokai atitolę vienas nuo kito dar prieš tą jos nelaimingą atsitiki- 
mą. O gal jai tai tik pasirodė, nes pati to norėjo? 

— Gali būti, kad nieko tau nejaučiu ir todėl, kad neprisimenu mud- 
viejų kartu, — patikslino Izabelė. —- Nenorėčiau to paskubomis tvirtinti. 
Tad nesuprask klaidingai, ką tau pasakiau. Nenorėjau tavęs užgauti. 

— Tu manęs neužgavai. Jeigu nieko man nejauti, aš dėl to tikrai la- 
bai neišgyvensiu, — tarė Fabijus, žvelgdamas į savo rankas. 

Izabelė pajuto, kad jai nuo šių jo žodžių visai nepalengvėjo. Prie- 
šingai, ji susierzino. 

— Ar gali man ką nors papasakoti apie save? Kad sužinočiau, su ko- 
kiu žmogumi esu susižadėjusi, — paprašė ji. 

Izabelė pastebėjo, kad Fabijus susikaupė, svarstydamas, nuo ko 
pradėti. 

— Pradėk nuo pat pradžių, — skubiai tarė ji. — Norėčiau žinoti apie 
tave viską. Pirmiausia, kiek tau metų. 

— Gegužės dvidešimt penktą dieną man suėjo trisdešimt vieneri. 

— Tai tu esi Dvynys pagal horoskopą, - išpyškino Izabelė. 

Ji dar ligoninėje, vartydama žurnalus. pastebėjo, kad gerai pažino- 
jo zodiako ženklus ir tvirtai tikėjo žvaigždžių galia. Deja, ji nė 

nenutuokė, koks buvo jos pačios zodiako ženklas. Bet tai ji netrukus 
sužinos. 

— O kada mano gimtadienis? — paklausė ji Fabijaus, viduje pasiruo- 
šusi priimti ir netokią malonią žinią. 

— Rugpjūčio dvidešimt antrą dieną. Šį mėnesį tau sukaks dvidešimt 
devyneri. 

— O, - su palengvėjimu atsiduso Izabelė. - Ačiū Dievui, nes jau ma- 
niau, kad gal man per trisdešimt, bet esu gerai išsilaikiusi. Vadinasi, aš 
esu Liūtė, o Liūtas — nuostabus ženklas! Beje, gerai derantis su Dvy- 
niais. 

— Aš iš tikrųjų esu italas, — toliau kalbėjo Fabijus, nekreipdamas dė- 
mesio į paskutinę jos pastabą. — Tiksliau tariant, neapolietis. 

— Aš taip ir maniau, - linktelėjusi atsakė Izabelė. 

— Kodėl? 

— Nes ten renkasi kamora. Ar tu esi jos narys? 

Įkvėpdamas oro, jis užspringo ir užsikosėjo. 

— Kodėl taip manai? 

— Nataša man papasakojo. 

— Ką ji papasakojo? 

— Ne, ne tai, kad esi mafijozas. Tačiau ji leido suprasti, kad tavo 
pusbrolis... Na, tu juk supranti. Man jis atrodo būtent toks. Kadangi 
jūs iš vienos šeimos, pagalvojau... Juk Neapolyje taip ir sakoma - /a- 
miglia, ar ne? 

— Tu gerai informuota. 


— Aš skaičiau „Krikštatėvį“ ir gerai atsimenu visas smulkmenas. 

— Jo veiksmas vyksta Sicilijoje. 

— Tiesa, — išsiblaškiusi pritarė Izabelė. —- Kur mes sustojome? 

— Ties Neapoliu. Čia aš augau ir ėjau į mokyklą iki vienuolikos me- 
tų. Tada atvykau su mama ir močiute į Vokietiją. Po tėvo mirties ma- 
ma susipažino su vieno restorano savininku, už kurio vėliau ištekėjo ir 
su kuriuo kartu vadovavo gana prabangiam Kiolno restoranui. Aš ge- 
rai sutariau su patėviu. Baigęs mokyklą, mokiausi iš jo virtuvės paslap- 
čių. Vėliau dvejus metus buvau Ri/z Car/ton restorano Paryžiuje antra- 
sis pagal rangą virtuvės vadovas. Prieš ketverius metus atidariau savo 
nuosavą restoraną — „Juodąjį ėriuką“. 

— Ir kas atsitiko? 

— Deja, jis sudegė. 

— Oje, — tarė Izabelė, nuoširdžiai nustebusi. — Man labai gaila. Ti- 
kiuosi, buvai palankiai apsidraudęs. 

— Ne itin, kaip kad būčiau norėjęs. Tačiau išmokėtos sumos pakako 
nusipirkti šį dvarą ir iš dalies jį renovuoti, pritaikant jį naujam restora- 
nui. Vis dėlto turėjau skolintis pinigų. Jeigu neįvyks nieko nenumaty- 
to, per dvejus metus atsistosiu ant kojų. 

— O kaip vadinsis naujasis restoranas? 

— Kaip ir senasis — „Juodasis ėriukas“. 

— Ar nemanai, kad tai bus pranašingas ženklas? 

— Ne. Pavadindamas naująjį restoraną senuoju vardu, manau pri- 
traukti savo nuolatinius klientus, kurie, tikiuosi, išliko man ištikimi. 
Restoranas turėjo išties gerą vardą. Jau dabar yra užsiregistravęs gau- 
sus būrys klientų. 

— Aš neprisimenu „Juodojo ėriuko restorano“, — tarė Izabelė. - Įdo- 
mu, ar turėčiau jį žinoti, jeigu jis iš tikrųjų buvo toks geras. 

Fabijus atsistojo ir priėjo prie lango. Stovėdamas į ją nugara, užsi- 
kišo nykščius už diržo juostelių ir įsižiūrėjo į už lango dunksančią tam- 
są. 

— Ar prisimeni kitus restoranus? — paklausė jis po kurio laiko. 

— Ne, - pripažino Izabelė. — Prisimenu tik kai kuriuos pavadinimus, 
pavyzdžiui, „Antis“, arba tai, ką tu ką tik sakei, tarkim, restoranas Ritz. 
Tačiau negaliu pasakyti, ar aš ten esu buvusi. 

Izabelė kurį laiką pamąstė, tada suirzusi kalbėjo toliau: 

— Apskritai neprisimenu nieko, kas susiję su manimi asmeniškai. 
Mano gydytojas sakė, kad nuo amnezijos kenčiantys pacientai papras- 
tai prisimena savo profesinius įgūdžius, bet aš neprisimenu net to. Jei- 
gu kada nors ir buvau gera virėja, tai dabar, deja, visi mano įgūdžiai 
pasimiršo. Aš netgi nesugebėjau nuskusti morkų. 

Fabijui nieko neatsakius, Izabelė vėl įjungė televizorių ir kaip pa- 
mišusi ėmė maigyti distancinio valdymo pultelio mygtukus. Ji būtinai 
turėjo pakalbėti dar viena tema, bet vis nedrįso. 

Pamačiusi, kad Fabijus atsisuko ir žengė jos lovos pusėn, Izabelė 
krūptelėjo. 

— Palauk! — sušuko ji. — Yra dar kai kas! 

Tik jam sustojus, Izabelė suprato, kad jis ketino eiti ne jos lovos, o 
durų link. 

— Kas gi? — paklausė jis. 

— Ne taip svarbu. 

— Tikrai? 

— Ne, visgi svarbu, — atsakė ji nedrąsiai. 

— Bet nenori man to sakyti, ar ne? 

— Tiesą sakant, ne. Tačiau susiklosčius tokioms aplinkybėms, nema- 
tau kitos išeities, — suraukusi kaktą, atsakė Izabelė. — Ar aš ką nors stu- 
dijavau? Manau, mintis reiškiu gana rafinuotai, ar ne? 

— Ar tu apie tai norėjai su manimi pakalbėti? 

— Ne. Nors — kodėl gi ne? Ar aš studijavau? 

— Esi minėjusi, kad kelis mėnesius studijavai interjero dizainą. 

— O ar esu pasakojusi tau dar ką nors daugiau apie save? 

— Juk jau sakiau, kad beveik nieko nežinau apie ankstesnį tavo gy- 
venimą. Apie tai tu beveik nieko nepasakojai. 

— Tačiau man patiko dirbti čia — valyti ir virti? 

— Bent jau nesiskundei dėl to. 

— Tai tada gal dar kada nors šis darbas ir suteiks man daugiau ma- 
lonumo. 

— Būtų verta bent jau pabandyti. 

— Galbūt galėčiau padėti ir planuojant interjero darbus? Na, jeigu aš 
jau studijavau interjero dizainą... 

— Kodėl gi ne, prašom. Ar dar norėjai ką nors aptarti? 

— Taigi... hm, ar aš tau niekad neužsiminiau, kodėl nenoriu nieko 
pasakoti apie savo ligšiolinį gyvenimą? Turiu omeny, kai mes susipa- 
žinome ir... ė, suartėjome. Paprastai tokiu atveju žmonės išsipasakoja 
viską apie save. 


— Tuomet tu buvai išimtis. 

Fabijus jau ketino atidaryti duris ir išeiti, bet Izabelė pakėlė ran- 
ką. 

— Palauk, - tarė ji. 

— Taip? 

— Ė... — sumurmėjo Izabelė, jausdama, kaip rausta. Tačiau ji būti- 
nai turėjo aptarti tai su juo, nes žinojo, kad negalės šiąnakt nė bluosto 
sudėti. — Nataša papasakojo man kelis dalykus. Manau, jeigu mes no- 
rime sutarti, turime pakalbėti apie mūsų draugystę. Turiu omeny, dabar 
mums reikia bendrauti kitaip, negu anksčiau. 

Fabijus tik žvelgė į ją, laukdamas, ką ji pasakys toliau, bet Izabelei 
sunkiai sekėsi rinkti žodžius. Tačiau ji jautė, kad Fabijus laukia paaiš- 
kinimo. 

— Šiandien paklausiau Natašos, kas mus labiausiai siejo, be darbo, 
žinoma, — prabilo ji. 

Izabelė delsė, nesiryždama kalbėti tiesiai šviesiai, ir tampė už gėlė- 
tos antklodės krašto, tarsi bandydama išpešti iš jos reikalingus žodžius, 
kurių pati nedrįso ištarti. 

— Ji atsakė, kad mus siejo seksas, — staiga išpyškino ji. 

— E... seksas? 

— Taip, - tarė Izabelė, nuleidusi akis. - Nataša sakė, kad mes buvo- 
me tarsi pamišę vienas dėl kito. Kai tik nedirbdavome, tai ir mylėda- 
vomės. Ji minėjo, kad aš, išvydusi tave, norėdavau tuoj pat kristi su ta- 
vimi į lovą. Tu, beje, taip pat. 

Įkvėpusi oro, paniekinamai pridūrė: 


— Pasak Natašos, mes krušomės tarsi triušiai. 

Fabijus taip stipriai nurijo gerklėje atsiradusį gumulą, kad ji pama- 
tė, kaip sujudėjo jo Adomo obuolys. 

— Taigi... aš... na, aš nežinau, ar galima taip apibendrintai teigti... 

— Manau, bet kokiu atveju mes turime to atsisakyti, — tarė Izabelė, 
ryžtingai pažvelgusi į Fabijų. 

— Ė... ką tu turi omenyje? 

— Seksą. Mes iš esmės nepažįstame vienas kito. Tiksliau sakant, aš 
nepažįstu tavęs, bent jau šiuo momentu. Todėl tai būtų... Žodžiu, būtų 
tiesiog nepadoru, jeigu mes... tuo užsiimtumėm. 

Fabijus atrodė sutrikęs, tačiau nepratarė nė žodžio. Izabelė baimin- 
gai atsakė į jo žvilgsnį. 

— Kas yra? — paklausė ji. 

— Gerai. 

— Kas gerai? 

— Tu teisi. 

— Tad... tu pritari man, - pasitikslino Izabelė, — kad mes turime to 
atsisakyti? 

— Man niekada nešautų į galvą mintis siūlytis tau! — rimtu balsu ta- 
rė jis. - Kad ir kas mus anksčiau siejo, tai nereiškia, kad reikia atnau- 
jinti tokius pačius santykius! 

Pajutusi palengvėjimą, Izabelė šyptelėjo jam. Tuo pačiu metu jai 
pasirodė, tarsi tolimiausiame savo sąmonės kampelyje būtų pajutusi 
pykčio kibirkštį. 

— Ar tai būtų viskas? — paklausė Fabijus. 


— Taip, tai buvo svarbiausia. 

— Tad aš eisiu. Jau vėlu. 

Staiga Izabelė prisiminė tai, kas nedavė jai ramybės visą šį vakarą. 

— Palauk. Taip tikrai negali daugiau tęstis. 

— Ką tu turi omeny? Tavo darbą? 

— Ne, — atsakė ji, purtydama galvą. - Aš kaip nors jo vėl pramok- 
siu, tam juk nereikia jokių ypatingų gabumų. Turiu omeny tai. 

Izabelė patempė savo bjauraus sportinio kostiumo viršų, kad jis su- 
prastų, apie ką ji kalba. 

— Nataša man jį parūpino. Man sunku įsivaizduoti, kad gerai jau- 
čiausi, vilkėdama tokius drabužius. Tokius... skarmalus! To negali bū- 
ti! Negi aš iš tiesų vaikščiojau taip apsirengusi? 

— Ne, - atsakė Fabijus. 

Izabelei pasirodė, tarsi jis norėtų kažką pridurti, bet susilaikė. Fabi- 
jus jai atrodė prislėgtas, tačiau ji nenorėjo aiškintis, kodėl. Šiuo metu 
Ji jautėsi patenkinta, kad išsiaiškino tai, kas svarbiausia, visai nepraras- 
dama savo dar kontroliuojamo proto. 

— Tad, aišku, kad man reikia naujų drabužių. Padorių drabužių! 

— Negaliu nesutikti. 

— Manai, man reikia jų nusipirkti? 

— Žinoma. 

— Štai mes ir priėjome įdomų klausimą. Ė... ar aš, išsikeldama iš 
čia, nepalikau savo kreditinių kortelių? 

— Ne, nepalikai. Ir jeigu paklaustum, kokiame banke laikai savo pi- 
nigus, aš to nežinau. 


— Bet aš juk turiu pinigų, ar ne? 

— Manau, taip, nes niekada nesiskundei, visada buvai gražiai apsi- 
rengusi. 

— Aš taip ir Žinojau! — su palengvėjimu atsiduso Izabelė. Trumpai 
pagalvojusi, ji kalbėjo toliau: — Taigi galima sakyti, kad šiuo metu esu 
lyg ir bankrutavusi, ar ne? 

— Panašu į tai, - patvirtino Fabijus. 

— Manau, tu neatsisakysi kol kas paremti mane finansiškai, — tarė ji. 
Po to skubiai pridūrė: - Žinoma, kol sužinosiu, kur yra mano pinigai. 

— Kadangi tu man dirbi, nebus jokių problemų. Pragyvenimas čia 
tau vis tiek nieko nekainuoja. 

— Tiesa. Be to, mes esame susižadėję, tad savaime suprantama, kad 
galime vienas kitą ir paremti, ar ne? 

Fabijus nieko neatsakė, tik gana keistai į ją pažiūrėjo. Izabelė atsi- 
duso ir nutilo. Kurį laiką abu sėdėjo tylėdami. 

— Dar kas nors? — paklausė jis. 

Ji tik papurtė galvą. 

— Labanaktis, — tarė jis. 

— Labanaktis, - atsakė Izabelė, kai Fabijus jau uždarinėjo paskui sa- 
ve duris. 

Vos tik jam išėjus, ji vėl atsiduso, tik šį kartą jau kur kas garsiau. 
Vėl išjungė televizorių ir palindo po antklode. „Pats laikas miegoti, — 
pamanė ji, - diena buvo ilga ir pakankamai varginanti.“ Izabelė paliko 
šviesą degti. Nuo to nelaimingo atsitikimo ji negalėjo miegoti tamsoje — 
gal bijojo, kad gali daugiau nebeatsibusti. Kai pabūdavo užsimerkusi 


vos keletą sekundžių, ją apimdavo grėsmingos tamsos baimė. Deja, 

atmerktomis akimis miegoti neišeina. Tad palikusi įjungtą šviesą, ji ir 
užsimerkusi ją juto. 

Izabelė pamažu grimzdo į miegą, bet jos galvoje sušmėžavo dar 
vienas klausimas. Jis visą vakarą nedavė jai ramybės, ypač atėjus Fa- 
bijui. 


Įdomu, koks jausmas apima, poruojantis tarsi triušiams? 


Giliai pasąmonėje Izabelė žinojo, kad tai tebuvo sapnas. Tačiau jis 
atrodė toks realus, kad stipriai ją gąsdino. Kažkas ją persekiojo. Iš pra- 
džių ją gainiojosi beveidžiai monstrai ir, kad ir kiek ji stengėsi, jai ne- 
pavyko nuo jų atitrūkti. Tos bestijos buvo taip arti, kad ji nugara juto 
jų šniokščiantį kvėpavimą. 

— Jūs manęs nepagausit! — suriko mergina, jusdama, kad netrukus ją 
sugriebs ilgapirštės monstrų rankos. Ji bėgo, kiek kojos įkabino, keis- 
tais siaurais, akmenuotais koridoriais, panašiais į požemius. Buvo tam- 
su, nors į akį durk, niekur — nei langų, nei durų. Nepaisant to, jos ko- 
jos tarsi savaime žinojo, kur lėkti. Kad tik tie monstrai nesučiuptų jos! 

Visai netikėtai jai pavyko kiek atitrūkti nuo jų. Tuo pat metu jai pa- 
sirodė, kad ir laikas kiek pasislinko į priekį. Vėl pasidarė šviesu, nors 
ta šviesa buvo neryški, prislopinta ir labiau panėšėjo į rūką, besiskver- 
biantį pro medžius. 

Nors Izabelė neapsakomai bijojo susitikti su savo persekiotojais 
akis į akį, vieną akimirką ji surizikavo ir žvilgtelėjo per petį atgal. Kaip 


ji apstulbo, išvydusi pažįstamą veidą! Tai buvo aukštas, šviesiaplaukis 


108 


vyras. Jeigu jo plaukai būtų nors kiek ilgesni, jis būtų labai panašus į 
vikingą. Ji buvo visiškai tikra, kad anksčiau yra mačiusi šį vyrą, tik ne- 
prisiminė, kada 1r kur. 

— Aš pažįstu tave! — vos atgaudama kvapą, sušuko ji. — Man reikia 
tik šiek tiek pasistengti ir aš vėl prisiminsiu tavo vardą! Tuomet tu ne- 
turėsi man jokios galios! 

— Prieš tai aš tave pasivysiu ir suėsiu, nes man patinka ėsti moteris 
vestuvių proga. 

Vestuvių proga? 

— Tik ne mane! - sumurmėjo Izabelė. Jeigu tai ne sapnas, tada aš vi- 
sai ne Dafnė! 

Bandydama suprasti, kodėl staiga jai šovė į galvą šis vardas, ji vi- 
sai prabudo iš miego. 

Izabelė aimanuodama atsigulė ant pilvo, vengdama pažvelgti realy- 
bei į akis. Ji įsikniaubė į pagalvę, tardama sau, kad jai pavyks vėl už- 
migti, jeigu tik labai pasistengs. 

Nors lauke jau buvo šviesu, bet tai nieko nereiškė. Vidurvasarį bū- 
davo šviesu jau šeštą valandą ryto, jeigu ne anksčiau. Keltis šeštą va- 
landą ryto — ne, tai neįmanoma. 

Staiga į duris kažkas pasibeldė, ir pasigirdo skardus Natašos balsas: 

— Šešios valandos! Laikas keltis! 

Vargais negalais Izabelė išsiropštė iš lovos ir nusvirduliavo į vonią. 
Prausdamasi po dušu, ji vėl prisiminė šios nakties sapną. Akyse ji vis 
dar aiškiai matė šviesiaplaukio vyro veidą. Ar ji pažinojo šį vyriškį? O 
gal visai įmanoma sapne sukurti ir žmonių veidus? 

Norom nenorom Izabelė apsivilko sportinį kostiumą, kurį jai buvo 
davusi Nataša. Po to ji vengė dar kartą pažiūrėti į veidrodį, nes žinojo, 
kad vaizdas, kurį ji išvys, tik prislėgs ją. Nors ir neprisimindama savo 
sportinių pomėgių, ji žinojo, kad tai tikrai nebuvo sporto šaka, kuria 
užsiimant reikia dėvėti sportinį kostiumą. 

Išeidama iš kambario, Izabelė abiem rankom persibraukė per plau- 
kus- ir pajuto, tarsi būtų sugriebusi debesį. Ji jau žinojo, kad jos plau- 
kai natūraliai garbanojosi. Šviesi plaukų spalva taip pat buvo beveik 
natūrali; ataugantys plaukai buvo tik vos vos tamsesni. „Regis, šiek 
tiek dėmesio mano šukuosenai tikrai nepakenktų“, —- pamanė ji. 

Koridoriuje ji pamatė Natašą, rūšiuojančią valymo priemones. 

— Labas rytas, — tarė Izabelė. —- Nenoriu tau trukdyti, tik pasakyk, 
kokioje kirpykloje aš visada lankiausi? 

— Gyvendama čia, tu nė karto nebuvai kirpykloje. 

— Tikrai? — nustebo Izabelė, vėl braukdama per savo plaukus. — Tai 
kas mane šukuodavo? 

— Na, tas, kuris paprastai šukuoja plaukus, vos atsikėlęs. Pats plau- 
kų savininkas. Beje, man tavo šukuosena visai patinka. 

— Betgi aš atrodau kaip kalėdinis žaisliukas su į visas puses styran- 
čiais auksiniais plaukais! 

— Brangioji, vyrams tokios šukuosenos labai patinka, - tarė Nataša, 
pasitaisydama savo vario spalvos karčius. - Kuo daugiau, tuo geriau. 

— Manau, pirmiausia eisiu žemyn papusryčiauti. 

— Gerai. Kai pavalgysi, ateik vėl į viršų. Padėsi man. 

— Ką padėsiu? 

— Padėsi valyti, - atsakė Nataša, barškindama kibirais. — Valytoja 
serga jau dvi savaites, o viena aš tikrai neįstengsiu visko aprėpti. 

— Tu sakai, kad aš turiu... valyti? 

— Na, žinoma, - truktelėjusi pečiais, tarė Nataša. — Tau tai patinka. 
Visada sakei, kad valyti tau patinka labiau, negu lyginti. 
emocijų. Tai, ką ji matė, tebuvo ilgas kotas su gale pritvirtinta plokščia 
detale, kurią buvo galima atverti ir vėl suspausti. Šalia stovėjo ketur- 
kampis vandens kibiras su putojančiu skysčiu, kuriame tikriausiai bu- 
vo sumirkomas šepetys. 

— Man tai atrodo... visai nepažįstama, — pasakė Izabelė. 

— Kai tik pradėsi dirbti, iš karto prisiminsi. Kaip ir važiavimas dvi- 
račiu arba plaukimas, — tai nepamirštama. 

— Plaukti aš gerai moku. 

— Na, matai, — patenkinta tarė Nataša. 

Izabelei pasirodė, kad tarp plaukimo ir valymo nėra jokio ryšio. Ta- 
čiau dar buvo per daug anksti, kad suktų sau galvą. 

Apačioje, virtuvėje, ji susidūrė su Hariu. Jis linksmai pasveikino 
Izabelę. 

— Kavos? Arbatos? 

— Aš... taip, ačiū. Visai gerai būtų išgerti kavos. 

Ji atsisėdo prie didelio stalo gretimame kambaryje. Ant stalo buvo 
keturi valgomieji komplektai, iš kurių du jau panaudoti. Šalia buvo pa- 
dėklai su dešra ir sūriu, pintinė su bandelėmis ir prancūziškais rageliais 


bei įvairių rūšių uogienių indeliai. 

Haris įpylė jai iš termoso kavos ir atsisėdo šalia. 

— Tiesą sakant, jau pusryčiavau, bet mielai kartu išgersiu dar vieną 
puodelį kavos. 

Vakar jis šiek tiek papasakojo apie save. Taigi ji žinojo, kad jam 
dvidešimt penkeri ir jis mokėsi pas Fabijų virtuvės meno pirmajame 
„Juodajame ėriuke“. Kaip ir Nataša, jis ne tik buvo komandos narys, 
kaip pats save vadino, bet ir gyveno šiame dvare. 

Haris buvo santūrus ir mandagus vaikinas, tačiau Izabelė, bendrau- 
dama su juo, jautėsi gana keistai. Nataša, priešingai nei Haris, bendra- 
vo su ja kaip su sena pažįstama. 

— Ar Fabijus jau atsikėlęs? — paklausė Izabelė. 

— Žinoma. Jis visada atsikelia pirmas. Šį rytą išvažiavo į Didžiąją 
turgavietę. Netrukus jis jau turėtų grįžti. 

— Ar jis jau gėrė kavos? — paklausė ji, pažvelgusi į panaudotus in- 
dus. 

— Ne, jis visada geria kavą, tik grįžęs iš turgavietės, — atsakė Haris, 
paduodamas jai pintinėlę su duona. - Prašom, pasivaišink. Užsitepk 
sviesto, jis labai geras — šviežias ekologiškas produktas iš Prancūzijos. 
O ši uogienė - savos gamybos. 

— Pats ją gaminai? 

— Taip, - tarė jis, linktelėdamas galva. — Iš agrastų ir kivių. 

— Gražios žalios spalvos, —- mandagiai atsakė Izabelė, užsitepė vie- 
ną šaukštelį ant per pusę perpjauto ragelio ir atsikando. - Skanu, netgi 
labai skanu, — pridūrė ji nustebusi. 


Išraudęs Haris šypsojosi: 

— Tikriausiai būsiu kažką gerai padaręs. 

— Tu tikrai nuostabiai gamini. 

— Ne taip gerai kaip šefas, — nuo durų pasigirdo balsas. 

Į virtuvę įėjo Nataša ir klestelėjo ant kėdės šalia Izabelės. 

— Įpilk ir man kavos, — paprašė ji Hario, laikydama rankoje puode- 
lį. —- Dieve mano, man skauda kryžkaulį. Mano amžiaus moteriai jau 
netinka mosuoti šluota! 

Izabelė aiškiai pajuto Natašos balse kaltinimo gaidelę, tačiau nu- 
sprendė geriau nieko neatsakyti. 

— Gali ir man įpilti kavos, — pasigirdo balsas iš gretimos patalpos. 

Duryse pasirodė Fabijus, nešinas trimis viena ant kitos sukrautomis 
dėžėmis. Padėjęs jas ant spintelės, jis ėmė dėlioti maisto produktus į 
šaldytuvus ir lentynas. 

— Regis, tai panašu į darbą, seni, - tarė Haris, pildamas kavą Nata- 
šai ir Fabijui. 

— Šiandien bus pirmoji „repeticija“, — atsakė Fabijus. Linktelėjęs 
galva, jis atsisėdo priešais Izabelę. —- Gerai išsimiegojai'? 

Izabelė linktelėjo, pagalvojusi, kad tokio atsakymo pakaks. 

— Gal sapnavai ką nors malonaus? — paklausė Haris. — Sakoma, kad 
tai, ką susapnuosi pirmąją naktį naujoje vietoje, išsipildys. 

— Aš maniau, kad ir anksčiau tai buvo mano kambarys. 

— Ak... taip. Bet kadangi tu viską užmiršai, tai nesiskaito. Tiesą sa- 
kant, tikriausiai nesvarbu niekas, kas buvo iki šiol, ar ne? — tarė Haris, 
žvelgdamas į prie stalo susėdusią kompaniją pritarimo laukiančiu 


žvilgsniu. 

— Sapnavau košmarą, — atsakė Izabelė. 

— Oje, - sutrikęs sumurmėjo Haris. — Tikiuosi, nelabai baisų! 

— Košmarai visada būna baisūs, — įsiterpė Fabijus. — Apie ką buvo 
sapnas? 

Izabelė pažvelgė į Fabijų, stebėdamasi, kaip tokį ankstyvą rytme- 
tį jis sugeba atrodyti toks gaivus ir žvalus. Visai ne todėl, kad būtų 
rūpestingai nusiskutęs ar išsipustęs. Priešingai — jo tamsūs plaukai 
buvo vėjo ištaršyti, o ant polo marškinėlių bolavo dvi didelės ir pa- 
kankamai ryškios dėmės. Tikriausiai jis bus išsitepęs, nešdamas dė- 
žes su maisto produktais. Beje, jis netgi nebuvo nusiskutęs. Ant 
skruostų ir smakro stirksojo maži juodi barzdos šeriai, dėl kurių jis 
panėšėjo į piratą. 

Galbūt gaivumo jam suteikė baltumu švytintys dantys? O gal tas 
ryškiai mėlynas marškinėlių atspalvis, paryškinantis jo akių spalvą? O 
gal jo akys iš tikrųjų yra tokios mėlynos? 

— Aš sapnavau vieną vyrą, — tęsdama tarė Izabelė. 

— Aš tai nuolatos juos sapnuoju, - įsiterpė Nataša. — Tokie košma- 
rai man patys mieliausi. 

— Vyras buvo aukštas, šviesiaplaukis ir panašus į vikingą. Jo veidas 
buvo man matytas, tačiau vardo niekaip negalėjau prisiminti. 

— Kodėl tai košmaras? — paklausė Fabijus, gurkštelėjęs juodos ka- 
vos, į kurią, kaip pastebėjo Izabelė, buvo įsidėjęs du šaukštelius cuk- 
raus. 

— Tas vyras persekiojo mane. Aš jaučiau, kad jo ketinimai nėra ge- 
ni. Jis norėjo mane vesti. 

Nataša, gerdama savo kavą, užspringo, ir Izabelė spontaniškai pa- 
plekšnojo jai per nugarą. 

— Geriau? 

— Viskas gerai. Sakai, norėjo tave vesti? Tu tai vadini košmaru? 
Nors taip man nuolat pamokslavo mano senelė, kol gyva buvo. „Vai- 
keli, - sakydavo ji, - tik niekados netekėk, antraip iki gyvenimo pabai- 
gos turėsi gyventi su alumi smirdančiu, bezdančiu pabaisa. Po vestu- 
vių netrukus praregėsi. Vakare — kartu į lovą su velnio neštu ir pames- 
tu, o ryte atsibusi šalia netikėlio vyro.“ Aš gerai įsidėmėjau šį jos pata- 
rimą, todėl nė karto neužkibau už vedybų kabliuko. Vedybų tema man 
yra absoliutus tabu. 

Gūžtelėjusi pečiais Nataša pasakojo toliau: 

— Na, sakykime, beveik tabu. Juk aš daug metų dirbau Las Vegase, 
kur vedybos tapusios beveik verslu. Vieną ar du kartus aš irgi nesusi- 
laikiau. Gera naujiena ta, kad ten, už Atlanto, skyrybų reikalai greitai 
sutvarkomi. Na kaip, jau papusryčiavai? Eisime valyti? — paklausė Na- 
taša, pasisukusi į Izabelę. 

— Aš sapnavau ir moterį, — pasakė Izabelė, nekreipdama dėmesio į 
Natašos klausimą. — Jos vardas buvo Dafnė. Tiksliau sakant, pačios 
moters nesapnavau. Neregėjau jos sapne, tik išgirdau jos vardą. Ar kar- 
tais nepažįstate moters, vardu Dafnė? 

— Vaikystėje turėjau paveiksliukų knygelę apie kiaulę, vardu Dafnė, — 
tarė Haris. 

— Kiaulei šis vardas visai tinka, - pasakė Nataša. — Skamba gana 


riebiai. 

Paėmusi prancūzišką ragelį, pamirkė jį kavos puodelyje. 

— Beje, neturėčiau to daryti. Ragelis turi daugiau kalorijų, negu alaus 
butelis. Tačiau santechnikas sakė, kad jam patinka apkūnios moterys. 

— Gerai, kad tavo vardas ne Dafnė. 

Tik, kai Nataša dar kartą paspringo, o Haris pratrūko kvatoti, Izabe- 
lė suprato, kad tai ji ištarė pastaruosius žodžius. 

Taip pat ir Fabijus, pokalbio metu laikęsis nuošaliai, smagiai nusi- 
Šypsojo. 

Izabelė. jausdama jo žvilgsnį, jautėsi keistai sumišusi. Vien tik, kad 
netylėtų, paklausė Fabijaus: 

— Ką tu turėjai omeny, sakydamas, kad šiandien bus pirmoji repe- 
ticija? Atleisk, jeigu mano klausimas kvailas, bet aš to tikrai nežinau. 

Jos Žodžiai jai pačiai nuskambėjo šiurkščiai ir nemandagiai, bet ji 
bent jau pasijuto ne tokia bejėgė. 

— Klausimas visai ne kvailas, — Fabijaus balsas pasirodė netikėtai 
švelnus. — Nė vienas tavo klausimas nėra kvailas. 

Staiga jo akcentas tapo šiek tiek ryškesnis, negu visada, ir tai sukė- 
lė Izabelei keistą virpulį. Ji nusuko nuo jo žvilgsnį, klausdama savęs, 
ar tik iš jos veido nematyti, ką ji galvoja. Jai ką tik buvo šovusi į gal- 
vą mintis apie triušius. | 

— Sakydamas „repeticija“, turėjau omeny, kad mes — Nataša, Haris 
ir aš - gaminsime patiekalus, kuriuos numatėme patiekti restorano ati- 
darymo dieną. Žinoma, tik mažais kiekiais. 

— Ar aš turėsiu padėti? 

— Jeigu tik pati to nori. 

— Žinoma, nori, — įsiterpė Nataša. — Ką gi ji veiks visą dieną? Kaip 
ji prastums laiką? Gulės lovoje ir žiūrės televizorių? 

Izabelė pajuto šiokį tokį palengvėjimą. Praėjęs vakaras tikrai ją pri- 
slėgė. Ligoninėje jai palaikydavo kompaniją bent jau senoji moteris, 
palatos kaimynė. Ji taip pat apie save nežinojo nieko daugiau, išskyrus 
vardą — Matilda. Nors ji atmintį buvo praradusi dėl kitos priežasties — 
Alshaimerio ligos, — bet rezultatas buvo toks pat. 


— Nereikėtų 1lgiau atidėlioti namų ruošos darbų, — tarė Nataša. 


Izabelė apžiūrėjo savo nagus, tiksliau tariant tai, kas iš jų dar buvo li- 
kę. Dviejų priklijuotų, blizgančių nagų galiukai nulūžo, kai ji mėgino 
užmauti šepetį ant koto. Dar dviejų nagų ji neteko, kai vėliau gręžė 
kempines. Besimaunant gumines pirštines, kurias ji išprašė iš Natašos, 
norėdama išsaugoti likusius nagus, nulūžo dar trys. Visos pastangos 
buvo veltui. 

Izabelė lenkė suminkštėjusius nagų kraštelius, kol jie galiausiai 
susisuko į gumburėlius. Vienas priklijuotas nagas visiškai atsilupo, 
įskeldamas ir jos tikrą nagą. Styrančią jo atplaišą ji atkando danti- 
mis. 

— Kaip apskritai su tokiais nagais aš sugebėdavau valyti? — parūpo 
Izabelei. 

— Geras klausimas. Manau, tai būtų buvę neįmanoma. Man tik šian- 
dien krito į akis, kad tavo nagai dirbtiniai. 


— Tikriausiai juos prisiklijavau, išvažiavusi iš čia? 

— Regis, taip. Sakau tau, šitie plastmasiniai nagai nieko verti. Jie ir 
atrodo nei šiaip, nei taip. 

— Galbūt aš kramčiau nagus, todėl tie plastmasiniai ir pravertė man. 
Be jų mano tikrieji nagai tikriausiai būtų atrodę dar blogiau. Ar aš 
kramčiau nagus? 

Nataša iš šono pažvelgė į Izabelę ir tarė: 

— Gali būti. 

Izabelė, ištraukusi iš burnos pirštą, paklausė: 

— Gal buvau labai nervinga? 

— Nebuvai nervingesnė, negu dabar esi. 

Izabelė atsiduso: 

— Jeigu tik žinočiau, kur gyvenau! Tada bent jau galėčiau nu- 
važiuoti namo, peržiūrėti savo daiktus ir apsirengti ką nors ki- 
ta. 

Ji su pasišlykštėjimu nužvelgė savo sportinio kostiumo kelnes, nuo 
kurių lašėjo nešvarus vanduo. Kostiumo viršų ji nusirengė jau po pir- 
mojo darbo pusvalandžio ir toliau dirbo, vilkėdama vienais marškinė- 
liais. Juos jai atidavė Nataša; jie buvo mažiausiai trimis dydžiais per 
dideli. Kai Izabelei ir su šiais marškinėliais pasidarė nepatogu dirbti, ji 
ir juos netrukus nusivilko. Kadangi visi kiti namo gyventojai iki pietų 
buvo išvykę, vienintelė Nataša galėjo pasipiktinti jos „darbine apran- 
ga“, bet iki šiol ji nieko nepasakė. Ir net jeigu Nataša imtų priekaištau- 
ti, Izabelė jos neklausytų. Jai atrodė, kad, vilkėdama Victoria 5 Secret 
liemenėlę, ji atrodė daug geriau, negu dėvėdama nupigintą sportinį 
kostiumą. 

— Žinai, ko aš niekaip negaliu suprasti? — paklausė Izabelė, padėju- 
si šluotą į šoną ir i1mdama iš valymo vežimėlio pašluostę. — Man tai vi- 
sai nepažįstama. 

— Kas tau nepažįstama? 

Nataša, vienoje rankoje laikydama pašluostę, o kitoje — atidarytą 
butelį su medžio poliravimo skysčiu, uoliai trynė sienos panelį. Paskli- 
do intensyvus alyvos kvapas. Prieš tai šiuo skysčiu ji jau buvo ištrynu- 
si 1r kaimiško stiliaus baldus miegamuosiuose. 

— Valymas ir tvarkymas, — atsakė Izabelė. 

— Matyt, turi praeiti daugiau laiko, — pareiškė Nataša. 

Izabelė dvejodama suraukė antakius: 

— Tu taip manai? Nežinau... Jeigu aš čia gyvenau beveik tris mėne- 
sius ir kasdien mielai tvarkiausi, visa tai negali per dvi savaites imti ir 
dingti be pėdsako iš atminties. 

Paėmusi iš valymo vežimėlio tuščią kibirą, ji apvertė jį ir atsisėdo 
ant jo. 

— Aš tau jau pasakojau, kad kalbėjausi su gydytoju apie tai. Jis mi- 
nėjo, kad sergant retrogradine amnezija, dažniausiai išlieka kognityvi- 
niai gebėjimai, kurie buvo būdingi pacientams iki juos ištikusio nelai- 
mingo įvykio. Tai vadinama procedūrine atmintimi. 

— O jergutėliau, kiek daug paukščių kalbos žodžių! Kam tu nori tuo 
padaryti įspūdį? — tarė Nataša, mesdama į vežimėlį pašluostę ir užsuk- 
dama alyvos butelį. - Nieko nesupratau. 

Izabelė išvyniojo pašluostę ir įsižiūrėjo į ją, tarsi mėgintų dulkių 
gumulėliuose rasti savo gyvenimo paslaptis. 

— Tai reiškia, kad praradus atmintį, prisimenama tai, kas anksčiau 
mokėta. Turiu omeny ne tik skaitymą ir rašymą, mokėjimą užsirišti ba- 
tų raištelius ar padengti stalą, bet ir profesinius įgūdžius. Fabijus minė- 
j0, kad esu studijavusi: interjero dizainą, ir aš pati tai jau pastebėjau. 
Prisimenu daug ką apie stiliaus kryptis, patalpų apstatymą, medžiagas, 
grindų dangas, medienos rūšis, pamenu daug teorinių ir praktinių da- 
lykų. Įsivaizduoju, kiek kainuoja tam tikri daiktai ir kur galima jų įsi- 
gyti. Tarkim, žinau, kad miegamųjų baldai, kuriuos mes ką tik nupoli- 
ravome, yra pagaminti praėjusio amžiaus trečiojo dešimtmečio pra- 
džioje. Manau, jie pagaminti Tirolyje. Neseniai jie buvo apdoroti me- 
džiaga prieš kinivarpas. 

— Ir aš juk galėjau tau visa tai anksčiau pasakyti. Paklausk, kas gi 
toms mažoms bestijoms karšė kailį! 

— Pakalbėkime apie kitką. Pavyzdžiui, apie skambinimą pianinu. 

— Moki skambinti pianinu? 

— Gerai nežinau, bet tikiuosi, kad taip. Jeigu kur nors pamatysiu 
pianiną, pabandysiu. 

— Čia, šiame name, pianino nėra. 

Izabelė pajuto kylančią sunkiai nusakomo pykčio bangą. 

— Kada nors kur nors juk rasiu pianiną, ar ne? - susivaldžiusi ir nu- 
rijusi kartėlį, ji kalbėjo toliau. —- Buvo ir daugiau dalykų, kuriuos aš au- 
tomatiškai prisiminiau, kaip kad sakė gydytojas Mocartas. Tarkim, aš 
iš karto vėl galėjau plaukti ir, beje, labai gerai. Taip pat man labai ge- 
rai sekėsi dažytis. Viena sesutė atnešė man makiažo rinkinį ir aš pasi- 


dažiau. Pasak sesutės, geriau nebūtų pasisekę netgi jos kosmetologei. 

— Taip, — nutęsė Nataša ir įsižiūrėjo į Izabelę taip, tarsi ši būtų koks 
dykinėjantis vabzdys. — Tik įdomu, kokia iš to nauda, kad plauki ir da- 
žaisi kaip asė? Kokia nauda iš nuostabaus makiažo ir šimto metrų plau- 
kimo laisvu stiliumi? Ar gauni už tai pinigų, ar gali iš to pragyventi? 

— Na, nebent būtum pasaulio čempionė ir reklamuotum vandeniui 
atsparų blakstienų tušą. 

Izabelė nesusilaikė nenusijuokusi: 

— Turi aštrų liežuvį, Nataša. 

— Taip visada sakė ir mano pirmasis vyras. 

— Ar ilgai gyvenai su juo susituokusi? 

— Ne ilgiau, nei užtruko skyrybų procesas, — sukikeno Nataša. — 
Dvidešimties į civilinės metrikacijos biurą, dvidešimt vienerių — pas 
advokatą tartis dėl skyrybų. 

— O antrasis vyras? Ar tai tas, su kuriuo gyvenai Las Vegase? 

Nataša atsiduso ir sukryžiavo rankas ant krūtinės: 

— Taip, jis buvo klasiškas vyras. Joks kitas negalėtų prilygti Džonui 
Gyvatei. Aš vis dar ilgiuosi jo! Deja, turėjau ir jį pasiųsti velniop. Jis 
tai darė su visomis moterimis, priėjusiomis prie jo arčiau nei per Žings- 
nį ir nepasprukusiomis nuo jo, suskaičiavus iki trijų. 

— Kodėl jis gavo tokį vardą? 

— Manau, tau geriau to nežinoti. 

Izabelė mielai būtų norėjusi sužinoti, vis dėlto jai kilo įtarimas, kad 
tai susiję su nešvankiais dalykais. Šiuo metu apie tokius dalykus ji lin- 


kusi negalvoti — jai jau pakako istorijos apie triušius. 


121 


Pabaigusi su Nataša valyti trečią aukštą, Izabelė pastebėjo, kad ji šį 
bei tą jau pasiekė: išvalė du svečių kambarius, savąjį, dvi vonias, ma- 
žajį Natašos kambarėlį, esantį koridoriaus gale. Išvalyti langai, išbliz- 
ginti baldai, iššveistos vonios, išsiurbtos ir išplautos grindys - tai tik- 
rai nemenkas darbelis. Nepaisant sugadintų nagų ir klaikios aprangos, 
Izabelė pasijuto savotiškai patenkinta. Visgi tikriausiai Nataša buvo 
teisi. Regis, namų ruošos darbai visai nėra tokie baisūs, kaip ji manė. 
Priešingai — kažkuo jie buvo ypatingi. Žvelgiant į iki blizgesio išvaš- 
kuotas medines koridoriaus grindis, Izabelę netgi apėmė pasididžiavi- 
mas. 

— Čia reikėtų patiesti kilimėlį, — tarė ji, — labai tiktų iš Obiusono 
dirbtuvių. Ten priekyje, kampe, galėtų kaboti veidrodis. Aš jau matau 
ten jį kabantį — aštuonioliktojo šimtmečio veidrodį iš Venecijos. Prie- 
šais jį gražiai atrodytų staliukas su dekoracija iš Murano stiklo. Tai ga- 
lėtų būti ir vestuvių taurė. 

Žodis vestuvės sukėlė gana nemalonų aidą jos mintyse, todėl Izabe- 
lė paskubėjo pasitaisyti: 

— Geriau Toskanos valstiečių keramikos dirbinys. Jis čia ypač tiktų. 

— Na taip, žinoma, o ant sienos galėtume pakabinti Van Gogo pa- 
veikslą. 

Izabelė suraukė kaktą: 

— Tai jau visai kitas kainų lygmuo. Vien tik paveikslo draudimas 
kainuotų daugiau, negu visa, kas yra šiame name. 

Pastebėjusi, kad Nataša iš jos šaiposi, Izabelė tuojau suprato, kodėl: 


— Kilimams ir veidrodžiams nėra pinigų, ar ne? 

Ji taip pat prisiminė, ką Fabijus buvo vakar sakęs: „Turėjau skolin- 
tis pinigų.“ Todėl visa, kas nebuvo skubiai reikalinga, turėjo palaukti, 
įskaitant ir tokias nenaudingas interjero puošmenas, kurias ji ką tik pa- 
minėjo. Vestibiulį ir restorano salę jis, aišku, turės gražiai išpuošti, bet 
visa kita — vėliau. Taigi ir jos noras padėti jam įrengti interjerą sprogo 
kaip muilo burbulas. Nebent... 

Nataša nutraukė jos mintis: 

— Šį aukštą mes jau sutvarkėme. 

— O kaip vyrų miegamieji? 

— Tegu jie patys tvarkosi savo kambariūkščius, - atsakė Nataša. — 
Vyrai gali būti ir labai meilūs, bet mes, moterys, turime būti nepapras- 
tai budrios ir neteikti jiems nereikalingų paslaugų, ypač kalbant apie 
visokį šlavinėjimą ir plovinėjimą. Toks darbas tarsi seksas, tik netei- 
kiantis malonumo. Jeigu padarysi ką nors vieną kartą, jie norės, kad 
darytum tai visada. 

Izabelė mintyse pritarė šiems Natašos žodžiams, nors ir negalėjo 
prisiminti nieko, kas patvirtintų šią gyvenimišką išmintį. Tačiau ji mie- 
lai būtų užmetusi akį į Fabijaus kambarį. Tik šiaip. 

— Rytoj turėsime sutvarkyti ir antrą aukštą, — tarė Nataša. — Galbūt 
mums pasiseks ir mes išvysime ir ponią Kemper. Tuomet per tris die- 
nas viską ir sutvarkytume. 

Antro aukšto Izabelė dar nebuvo kaip reikiant apžiūrėjusi. Ji žino- 
jo, kad rekonstrukcijos darbai ten nebuvo baigti — apie tai liudijo ir dul- 
kėmis nusėtas koridorius. 

— Ar ten, apačioje, dar daug ką reikia renovuoti? 

— Beveik viską. Antrame aukšte tik įstatyti nauji langai ir radiato- 
nai. Galybė purvo ir dulkių. Visa tai išsinešiotų po visą namą, jeigu 
nuolat nevalytumėm. 

— Kodėl pirmiausia buvo renovuotas ne antras, o trečias aukštas? 

— Nes trečio aukšto kambariai yra mažesni ir labiau tinkami gyventi. 
Antrame aukšte yra kelios tikrai didingos salės. Tiesa, jos ne tokios dide- 
lės, kaip pirmame. Antrame aukšte ateityje įsikurs konferencijų centras. 

Apie tai Fabijus taip pat užsiminė. Izabelė nusprendė po kurio 
laiko apžiūrėti tas sales. Bet prieš tai jos laukė svarbus susitari- 
mas. 


Izabelė laukė išvykos į miestą, draskoma prieštaringų jausmų. Ji 
jaudinosi ne tiek dėl to, kad nežinojo, ar prisimins tą miestą, tiek dėl 
to, kad ten ji važiuos kartu su Fabijumi. 

Ją trikdė tai, kad buvo susižadėjusi su vyru, kurio visiškai nepaži- 
nojo. Tai, kad, pasak Natašos, jis dar buvo ir tikras sekso dievaitis, taip 
pat neteikė jai daugiau sielos ramybės. Rytą, pusryčių metu, jo akivaiz- 
doje jai darėsi čia karšta, čia šalta, nors jis jos visai nelietė. Jai pakak- 
davo vien tik įsivaizduoti, kad ankstesniame gyvenime ji buvo kaip pa- 
mišusi dėl jo, ir pasijusdavo išmušta iš vėžių. 

Šiaip ji gana gerai ištvėrė savo atminties praradimą. Ji tuo visai nesi- 
stebėjo, kol kartą viena fizioterapeutė pavadino ją išties drąsia moterimi. 

— Tikrai sakau, aš žaviuosi jumis! Kaip jūs galite visa tai ištverti! 


Visai nieko neprisimindama! Jumis dėta, aš tuoj pat išprotėčiau! Im- 

čiau verkti, lakstyti, šėlčiau tol, kol jėgos mane apleistų! Štai taip! 
Kaip jums pavyksta išlaikyti savitvardą? 

Po kurio laiko Izabelė šito paklausė daktaro Mocarto. Esą ji suneri- 
musi, ar tik jos psichika nesutrikusi. Ji nežinojo, kas ji, tačiau ir ne itin 
dėl to jaudinosi, kaip kad kai kurie aplinkiniai. Juk tai tikriausiai ne- 
normalu. 

Gydytojas nuramino ją: 

— Tai gana dažnai pastebima reakcija, kad tokios lemties ištikti 
žmonės neišprotėja. Supraskite tai paraidžiui. Tai tarsi savigyna, kuo- 
met tam tikras fanatiškumas apsaugo organizmą nuo papildomo streso, 
dėl kurio susidariusi situacija ne pagerėtų, o tik pablogėtų. Jūsų psichi- 
ka ginasi, kiek tik gali. Beje, būna daug blogesnių atvejų, negu jūsų. 
Daug amnezijos ištiktų žmonių apima toks letargas, kad su jais vos 
įmanoma susišnekėti. 

Iš pradžių Izabelė abejojo, ar šie gydytojo žodžiai galėtų ją paguos- 
ti, bet galiausiai ji vis dėlto nusiramino. Daktaras Mocartas jai patarė 
veikti pamažu: 

— Pamažu pažinkite save. Neskubėkite, išlikite rami. Jūs turite daug 
laiko. Tiek daug, kiek jums reikia. 


Ji niekaip negalėjo prisiversti apsivilkti sportinį kostiumą, apsiauti 
sportbačiais, kurie tikriausiai taip pat buvo pirkti labdaros parduotuvė- 
je, ir pasirodyti viešumoje. Taigi ji apsirengė tai, ką dar turėjo. Su su- 


siglamžiusia, dėmėta Miyake suknele ir smailiakulniais Manolo 

Blahniko bateliais ji patiko sau daug labiau, negu su iš dėžės ištrauk- 
tais sportiniais skarmalais. Na, jais nebent apsirengtų, jeigu sugalvotų 
pabėgioti. 

Iškaukšėjusi į kiemą, ji išvydo Fabijų, kraunantį į savo automobilį 
tuščias daržovių dėžes. Tai buvo tamsiai mėlynos spalvos vienatūrė 
mašina, mačiusi ir geresnių laikų. Automobilio durelės buvo atidary- 
tos, kad jame tikriausiai nebūtų taip karšta. Buvo antra valanda po pie- 
tų ir neapsakomai karšta — mažiausiai trisdešimt laipsnių šilumos. 

— Esi tikra, kad galėsi vaikščioti avėdama tokius batelius? — paklausė jis. 

— Jeigu reikės, įveiksiu ir kilometrinius nuotolius. Tai ne statikos, o 
vidinio nusiteikimo klausimas. 

Dar nepabaigusi sakinio, Izabelė kluptelėjo, užkliuvusi už grindinio 
akmens, bet dėjosi, tarsi tai būtų visiškai įprastas dalykas. Ji vangiai 
klestelėjo ant priekinės sėdynės ir laukė, kol įlips ir jis. 

Fabijus užtrenkė galines dureles ir atsisėdo prie vairo. Izabelė tuoj 
pasijuto tokia pat sumišusi, kaip ir praėjusį vakarą, ir šį rytmetį. Keis- 
ta, ligoninėje ji nieko panašaus nejuto. Tiesa, tuo metu ji juk dar neži- 
nojo tos istorijos apie triušius. 

— Manau, pirmiausia būtų visai gerai nusipirkti porą naujų batelių, — 
tarė ji. 

— Kaip nori. Kai atvažiuosime į miestą, galėsime išsiskirti. 

Izabelė krūptelėjo ir suglumusi pažvelgė į jį: 

— Galėjai tai ir anksčiau pasakyti, kam tada valiau visą tą purvą! Va- 
lydama susigadinau aštuonis tikrai gerus nagus, likusius du turėjau nu- 
sikirpti, nes ir jie atrodė bjauriai! 

Suraukusi kaktą, ji pridūrė: 

— Tai kur man tada dingti? 

— Aš turėjau omeny kitokį išsiskyrimą: ir tu, ir aš eisime apsipirkti, 
tik į skirtingas parduotuves. 

— Ak taip, — atsiduso Izabelė ir tuoj pat pasigailėjo, pajutusi savo 
balse palengvėjimą. Tad nieko nelaukdama šaltai pridūrė: — Vis tiek 
vyrai batų parduotuvėse nieko nepametė. 

Fabijus šyptelėjo, ir Izabelė pastebėjo, kad dešiniajame jo skruoste 
yra duobutė. Ar duobutė buvo ir kairiajame skruoste, kol kas liko ne- 
aišku, nes Fabijus nusisuko, įjungė variklį ir pasuko iš kiemo. 

Jis dėvėjo džinsus, nukirptus per plaštakos plotį aukščiau kelių, ir 
polo marškinėlius, beveik tokio paties mėlynumo, kaip ir per pusry- 
čius, tik švarius. Buvo matyti, kad jis neseniai prausėsi po dušu, nes jo 
plaukai virš ausų dar buvo drėgni. Jis buvo ir nusiskutęs, bet taip jis at- 
rodys neilgai, nes jo barzda labai greitai želia. Net ir sėdėdamas, jis at- 
rodė aukštas ir tvirtai sudėtas. Izabelė matė ryškius rankų raumenis, 
tamsiai apžėlusias kojas ir neįtikėtinai baltus dantis. Tipiškas lotynų 
mylimasis, tarsi iš knygos. 

Tiesą sakant, jie visai netiko vienas kitam nei išvaizda, nei kil- 
me. Jis buvo virėjas, savomis jėgomis prasimušęs aukščiau, o ji... 
Taip, o kas, tiesą sakant, buvo ji pati? Šiaip ar taip, tikriausiai ji bu- 
vo turtinga, nes juk nešiojo brangius dizainerių siūtus drabužius, o 
ant rankos spindėjo kelių karatų deimantas. Jos rankinukas, kurį šį 
rytą jai perdavė Fabijus, buvo Prada firmos. Ne klastotė, kaip ir ba- 


teliai. Tik šiuo atveju visa tai jai neturėjo daug reikšmės, bent jau 

tol, kol ji neišsiaiškins, iš kur visos šios brangenybės, puošiančios 
jos kūną. 

O iki tol... 

— Ką mes darysime paskui? — pabrėžtinai laisvai paklausė Izabelė. — 
Turiu omeny finansinę reikalo pusę. Eu man duosi savo kreditinę kor- 
telę? 

— Man jos pačiam reikės, nes turėsiu apsipirkti. Aš duosiu tau gry- 
nų pinigų. 

— Bus gerai ir taip. 

Kai jie privažiavo miesto centrą, Izabelė sutrikusi dairėsi aplink. 
Vietovės pavadinimas jai buvo labai pažįstamas; ji net žinojo, kad čia 
turėtų būti pilis, katedra ir kurfiursto parkas. Tačiau jeigu ji ir yra čia 
buvusi, tai bus pamiršusi visas detales. Ar jai taip atsitiktų ir Paryžiu- 
je? Ne, nes prieš jos akis iškilo Monmartro, Eifelio bokšto ir Luvro 
vaizdai. Ji regėjo saulėje spindinčią Seną ir iš karto suprato, kad ji šia- 
me mieste gerai susigaudytų. Paryžius išliko jos atmintyje. Užmerkusi 
akis, ji apžvelgė kitus miestus, kuriuose prisiminė buvusi: Londoną, 
Romą, Niujorką, Madridą, Berlyną, Hamburgą, Miuncheną. Visa tai ji 
gerai prisiminė. Matyt, anksčiau ji buvo kosmopolitiška būtybė. 

Kad ir kaip būtų keista, šiame mieste jai viskas atrodė nepažįstama. 
Galbūt ši vietovė buvo per daug susijusi su jos asmeniniu gyvenimu, 
todėl ir išsitrynė iš atminties. Reikėtų artimiausiomis dienomis pasi- 
kalbėti apie tai su daktaru Mocartu. 

— Gal kartais esu minėjusi, kur užaugau? — lyg tarp kitko paklausė 
ji Fabijaus. 

— Ne, - atsakė jis, sukdamas į daugiaaukštį garažą. 

— Keista, kad visiškai nieko nepasakojau apie savo praeitį, — balsiai 
pamąstė Izabelė. 

Fabijus tik gūžtelėjo pečiais: 

— Gal turėjai tam savų priežasčių. 

Šie Fabijaus žodžiai Izabelę gerokai išgąsdino. Jai kilo baisi min- 
tis: O jeigu ji nutylėjo savo praeitį todėl, kad turėjo, ką slėpti? Gal ji 
yra padariusi kokį nors nusikaltimą? Galbūt todėl jie abu buvo taip 
pamišę dėl vienas kito? Juk plačiąja prasme Fabijus taip pat buvo ki- 
lęs iš nusikaltėlių pasaulio! Italas, Neapolio kamoros palikuonis, ir ji, 
gangsterė, vokiečių kilmės nuotaka. Puiki pora! Gal tai 1r buvo jų triu- 
šiškų santykių pagrindas? Kitais žodžiais tariant, Boni ir Klaido sin- 
dromas? O gal dar blogiau: galbūt jie kartu suko nešvarius darbelius, 
tik dabar jis dedasi, tarsi nieko nebūtų buvę? Gal jis tik džiaugiasi, g2- 
lėdamas būti ramus, kad ji jo neišduos? Bet juk ji, nieko neprisimin- 
dama iš savo ankstesnio gyvenimo, galbūt norėjo pradėti garbingą gy- 
venimą! 

Ne, nesąmonė. Izabelė stipriai papurtė galvą, tarsi norėdama nuvy- 
ti tokias mintis šalin. Ir kokios kvailos mintys gali šauti į galvą! 

— Kas yra? - paklausė jis. 

— Nieko, viskas gerai. 

Fabijus pastatė garaže automobilį, išlipo ir, priėjęs iš kitos pusės, 
atidarė Izabelei dureles ir padėjo išlipti. 

Ji buvo per daug išsiblaškiusi, kad atkreiptų į tai dėmesį, ir dar į tai, 


kad, jiems einant lifto link, jis suėmė jos alkūnę, norėdamas jai 

padėti. Mintys, tuo metu nedavusios jai ramybės, buvo dar atgrasesnės 
nei prieš tai. 

O jeigu visi jos turtai ir brangenybės buvo iš tam tikro šaltinio? 
Suknelė, apatiniai drabužiai, batai, žiedas... Gal visa tai... Ar tik ne dėl 
šios priežasties ji nė žodeliu neužsiminė sužadėtiniui apie savo praei- 
tį? Gal ji buvo... Negi tikrai ji buvo?.. 

— Gal kas negerai? — pasiteiravo Fabijus. — Tu tokia tyli. 

— Man tik labai karšta, — vargais negalais išspaudė Izabelė. 

Atvažiavo liftas, ir mergina sustirusiomis kojomis įlipo į jį. Fabijui 
žengiant paskui ją ir spaudžiant lifto mygtuką, ji karštligiškai mąstė 
apie tai, ką Žino apie moteris, parsidavinėjančias už pinigus. Kai kurios 
buvo paprastos ir pigios, kitos — išsilavinusios ir brangios. Kaip ir vi- 
sose gyvenimo srityse, tai buvo kainos klausimas. Vienos buvo prosti- 
tutės, kitos — palydovės. 

Izabelė sunkiai nurijo gniutulą gerklėje. Gal ji tik todėl galėjo sau 
leisti puoštis brangiais dizainerių drabužiais ir vertingais papuošalais? 
Gal ji buvo, kaip ta moteris iš filmo, kuriame vaidino Džulija Roberts 
ir Ričardas Giras? Gal ji buvo tik... Graži moteris? 

Liftas sustojo pirmame aukšte, ir Izabelė klupinėdama iškaukšėjo 
paskui Fabijų į lauką. Jos mintys buvo toli nuo čia. 

— Tad aš jau eisiu, — tarė jis. — Manau, galim susitikti čia po valan- 
dos. 

Ji linktelėjo ir pažvelgė jam pavymui. Nuėjęs kelis žingsnius, Fabi- 
jus staiga sustojo ir atsisuko. 


— Va tai tau, visai pamiršau! 

Jis priėjo prie Izabelės, išsitraukė piniginę ir įspraudė jai į delną 
vieną banknotą. 

— Čia tau. 

Iš pradžių ji abejingai pažvelgė į pinigą, bet netrukus nustėro: 

— Kas čia? 

— Du šimtai eurų. 

Izabelė vėl nurijo gerklėje kilusį gumulą: 

— Kam jie? 

— Na, aš maniau, kad kol mes viską išsiaiškinsime, aš tave sam- 
dau už keturis šimtus eurų per mėnesį, o šie pinigai būtų tarsi avan- 
sas. 

— Taigi jie ne už... ė, ne už... 

— Ne už ką? 

— Ne už nieką. Viskas gerai. Šie pinigai apsipirkimui, ar ne? 

— Na taip. Mes juk tai jau aptarėme, ar ne taip? 

— Taip, žinoma. Aš tik truputį išsiblaškiusi. Tikriausiai dėl tokios 
kaitros. 

Ji dar kartą pažvelgė į banknotą. 

— Ką aš galiu už tai nusipirkti? 

— O, tai jau tu pati nuspręsk. Nusipirk tai, ko tau reikia. 

„Puiku, - pagalvojo ji. - Už šitą truputėlį pinigų ji galėtų nusipirk- 
ti nebent tik apatinių drabužių komplektą. O gal šių pinigų ir tam ne- 
pakaktų.“ 

Bet Fabijus jau ėjo savais reikalais. 


— Iki greito, — atsisukęs per petį dar sušuko jis. 

Sutrikusi Izabelė pažvelgė jam pavymui, tada vėl į delną. Deja, čia 
tikrai tebuvo du šimtai eurų. 

Ji atsainiai įsikišo banknotą į rankinuką ir apsidairė. Ji stovėjo jau- 
kiame, šiek tiek provincialiame prekybos centre. Izabelė instinktyviai 
pajuto, kad savo ankstesniame gyvetime ji tikrai neapsipirkdavo pana- 
šiuose prekybos centruose. Bet kuriuo atveju tikrai ne prieš savo suža- 
dėtuves su šiuo vargšu italu virėju. 

Palenkusi galvą Izabelė susumavo mintyse viską, ką jai iki šiol 
pavyko sužinoti apie save. Akivaizdu, kad sužadėtuvės buvo esmi- 
nis faktorius, pasukęs jos gyvenimą kita linkme. Tai aišku kaip die- 
ną! 

Anksčiau ji rengėsi elegantiškais drabužiais, nešiojo kelių karatų 
žiedus, puikiai dažėsi, lankėsi įvairiausiuose pasaulio miestuose. Vė- 
liau susipažino su tuo italu, užmezgė su juo triušiškus santykius ir at- 
rado valymo darbų džiaugsmą. Jeigu tai ne esminiai pokyčiai, tuomet 
ji tikrai Dafnė! 

Vėl toptelėjus į galvą šiam vardui, Izabelė trumpam sunerimo, bet 
tuoj pat grįžo prie svarbesnių dalykų. Ji dar kartą reziumavo savo pa- 
darytas išvadas ir, lenkdama pirštus, prisiminė visus su jomis susiju- 
sius faktus. 

Pirma: ji - abejotinos reputacijos, turtinga mergšė, gal net pasauli- 
nio masto apgavikė ar prostitutė. 

Antra: susipažinusi su vargšu virėju, kartu su juo pradėjo naują, 
garbingą gyvenimą; atrodė, kaip gamta ją sukūrė, be jokių prašmatny- 
bių, bet už tai mėgavosi triušišku seksu. 

Trečia: susikivirčijusi su vargšu virėju, išsiskyrė su juo; bandė vėl 
grįžti prie savo senojo, abejotino gyvenimo būdo; bet nepatyrusi jokio 
malonumo, bandė susitaikyti su sužadėtiniu. 

Ketvirta: nukrito ir prarado atmintį. 

Penkta: neturi, kuo apsirengti. 

Izabelė ryžtingai suspaudė savo rankinuką. Kam taip sukti galvą, 
abejojant, kuriuo keliu eiti. Daugiau ji neabejos, ko nori, išskyrus, Ži- 
noma, naujus batelius. Ji tiesiog turėjo pasikliauti savimi, kokia ji bu- 
vo anksčiau. Dabar ji norėjo gyventi kitaip — ramiai! Ji jau buvo pasi- 
rinkusi gyvenimą kartu su sunkiai dirbančiu virėju. Tolyn nuo tokios 
abejotinos prabangos! Nuo šiol ji pasikliaus tik savo darbščiomis ran- 
komis. Baigta su Gražia moterimi! 

Izabelė didvyriškai atsiduso ir pasuko artimiausios parduotuvės 
link. 


Fabijus sustojo prie kampo ir pažvelgė atgal: Izabelė stovėjo, pasken- 
dusi mintyse, ir kažką pirštais skaičiavo. Tikriausiai ji skaičiavo, ką ga- 
lės nusipirkti už gautus pinigus, ar jai jų pakaks. Sprendžiant pagal jos 
poreikius, ji, matyt, greit prieis išvadą, kad šių pinigų jai vargu ar už- 
teks manikiūrui ar naujai šukuosenai, o ką jau kalbėti apie tokius bate- 
lius, kokius buvo įpratusi nešioti. 

Nenoromis jis pripažino sau, kad mažai aplink atsirastų vyrų. įsten- 
giančių susilaikyti ir neįsispitrinti į ją. Iš tiesų Izabelė, nepaisant kiek 
„pavargusios“ suknelės, atrodė ekstra klasės būtybė. Ji nebuvo labai 

aukšta, apie metro šešiasdešimties centimetrų ūgio, o jos dailutė smė- 
lio laikrodžio figūra buvo nepriekaištingai proporcinga. Šviesios gar- 
banos buvo gražiai suveltos, o kad šiandien nebuvo pasidažiusi, ji tik 
labiau panėšėjo į žavią elfę. Avėdama beprotiškus aukštukulnius ir ap- 
sirengusi siaurą, aptemptą suknelę, ji spinduliavo gundančia erotika. 
Dar jiems važiuojant automobiliu, jis negalėjo susilaikyti nuolat ne- 
dirsčiodamas į jos suknelės iškirptę ir kojas. Šiandien per pusryčius ji 
atrodė tokia žavi, kad jam vargiai sekėsi prisiminti, kodėl per patį pir- 
mąjį jų susitikimą jis mintyse pavadino ją ožka. 

Fabijus stebėjo, kaip Izabelė sustojo priešais prabangią batų par- 
duotuvę. Tačiau, didelei jo nuostabai, ji įėjo ne į ją, o į šalimais esan- 
čią drabužių parduotuvę. 

„Negaliu patikėti savo akimis, - sumurmėjo jis. — Ji tikrai užėjo į 
Hd:K parduotuvę! Dar būna stebuklų šiais laikais.“ 

Fabijus nusigręžė ir pasuko savais keliais. Jo laukė susitikimas ban- 
ke ir draudimo bendrovėje. Kaip ir tikėjosi, pokalbis banke nebuvo itin 
džiuginantis. Draudimo bendrovė dar nebuvo išmokėjusi visos išmo- 
kos, tačiau gali būti, kad likusios sumos jam teks laukti keletą metų. 

Buvo numatytas ir dar vienas susitikimas, šį kartą firmoje, apsiė- 
musioje sutvarkyti restorano vestibiulį. Bet jis neįvyko, nes šios fir- 
mos... jau nebebuvo. Ant firmos langų buvo nuleistos apsauginės gele- 
žinės grotelės, o ant durų kabojo mažas kuklus lapelis: Uždaryta dėl 
bankroto. O jis šitam niekšui darbų vykdytojui dar praėjusią savaitę 
avansu už medžiagas pervedė du tūkstančius eurų! Nenuostabu, kad 


paskambinęs telefonu, jis išgirsdavo tik į autoatsakovą įrašytą balsą. 

— Na ir puiku, - išsprūdo jam. 

— Ir aš taip manau, — jam už nugaros pasigirdo džiugus balsas. 

Fabijus krūptelėjo — tai buvo Rafaela. Apsirengusi rožinę suknelę ir 
didelėmis garbanomis susisukusi plaukus, ji panėšėjo į brangią, iščius- 
tytą lėlę. Šalia jos pėdino Džulijus, žvilgsniu nusitaikęs į Fabijų tarsi į 
retą medžiojamą žvėrį. 

— Ką čia veikiate? — paklausė Fabijus vien dėl to, kad kažką pasa- 
kytų. 

— Buvome itališko maisto restorane, — šypsodamasi atsakė Rafaela, 
atmesdama plaukus atgal. —- Pas tavo konkurentus. Deja, nepalyginsi su 
tavo virtuve, mielasis, tikrai nepalyginsi. 

— Nenoriu, kad tu jį taip vadintum, - prikibo Džulijus. 

Jis vilkėjo kreminės spalvos kostiumą, pasiūtą iš šilkinės ir lininės 
medžiagos. Kostiumas buvo prigludęs kaip išlietas su vos pastebimu iš- 
linkimu žemiau peties. Džulijus niekuomet neišeitų iš namų be ginklo ir, 
kad ir kaip būtų karšta, tikrai neapsirengtų tokiais paprastais drabužiais, 
kokius dėvėjo Fabijus. Ant jo kaktos spindėjo prakaito lašeliai, bet nusi- 
rengti švarką jis tikriausiai prisiverstų tik esant būtinam reikalui. 

— Viskas gerai tarp tavęs ir tavo mažylės nuotakos? — pasiteiravo 
Rafaela. — Ar ji jau prisiminė tave? 

Jos balse nuskambėjo keista intonacija. Fabijus pažvelgė į ją iš šo- 
no, stengdamasis nežiūrėti ilgiau, negu būtina, — kad tik Džulijui nekil- 
tų kvailų minčių. 

— Dar ne, bet greitai, manau, prisimins, — atsakė Fabijus. - Mums 
reikia tik šiek tiek laiko, kad vėl priprastumėme vienas prie kito. 

— Bet koks tai turėtų būti jaudinantis jausmas —- mylėtis su vyru, ku- 
rio visai nepažįsti, — tarė Rafaela. 

— Man reikia eiti, - pasakė Fabijus. — Izabelė laukia manęs. 

Rafaela norėjo paprieštarauti, bet Džulijus, regis, būtų buvęs išties 
labai patenkintas, jeigu Fabijus dingtų tuoj pat. Džulijus čiupo Raftae- 
lą už rankos ir patraukė ją paskui save. 

— Dėl tavo skolų mes dar pasikalbėsime, — nueidamas jis šūktelėjo 
per petį Fabijui. 

Fabijus žiūrėjo jiems pavymui. Porelė pasuko prie Džulijaus auto- 
mobilio, stovinčio visai netoliese. Fabijus tik tada pasijuto kiek geriau, 
kai tiedu įlipo į automobilį ir nudūmė. 

Tuo pat metu jis pajuto, kad kažkas jį stebi. Kai atsisuko, kitoje gat- 
vės pusėje išvydo į jį žvelgiančią Izabelę. Vienoje rankoje laikydama 
pirkinių krepšelį, kita ranka mojavo jam. Taip pat jai pamojęs, jis 
perėjo gatvę. Jis negalėjo nepastebėti, kad mergina atrodė pasikeitusi — 
tikriausiai ji dalį įsigytų drabužių iš karto ir apsivilko. Ji dėvėjo ne 
brangią, bet nunešiotą dizainerio suknelę, o kuklią baltą palaidinukę su 
siauromis petnešėlėmis, kreminės spalvos, platų, nėriniais puoštą sijo- 
ną, siekiantį blauzdas, o siauras pėdas puošė dailios basutės. Be ekstra- 
vagantiško Prada rankinuko ir išdavikiško žiedo su deimantu, ji buvo 
pasidabinusi dar vienu papuošalu — mažyte sidabrine grandinėle ant 
dešinės kulkšnies. Jeigu jų pažinties dieną Izabelė nebūtų pasakiusi, 
kiek jai metų, jis palaikytų ją moksleive. 

Fabijui priėjus, ji žaviai nusišypsojo: 

— Pažiūrėk, argi tai ne puiku? 

Mergina apsisuko aplink save. Jos sijonas tapo besisukančiu sūku- 
riu, atidengdamas nuogas, saulėje įdegusias kojas. 

Fabijus nurijo seiles — ne vien todėl, kad šis vaizdas sukėlė jam ne- 
tinkamų minčių. Jis suglumo, išvydęs, su kokiu pasitikėjimu ji žvelgė 
LJL 

— Tau patinka? — pasiteiravo Izabelė. 

Dar sykį nurijęs seiles, jis linktelėjo: 

— Gražus sijonas. Taip pat ir palaidinukė, ir basutės. 

Visa spinduliuodama Izabelė iškėlė rankoje pirkinių krepšelį: 

— Čia, viduje, yra ir dar daugiau! Džinsai, dveji marškinėliai, apati- 
niai drabužėliai! Nors visa tai — išpardavimo prekės, bet jos tikrai atro- 
do elegantiškai ir puošniai! — netvėrė džiaugsmu Izabelė. — Visai neži- 
nojau, kad tokiose parduotuvėse galima įsigyti nešiotinų drabužių! Aš 
sužavėta! Beje, man dar liko šiek tiek pinigų! Dešimt eurų! 

— Iš tikrųjų, — atsakė Fabijus ir pajuto, kad jo žodžiai nuskambėjo 
taip pat kvailai, kaip jis 1r jautėsi. 

— Tu tik įsivaizduok: už šiuos pinigus net galima papietauti! — tarė 
Izabelė, pamodama Burger King restorano link. — Ten už dešimt eurų 
galima nusipirkti kompleksinius pietus! Dviem Žmonėms! Iš pradžių 
negalėjau tuo patikėti, bet paskaičiavusi supratau, kad taip yra iš tiesų! 
Dabar pietauti jau būtų vėloka, be to, žinau, kad vakarienei tu paga- 
minsi kažką skanaus. Bet prieš tai mielai ko nors užkąsčiau. Tiesą sa- 
kant, aš žvėriškai alkana. Kas tau yra? 

Izabelė šyptelėjo ir pridūrė: 


— Aš tave kviečiu. 

Fabijus nusijuokė: 

— Kodėl gi ne? 

Kai Izabelė paėmė jį už parankės, jis dėjosi, lyg tai būtų pats įpras- 
čiausias dalykas pasaulyje. Fabijus juto jos švelnią, saulės sušildytą 
odą ir bandė įtikinti save, kad jį jaudino ne jos kūno artumas, 0 pati si- 
tuacija. 

Prie baro jie pasiėmė greito maisto restorano valgiaraščius ir atsisė- 
do prie staliuko šalia lango. 

Sėdėdama priešais Fabijų, Izabelė čiupo savo mėsainį tarsi vaikas, 
norintis be eilės gauti dovanėlę-siurprizą. 

— Keista, — tarė ji. — Negaliu prisiminti, kad kada nors būčiau val- 
giusi mėsainius. Bet šis kvepia skaniai. 

Atsikandusi kąsnį, ji susimąsčiusi palenkė galvą į šoną: 

— Visai skanus, — tarė ji ir greitai pridūrė: - Ar mes abu kada nors 
valgėme mėsainius? 

— Ne. 

— Tu tikriausiai nemėgsti greito maisto, ar ne? Manau, būdamas 
profesionalus aukštos klasės virėjas, pirmenybę teiki kitokiam maistui. 

Fabijus prisiminė, kad retkarčiais jis valgydavo mėsainius. Beveik 
du mėnesius jis iš viso negamino maisto, nes, sudegus „Juodajam ėriu- 
kui“, sudegė ir jo virtuvė. O pensiono, kuriame jis kurį laiką gyveno, 
tikrai nebūtų galima pavadinti gastronomijos šventove. Ten, be greitų 
pusryčių, daugiau nieko nebuvo galima tikėtis. 

— Kartais užvalgyti greito maisto ne taip jau blogai, — tarė jis. - Kai 


nėra nieko kito, geriau jau tai, negu nieko. 


138 


Izabelė pamirkė keptą bulvytę į kečupą. 

Aš mačiau tuodu —- Džulijų ir jo draugę. 

Pajutęs, kad dingo apetitas, Fabijus padėjo savo mėsainį ant stalo. 

Izabelė įdėmiai pažvelgė į Fabijų. Tarp jos antakių įsimetė nedide- 
lė raukšlelė. 

— Ko jie nori 1š tavęs? 

— Nieko. Mes susitikome atsitiktinai. Jiedu pietavo viename resto- 
rane. 

Įkvėpusi oro, Izabelė paklausė, ko jis ir tikėjosi: 

— Kažkas ne taip tarp tavęs ir jų, ar ne? Kokių pinigų jie nori iš ta- 
vęs? 

— Et, tai ne tiek svarbu. 

— Tačiau aš noriu žinoti. Juk galiausiai esu susižadėjusi su tavimi, 
taigi, galima sakyti, aš tai jau Žinau, - tarė Izabelė ir, trumpai pagalvo- 
jusi, pasakė: — Tiksliau tariant, žinočiau, jeigu nebūčiau pamiršusi. Esu 
tikra, kad tu kalbėjai apie tai su manim - prieš tą nelaimingą atsitiki- 
mą. Taigi tu man tik primintum tai, ką aš Žinojau. 

Ryžtingai atkišusi smakrą, ji pridūrė: 

— Taigi? 

— Kurį laiką aš ir Rafaela draugavome. Tai buvo prieš dvejus me- 
tus, tačiau Džulijus vis dar nervinasi dėl to. 

— Kodėl? Ar tu paveržei ją iš Džulijaus? 

— Ne. Rafaela pradėjo su juo draugauti, kai tarp mūsų buvo jau vis- 
kas baigta. 

— Kodėl jūs išsiskyrėte? 

— Ak, tu Dieve, dėl tos pačios priežasties, kodėl išsiskiria 1r daugu- 
ma žmonių. Ateina laikas, kai du žmonės pradeda nesutarti tarpusavy- 
je. 

— Ar jis tau skolino pinigų? 

— Ne, pinigus aš paveldėjau. 

— Ė... paveldėjai? 

— Paveldėjau iš mudviejų senelės. Tai nebuvo dideli turtai, bet man 
pakako jų atidaryti nuosavą restoraną. 

— „Juodąjį ėriuką“. 

— Pirmąjį „Juodąjį ėriuką“, - patikslino Fabijus. — Džulijus jaučia- 
si, kad su juo buvo pasielgta neteisingai. Pasak jo, ji buvo jo mylimiau- 
sia senelė. Jis negali suprasti, kaip ji galėjo jam, savo mylimiausiam 
anūkui, nieko nepalikti, o visą turtą paliko man. Jis yra tikras, kad jam 
priklauso jos palikimo dalis. 

— Jis galėtų pareikšti tau ieškinį dėl palikimo. 

— Tai ne Džulijaus stilius. 

— Suprantu, — atsakė Izabelė, vartydama rankose bulvyčių tūtelę. 

— Kaip ilgai, tu sakei, jūs draugavote? 

Jis visai nebuvo to minėjęs. Bet jam buvo aišku, kad ji nenusileis, 
kol nesužinos visos tiesos. 

— Keturis mėnesius. 

— Tai nedaug. 

— To visai pakanka išsiaiškinti, ar du žmonės tinka vienas kitam. 

— Mes draugavome nuo Velykų - tai man pasakė Nataša. 

— Na, ir? — paklausė jis atsargiai. 

— Taigi taip pat keturis mėnesius. Po to mes taip pat išsiskyrėme. 
Regis, po keturių mėnesių draugystės tave ištinka tam tikra santykių 
krizė. 

Jis nebyliai pažiūrėjo į ją, jausdamas sąžinės graužimą. 

— Dėl ko mes išsiskyrėme? 

— Ak... mes susiginčijome. 

— Dėl ko? 

— Dėl... dėl naujojo „Juodojo ėriuko“. Tau tiesiog nepatiko restora- 
no interjeras. 

— Tikrai? — Izabelė atrodė nustebusi. Mąsliai suraukusi kaktą, ji ta- 
rė: — Tiesa, kai ką aš būčiau kitaip dariusi, tai aišku. Bet juk dar ne vis- 
kas baigta, taigi dar galima jį apipavidalinti vienaip ar kitaip. 

Mintyse išvadinęs save visišku avigalviu, Fabijus tik linktelėjo gal- 
va. 

— Visgi mes anuliavome mūsų išsiskyrimą, — tarė Izabelė. 

Jos balsas skambėjo ramiai, bet Fabijus pajuto, kokia svarbi jai bu- 
vo ši tema. Paknebinėjusi keptų bulvių lazdelę, ji pridūrė: 

— Kadangi mes įveikėme šią krizę, galbūt tau su manim pasiseks ge- 
riau negu su Rafaela. Arba man su tavim. 

Fabijus nesumojo, ką atsakyti, taigi tylėjo. Izabelė padalino mėsai- 
nį per pusę ir išėmė pomidoro griežinėlį. 

— Nemėgstu pomidorų, jie kelia man pasibjaurėjimą. Juokinga, ar 
ne? 

— Ne, aš pažįstu ir daugiau žmonių, kurie nevalgo pomidorų. Taip 


būna. 


14] 


— Bet aš bjauriuosi jais, nors nežinau, iš kur tas pasibjaurėjimas ki- 
lo. Turiu omeny, kad nežinojau, jog nemėgstu pomidorų. Ligoninėje 
pamačiusi pomidorų salotas, iš karto supratau, kad jos man šlykščios. 

Fabijus vos susilaikė nešyptelėjęs: 

— Galbūt tau reikėjo suteikti joms nors vieną šansą, — tarė jis sausai. 

— Su tavim viskas buvo kitaip, - susimąsčiusi atsakė Izabelė. 

— Ką turi galvoje? 

— Tu man nepriminei pomidorų salotų. 

Jis tuojau suprato, kur suko Izabelė, ir jam kilo didelis noras paprieš- 
tarauti jai. Bet ką gi jis galėjo jai atsakyti? Galbūt: ,, Ei, juk prieš tą ne- 
laimingą atsitikimą tu elgeisi su manim kaip su dvikoju pomidoru? “ 

— Aš nepakenčiu tik žalių pomidorų, - dėstė jam Izabelė, - o virtus 
ir keptus mėgstu. Pavyzdžiui, mielai valgau picas, sriubas ar apkepus 
su jais, mėgstu juos visuose itališkuose patiekaluose. Bet juk tu, savai- 
me suprantama, visa tai Žinai. 

— Žinoma, - atsakė Fabijus, klausdamas savęs, į kokį nutrūktgalviš- 


ką žaidimą jis įsivėlė. 


Izabelė bejėgiškai žvelgė į šnypščiantį garų debesį, kylantį iš po lygin- 
tuvo. Kad ir kaip ji stengėsi, bet balta virtuvinė prijuostė, ištiesta ant 
lyginimo lentos, niekaip netapo nepriekaištingai lygi, kokią jai pade- 
monstravo Nataša, prieš tai išlyginusi vieną. Susiglamžęs skuduras bu- 
vo panašus ne į prijuostę, o į beviltišką raukšlių kalnagūbrį. Kuo dau- 
giau Izabelė ją lygino, tuo labiau ji atrodė susiglamžiusi. 

— Kaip tai gali būti? — paklausė ji. — Tu tikra, kad anksčiau aš mo- 
kėjau gerai lyginti? 

— Gal ir ne taip gerai kaip aš, —- pripažino Nataša, — bet greitai išmo- 
kai. 

— Nieko nesuprantu, — tarė Izabelė. Aš moku plaukti, moku vairuo- 
ti automobilį — šiandien po pietų pati tai išbandžiau. 

— Plaukei? 

— Ne, vairavau automobilį, i1r man puikiai sekėsi. Gerai sekėsi išva- 
Žiuoti iš stovėjimo vietos garaže. Tad kodėl man nesiseka lyginti? 

— Gal todėl, kad tai išmokai daug vėliau. 

— Visai gali būti, — pritarė Izabelė. 

Susimąsčiusi ji lygino toliau. Iš tiesų jai sunkiai sekėsi visi 
darbai, kuriuos paprastai atlieka namų šeimininkės. Telieka tikė- 
ti, kad tai yra todėl, kad iki pažinties su Fabijumi ji nedirbo na- 
mų ruošos darbų. Susipažinusi su juo, ji nusprendė pradėti tvar- 
kingą gyvenimą ir užsidirbti pragyvenimui savo sąžiningu dar- 
bu. 

Paėmusi iš Izabelės lygintuvą, Nataša tarė: 

— Tiek to, leisk, aš išlyginsiu. 

Izabelė mandagiai padėkojo ir, nuėjusi į virtuvę, pažvelgė į didelį 
žvilgantį espresso kavos aparatą, kuriuo naudotis jai sekėsi daug ge- 
riau, negu tuo sudėtingu lygintuvu ir gremėzdiška šluota. 

— Matyt, kavą viriau gerokai dažniau, - sušuko ji iš virtuvės, - nes 
tai atrodo man įprastas užsiėmimas. 


— Taip, tikriausiai. Paruošk 1r man kavos! 

Izabelė užplikė du puodelius kapučino kavos ir patenkinta stebėjo 
juose tobulus putų kalnelius. Visgi jai sekėsi daryti kažką pačiai, ir nie- 
kam nereikėjo aiškinti jai, kaip tai daroma. 

Nešina dviem puodeliais, ji grįžo į darbo ir poilsio kambarį, kuria- 
me priešais televizorių pasistačiusi lyginimo lentą stovėjo Nataša ir ly- 
gino skalbinius. Lygindama ir lankstydama skalbinius, Nataša norėjo 
žiūrėti muilo operas. Kartu ji norėjo Izabelei pademonstruoti lygintu- 
vo privalumus — kaip juo galima apipurkšti skalbinius ar paveikti juos 
garais. 

Tai buvo tarsi ,„Mersedesas“ tarp visų lygintuvų. Technines jo savy- 
bes Izabelė greitai perprato, tačiau gražiai išlyginti skalbinių jai vis 
tiek nesisekė. 

Nataša sulankstė nepriekaištingai išlygintą prijuostę ir padėjo ant 
skalbinių krūvos. 

— Viskas, — tarė ji. 

Krestelėjusi ant sofos, ji išgėrė kapučino kavos ir pridūrė: 

— Gerai atrodai. Taip man tu patinki labiau, negu su palaike sukne- 
le, su kuria šiandien išvažiavai į miestą. 

— Hinz « Kunz firmos, — atsakė Izabelė. — Tikrai rekomenduotina 
parduotuvė. Ar dažnai eidavau ten apsipirkti? 

— Nežinau, — tarė Nataša. — Aš niekada neidavau kartu su tavim. 

Izabelė atsisėdo šalia Natašos: 

— Ar galiu tavęs kai ko paklausti? 

— Juk tu nuolat manęs vis ko nors klausinėji. 


— Ar aš tau trukdau? — Izabelė gurkštelėjo didelį gurkšnį kapučino 

kavos, tada pastatė puoduką ant staliuko. - Juk aš turiu su kuo nors pa- 
sikalbėti, ar ne? Deja, neturiu didelio pasirinkimo. Pavyzdžiui, Haris 
beveik nieko nežino apie mane. Jis sakė, kad visą tą laiką mes beveik 
nesikalbėjome. 

Nataša išvertė savo akis: 

— Iš esmės ir aš tau negaliu labai daug ko papasakoti. Nepažinojau 
tavęs labai gerai. Kodėl tu nepavažinėji po apylinkes? Galbūt taip grei- 
čiau ką nors atsiminsi? 

— Aš taip jau ir dariau. Po nelaimingo atsitikimo praėjo beveik trys 
savaitės, o aš vis dar nieko neprisimenu, —- tarė Izabelė, spragtelėjusi 
pirštais. 

— Esi susižadėjusi su tikrai aistringu vaikinu — jau vien tai man at- 
rodo didelis laimėjimas. 

Izabelė pajuto, kaip jos skruostus nudažė raudonis. 

— Būtent apie tai aš ir norėjau su tavim pasikalbėti. 

— Tai klausk, - atsiduso Nataša. 

— Ta Rafaela... 

— Tiesiog pamiršk tą juodaplaukę mergšę. Fabijus seniai ištrynė ją 
Iš savo gyvenimo. 

— Kodėl jiedu išsiskyrė? Ji labai graži! 

— Jis irgi gražus. Kartais žmonės tiesiog netinka vienas kitam. Prie- 
žasčių gali būti daugybė - pinigai, alkoholis, seksas... 

— Seksas? 

— Na taip... Jeigu jau manęs klausi - kodėl gi ne? Man tai neatro- 


do visai neįtikėtina, — Nataša palenkė galvą. — Kuo ilgiau apie tai 

galvoju, tuo labiau man atrodo, kad tai ir buvo jų išsiskyrimo prie- 
žastis. 

Izabelė nurijo gumulą gerklėje: 

— Tai... ė... Turbūt jis norėjo dažniau negu ji, ar ne? Ar jai to buvo 
per daug? 

— Hm... ne. Per dažnai, mano galva, - tai negali būti priežastis, dėl 
kurios skiriamasi. Labiau tikėtina, kad todėl, kad buvo per mažai. Ar- 
ba dėl kokio nors iškrypimo. 

Nataša nutilo ir pažvelgė per Izabelės petį durų link. 

— Sveikas, Fabijau. 

— Sveika. 

Išvydusi duryse stovintį Fabijų, Izabelė baimingai pagalvojo, ar Fa- 
bijus nenugirdo Natašos ir jos pokalbio. Jo veido išraiška, kaip visada, 
buvo paslaptinga. 

— Galime pradėti, — tarė jis. — Kur Haris? 

— Jis tikriausiai daro tai, ką ir visą dieną, — atsakė Nataša. 

— Ką gi? 

— Išsisukinėja. Ir ne tik nuo darbo. 

— Tai pradėkime be jo. 

Fabijus paėmė iš skalbinių dėžės prijuostę ir apsijuosė ją. Izabelė 
stengėsi nežiūrėti į jį, bet tai jai sunkiai sekėsi. Tiesą sakant, apsiren- 
gęs nukirptais džinsais ir polo marškinėliais bei apsijuosęs virtuvinę 
prijuostę, Fabijus atrodė gana keistai, bet Izabelės akyse jis atrodė tie- 
siog... nuostabiai. Labai, labai nuostabiai. Balta spalva jam puikiai ti- 
ko. 

Bet kodėl gi Fabijus ir Rafaela išsiskyrė? 

Izabelė, nešina dviem tuščiais kapučino puodeliais, tarsi avelė nu- 
bidzeno paskui Fabijų į virtuvę ir padėjo juos į plautuvę. Jai sunkiai se- 
kėsi nukreipti žvilgsnį nuo jo nuogų blauzdų ir užpakalio. Džinsai jam 
puikiai tiko. Kai tik jis nusigręždavo nuo jos, ji negalėdavo susilaikyti 
nespoksodama į jį. Jos manymu, iš nugaros jis atrodė taip pat puikiai, 
kaip ir iš priekio. 

— Štai, prašom, užsirišk, — įėjusi į virtuvę, tarė Nataša, mesdama 
Izabelei prijuostę. — Kitaip netrukus galėsi išmesti savo naujuosius rū- 
belius į šiukšlių konteinerį. 

Izabelė virpančiomis rankomis užsirišo prijuostę. 

Iškrypimas? Tačiau koks? Gal jis fetišistas? Galbūt jam patiko jos... 

— Tavo plaukai, — tarė Fabijus. 

— Ką? - išsprūdo Izabelei. 

Fabijus parodė į jos plaukus: 

— Kažką reikia su jais daryti. 

Izabelė abiem rankomis pasikedeno plaukus. Vakar vakare ji išsi- 
plovė galvą ir rūpestingai susišukavo. Netgi labai rūpestingai. Taip pat 
kruopščiai ji ir pasidažė — taip kruopščiai, kad to beveik nebuvo gali- 
ma pastebėti. Tam, žinoma, reikėjo gerų įgūdžių. Izabelė džiaugėsi, 
kad ji mokėjo dažytis taip pat gerai, kaip ir plaukti. Ji daugiau neabe- 
jojo, kad Fabijui patiko natūrali jos išvaizda. Jos veidas ir plaukai at- 
rodė taip, tarsi ji būtų atvykusi iš negyvenamos salos, kurioje, išskyrus 
saulę ir jūrą, ji daugiau nieko neregėjo, nekalbant jau apie kremą, pud- 
rą, blakstienų tušą ir plaukų laką. 

— Prisiminiau, kad dar turiu pasidažyti plaukus, — prabilo Nataša. — 
Šiandien pietų ateis Olafas. Ar pasigaminsite užkandžius be manęs? 

— Žinoma, - tarė Fabijus. 

Jis ištraukė vieną stalčių ir išėmė dvi virėjo kepuraites. 

— Štai, viena tau, kita - man, — pasakė jis, paduodamas vieną kepu- 
raitę Izabelei. 

Kurį laiką sutrikusi Izabelė sukiojo ją rankose, negalėdama atspėti, 
kur jos priekis. 

— Kas tas Olafas? — paklausė ji, kai Nataša, niūniuodama kažkokią 
melodiją, išėjo iš virtuvės. 

— Santechnikas, — atsakė Fabijus, imdamas iš jos rankų kepuraitę ir 
uždėdamas jai ant galvos. — Štai taip. Kitą kartą gal net prisisek ją seg- 
tukais, kad geriau laikytųsi. 

Kišdamas kelias neklusnias plaukų sruogas už kepuraitės kraštelio, 
jis netyčia palietė jos ausį. Izabelė krūptelėjo taip, tarsi ją būtų nukrė- 
tusi elektros srovė. Visai priblokšta, ji užmerkė akis. 

— Kas atsitiko? — paklausė Fabijus. 

Ar jo balsas išties buvo tarsi prikimęs, ar tai jai tik pasirodė? 

— Nieko, - tarė Izabelė. 

Jos balsas skambėjo išties kimiai. Tai, kad Fabijui palietus ją, jos 
neišmušė karštis, jai tikrai nepasivaideno. 

— Ė... Ar tau patinka mano plaukai? 

Vos tik nuskambėjus šiam klausimui, ji mielai būtų įspyrusi sau į 
užpakalį. Kvailiau ir netaktiškiau tikrai nebuvo galima paklausti! 

— Taip, jie labai gražūs. 

— Gražesni už Rafaelos? 

O dangau! Dar vienas balas jos kvailumo skalėje! 

— Na taip... Jie kitokie. Jos plaukai tamsūs, tavo — šviesūs. 

Na, argi tai ne esminis įrodymas! 

Izabelė pasitempė ir prabilo: 

— Paklausiu tavęs kitaip. 

Šį kartą jos žodžiai nuskambėjo ne kvailai, o ramiai ir protingai. 

— Ar tu kartais nefetišizuoji plaukų? 

Na štai, tegu tas tobulasis lotynų kilmės meilužis pagaliau susimąsto! 
Jeigu jis apskritai Žino, kad fetišizmas neturi nieko bendra su fetos sūriu. 

Tačiau didžiulei jos nuostabai Fabijus visiškai nesutriko: 

— Gražūs plaukai — nuostabus dalykas. Man jie tikrai patinka. Net- 
gi labai. Ypač patinka gražių moterų gražūs plaukai. Bet nemėgstu jų, 
įkritusių į mano valgius. 

Taip, Fabijui patiko jos plaukai, tačiau vis dar nebuvo aišku, ar jis 
nejautė ypatingo potraukio plaukams. 

Izabelė akių krašteliu stebėjo Fabijų. Žinoma, ji ir toliau galėjo jį 
pakamantinėti, juo labiau, kad, be jų, restorano virtuvėje daugiau nie- 
ko nebuvo. Ji galėjo pamažu pereiti nuo klausimų apie plaukus prie 
klausimų apie odą, lateksą, o gal net ir apie sadomazochizmą. 

Tačiau kažkas visgi sulaikė ją nuo to — matyt, nuožmus jo akių 
žvilgsnis. Kad ir kokia buvo priežastis, dėl kurios Rafaela paspruko 
nuo jo, tai buvo ne ta pati priežastis, dėl kurios ji paspruko nuo Fabi- 
jaus. Jos atveju tai nebuvo susiję su seksu, tad jeigu ir buvo koks nors 
nukrypimas, jis negalėjo būti per daug atgrasus. 

O gal... gal ir buvo koks nors nukrypimas, bet jis patiko jai pa- 
čiai! 

Izabelė nespėjo apgalvoti šios paskutinės šokiruojančios galimy- 
bės, nes tuo metu Fabijus padėjo priešais ją ant stalo pintinę su daržo- 
vėmis. 

— Štai, prašom. Jeigu nori, gali pradėti valyti jas. Tai nėra sunku. 

— Taip kalbėjo virtuvės šefas, — sumurmėjo Izabelė, žvelgdama į 
pintinėje sudėtus svogūnus, morkas ir salierus. — Ar aš turiu juos visus 
nuskusti? 

Fabijus šyptelėjo: 

— Ne, visų po vieną. Nuskusti ir supjaustyti. 

Paėmęs iš šaldytuvo du mėsos gabalus, taip pat padėjo šalia daržo- 
vių pintinės. 

— Po to galėsi smulkiai supjaustyti ir mėsą. 

— Ką įdarysi šita mėsa ir daržovėmis? 

Fabijus paėmė iš lentynos dar vieną pintinę, kupiną alyvuogių: 

— Alyvuoges. 

Izabelei pasirodė, kad pintinėje galėjo būti koks tūkstantis alyvuo- 
gių, bet tikriausiai jų ten buvo apie šimtą. 

— Čia gana daug alyvuogių, — tarė Izabelė. 

— Taip neatrodys, kai jas pradėsime valgyti. Viens du - ir jų neliks. 

— Ką aš turiu daryti? 

— Štai: paimi vieną alyvuogę ir, sukdama kotelį spirale, atsargiai iš- 
trauki kauliuką, — paaiškino Fabijus, išimdamas kauliuką iš vienos aly- 


vuogės. — Tačiau pirmiausia reikia pasiruošti įdarą. Smulkiai supjaus- 

tyk daržoves ir mėsą, tada apie dešimt minučių patroškink visa tai aly- 
vuogių aliejuje. Tada mėsą ir daržoves reikia sutrinti, o gautą mišinį 
sumaišyti su plaktu kiaušiniu, Parmezano sūriu ir prieskoniais. Gautu 
įdaru užpildyti alyvuogių vidų, pavolioti jas pirmiausia miltuose, po to 
plaktame kiaušinyje ir trintuose džiūvėsiuose. Galiausiai lieka tik pa- 
kepinti alyvuoges aliejuje, kol jos taps gelsvai rudos. Viskas gana pa- 
prasta. 

— Visai paprasta, — pakartojo Izabelė, neįstengdama prisiminti dau- 
giau, nei kelis jo žodžius: Parmezanas ir pakepinti. - Gerai. Pasakyk, 
ką turiu padaryti pirmiausia. 

— Iš pradžių nuskusk morkas ir smulkiai supjaustyk jas. 

Jis šyptelėjo Izabelei, ir jos širdis suspurdėjo, nes jo skruoste ji vėl 
išvydo duobutę, visai šalia lūpų kampučio. Kitame skruoste duobutės 
nebuvo - tai suteikė jo šypsenai nenusakomo žavesio. Tuo metu Izabe- 
lė pajuto, nors ir neaiškiai, kad ji būtent dėl to galėjo atsisakyti savo 
ankstesnio gyvenimo būdo. 

— Ar tai bus užkandis? — uždususi paklausė ji Fabijaus. 

— Ne, tik vieno kąsnio užkandėlė pradžiai. Maža užkandėlė prieš 
tikrąjį užkandį. 

— Žodžiu, amuse-gueule, — tarė Izabelė, patenkinta, kad be jokių 
pastangų prisiminė šį Žodį. 

— Būtent, — atsakė Fabijus, žiūrėdamas į jos akis. - Taip paruoštos 
alyvuogės labai skanios, todėl aš visada pagaminu jų daugiau. Jas taip 
pat galima valgyti ir šaltas, užsigeriant alumi. 

— Tu geri alų? Visada maniau, kad italai geria tik raudonąjį vyną. 

Fabijus nusijuokė. Nieko nesakydamas, jis nuėjo prie vieno šaldy- 
tuvo, išsiėmė butelį alaus ir, iškėlęs jį aukštyn, paklausė: 

— Ar norėtum išgerti alaus? 

— O aš geriu jį? — suglumusi paklausė Izabelė. 

— Jeigu manęs jau to klausi, atsakysiu: nesu matęs tavęs, geriančios 
alų. Tačiau manau, kad nereikia iš karto jo vertinti taip kaip pomidorų. 
Nesusidaryk išankstinės nuomonės, suteik alui nors vieną šansą. 

— Gerai, aš pabandysiu, - tarė ji. 

Izabelei nebuvo aišku, ar ji sutiko išgerti alaus tik dėl to, kad taip 
nejaukiai jautėsi jo akivaizdoje ir jai būtinai reikėjo nukreipti dėmesį 
kur nors kitur, ar iš tikrųjų ji norėjo paragauti alaus. Nors ji ir buvo be- 
veik tikra, kad dar niekada gyvenime jo nebuvo gėrusi, tačiau, galvo- 
dama apie jį, ji nejautė jokių neigiamų emocijų. Tad Fabijus buvo tei- 
sus: Šis atvejis nepriminė jai pomidorų. Galbūt tai buvo todėl, kad 
ankstesniame gyvenime ji negėrė alaus, kaip, beje, ir nevalgė mėsainių 
ar nepirko drabužių Hinz 4 Kunz parduotuvėse. Taip pat nelygino, ne- 
tvarkė namų ir nepjaustė daržovių. Visa tai atsirado tik pastaruoju me- 
tu. Nors įgyta nauja patirtis ne visuomet buvo maloni — lyginimas tik- 
rai nebuvo jos pašaukimas, — tačiau ji turėjo pripažinti išmokusi šį bei 
tą naujo. O tai šiuo metu buvo labai svarbu. Atrasti naujas perspekty- 
vas, apskritai atrasti ką nors naujo, kuo ji galėtų pasiremti savo nauja- 
me, nuo nulio prasidedančiame gyvenime. 

Fabijus atkimšo butelį, paėmė iš spintelės dvi stiklines ir pripylė jas 
kaip tikras profesionalas — su polėkiu, stengdamasis, kad alaus puta ne- 
išsilietų per stiklinės kraštą. 

— Žinoma, alus iš statinės būtų geriau, — tarė jis. - Tam reikalingą 
įrangą mes jau turime. Kitą savaitę ją išbandysime. 

— Tai turėtų kainuoti milžiniškus pinigus. 

Fabijus padavė jai stiklinę. 

— Labai daug. Tik šiuo atveju suma nėra tokia jau didelė, nes įran- 
gą pastatė alaus darykla. Žinoma, turėjau sudaryti su ja ilgalaikę sutar- 
tį — taip jau įprasta, — kalbėjo Fabijus šypsodamasis, ir buvo neaišku, 
ar baltesni jo dantys, ar prijuostė. 

„O dangau, koks jis gražus“, — šmėstelėjo Izabelei galvoje. Ar 
jis ir anksčiau taip veikė ją? Ji nežinojo, ką jai galvoti ir kur žiūrė- 
ti. 

— Į sveikatą, — tarė jis ir susidaužė su Izabele alaus stiklais. 

Izabelė atsargiai gurkštelėjo ir susiraukė. Dabar ji jau tikrai neabe- 
jojo, kad dar nė karto nebuvo gėrusi alaus. 

— Jis kažkoks... kartus. 

— Paragauk dar šiek tiek. 

Ji gurkštelėjo dar kartą, ir šį kartą alaus skonis jau neatrodė neįpras- 
tas. 

— Išgerk dar, — paragino Fabijus. 

Jis pastatė savo stiklą ant stalo šalia alyvuogių pintinės, paėmė pail- 
gą prancūzišką batoną ir šiek tiek atlaužė jo. 

— Štai, imk, pakramtyk ir tada vėl atsigerk alaus. 

Izabelė suvalgė batono ir vėl gurkštelėjo alaus. Ir nustebo, nes šį 
kartą jo skonis buvo puikus — pikantiškas, aitrus ir tikrai gaivinantis. 


— Jis... visai neblogas, — tarė ji. 

Gerdamas savo alų Fabijus stebėjo Izabelę. Ją apėmė prieštaringi 
jausmai: viena vertus, ji norėjo pasislėpti nuo jo — kuo greičiau ir to- 
liau nuo čia. Antra vertus, visa jo esybė spinduliavo pavojų, kurio ji ne- 
pajėgė aiškiai suprasti. 

Tačiau būtent šis nuo jo dvelkiantis pavojaus jausmas trukdė jai veik- 
ti. Ji tik įstengė atsakyti jam žvilgsniu tarsi... hipnotizuojamas triušis. 

Stengdamasi pasirodyti užsiėmusi, ji greitai išgėrė visą stiklą ir ne- 
prieštaravo, kad jis įpiltų vėl. Jausdamasi visiškai sutrikusi, ji gėrė alų 
tol, kol Fabijus pamažu nusigręžė nuo jos ir perėjo į kitą darbastalio 
pusę. 

Laikydama rankose šaltą stiklinę Izabelė pasirėmė į stalo kraštą. 
Tuo metu Fabijus tvarkė kelis paukščius. Iš pirmo žvilgsnio ji palaikė 
juos viščiukais, bet iš tiesų jie buvo mažesni. Galbūt tai buvo balan- 
džiai? 

Darbastalis tęsėsi išilgai per visą restorano virtuvės vidurį, beveik 
nuo vienos sienos iki kitos. Prie šio plienu blizgančio konglomerato, 
kuriame buvo įmontuotos kelios viryklės, buvo galima prieiti iš abiejų 
pusių. Virš viryklių, prie lubų, buvo įtaisyti gartraukiai. Ant darbasta- 
lio buvo sudėti įvairūs virtuvės prietaisai. Peilių komplektai, priesko- 
nių rinkiniai, dubenėliai, svarstyklės, sieteliai, stiklinės — visai tai atro- 
dė labai profesionaliai. 

Ji išgėrė iki dugno ir pastatė tuščią stiklinę ant stalo. 

— Nuo ko man pradėti? — paklausė ji. 

Varstoma prieštaringų jausmų, ji stebėjo, kaip jis paėmė peilį iš sto- 
vo ir pagalando jį. Izabelė stebėjosi, kaip, atliekant tokį paprastą veiks- 

mą, vienu metu gali dirbti tiek daug jo žasto raumenų. O gal tai tik dėl 
apšvietimo? Galbūt jis apskritai prie neoninės šviesos atrodė gerai. 

Pagalvojusi apie save, ji pasijuto nejaukiai. Ji mielai būtų užmetusi 
akį į veidrodį. Virtuvėje veidrodžio nebuvo, bet iki blizgesio nupoli- 
ruoti plieniniai paviršiai galėjo puikiai jį atstoti. Ji nepastebimai pasi- 
lenkė virš stalo, tačiau, be nusvirusių žemyn plaukų ir virėjo kepurai- 
tės ant galvos, ji negalėjo nieko daugiau įžiūrėti. 

Izabelė krūptelėjo, kai Fabijus padavė jai per stalą iki žvilgesio pa- 
galąstą peilį, laikydamas jį už ašmenų. 

— Tai peilis daržovėms pjaustyti. 

Izabelė paėmė jį 1r padėjo priešais save ant lentelės morką. Kiek 
įmanydama, ji stengėsi supjaustyti ją vienodo ilgio gabaliukais. 

— Palūkėk. Geriau būtų, jeigu prieš pjaustydama ją nuskustum. 

Ji pradėjo skusti, tačiau netrukus turėjo pripažinti, kad po skutimo 
ne tiek jau daug liko pačios morkos. 

— Taigi, — tarė ji. — Regis, tai nėra vienas iš man įprastų veiksmų. 

Pasirodė keista, kad jai tai buvo nė motais. Priešingai — jai tai pasi- 
rodė juokinga. 

— Atrodo, kad tai jau ne morka, o pieštukas, ar ne? — paklausė ji ki- 
kendama. 

— Ar tau parodyti, kaip geriau tai padaryti? 

Vos tik išgirdusi nekaltą žodį parodyti, Izabelė pajuto susitraukiant 
skrandį. Šis pojūtis dar labiau sustiprėjo, kai jis priėjo prie jos. 

— Yra keli būdai, kaip galima nuskusti morką, — tarė jis. — Su skus- 


tuku, kuriuo skutami ir šparagai, arba taip. 

Paėmęs peilį, Fabijus pradėjo neįtikėtinu greičiu skusti morką. Tai 
greičiau būtų galima pavadinti grandymu. Nuskusta morka blizgėjo 
skaisčia oranžine spalva, o lupenų buvo tiek nedaug, kad jos būtų til- 
pusios tarp nykščio ir smiliaus. - 

— Puiku, - pagyrė Izabelė. — Neįtikėtina, koks tu greitas! Tarsi koks 
daržovių skutimo čempionas! 

— Tiesą sakant, taip gremžti geriausia šviežias daržoves. 

— Gremžti... 

Izabelei šis žodis tarsi ištirpo burnoje. Nežinia kodėl, jis jai skam- 
bėjo panašiai viliojamai, kaip ir žodis parodyti. 

O gal... Tikriausiai tai buvo todėl, kad pasąmonė siuntė jos kū- 
nui signalus. Matyt, pasąmonė prisiminė tam tikrus dalykus daug 
geriau nei ji pati. Pavyzdžiui, kad jiedu visada gerai sutardavo lo- 
voje. 

— Ar tu nori? - paklausė jis. 

Izabelė pažvelgė į jį išplėtusi akis: 

— Aš... ė... dabar? 

— Žinoma, dabar. 

Jis padavė jai peilį ir liko stovėti šalia taip arti, kad ji tiesiog juto, 
kaip jo prijuostė prigludo prie josios. Jai netgi šmėstelėjo mintyse, kad 
Fabijus ją palytėjo. 

„Ei, tai tik netyčinis prisilietimas, nieko daugiau. Tik tiek!“ — tarė ji 
pati sau. 

Tačiau, nepaisant visų jos pastangų susivaldyti, jos šnervės nevalin- 


gai išsiplėtė, tarsi mėgindamos geriau užuosti jo kvapą. 

Galbūt jai nereikėjo taip skubėti, skutant morką. Arba bent jau rei- 
kėjo susitelkti ties tuo, ką darė jos rankos. Kai išvydo kraujo lašus, bu- 
vo jau per vėlu. 

Pamačiusi kraują, ji išmetė iš rankų peilį. 

— Aš įsipjoviau pirštą! 

— Parodyk, — paprašė Fabijus. 

Jis paėmė jos ranką ir pritraukė ją arčiau savęs taip, kad jų prijuos- 
tės visiškai prigludo viena prie kitos. Ji juto jo šlaunį, besiliečiančią 
prie jos šono. Pakėlusi akis ir pamačiusi, kaip susikaupęs jis Žiūrėjo į 
jos pirštą, ji pajuto savo krūtinėjė beprotiškai spurdančią širdį. 

Ji nežinojo, ar giliai įsipjovė, nematė, ar kraujas vis dar bėgo. Iza- 
belė negalėjo atitraukti akių nuo jo veido, nuo smakro, apaugusio tam- 
siais šereliais, nuo žydrų, spindinčių jo akių ir ryškaus antakių išlinkio. 

— Ar labai skauda? — paklausė jis, kai jųdviejų žvilgsniai susitiko. 

— Aš... nežinau, — pralemeno ji. 

Jos širdis stukseno kaip pašėlusi. Izabelei šmėstelėjo, kad galbūt ji 
serga kokia nors sunkia širdies liga. Kaip ji ten vadinama? Tacho... ta- 
chi... Ne, geriau apie tai negalvoti. 

— Izabele... 

Ji pastebėjo pasikeitusį jo žvilgsnį. Pajutęs jos suklususį žvilgsnį, 
jis kiek nuleido akis, tačiau ji pastebėjo jose nežymų blykčiojimą. 

Palengva jis paleido jos ranką. 

— Atnešiu pleistrą. 

Jis žengė kelis žingsnius į šalį ir atidarė stalčių, kuriame buvo su- 


dėti pirmosios medicininės pagalbos reikmenys. 

Fabijus išėmė iš dėžutės pleistrų pakelį ir praplėšė jį. 

Izabelė prisidėjo sužeistą pirštą prie lūpų ir nulaižė kraują. Po to, nieko 
negalvodama, ji atkišo Fabijui savo pirštą, kad jis užklijuotų ant jo pleistrą. 

Užuot tai daręs, Fabijus pagriebė jos rankas ir prisitraukė ją prie sa- 
vęs. Dėl tokio netikėtumo Izabelė, netekusi pusiausvyros, klupdama pa- 
sviro į priekį ir atsitrenkė į jo krūtinę. Jeigu ji ir sirgo kokia nors širdies 
liga, tai tikriausiai dėl jo, tiksliau tariant, dėl jo kvapo ir jo kūno artumo. 

Vis dar tvirtai laikydamas vieną jos ranką, kita ranka apglėbė jos 
galvą, pirštais panirdamas į jos plaukus. Jo lūpos nusviro prie josios ir 
susiliejo į vieną ilgą bučinį. 

Izabelė nė už ką dabar nebūtų sutikusi atsitraukti ar pasipriešinti 
jam. Ji per daug troško išsiaiškinti, ką reiškė visos tos gluminančios 
Natašos užuominos. 

Ji atsakė į jo bučinį taip aistringai, kaip tik pajėgė, ir akimirksniu 
suprato, kad Nataša bus sakiusi tik gryną tiesą. 

Jusdama jo karštas lūpas, ji visiškai neteko nuovokos. Jos oda de- 
gė, o viduje ritosi karščio bangos. Jai atrodė, tarsi kokia nežinoma ga- 
lia žaistų jos širdimi stalo tenisą. Ne, tiksliau sakant, skvošą. 

Jos galvoje šmėsčiojo padrikos mintys. Jis — tik italas virėjas su 
skolų krūva ir neaiškia ateitimi, 0 apie save žinojo tik tiek, kad anks- 
čiau buvo jo mylimoji. 

Dieve mano, dabar aišku, kodėl! 

Dejuodama ji prigludo prie jo dar arčiau. Kai jis stipriau suspaudė 
ją savo glėbyje, o jo koja atsidūrė tarp jos šlaunų, jai pasirodė, kad ne- 
trukus ji iš geismo neteks sąmonės. 

Jo liežuvis švelniai brovėsi gilyn tarp jos lūpų, o ranka skynėsi ke- 
lią po prijuoste. Staiga ji pajuto, kaip jis suėmė ją stipriau, pakėlė aukš- 
tyn, pasodino ant darbastalio ir prasistūmė tarp praskėstų jos šlaunų. 
Bučiuodamas ją dar karščiau, dar aistringiau, viena ranka jis kilstelėjo 
aukštyn jos sijoną, o kita ėmė traukti savo džinsų užtrauktuką. 

Izabelė patempė jo marškinėlius ir prijuostę, kol savo delnais paju- 
to jo nuogą kūną. Jos ranka nejučia nuslydo žemyn. Argi... Ne, to ne- 
gali būti! Negi iš tikrųjų... O dangau, koks jis didelis! Ir kietas! Tarsi 
aksomu aptrauktas plienas! 

Tuo pačiu metu ji pajuto jo pirštus tarp savo kojų. O dieve! 

Bučiuojama Fabijaus, Izabelė vaitodama rangėsi jo glėbyje. O taip! 
Dar kartą, dar! Pagaliau! 

Tuoj, pagalvojo Izabelė, tuoj tai įvyks. Jis jai suteiks tai, ko ji taip 
troško, ir tuoj pat. 

Izabelė jautėsi, tarsi būtų pasirengusi virsti triušiuku. Kaip tai buvo 
malonu! 

— Nagi, seni, Nataša sakė, kad padėčiau jums ruošti... 

Hario balsas apmirė. Tą pačią akimirką Fabijus žengė žingsnį atgal 
ir nuleido savo prijuostę ant styrančio kyšulio, o Izabelė nusliuogė nuo 
stalo ir, mėgindama išlaikyti pusiausvyrą, įsikabino į artimiausią daik- 
tą. Tai buvo alyvuogių pintinė. Netrukus paaiškėjo, kad tai buvo jos 
klaida — ji net nepajuto, kaip pintinė pasviro ir nukrito ant žemės - su 
visomis alyvuogėmis. 

Visgi dabar Izabelei bent jau atsirado pretekstas nors trumpam 


dingti iš akiračio. Pasilenkusi ji ėmė rinkti mažas apvalias 

alyvuoges, o jos veidas degė taip, tarsi ji būtų visą dieną išbuvusi 
soliariume. 

— Ė... Aš gal tada pradėsiu ruošti antis, — sumurmėjo Haris. 

— Gera mintis, — pritarė jam Fabijus. 

Iš jo balso nieko nebuvo galima pastebėti. Jis pasilenkė ir, vengda- 
mas žiūrėti į Izabelę, padėjo jai rinkti alyvuoges, visą laiką laikydama- 
sis per žingsnį nuo jos. 

Štai kaip, Izabelės galvoje sukosi pakrikos mintys, tie viščiukai yra 
visai ne balandžiai, o antys. Vėl sužinota šis tas naujo. 

— Visada maniau, kad antys būna didesnės, — prabilo ji keistu spie- 
giančiu balsu. 

Na taip, žinoma, pagalvojo Izabelė, juk jai jau reikėtų susiimti ir 
imti normaliai kvėpuoti. 

— Tai jaunos laukinės antys, — tarė Haris. 

Izabelė neryžtingai pakilo iš po darbastalio. Fabijus jau seniai buvo 
pastatęs pintinę ant stalo, tad būtų visai kvaila toliau ropinėti po žemę, 
ieškant nesamų alyvuogių. 

Fabijus tylomis stovėjo priešais vieną iš šaldytuvų ir ėmė iš jo va- 
karienei reikalingus produktus. 

— Ką gaminsi vakarienei? — paklausė jo Izabelė. 

Jos balsas vis dar buvo tarsi uždusęs, tačiau jau ne toks spi- 
gus. 

— Turiu omeny, kokį patiekalą gaminsi iš ančių? 

— Nežinau, - atsakė Haris. - Tiesą sakant, Fabijus norėjo jas ruošti. 


E... seni, ką man gaminti iš jų? 

— Nieko, - tarė Fabijus. Jo balsas, kaip ir veidas, nė nevirptelėjo. — 
Aš pats paruošiu jas. 

Izabelei pasirodė, kad jie visi judėjo virtuvėje tarsi surūdiję robotai. 
Labiau pasistengus, gal netgi būtų buvę galima išgirsti surūdijusios ge- 
ležies girgždesį. 

Regis, ji bus kažką padariusi ne taip - bet ką? 


— O žmogau, buvo skanu, nors pirštus apsilaižyk, — tarė Nataša. 

Ji atsilošė atgal, išlenkdama į priekį savo galingą krūtinę taip, kad 
santechnikas Olafas galėtų ją visą apžvelgti. Tai suveikė, nes Izabelė 
pastebėjo, kad jo akys vos neiššoko ant kaktos. 

Po vos per plauką restorano virtuvėje neįvykusio triušiško sekso, 
nuotaika, regis, vėl normalizavosi — jeigu apskritai ją buvo galima va- 
dinti normalia. Vis dėlto jos širdis jau nedunksėjo, kaip prakiuręs au- 
tomobilio dujų išmetimo vamzdis. Fabijui ėmus ruošti antis, po kelių 
minučių ji jau buvo nurimusi tiek, kad galėjo pagal jo nurodymus pa- 
gaminti alyvuogių įdarą. 

— Tikrai buvo labai skanu, — pritarė Natašai ir Haris. 

Haris slapčiomis vis dirsčiojo iš šono į Izabelę, o ši atkakliai vengė 
jo žvilgsnių. Galiausiai Haris, nukreipęs savo dėmesį kitur, susižvejo- 
jo dubenyje įdarytą alyvuogę. 

Vakarienės metu Fabijus taip pat vis pažvelgdavo jos pusėn — tai 
nepraslydo pro jos akis. Tačiau, priešingai nei Haris, jis sugebėdavo 


taip staigiai nusukti žvilgsnį, kad jų akys taip nė karto ir nesusitiko. 

— Nataša, tu nuostabiai gamini, — tarė Olafas. 

Olafas buvo aukštas, tvirto sudėjimo, keturiasdešimt penkerių me- 
tų amžiaus vyras su semtuvo formos plaštakomis. Kai manė, kad nie- 
kas jo nestebi, jis vis purtėsi nuo pečių pleiskanas. Prieš pusmetį išsi- 
skyręs, šiuo metu jis ketino įsteigti netoliese santechnikos darbų įmo- 
nę. Nataša visiškai pritarė šiam jo sumanymui. 

— Kiekvienas daro tai, ką sugeba, - konstatavo ji. 

Ji metė į savo kolegas grėsmingą žvilgsnį, kad, gink dieve, niekam 
nešautų į galvą prasitarti, jog ji pasirodė virtuvėje tik tada, kai Fabijus 
jau buvo pagaminęs desertą, o Haris žvejojo iš keptuvės paskutines 
alyvuoges. 

— Ypač viščiukas buvo labai skanus, - pridūrė Olafas. 

— Tai ne viščiukas, o antis, - įsiterpė Izabelė. - Tiksliau tariant, jau- 
na laukinė antis su granatais. 

Kai Nataša pažvelgė į ją piktai žaižaruojančiomis akimis, Izabelei 
dingtelėjo į galvą tikrasis šios vakarienės tikslas — patvinę svečių tua- 
letai. Praėjusią savaitę čia svečiavosi stalius, o rytdienos vakarienei 
buvo pakviestas stogdengys. ,„Nekrutėsi — neturėsi“, — aiškino Nataša. 

— Tu tikrai puikiai pagaminai, Nataša, — nuolankiai pripažino Izabe- 
lė. 

— Turėsi užrašyti man receptą, — pasakė Olafas. - Tada ir mama ga- 
lės man pagaminti tokį anties kepsnį. 

— Dar ko, - tarė Nataša. — Kam tau varginti savo mamą, jeigu gali 
ateiti papietauti pas mus! Iki restorano atidarymo tavęs visuomet lau- 
kia šilta vietelė prie stalo! 

— Na, nežinau... Bet juk aš negaliu taip lyg niekur nieko priimti šį 
pasiūlymą! 

— Paklausyk, — pridūrė Nataša. — Sutvarkysi svečių tualetus pagal 
sutartinę kainą, o mes tave skaniai nemokamai valgydinsime! Sutarta? 
Kaip manai, Fabijau? 

— Žinoma, — atsakė šis. 

Olafas pasikasė pakaušį, sukeldamas tikrą pleiskanų laviną. Regis, 
šis pasiūlymas jį gerokai išmušė iš vėžių. Izabelei pasirodė, kad sutar- 
tinės kainos sąvoka jam buvo visiškai negirdėta. 

— Kaip manai, gal eikime pas mane į viršų? Parodysiu tau savo nuo- 
traukų, darytų per mano pasirodymus Las Vegaso scenose. 

— Kodėl gi ne, - pritarė Olafas. 

Matyt, šis kvietimas jam taip pat buvo netikėtas, tačiau patiko ge- 
rokai labiau nei pasiūlymas draugiškai susitarti dėl santechnikos darbų 
turis grapos stikliukus. 

Izabelė paruošė visiems po puodelį espresso kavos. Šiuo atveju ji 
jautėsi tikra profesionalė. Gamindami vakarienę, jie visi trys dirbo ran- 
ka rankon. Viskas vyko labai sklandžiai. Į darbo pabaigą Izabelė pasi- 
juto esanti jau įgudusi virėja. Na taip, įgudusi pagalbinė virtuvės dar- 
buotoja. Atsitiko tai, ko ji visai nesitikėjo: gaminti valgį jai buvo ma- 
lonu. Beveik taip pat malonu, kaip ir prieš tai... Hm, geriau apie tai da- 
bar negalvoti! 

Haris įdėjo Izabelei dar vieną mandarinų suflė gabaliuką, o ji pati 


pasiėmė pačios keptą keksiuką. Ruošiant vakarienę, Fabijus padėjo jai 

ant stalo keksų gamybai reikalingus produktus. Kadangi pats kitame 
virtuvės gale gamino sutlė, tai jai tiesiog paaiškindavo, ką po ko dary- 
ti. Keksai vadinosi Brutti ma buoni - „Bjaurūs, bet geri“. Receptas bu- 
vo kilęs iš kažkokio Italijos užkampio, kurio pavadinimą ji jau buvo 
pamiršusi. Izabelės manymu, jie buvo labai skanūs, tad ji galėjo di- 
džiuotis, sugebėjusi pati savo rankomis iškepti šį kulinarijos šedevrą. 
Na taip, reikia pripažinti, kad kaitinama migdolų masė per daug pa- 
tamsėjo, o išimdama iš orkaitės skardą, kurioje kepė keksai, nusidegi- 
no pirštą. Tačiau kadangi tas pirštas jau buvo nukentėjęs nuo jos neat- 
sargaus žongliravimo peiliu, tai nebuvo jau taip svarbu - vis tiek jai 
būtų reikėję pasikeisti pleistrą. 

Klijuoti pleistrą jai pagelbėjo Haris. Žiūrint į Fabijų, buvo galima 
pamanyti, kad jis nenori būti arčiau jos. 

Tai buvo... keista. Jie juk buvo susižadėję, o po įvykusio kivirčo jie 
vėl susitaikė. Kodėl gi jis taip keistai elgėsi, virtuvėje netikėtai išdygus 
Hariui? Ir kas buvo dar keisčiau — kodėl jis visą vakarą nekreipė į ją 
jokio dėmesio? Izabelė nusprendė, pasitaikius artimiausiai progai, pa- 
sišnekėti su juo apie tai. 


Fabijus visiškai nesusigaudė, kas jam darosi. Jautėsi tarsi beprotis. 
— Seni, tu išprotėjai, — tarė jam Hans, kai jiedu kartu nurinko indus 
ir sudėjo juos į vieną iš trijų didelių indaplovių. 
— Nebūtina man to dar kartą priminti. Pats žinau, koks esu kvailys. 
— Kas pradėjo — tu ar ji? 

— Aš, — suniurnėjo Fabijus. 

Jis apsidairė aplinkui, tačiau nieko arti nebuvo. Nataša dingo su 
Olafu viršuje, o Izabelė taip pat jau buvo pakilusi į savo kambarį. Vis- 
gi ji nebuvo palinkėjusi jiems geros nakties, taigi buvo galima tikėtis, 
kad ji dar nulips žemyn. 

— Ar ji prisiminė? — parūpo Hariui. 

— Ne, - lakoniškai atsakė Fabijus. 

— Kaip tu galėjai taip 1mti ir pulti ją? 

— Nežinau. Ji buvo tokia ... Na, ji buvo tokia ... 

Fabijui niekaip neatėjo į galvą tinkami žodžiai. Ir ką gi jis ga- 
lėjo pasakyti? Kad ji atrodė kaip ypač skanus desertas, o jis, ne- 
laimei, pasijuto taip, tarsi metų metus nebūtų ragavęs nieko sal- 
daus? 

— Ar ji kabinos: tau ant kaklo? 

Ar buvo taip? Fabijus pagalvojo. 

— Ne, — galiausiai pripažino jis. — Ne taip tiesiogiai. Tačiau... 

Betgi ji juk norėjo, ar ne? O gal jis, būdamas beviltiškas žioplys, tai 
tik įsivaizdavo? Na taip, kai viskas pasisuko ta linkme, ji nesipriešino. 
Netgi daugiau... Ji tikrai troško jo... 

— Tu tiesiog norėjai jos, ar ne? 

— E... lyg ir taip. 

— Tu tikrai kvaištelėjai. Ar bent jau buvo malonu? 

— Taip, kol tu neįsiveržei. 

— Ką darysi dabar? 

— Ar tu mane tardai, ar ką? 

— Ei, aš klausinėju tave tik savisaugos sumetimais! Kaip manai, ką 
ji nuolat kamantinėja, kai nori sužinoti apie savo praeitį? 

— Man labai gaila, — prislėgtu balsu tarė Fabijus. 

Tai buvo gryna tiesa. Jis jautėsi labai prastai. Ne tik todėl, kad taip 
bjauriai pasinaudojo Izabelės patiklumu ir beviltiškai sukomplikavo 
padėtį. Jis pasijuto toks įkaitęs, ir tuo pat metu įsitempęs, kaip ir vie- 
nuoliktoje klasėje, kai vakarėlio metu Bebė Kronmiuler paprašė paly- 
dėti ją į tualetą. 

— Kada pagaliau pasakysi jai teisybę? 

— Bet kokiu atveju ne prieš restorano atidarymą, - tarė į virtuvę įė- 
jusi Nataša, — antraip restoranas pavirs nuodėgulių krūva greičiau, nei 
mes visi ištarsime: „Oi“ . Nevertėtų be reikalo erzinti Džulijaus. 

— Ar jau baigei su santechniku? — paklausė Natašos Haris. 

Ši tik paniekinamai suprunkštė ir, atsidariusi spintelę, pasiėmė gra- 
pos butelį ir dvi taures. 

— Kas pasikeis, atidarius restoraną? — paklausė Haris, spausdamas 
indaplovės mygtuką. 

— Gausime pajamų. Tada, manau, ir bankas teiksis duoti šiek šiek 
šlamančių mūsų gerajam berniukui. O tuomet galbūt sumokėsime tam 
puspročiui pusbroliui pirmąją skolos dalį. 

— Mano manymu, Džulijus naudojasi ta kvaila paveldėjimo istorija 
tik kaip pretekstu, - paprieštaravo Haris. — Esu tikras, kad jis daugiau- 
sia pyksta dėl Rafaelos. 

— Kai jie galiausiai susituoks, tikėtina, kad šią problemą pamir- 
šime kaip pernykštį sniegą, — tarė Nataša. — Mažas rotušėje tupin- 

tis paukštelis man pačiulbėjo, kad jiedu jau pasirinko vestuvių da- 
tą. 

— Negali būti! — sušuko Haris, išplėtęs akis. — Tikrai? Kada gi bus 
jų vestuvės? 

— Po trijų savaičių. 

Fabijus tai jau žinojo, nes Nataša šią žinią jam buvo pasakiusi šią 
popietę. Taip jau nutikdavo, kad Nataša vis susidurdavo su reikalin- 
gais žmonėmis. Šiuo atveju tai buvo vienos statybų bendrovės vado- 
vas, su kuriuo Nataša turėjo derinti įvairius ne itin malonius statybi- 
nius reikalus. Jis, beje, taip pat ketino užeiti kurią dieną pavakarie- 
niauti. Paukštelis, apie kurį užsiminė Nataša, buvo gera statybų ben- 
drovės vadovo pažįstama ir kartu civilinės metrikacijos biuro vado- 
vė. 

— Jūs manote, kad tada nutils visas šis triukšmas? — paklausė Haris, 
dar, regis, sunkiai galėdamas suvokti šią džiugią galimybę. — Galvoja- 
te, kad tada baigsis tie liguisti Džulijaus vizitai? 

— Jeigu neįvyks nieko nenumatyto, — tarė Nataša, pakėlusi grapos 
stiklą ir pastuksenusi juo sau į kaktą. — Pabelskime tris kartus į medį. 

Pamojusi buteliu, ji padėjo jį į vietą. 

— Kas nenumatyto gali įvykti? — paklausė Haris, Natašai išėjus iš 
virtuvės. 

— Viskas, kas tik įmanoma, - niūriai atsakė Fabijus. 

Jis kaip tik prisiminė, kokiais žvilgsniais šiandien mieste jį varstė 
Rafaela. Ne, geriausia būtų iš viso negalvoti apie tai, nes tada jo vaiz- 


duotė pradėdavo piešti, kaip Džulijus juos visus iššaudo. 


Kartu su Hariu jis sutvarkė virtuvę taip, kad ji net blizgėjo. Tuomet 
Haris pareiškė einąs miegoti. 

Fabijus sutvarkė likusias keptuves. Nieko nebus, rytoj jis Žūt- 
būt turės paskambinti poniai Kemper ir priremti ją prie sienos. 
Nataša su Izabele juk negali vienos visko aprėpti. Kuo labiau ar- 
tėjo restorano atidarymo diena, tuo daugiau buvo darbo: reikėjo 
paruošti staltieses, papuošti vestibiulį ir salę, išblizginti stalo si- 
dabrą 1r taures, surūšiuoti indus, apmokyti naujus darbuotojus. 
Haris taip pat turės daug darbo: jam reikės pasirūpinti gėrimų at- 
sargomis ir padėti pabaigti kai kuriuos apdailos darbus. Be to, jo 
pagalbos prireiks ir tvarkant dvaro aplinką: turės pastatyti vazo- 
nus su dekoratyviniais augalais ir gėlėmis, pritvirtinti kelias iška- 
bas. Tiesa, į darbų sąrašą dar buvo įtrauktas ir parkavimo aikšte- 
lės apšvietimas. 

„Svarbiausia — viską daryti reikiamu laiku“, — tarė sau Fabijus. Bent 
jau iki šiol, regis, viskas klojosi gerai. 

Bet staiga jis vėl prisiminė didžiausią streso faktorių, pastaruoju 
metu nedavusį jam ramybės, ir jo širdis atsidūrė kulnyse. 

Izabelė van Helsing. 

Ir kaipgi jis galėjo taip pasielgti? Jeigu jam jau taip knietėjo, jis juk 
galėjo tiesiog nuvažiuoti pas Sandrą! Nors ji ir turėjo artimą draugą, 
bet tai teikė ir tam tikrą pranašumą — Sandra nenorėjo užmegzti artimų 
santykių su juo. Jai tereikėjo tik šiek tiek prasiblaškyti. Sandros drau- 
gas dažnai vykdavo į komandiruotes, o kai grįždavo, jam terūpėdavo 
alus ir futbolas. Fabijus nežinojo, ar taip buvo iš tiesų, tačiau Sandra 

dažnai skųsdavosi jam dėl to. Ji leido suprasti, kad neprieštarautų, jei- 
gu Fabijus retkarčiais užsuktų pas ją. 

Beje, jis taip pat galėjo susitikti ir su Janina — tikrai jam ištikima 
siela, kuri nebuvo pamiršusi nė vieno jo gimtadienio. Na taip, paskuti- 
nio gimtadienio proga ji padovanojo jam knygą „Tantrinis seksas. Ką 
vyrai turi apie tai žinoti“. Joje ji buvo apibraukusi kelias iliustracijas, 
kuriose buvo pavaizduotos keistos pozos. Po to karto jis daugiau Jani- 
nai nebeskambino. Ji parašė jam du ar tris elektroninius laiškus, tačiau 
jis į juos neatsakė. Ką Janina, dovanodama tokią knygą, norėjo jam pa- 
sakyti? Kad tie trumpi jų susitikimai kas porą mėnesių nebebuvo tokie 
jaudinantys? Hm, tada jau geriau Sandra. 

— Labas. Ar jau baigei tvarkyti, ar man reikia padėti? — pasirodžius 
duryse Izabelei, Fabijus vos neišmetė iš rankų keptuvės. 

Fabijus prisivertė nusišypsoti: 

— A, tai tu. Maniau, jau miegi. Taip, aš baigiau tvarkytis ir jau keti- 
nau dingti. 

— Tada mes galime trumpai pasikalbėti. 

— Ak... Tiesą sakant, aš jaučiuosi be galo pavargęs — diena buvo 1!- 
ga ir sunki, o... 

— Ilgai neužtruksime, — pertraukė jį Izabelė. 

Išvydęs ryžtingą jos veido išraišką, Fabijus mielai būtų kaipmat 
skradžiai žemės prasmegęs. 

— Tiek jau to, gerai, — atsakė jis, pasiruošęs, pasirodžius bent ma- 
žiausiam streso simptomui, išgalvoti neatidėliotiną reikalą, dėl kurio 


jis turi būtinai išeiti. 

Geriau pagalvojus, būtinas reikalas jau buvo kilęs, kaip, beje, ir 
stresas. Ji buvo jo stresas — didelėmis nekaltomis akimis, rausvais 
skruostais ir šviesių garbanų kupeta. Ir kodėl ji atrodė tarsi angelas? 
Tiesa, tam tikros jos kūno dalys nebuvo būdingos angelams ir pačiupi- 
nėtos pasirodė gana žemiškos ir tvirtos. 

—... nesuprantu, — tarė ji kaltinamai. 

Fabijus tik dabar susivokė, kad Izabelė kažką pasakė. Na taip, juk 
jos lūpos judėjo. Jeigu būtų galvojęs apie ką kita, o ne apie jos lūpas, 
jam jos žodžiai nebūtų prasprūdę pro ausis. 

Fabijus atsikosėjo: 

— Atleisk, ką tu sakei? 

— Aš ką tik pasakiau: tu visą vakarą nekreipei į mane jokio dėme- 
sio, ir aš negaliu to suprasti, - pasakė Izabelė, po to, kiek padvejojusi, 
pridūrė: — Turiu omeny, juk tai buvo... Kol nepasirodė Haris... Man 
tai... Juk tai nebuvo taip blogai, ar ne? 

— Ne, — tarė jis skubiai. — Tai yra, žinoma, taip! Apskritai buvo vi- 
sai neblogai. Tiesą sakant, netgi... gerai. 

O dangau, kokias nesąmones jis čia paisto? Argi buvo būtina dar la- 
biau viską supainioti? 

— Aš tik taip pagalvojau, — tarė ji. 

— Ką pagalvojai? 

— E... kad galbūt aš kai ką pamiršau ir kažką darau neteisingai, - pa- 
sakė Izabelė, žvelgdama tiesiai jam į akis. — Ar tau tai pasirodė netei- 
singa? 


„Ne!“ — būtų mielai sušukęs Fabijus. 

— Taip, — atsakė jis. 

Izabelė nustėro: 

— Tikrai? Kodėl? 

— Supranti... Tai pasirodė kažkaip... svetima. 

— Svetima? Kuria prasme - ar keista, ar neįprasta? 

Fabijus pasijuto įspaustas į kampą: 

— Mm... Galbūt ir taip, ir anaip. 

— Bet juk mes esame pora! 

— Ė... taip, žinoma. Bet, tiesą sakant, mes visiškai nepažįstame vie- 
nas kito, — paaiškino Fabijus, bet, pastebėjęs apstulbusį Izabelės 
žvilgsnį, skubiai pridūrė: — tiksliau tariant, /1 manęs visiškai nepažįsti. 
Pati tai sakei. 

— Taip, bet... 

— Tu netgi labai aiškiai pabrėžei, kad to nenori. Turiu omeny, sek- 
so. Atsimeni, sakei, kad tai būtų tiesiog nepadoru, jeigu mes... hm, my- 
lėtumėmės. Tavo žodžiai buvo: „Bet kokiu atveju mes turime to atsisa- 
kyti.“ 

Trumpai pagalvojusi, Izabelė linktelėjo: 

— Tiesa. Aš taip sakiau. Tu teisus. 

Fabijus palengva atsikvėpė. Dabar jis galėjo džiaugtis, kad jam taip 
netikėtai pavyko išsisukti, bet iš tiesų jis pasijuto dar prasčiau. 

— Tad aš jau eisiu miegoti, — nuleidusi akis, tarė ji tyliu balsu, lėtai 
nusisukdama. — Labos nakties, Fabijau. 

— Labos nakties, Izabele, — atsakė jis, vos išspausdamas žo- 


džius. 

Jusdamas krūtinėje stuksenančią širdį, jis tol klausėsi nuaidinčių jos 
žingsnių, kol jie galutinai nutilo. Įsitikinęs, kad Izabelė jo negirdės, jis 
stvėrė už rankenos keptuvę ir sviedė ją per visą virtuvę. 


Ji jautėsi pasibaisėtinai. Jau einančią laiptų link, ją persmelkė veriantis 
galvos skausmas, o įveikusi kelias pakopas, ji pajuto, tarsi galva tuoj 
sprogs. 

Daktaras Mocartas buvo jai sakęs, kad kartkartėmis gali užklupti 
migrenos tipo galvos skausmai. Esą jie gali kilti nuo streso, be to, tai 
gali būti 1r sunkios smegenų traumos pasekmė. Tačiau jis neužsiminė, 
kad tokiu atveju ji galinti pasijusti taip, tarsi jai ant galvos būtų užgriu- 
vusi penkiasdešimt tonų sverianti mašina, 0 jos smegenis graužia 
druskos rūgštis. 

Smilkinius gėlė ir degino, viršugalvio srityje galvą tarsi daužė kū- 
ju, o ties pakaušiu, kurį smarkiai susitrenkė, krisdama nuo laiptų, ji ju- 
to, lyg į smegenis gręžtųsi iki raudonumo įkaitusi ietis. Ligoninėje jai 
reguliariai duodavo vaistų nuo skausmo, tad tokie stiprūs galvos 
skausmai ten jos neapimdavo. Galiausiai skausmai ir visai nurimo. 
Bet dėl viso pikto seselės davė jai į namus vaistinių žvakučių nuo 
skausmo. 

Į namus. 

Išgirdusi gergždžiantį garsą, Izabelė nuščiuvo, bet netrukus ji suvo- 
kė, kad tai ji sukėlė šį garsą. Ji juokėsi, bet šis juokas skambėjo taip 


keistai, kad iš esmės tai jau nebebuvo juokas. Ji verkė. 

Pasiekusi antrą aukštą, ji nusvirduliavo iki sienos ir atsirėmė į ją. 
Kur jos kambarys? Ak taip, dar reikia užlipti vieną aukštą. 

O dangau, kaip jai gėlė galvą! Ji jautėsi veik taip pat prastai, kaip 
ką tik nukritusi nuo laiptų. Pirmas pojūtis jos naujame gyvenime buvo 
skausmas. Atsipeikėjusi tamsoje ir pajutusi didžiulius skausmus, ji gal- 
vojo, kad tuoj mirs. 

Čia, antrame aukšte, buvo tas nelemtas kambarys. Po to nelaimin- 
go atsitikimo ji jau buvo ten nuėjusi. Nusinešusi kišeninį Žibintuvėlį. ji 
gerai apžiūrėjo tą kambarį. Iš jo buvo galima patekti į mažą kambarė- 
lį, iš kurio laiptai vedė į trečią aukštą. Tai buvo slaptas perėjimas, jun- 
giantis antrą aukštą su trečiuoju. Pasak Natašos, šis perėjimas įrengtas 
dar tuomet, kai buvo statomas pats dvaras — prieš kokius du šimtus 
penkiasdešimt metų. Kam buvo naudojamas slaptas perėjimas, dabar 
galima tik spėlioti. Gal kuris nors dvaro gyventojas, šeimininkas ar šei- 
mininkė, palaikė slaptus meilės ryšius su vienu iš tarnautojų — guver- 
nante ar kamerheru. O gal dvaro šeimininkas su kamerheru? Visko ga- 
li būti. 

Tik štai kas įdomu: ką ji ten veikė toje slaptoje laiptinėje? Ko ji ten 
ieškojo? Ten buvo tamsu, šviesos jungiklis neveikė, tad nebuvo jokios 
prasmės, kaip spėjo Nataša, valyti ten dulkes. Viršuje, jos kambaryje, 
priešais slaptąsias duris stovėjo spinta, tad nebuvo jokio reikalo eiti į 
savo kambarį per slaptąjį perėjimą. 

Viskas buvo labai keista. Tačiau Izabelė pajuto, kad daugiau negali 
apie tai galvoti. Dabar ji pajėgė galvoti tik, kad dabar jai trūks plyš rei- 


kėjo vaistinės žvakutės. 

Vieną vakarą, praėjus savaitei, ji gulėjo lovoje ir žiūrinėjo smulkiomis 
aukso gijomis išpieštas lubas. 

Nuo to atsitikimo virtuvėje ji buvo įpuolusi į tokią gilią emocinę 
duobę, kad jai regėjosi, jog neišsikapstys iš jos 1r po šimto metų. Jos 
gyvenimas buvo tik didelis, apvalus, riebus nulis. Ne, dar mažiau ne- 
gu nulis — jis netgi buvo paženklintas minuso ženklu. Jai trūko visko — 
šeimos, draugų, pinigų. Ak taip, dar ir drabužių. O ką jau kalbėti apie 
tokias smulkmenas, kaip keli malonūs ankstesnio gyvenimo prisimini- 
mai. 

Viskas, kas jai liko, — tik didelis masyvus žiedas su deimantu. Dar, 
beje, ir sužadėtinis, kuris elgėsi taip, tarsi jam priėjus arčiau, ji galėtų 
įkąsti. Ji turėjo pagaliau liautis save mulkinusi ir pripažinti, kad jos iš- 
rinktasis ne itin išsiskyrė iš kitų. Jis nebuvo nei išsilavinęs, nei suma- 
nus — tik storaodis, apykvailis proletaras 1š Italijos. Na taip, reikia pri- 
durti, kad tas proletaras mokėjo nuostabiai gaminti, bet tai ir buvo vis- 
kas, ką jis sugebėjo. Kaip apskntai jis drįso taip arogantiškai pasielgti 
su ja? Ji buvo aukštesnio lygio nei jis! Ji buvo protinga ir išsilavinusi! 
Ir apsiskaičiusi! Ligoninės bibliotekoje, vartydama knygas, ji pastebė- 
jo, kad daugelį jų yra skaičiusi — bent jau pačias geriausias, tas, kurios 
įtrauktos į pasaulio literatūros fondą. Štai tik kelios jų: „Karas ir taika“, 
„Nusikaltimas ir bausmė“, „Stepių vilkas“, „Apie peles ir žmones“. Ir 
netgi „Ulisas“! 

O šito supermačo iš Neapolio, kurio kvailas prijuostes ji turėjo ly- 
ginti, knygų lentynoje buvo tik valgių receptų rinktinės ir keli aptrinti 


kriminaliniai romanai! Ji matė tai savo akimis, nes kambaryje, kuria- 

me jie visados kartu valgydavo, stovėjo ir Fabijaus darbo stalas bei 
knygų lentyna. Šalia buvo ir suolas su svarmenimis. Matyt, jis daugiau 
laiko leisdavo treniruodamasis, negu skaitydamas! 

Kas jis per vienas, jeigu vengia miegoti su moterimi, skaičiusia 
„Ulisą“? Šitas... šitas netikėlis vyras... Su padavėjomis ir pagalbinėmis 
virtuvės darbuotojomis, kurias pasisamdė prieš restorano atidarymą, 
jis galėjo flirtuoti be galo, be krašto. Prieš kelias dienas atėjo dvi mo- 
terys ir užsisakė staliuką restorano atidarymo vakarui. Tai buvo visai 
normalios moteriškės, tačiau jis čiulbėjo su jomis, spinduliavo savo ža- 
via mačo šypsena taip, tarsi jos būtų vienintelės moterys Žemėje! 

Bet kai tik pasirodydavo ji, jam staiga vis parūpdavo kokie nors 
skubūs dalykai. To tikrai nebuvo galima nuneigti: jis jos šalinosi. At- 
kakliai, tyliai 1r šaltai. Jokių prisilietimų, jokių bučinių, jokių pakštelė- 
jimų į skruostą nors per pusryčius. 

Na taip, tai tiesa, ji sakė, kad nenori mylėtis su juo. Betgi tai buvo 
prieš kelis šviesmečius! Na gerai, gal tai buvo ir ne taip seniai, bent jau 
vertinant normalaus žmogaus požiūriu. Tačiau juk jos gyvenime ne- 
buvo nieko normalaus. Geriau pagalvojusi, suvokė, kad visas jos gy- 
venimas tetrunka vos keturias savaites. Taigi netgi viena jos gyvenimo 
savaitė buvo išties labai reikšminga, panašiai kaip metai kitiems žmo- 
nėms. 

Vargais negalais ji pakilo iš lovos - kiekgi buvo galima čia gulėti ir 
spoksoti į lubas, prasiplūkusiai visą dieną ir sudalyvavusiai vienoje iš 
tų keistų vakarienių. Šį kartą vakarienei buvo pakviestas stogdengys — 
dabartinis Natašos favoritas. 

Netikėtai pagauta keisto nerimastingo jausmo Izabelė išsitraukė iš 
spintos ploną švarkelį, kurį praėjusią savaitę įsigijo už prieinamą kai- 
ną, ir apsivilko. Akimirką ji suabejojo — ir kodėl gi ji džiaugėsi, nusi- 
pirkusi šį švarkelį? Kam ji norėjo padaryti įspūdį? Niekam buvo nė 
motais, kaip ji atrodė! 

Nė nenumanydama, ką ketina daryti, ji nuskubėjo laiptais žemyn. 
Virtuvėje ir šalia esančioje patalpoje nieko nebuvo. Visur buvo tamsu 
ir tyku. Nejungdama šviesos, ji perėjo kelias patalpas, vos apšviestas 
iš koridoriaus. Raktų spintelėje. įtaisytoje šalia įėjimo į maisto sandė- 
lius, Izabelė pamatė kabantį automobilio raktelį. 

„Kodėl gi ne?“ — pamanė ji. Ji turėjo teisę. Fabijus buvo aiškiai pa- 
sakęs, kad ji gali važinėti jo automobiliu. Apie tai, kad, jai vairuojant, 
jis būtinai turi sėdėti šalia, jis nekalbėjo. Dabar buvo jos laisvas laikas, 
kuriuo ji galėjo pasinaudoti, kaip ir kiti žmonės. Tarkim, praleisti va- 
karą mieste, kokioje nors kavinėje. 

Taip, žinoma, dabar jau buvo vienuolikta valanda vakaro. Ar tai vėlu? 
Ji negalėjo prisiminti, ar kada nors tokiu metu ji važiuodavo į miestą. ta- 
čiau tai juk nebuvo svarbu, nes ji apskritai negalėjo prisiminti, kad būtų 
kur nors vakare ėjusi. Kiekvieną mielą vakarą, po vakarienės, ji praleis- 
davo savo kambaryje. Jai buvo taip nuobodu, kad nenorėjo net televizo- 
riaus Žiūrėti — tų galybės laidų, kurios, regis, linksmino visą pasaulį. 

Tad pats laikas pasivyti kitus ir šioje srityje! 

Pakeliui į miestą ji vis primindavo sau, kad galbūt nereikėtų taip 
greitai lėkti. Kai ji galiausiai tarsi tikra nutrūktgalvė aplenkė trečią au- 
tomobilį. jo vairuotojas pradėjo įniršęs signalizuoti. 

„Man vis tiek“, - galvojo Izabelė, spausdama toliau plentu, kiek tik 
automobilis leido. Vilktis iš lėto ji neturėjo kada, nes ir taip turėjo ma- 
žai laiko — daug mažiau, nei kiti Žmonės, išgyvenę ir savo vaikystę, ir 
jaunystę ir galintys tai prisiminti! 

Atskuodusi į miestą, ji pastatė automobilį šalia baro esančioje aikš- 
telėje 1r, išlipusi iš jo, piktai užtrenkė dureles. Bare, pilname žmonių, 
sklaidėsi cigarečių dūmų kamuoliai. Prie staliukų susėdę Žmonės kle- 
gėjo ir juokėsi, tad visas baras aidėjo nuo jų balsų chaoso. 

„Puiku, - pamanė Izabelė ir paragino save: - Nagi, pirmyn!“ Haris 
pasakytų, kad čia šokamas meškos šokis. Nors šis posakis jai patiko, ji 
buvo beveik tikra, kad pati niekada nebūtų taip pasakiusi, bet kodėl, 
nežinojo. 

Aukštai iškėlusi galvą, ji nusigavo iki laisvos vietos prie baro, atsi- 
sėdo ant aukštos, minkštai aptrauktos baro kėdės ir paprašė barmeno 
kokteilio su tekila Zekila Sunrise. Vos ištarusi gėrimo pavadinimą, ji 
nusijuokė — juk ji prisiminė, kad tai buvo vienas mėgstamiausių jos 
kokteilių. ,„Visgi nors viena maža prošvaistė šį bjaurų vakarą“, - pama- 
nė Izabelė. 

— Kas gi čia tokio juokingo? — paklausė šalia sėdintis pusamžis vyras. 

Nors jam galėjo būti arti šešiasdešimties, bet jis atrodė gerai. Sidab- 
ru paženklintais smilkiniais, draugišku, kiek raukšlėtu veidu jis labai 
panėšėjo į Robertą Redfordą. 

— Aš tiesiog džiaugiuosi, - atsakė Izabelė, — nes taip ilgai nebuvau 
gėrusi Zekilos Sunrise. Hm, tiesą sakant, visą savo gyvenimą. Džiau- 


giuosi, kad šiame bare skamba gyva džiazo muzika. 

Linktelėjusi į nedidelę sceną, ant kurios grojo trys muzikantai, ji 
pridūrė: 

— Man patinka džiazas. 

Ištarusi šiuos žodžius, ji vėl net iškaito iš džiaugsmo. Taip, jai pati- 
ko gyvas džiazas! Ir dar kaip! Jos niūrios nuotaikos neliko nė lašo. Ji 
sužinojo kai ką naujo apie save! Kaip nuostabu būti čia ir klausytis 
džiazo! 

— Tokiu dideliu entuziazmu galima ir užsikrėsti, - tarė vyras. — Gal 
galėčiau jus pavaišinti? 

— Ačiū, ne. Aš nepriimu nepažįstamų Žmonių pasiūlymų. 

— Tad leiskite man prisistatyti — esu Hubertas Frostas. 

— Izabelė, - atsakė ji. 

Hubertas primygtinai prašė leisti jam pavaišinti ją kokteiliu. Po to 
jis užsakė jai dar vieną kokteilį, šį kartą Pink lady - jo mėgstamą. Kaip 
netrukus Izabelė suvokė, Hubertas pasirodė pačiu laiku. Užsisakydama 
kokteilį, ji pamiršo vieną svarbią smulkmeną — ji iš viso neturėjo pini- 
gų, net namuose —- nė cento. Cha cha, namuose! Hubertas buvo visai 
mielas vyrukas. Kaip pats sakė, jis atvyko čionai į savo autorinį vaka- 
rą. 

— Autorinį vakarą? — pasiteiravo Izabelė, supdamasi ant baro kėdės 
ir žvelgdama į pianistą. Jis skambino gerai, išties labai gerai. Tačiau 
kažkaip... 

— Rašytojai rengia autorinius vakarus, — paaiškino Hubertas. — Jie 
važinėja po įvairius miestus ir autorinių vakarų metu skaito ištraukas 


iš savo knygų. Aš rašytojas, suprantate? Rašau mokslo populiarias 

knygas — apie įvairius mokesčių triukus ir kitas asmeninio turto opti- 
malaus panaudojimo galimybes. Žmonės mielai skaito tokias knygas, 
todėl ir aš mielai rengiu autorinius vakarus. 

— Puiku, - tarė Izabelė, spėliodama, ar jis išgirdo, kaip ji sužagsėjo. 
Galbūt jai nevertėjo taip greitai išgerti trečiąjį kokteilį — Auksinį 
dramblį. - Žaviuosi jūsų veikla, tuo, kad rašote apie įvairius finansi- 
nius dalykus ir šviečiate žmones. 

Hubertas Frostas nusijuokė. Kadangi Izabelės nuotaika taip pat bu- 
vo puiki, ji irgi nusijuokė. Ji ir toliau suposi ant baro kėdės, nors šiuo 
metu muzikantai ir negrojo. Tai buvo trio, klasikinis džiazo muzikantų — 
bosisto, būgnininko ir pianisto —- ansamblis. 

— Aš mielai... — prabilo Izabelė ir nutilo. 

— Ką taip? Mielai išgertumėte dar vieną kokteilį? - paklausė Huber- 
tas ir linktelėjo barmenui. 

— Ne, ne. Aš mielai... paskambinčiau fortepijonu. 

— Tai paskambinkite. Dabar kaip tik niekas juo neskambina. 

— Jūs tikriausiai juokaujate. 

— Ne, aš kalbu visiškai rimtai. Kodėl gi ne? Jūs skambinate fortepi- 
jonu? 

— Mielai pabandyčiau. Manau, anksčiau aš... Hm, net nežinau, ar 
aš... Ne, geriau nereikia. 

— Nagi, prašom! Aš matau, kad jūs to labai norite! Eime! 

Hubertas paėmė Izabelę už rankos ir patraukė mažosios scenos, 
esančios baro kampe, link. Jis persimetė keliais žodžiais su grupės va- 


dovu ir šypsodamasis grįžo prie Izabelės. 

— „Gražiosios ledi pasirodymas labai pageidautinas“, — taip žodis 
žodin atsakė grupės vadovas. Taigi, Izabele, prašom! 

— Ak, nereikia, aš... 

Izabelė nedrąsiai pažvelgė į pianistą, sėdintį prie staliuko ir gurkš- 
nojantį alų. Jis linktelėjo, padrąsindamas merginą, ir pamojo alaus bo- 
kalu fortepijono pusėn. 

Izabelė neryžtingai apsidairė aplinkui — niekas šiame triukšminga- 
me sambrūzdyje nekreipė į ją dėmesio. Taip pat ir prieš tai, dar grojant 
džiazo trio, žmonės ramiai šnekučiavosi tarpusavyje. Tai nebuvo pana- 
šu į viešą pasirodymą žiūrovų akivaizdoje, o labiau panėšėjo į gerą, 
malonią foninę muziką. Tad kodėl gi neprisėdus prie fortepijono ir ne- 
paskambinus kelių gražių muzikos kūrinių? Niekas į tai nekreips dide- 
lio dėmesio. 

Izabelė pasiryžo. Nuėjusi prie fortepijono, ji atsisėdo ant taburetės 
ir palietė pirštais klavišus. Ir staiga kažkas joje pratrūko. Štai dar ką tik 
jos galva buvo visiškai tuščia, o staiga vienu mostu prieš jos akis iški- 
lo paveikslai. Ne, ne paveikslai — natos. Savo mintyse ji regėjo natas — 
žinomų, jos skambintų džiazo ir klasikos kūrinių natas. Tuo pat metu 
ji prisiminė ir kitus kūrinius — dainas be natų, nes jas paskambinti ji ga- 
lėjo ir užmerktomis akimis. 

Izabelė nė nepastebėjo, kaip jos pirštai nevalingai pradėjo bėgioti 
fortepijono klavišais. Ji šiek tiek pabarškino klavišais, paskambino ke- 
lis akordus, pajuto pedalą po kojomis. Pamažu fortepijono garsų 
skambesys kažką pažadino joje, išjudino tai, ko ji dar nepajėgė sąmo- 


ningai suvokti. Muzikos garsai užliejo ją, ir ji pradėjo niūniuoti kažko- 

kią melodiją. Palengva paprasta, švelni melodija peraugo į dainą - iš 
pradžių tylią, bet pamažu įgaunančią vis daugiau jėgos. 

Kažkas pristūmė arčiau Izabelės mikrofoną, stovintį ant fortepijo- 
no, bet ji tai pastebėjo, tik išgirdusi garsesnį savo balsą. Ji ir toliau 
skambino užsimerkusi. Sąmonės kampelyje ji pajuto, kad aplinkinis 
šurmulys nutilo ir buvo girdėti tik muzikos skambesys ir jos balsas. Ji 
skambino ir kartu dainavo savo mėgstamiausią dainą — nuostabią, pa- 
kilią Noros Džouns dainą „Come away with me and we II kiss...“ 1za- 
belė vis dar skambino užsimerkusi, truputį atsilošusi atgal — atrodė, 
kad jai reikia daugiau erdvės. „On a mountaintop...“ 

Kažkas kairėje už jos pradėjo kuždėti, bet kad ir būtų pradėjęs rėk- 
ti, ji vis tiek nebūtų atkreipusi į tai dėmesio — kaip ir į visa, kas buvo 
aplinkui ją. „Come away with me... And III never stop loving vou...“ 

Baigusi dainuoti, Izabelė pajuto, kad jos akys tarsi degte dega. Ne- 
tikėtai išgirdusi plojimus, ji krūptelėjo suglumusi — žmonės plojo ir 
trypė kojomis, šaukė ir juokėsi. Izabelė jau ketino atsistoti, bet pasigir- 
do protesto balsai. 

— Dar! Daugiau! — sušuko kažkas 1š salės. 

— Pakartot! — pasigirdo kitas balsas. 

Kažkas pastatė priešais ją ant fortepijono pilną stiklą: 

— Alus merginai, skambinančiai fortepijonu! 

Alus buvo kažkoks neįprastas, ne toks, kokį ji gėrė kartu su Fabiju- 
mi. Jo skonis buvo gerokai aštresnis. Tai buvo... grynas džinas. Tai tik- 
rai nebuvo vienas mėgstamiausių jos gėrimų, tačiau šiuo atveju padė- 


j0 įveikti jai scenos baimę. 

Izabelė nežinojo, kaip išsisukti nuo klausytojų prašymų, ir padaina- 
vo dar vieną dainą. Vėliau, - dar vieną, nes žmonės, trypdami kojomis, 
atkakliai prašė paskambinti dar ką nors. Sudainavusi trečią dainą, Iza- 
belė nusprendė, kad jau gana ir atsistojo, ketindama grįžti prie baro. 

— Dabar negalite va taip imti ir pabėgti, — tarė Hubertas Frostas, kai 
Izabelė, lydima aplodismentų ir pritarimo šūksnių, klestelėjo ant baro 
kėdės šalia jo. 

Žvelgdamas į ją iš susižavėjimo spindinčiomis akimis, jis pridūrė: 

— Jūs skambinote nepakartojamai! Kur jūs studijavote? 

Izabelė klausiamai pažvelgė į jį. 

— Paklausykite, aš šiek tiek išmanau apie muziką, — kalbėjo Huber- 
tas. —- Mano mama buvo fortepijono mokytoja. Taip, kaip skambinate 
jūs, negalima išmokti paprastai, lyg tarp kitko. 

— Matote, - tarė Izabelė, - aš tik žinau, kad kelis semestrus studija- 
vau interjero dizainą, nors visa tai pamiršau. Jeigu ir mokiausi muzi- 
kos, tai, deja, būsiu tai pamiršusi. 

Pakėlusi ranką, ji pamojo barmenui: 

— Prašom vieną kaipirinjos! 

Pasisukusi į Hubertą, ji sąmokslininkiškai pridūrė: 

— Manau, tai taip pat yra vienas mėgstamiausių mano gėrimų. 

— Ką turite omenyje, sakydama pamiršau? — susidomėjo Hubertas. 

— Sakydama pamiršau, 1r turiu omeny, kad tai pamiršau. Aš sergu 
retrogradine amnezija. 

Paskutinius du žodžius Izabelė ištarė truputį švepluodama - tikriau- 


siai todėl, kad trys, o gal net keturi kokteiliai jau trenkė jai į galvą. 

Mirkčiodama ji žvelgė į Hubertą, kuris jos akyse jau ketino susidvejin- 
ti. Et, tiek to. Jis bent jau buvo šalia ir klausėsi jos. Buvo šalia... Iš tik- 
rųjų — bent vienas žmogus šalia jos. Geriau, negu nieko. 

— Amnezija? Jūs kalbate rimtai? 

Izabelė ryžtingai linktelėjo. 

— Įvyko nelaimingas atsitikimas — nukritau ant galvos ir stipriai su- 
sitrenkiau ją. Viską pamiršau. 

— Viską? — paklausė Hubertas, suraukęs antakius. 

— Viską. Nieko neprisimenu. Niente, nada, rien, nothing, - tarė Iza- 
belė, trindama sau kaktą. — Gerai būtų, jeigu tai būtų tik pokštas. De- 
ja, tai gryna tiesa. Be to, esu visiškai be pinigų, nemoku nei lyginti, nei 
valyti, todėl finansine prasme man išties striuka. 

„Nieko tokio, — pridūrė ji sau mintyse. - Užtat moku skambinti for- 
tepijonu ir dainuoti. Tai jau šis tas!“ Tiesa, jos balsas neprilygo Noros 
balsui, bet skambinti fortepijonu ji mokėjo gerai. Tikra tiesa. 

— Tai nerealu, — prabilo kažkas už jos nugaros. 

Atsisukusi Izabelė pamatė bosistą. 

— Kur jūs studijavote? 

— Ji pamiršo tai, — vietoj jos atsakė Hubertas. 

— Nieko tokio, — tarė bosistas. — Užtat jūs mokate dainuoti ir skam- 
binti fortepijonu. Puikiai. tiesiog profesionaliai! Ar artimiausiu metu 
turite sudariusi daug angažementų? Galbūt norėtumėte šiek tiek padir- 
bėti 1r su mumis? 

— Angažementų? Turite omeny, apmokamų pasirodymų scenoje? 


— Taip, žinoma. Kas gi gros taip veltui. 

Hubertas pasisuko į Izabelę: 

— Ką jūs ten sakėte apie lyginimą ir finansus? 

— Taip, taigi... manau, papildomi pinigai nepakenks. Mm, turiu ne- 
daug padoresnių drabužių. Tiesą sakant, beveik iš viso neturiu, kuo ap- 
sirengti. Ė... Eisiu, nusiplausiu rankas. 

Izabelė pakilo ir šiek tiek svirduliuodama pasuko prie durų, už ku- 
rių manė rasianti tualetą. 

— Būtų išties labai gerai, jeigu aptartumėte fi-finansinius reikalus, Hu- 


bi, — nueidama sušuko ji per petį. - Juk jūs esate optimizavimo ekspertas! 


Kaip senosios kartos kavalierius, jis primygtinai siūlėsi palydėti ją na- 
mo. Techninę šios problemos pusę jis išsprendė paprastai — jis parvežė 
ją namo Fabijaus automobiliu, o pats mobiliuoju telefonu išsikvietė 
taksi, kuris jį nuvežė atgal į barą. 

Izabelė išlipo iš automobilio puikiai nusiteikusi. Jeigu šis vakaras 
nebuvo sėkmingas, tai kas tada buvo sėkmė? Nors ji vis dar buvo žmo- 
gus be praeities, tačiau dabar, regis, turėjo agentą. Ar kažką panašaus. 

Be to, mielą papildomą pajamų šaltinį, teikiantį jai gerokai daugiau 
malonumo, negu lyginimas. | 

Atsisveikindamas Hubertas pabučiavo jos ranką. 

— Paskambinsiu jums kitą savaitę, prieš pasirodymą. 

— Jūs tikras lobis! Gavusi pirmą honorarą, nusipirksiu jūsų knygą! 

Izabelė pamojo Hubertui, lipančiam į taksi. Niūniuodama ji pasuko 
įėjimo link. Deja, durys neatsidarė. 

Kurį laiką ji nesumojo, ką ir galvoti — juk ji kažkaip Išėjo iš šito na- 
mo. Galiausiai jai dingtelėjo, kad paprastai išeiti iš kur nors būna pa- 
prasčiau, negu įeiti. Juk būna durų, turinčių apsauginę spyną ir spy- 
ruoklės mechanizmą, užtrenkiantį jas. Durys buvo užtrenktos ir joms 
atidaryti būtinai reikėjo rakto. Tam ir reikalingos tokios durys, kad joks 
pašalinis negalėtų įeiti. 

Izabelė viltingai nužvelgė seną, iš masyvių skaldytų akmenų pasta- 
tytą dvaro pastatą. Galbūt dar kas nors nemiegojo... Ne, nė viename 
lange šviesa nedegė. Na ir kvailai išėjo! 

Svarstydama, ar nevertėtų pernakvoti automobilyje, netikėtai Iza- 
belė išvydo šviesą šoniniame namo lange. Tą pačią akimirką atsivėrė 
namo durys, ir priešais ją išdygo Fabijus. Izabelė atšoko truputį atgal — 
Iš išgąsčio, nes nesitikėjo pamatyti Fabijų, ir... dėl jo išvaizdos. Jis sto- 
vėjo priešais ją netgi be šlepečių, užsimovęs tik aptemptas boksininko 
glaudes. 

— Koks čią triukšmas? — paklausė jis atžariu balsu. 

Izabelė žvelgė į jo basas kojas, ieškodama primityvumo požymių — 
ko nors tokio, kas liudytų jo valstietišką. proletarišką kilmę. Galbūt jo 
pirštai buvo iškrypę? O gal ant kojų buvo piršto storumo nuospaudų? 
Na, nors viena nedidelė trynė? 

Tačiau nieko panašaus nepamatė. Jo pėdos, kaip ir jis pats. buvo 
lieknos, gražios ir tvirtos. 

Pakėlusi akis, ji įsmeigė žvilgsnį į jo krūtinę, vengdama žiūrėti jam 
į akis. Kaip ji netrukus turėjo pripažinti, ji padarė didelę klaidą. Įstri- 


žai iš koridoriaus krentančioje šviesoje jis atrodė tarsi viena iš 

Berninio skulptūrų. Toks... raumeningas. Ir toks... hm, tvirtas, o oda to- 
kia lygi. Viskas buvo taip... Ak, prakeikimas! 

Izabelė lengvai krūptelėjo. Negi ji iš tikrųjų taip pagalvojo? Juk pa- 
prastai ji nesikeikė — netgi mintyse! Tai ji žinojo instinktyviai, nors ir 
buvo pamiršusi visą savo gyvenimą. Keiktis — tai menka. Keikiasi tik 
nekultūringi Žmonės. 

Fabijus kartais keikėsi — dažniausiai itališkai. 

— Ar tu pažįsti Berninį? — paklausė ji Fabijaus atlaidžiu balsu. 

Pats laikas parodyti šitam pasikėlusiam virėjui, kas iš jųdviejų bu- 
vo daugiau vertas. Šitas tipas buvo per daug pasipūtęs — ir tik todėl, 
kad išmanė, kaip reikia gaminti valgį ir bučiuotis. 

— Berninį? Ar tai tas tipas. kuris išvažiavo su taksi? 

— Cha cha! —- nusikvatojo Izabelė. — Tu jo nepažįsti! 

— Ne, žinoma, nepažįstu. Niekada nesu jo matęs. Kas jis toks? 

— Labai žymus skulptorius, — atsakė ji išdidžiai. 

Deja, tai nuskambėjo ne taip jau ir efektingai, nes, tardama sku/p- 
torius, ji sužagsėjo. 

— Klausyk, man atrodo, kad mes kalbame apie du skirtingus žmo- 
nes, ar ne? — tarė Fabijus ir, sugriebęs Izabelę už rankos, įtraukė ją į 
koridorių. 

— Jis buvo didis me-menininkas, — žagsėdama kalbėjo mergina. — 
Vienas pačių žymiausių! O tu jo nepažįsti! Cha cha! 

— Ko nepažįstu? Berninio? Dėl Dievo meilės, aš juk italas ir kokį 
šimtą kartų esu buvęs Romoje. Ten Berninio skulptūros stovi ant kiek- 
vieno gatvės kampo. 

— Tai tu jį visgi pažįsti? — nežinodama, ar džiaugtis dėl to, ar pykti, 
tarė Izabelė. 

Fabijaus tempiama per vestibiulį laiptų pusėn, ji nesipriešino. 

— Ką tu ketini daryti? 

— Paguldyti tave į lovą - juk tu įkaušusi. Kur tu apskritai buvai? 

— Viename labai gražiame ba-bare, kuriame skambėjo nuostabi mu- 
zika. Be to, jame buvo malonių vyrų. 

— Šit kaip. Ir vienas jų buvo toks malonus, kad tave pavaišino? Juk 
tu neturėjai su savimi nė cento! 

— Šiais laikais dar pasitaiko ka-kavalierių, — tarė ji iš aukšto. 

Izabelė klupinėdama lipo laiptais aukštyn. 

— Ar, - švebeldžiuodama tarė ji. - Netampyk manęs taip! 

Fabijus paleido ją, tačiau ji, kaipmat netekusi pusiausvyros, susto- 
jo ir įsikibo į turėklus, tad jis vėl čiupo ją už rankos ir ėmė vesti aukš- 
tyn. 

Izabelė sukikeno ir pradėjo niūniuoti: „Come away with me...“ 

— Regis, išlenkei ne vieną taurelę, ar ne? 

— Aš moku skambinti fortepijonu. Taip pat moku dai-dainuoti. Esu 
skaičiusi „Ulisą“. Aš išsilavinusi. 

Kai jie abu pasiekė trečią aukštą, Fabijus atidarė jos kambario du- 
ris tardamas: 

— Tu girta. 

Izabelė. ištraukusi savo ranką iš jo, įniršusi ėmė ją trintis. 

— Aš esu... niekas! — ėmė šaukti ji, jausdama, kaip akimirksniu din- 


go jos pakili, džiugi nuotaika. — Nė vienas Žmogus nepažįsta manęs, 

netgi aš pati! Kad ir ko aš klausiu — niekas nepapasakoja apie mane! 
Netgi tu, kuris jau keturis mėnesius esi mano... draugas! Aš esu niekas, 
aš esu nulis! Negatyvi egzistencinė būtybė! Tik vargais negalais, kruo- 
pelę po kruopelės susižinau ką nors apie save. Niekas man nepadeda! 

Izabelė nutilo, bet neilgam. 

— Šiandien mano gimimo diena. Prisiminiau, nes man minėjai ma- 
no gimtadienio datą. Man tai dingtelėjo į galvą, kai grįžau namo, — 
įsiutusi nusikvatojo Izabelė. — Namo! Kur anei vienas nežino, kad 
šiandien mano gimtadienis! Netgi aš pati vos to nepamiršau! 

— O, prakeikimas... Man tai visai išgaravo iš galvos... Man labai 
gaila! — sutrikęs pralemeno Fabijus. 

— Tu tik kalbi taip! Iš tikrųjų tau vis tiek! 

— Izabele... 

— Kodėl tu toks keistas? Kodėl tu toks juokingas? — apimta nevil- 
ties, sušuko ji. — Kodėl tu man negali padėti? Juk tu esi mano... Bet aš 
Jaučiu, kad daugiau tau nebepatinku, nors... Aš juk negaliu... 

Savo pačios pasibaisėjimui, Izabelė apsipylė ašaromis. 

— Ne, aš juk ne kokia verksnė! Prašau, aš... 

Nebaigusi kalbėti, ji vėl paplūdo ašaromis. Skausmas, regis, kilo iš 
pačių jos sielos gelmių, ir rauda veržėsi lauk. 

— Izabele, nereikia! Prašau tavęs. neverk! 

Gera jam buvo kalbėti! Gal jis net galėtų patarti, kaip jai liautis taip 
bliovus? 

Tarsi pro rūką ji pajuto, kaip ją apglėbė nuogos, stiprios rankos ir 


prigiaudė prie nuogos ir stiprios krūtinės. 

— Izabele, atleisk man. Aš negalėjau pamiršti tavo gimtadienio. Pa- 
sakyk man, ką turėčiau padaryti, kad atitaisyčiau savo klaidą! 

— Nekalbėk daugiau apie klaidas, - sumurmėjo prie jo peties priglu- 
dusi Izabelė, vos gaudydama kvapą. 

Ji visai nesitikėjo, kad taip gerai pasijus, apkabinta jo. Praėjusį kar- 
tą virtuvėje buvo kitaip — ji tetroško būti bučiuojama ir glamonėjama 
jo. Dabar ji tenorėjo, kad jis laikytų ją savo glėbyje ir guostų - daugiau 
nieko. 

Mm, kaip skaniai jis kvepėjo. Labai, labai skaniai. 

Ji 1r pati nepajuto, kaip staiga, netikėtai sau pačiai, ji pasitrynė no- 
simi į jo krūtinę. Ir lūpomis taip pat. Akimoju jos ašaros nudžiūvo - ki- 
taip juk būtų apverkusi jo visą krūtinę. Nuo verkimo jai pradėjo varvė- 
ti nosis, O ji juk negalėjo apšniurkščioti jo krūtinės. 

— Izabele... 

Fabijaus tariamas jos vardas nuskambėjo nepaprastai gražiai. Ir vi- 
sai ne prasčiokiškai. 

Kadangi jis jau taip glaudžiai buvo ją apkabinęs, jos ranka tarsi sa- 
vaime pakilo ir nuslydo jo nugara. 

— Izabele, - sumurmėjo jis. 

Tuomet jai neliko nieko kito, tik pakelti į jį akis ir leistis jo bu- 
čiuojamai, ką jis ir darė — su laukine, bekompromise aistra. Paspyręs 
koja, jis užtrenkė kambario duris ir, pakėlęs ant rankų, tarsi karys 
antpuolio metu, nunešė ir paguldė ją ant lovos. Nors ji to ir nesitikė- 
jo, bet tai jai pasirodė visiškai natūralu. Taip pat jai pasirodė savaime 


suprantama, kai jis, tarsi pašėlęs bučiuodamas ją, paskubomis plėšė 

nuo jos drabužius. Jo glaudės kažkokiu stebuklingu būdu jau buvo 
dingusios. 

— O, — tarė ji, naktinio stalelio lempos šviesoje išvydus! jį... tokį 
standų. 

Fabijus, sunkiai alsuodamas ir vos besitvardantis, trumpam sustojo. 

— Kas yra? 

— Hm, tavo... toks didelis. Ar tu tikrai manai, kad mes galime tai... 
Et, nesąmonės. Kas bus, tas bus. 

Apkabinusi jį, Izabelė prisitraukė arčiau savęs, nelaukdama, kad 


galbūt jis dar ims ir apsigalvos. 


Fabijus puolė ją tarsi išbadėjęs. Galbūt jis dar pajėgtų liautis, jeigu ji 
bandytų sustabdyti jį, bet vargu bau — nebent trenktų jam per galvą 
smailiu savo batelio kulniuku. Jis taip troško jos, kad manė, jog sprogs, 
Jeigu dabar negaus jos. 

Nuoga ji atrodė jau ne kaip elfė, o tarsi įsikūnijusi nuodėmė jaunos 
deivės kūnu. Jos krūtys buvo putlios, bet ne tokios pilnos, kad netiktų 
prie lieknos figūros. Jos klubai ir sėdmenys, švelniai išlenkti, buvo to- 
kie dailūs, kad taip ir norėjosi stipriai suimti juos abiem rankom. 

Jis įsikniaubė nosimi į jos kvepiančius plaukus ir švelniai įkando į 
kaklą. Izabelė sudejavo, tada jis, pagalvojęs, kad sukėlė jai skausmą, 
trumpam sustojo. Tačiau ji, stipriai apsivijusi viena koja apie jo klubus, 
tik nepaprastai susijaudinusi vinguriavo prie jo kūno, judėdama klu- 


bais. Jis jautė, užuodė jos jaudulį, juto joje pritvinkusią drėgmę. Jo 

pirštams slystant tarp jos šlaunų, jo akis apgaubė rausva migla. Jo aky- 
se aptemo. 

Tyliai sušukusi, ji praskėtė kojas ir prisišliejo prie jo dar arčiau. Kai 
jis pasislinko žemyn, norėdamas ją pabučiuoti ten, ji ėmė taip sunkiai 
alsuoti, kad jam dar labiau aptemo akyse. „Tu varai mane iš proto“, — 
šmėstelėjo Fabijaus mintyse. Jis norėjo bučiuoti ją toliau, kol ji baigs, 
ir tuo pat metu užgulti ją, skęsti joje, kol jis baigs. 

„Gerasis Dieve, sustabdyk mane!“ — Fabijaus galvoje sukosi pakri- 
kos mintys. 

— Taip, prašau! Prašau, tik nesustok! 

„Jeigu tęsiu toliau, aš pražuvęs“, — smilktelėjo Fabijui. 

— O0o00... taip, tęsk toliau! 

Prislopintas riksmas išsprūdo iš jos lūpų, kai jis užgulė ją, prasi- 
skverbė tarp jos kojų. „Jau verčiau mirčiau, nei liaučiausi“, — dar šmės- 
telėjo jo mintyse. 

O vėliau, tą naktį, visos mintys nuskendo beprotiškame, sūkuriuo- 
jančiame verpete. 


— Ne, prašom perneškite tai čionai, bet nepristumkite visai prie sie- 
nos. Pastatykite stalą kiek įstrižai, maždaug keturiasdešimt penkių 
laipsnių kampu. 

Šokinėdama apie darbininkus, atvežusius baldus, Izabelė aiškino 
jiems, kad nevalia statyti stalo bet kaip, juo labiau — stačiu kampu. 


Restorano salėje stalai sustatomi tam tikra tvarka. Sustatant stalus, 

reikėjo laikytis simetrijos — žmonės kreipia dėmesį į optinį vaizdą. 
Tačiau šis stalas buvo dekoratyvinis. Izabelė aiškiai įsivaizdavo, kaip 
atrodys visiškai papuoštas stalas, uždengtas gausiai drapiruotu, švel- 
niomis rožėmis išaustų damastu, kurio raštas kartosis lubų lempų 
gaubtuose. Damastą, taip pat krištolo vazą ir tinkamas žvakidės ji bu- 
vo pusvelčiui įsigijusi vienoje parduotuvėje už tiesiog juokingą kai- 
ną. 

Baldų krovėjai pastatė stalą po juodai nudažytu ąžuoliniu balkiu 
taip, kaip ji ir norėjo. Apsidairiusi aplink, Izabelė patenkinta atsiduso. 
Puiku! Dabar viskas — stalai, kėdžių dalis, sienų dekoracijos, senovi- 
nė indauja — buvo vietoje. Izabelė vis dar negalėjo atsidžiaugti pasta- 
ruoju laimikiu. Tiesą sakant, tai buvo du baldai — indauja ir sekrete- 
ras. Abu jie buvo to paties stiliaus. Šiuos antikvarinius baldus ji apti- 
ko lombarde ir įsigijo juos, įkeitusi savo žiedą su deimantu. Izabelės 
manymu, tai buvo visai praktiškas sumanymas, nes žiedą ji galėjo at- 
gauti bet kuriuo metu — tuo ją patikino paslaugus lombardo darbuoto- 
jas. Žinoma, atgauti žiedą dabar ji galėjo tik už pinigus, tačiau tai ne- 
bus didelė problema. Hubertas Frostas, derinęs jos savaitinių pasiro- 
dymų sąlygas, išsiderėjo gerą atlygį. Už tai jis paprašė tik vieno - leis- 
ti jam, kada nors vėl atvykusiam į šį miestą, nemokamai papietauti 
„Juodajame ėriuke“. Ji jau buvo kartą sėkmingai pasirodžiusi vienoje 
džiazą grojančioje kavinėje — tiksliau tariant, du kartus, įskaitant jos 
patį pirmąjį pasirodymą. Už antrąjį pasirodymą ji gavo jau gana apva- 
lią sumelę. Už savo pirmąjį honorarą 4 K parduotuvėje ji apsipirko 
nuo galvos iki kojų ir dar jai liko šiek tiek pinigų dekoracijoms. Tad 

vieną kartą išsiaiškinus, kaip uždirbami pinigai, vėliau viskas klojasi 
kaip sviestu patepta. Štai ir dar viena maloni patirtis jos naujajame gy- 
venime. 

— Ne ten! — sušuko ji. 

Koridoriuje, vedančiame į restorano salę, ji išvydo baldų krovėjus, 
nešančius sekreterą. 

— Grįžkite atgal! Sekreteras stovės vestibiulyje! 

Izabelė parodė darbininkams, kur turi stovėti sekreteras. Jam ji bu- 
vo numačiusi vietą šalia restorano kasos: tarp baldų dizainerio sukur- 
tos raudono aksomo sofos (įsigytos iš bankrutavusios įmonės) ir vari- 
nio kavinuko, pastatyto ant trikojo. Abu pastaruosius, aštuonioliktojo 
šimtmečio pabaigos daiktus jai perdavė vienas antikvariniais daiktais 
prekiaujantis verslininkas, už tai paprašęs įamžinti jo firmos logotipą 
automobilių stovėjimo aikštelės iškaboje. Šalia ant sienos ji buvo pa- 
kabinusi tikrai iš koto verčiantį, prabangiai atrodantį venecijietišką 
veidrodį. Išties tai buvo nebrangus naujas gaminys, pirktas vietinėje 
baldų parduotuvėje. Jo rėmus ji pati apšlifavo dilde ir alūnu taip, kad 
veidrodis pasidarė panašus į senovinį. 

Restorano fojė buvo ypač svarbi jo dalis, kuriai reikėjo skirti itin 
daug dėmesio. Tinkamai įrengti svečių tualetus taip pat buvo labai 
svarbu, bet dėl to, ačiū Dievui, jau daugiau nebereikėjo sukti galvos. 
Olafas atliko visus reikalingus darbus: įstatė savaime išsivalančius klo- 
zetus, išklojo marmuriniais pakraščiais, įmontavo į sienas praustuves 
ir pakabino netiesiogiai apšviečiamus veidrodžius. Žinoma, taip pat 


pasirūpino ir tokiomis smulkmenomis, kaip automatiniai rankų 

džiovintuvai, elektroninė popierinių rankšluosčių dėtuvė ir automati- 
niai vandens maišytuvai. 

Viskas atrodė prabangiai ir subtiliai įrengta. Pačioje pradžioje visa- 
me dvaro pastate tebuvo viena puikiai įrengta vieta — virtuvė, tačiau 
per šį laiką visa ūkinė dalis buvo įrengta taip, kad atitiko A klasės ka- 
tegorijai keliamus reikalavimus. Fabijus buvo chuliganas, po savo kie- 
tu kiautu slepiantis jautrią širdį. Jis nesilankė operoje, nebuvo skaitęs 
nei Džeimso Džoiso, nei Tomo Mano, o jo kalbos stilius buvo greičiau 
atviras ir tiesus nei intelektualiai subtilus. Tačiau jis buvo tikras gast- 
ronomijos asas ir nuostabiai puikus meilužis... 

Viskas galėjo eiti kaip per sviestą, jeigu ne kelios smulkmenos. Pir- 
ma, ji vis dar kentėjo nuo amnezijos, antra... 

— Ak, tai tu, - tarė ji. 

Ji nieko negalėjo padaryti sau — kiekvieną kartą jam taip netikėtai 
pasirodžius šalia, ji imdavo kalbėti uždususiu balsu. 

Po tos nuostabios nakties praėjusią savaitę jie daugiau kartu nemie- 
gojo — nuolat vis kas nors sukliudydavo. Vieną vakarą jis ėjo į savo 
mokyklos draugo gimtadienį („vien tik vyrų kompanija, tau ten bus 
nuobodu“), kitą vakarą jam skubiai reikėjo suruošti dokumentus kon- 
sultantui mokesčių klausimais („dėl to man tikrai reikės pusės nak- 
ties“), dar kitą vakarą jam baisiai sustreikavo skrandis. Iki dabar jis vis 
dar jautėsi neatsigavęs („tai vis dėl restorano atidarymo streso“). 

— Labas, - pasisveikino Fabijus. 

Jis pabučiavo ją į skruostą ir, kaip paprastai sveikindamasis ryte, 
perbraukė ranka per jos plaukus. Netoliese esant kitų žmonių, kam 

nors daugiau jis nesiryždavo. Tikriausiai jis nemėgo viešai rodyti savo 
jausmų kitų žmonių akivaizdoje. O jų, deja, pastarosiomis dienomis 
nuolat būdavo šalia — kuo labiau artėjo „Juodojo ėriuko“ atidarymo 
diena, tuo daugiau žmonių čia buvo. Vis dažniau atvykdavo tiekėjai, 
daugėjo personalo darbuotojų. Prieš atidarymo vakarą visi jie turėjo 
pradėti savo darbą, tad Fabijus „repetavo“ su personalo darbuotojais 
valandų valandomis. Haris buvo vyno padavėjas, Nataša — virtuvės še- 
fė. Abu jie buvo nuolatiniai darbuotojai. Be abejo, taip pat buvo ir 
žmonių, dirbančių nepilną darbo dieną, tarp jų barmenas, konditerė, du 
dvi padavėjos. Jie dažniausiai ateidavo pavakare ir kartu aptardavo bū- 
simus darbus. Izabelė stebėjosi, kaip daug kuo reikėjo pasirūpinti, 
prieš atidarant prabangų restoraną. Ji negalėjo atsižavėti Fabijumi ir jo 
gebėjimu išlaikyti ramybę — na taip, neskaitant to skrandžio veiklos su- 
trikimo. Jis viską tvirtai laikė savo rankose. 

Ji pati džiaugėsi, galėdama pagelbėti, atliekant paskutinius interje- 
ro darbus ir pasirūpinti smulkmenomis, suteikiančiomis restorano ap- 
linkai ypatingos nuotaikos. 

— Ar tau patinka? — paklausė Izabelė, pamodama sekretero link. 

— Jis puikus, — tarė Fabijus, priėjęs arčiau. — Atrodo esąs autentiš- 
kas. 

— Manau, taip ir yra. Salėje pastačiau tokio pat stiliaus indaują. 
Ateik, pažiūrėk. Ji atrodo nuostabiai! 

— Iš kur... turiu omeny, kaip tau pavyko... 

Izabelė žvilgtelėjo į baldų tiekėjus, nešančius į salę trūkstamas kėdes. 

— Visa tai pasiskolinau iš antikvariato, — tarė Izabelė. 

Jiems einant į restorano salę, iš ūkinės dvaro dalies pasirodė Nata- 
ša, nešina pilnu skalbinių krepšiu. 

— Prijuostės ir servetėlės, - pasakė ji. - Baltutėlės, švarutėlės, tačiau 
visiškai susiglamžiusios. 

— Aš tuoj ateisiu, — tarė jai Izabelė. 

Jausdama sąžinės priekaištus Izabelė žvelgė Natašai pavymui, kol 
ta dingo šalia virtuvės esančiame kambaryje. 

— Turiu eiti lyginti, — atsidususi pratarė Izabelė. 

— Paklausyk, tu neprivalai to daryti! - skubiai pasakė Fabijus. 

— Taip, turiu! Tai juk mano darbas! 

— Bet tu neprivalai... 

— Privalau, - atsakė Izabelė ir pasitempė. - Kadaise ėmiausi šio dar- 
bo, tai ir turiu jį tęsti. Tiesa, negaliu to prisiminti, bet tai neturi jokios 
reikšmės. 

Ji pažvelgė į Fabijų. Jos atmintyje visu ryškumu iškilo praėju- 
sios savaitės naktis, praleista kartu su juo. Ji visa savo esybe paju- 
to, kaip krūtinėje ėmė greičiau plakti širdis. Ši jųdviejų naktų nak- 
tis — tai pati nuostabiausia gimimo dienos dovana, jai padovanota 
Fabijaus. 

Ji kalbėjo su juo apie tai. Žinoma, ji jam pasakė, kaip visa buvo 
nuostabu. Tačiau atsakydamas į tai, jis tik sumurmėjo, kad taip jai at- 
rodo tik todėl, kad ji neprisimena kitų naktų. 

Izabelės manymu, būtent dėl šios priežasties jai reikėjo atsigriebti, 


tačiau tam, regis, laikas buvo išties labai nepalankus. 

Užvaldyta spontaniško noro paglostyti Fabijų, ji ištiesė ranką, ta- 
čiau tuo metu jis, praleisdamas du baldų krovėjus, nešinus paskutinė- 
mis kėdėmis, žengė žingsnį atgal. 

— Tad aš jau eisiu lyginti, — tarė ji prislėgtu balsu. 

Fabijus tik tylomis linktelėjo, mintimis, regis, jau vėl nuklydęs kaž- 
kur kitur. 


Fabijus žvelgė įkandin Izabelės, nuleista galva einančios virtuvės pu- 
sėn, vos besuvaldydamas jį draskantį įsiūtį. Kaip mielai jis dabar už- 
riktų, išliedamas jame susitvenkusią neviltį, arba apšauktų ką nors, pa- 
simaišiusį po jo kojomis. 

— Eli, seni, viskas „čiki piki“*? — tarė Haris, eidamas 1š rūsio Fabijaus 
link ir linine servetėle, kuria ką tik valė vyno dėžes, šluostydamasis 
nuo rankų ir veido dulkes. —- Aš perdėjau grand cru vyno butelius ir dar 
kartą patikrinau temperatūrą. Taigi vyno buteliai sutvarkyti. Kaip ma- 
nai, ar verta dabar pastatyti paskutinę vynų lentyną, ar geriau palaukti, 
kol aptuštės visos lentynos? 

— Ar tau būtina dabar dėl to mane nervinti? — užsipuolė Harį Fabi- 
jus. — Kas čia vyno padavėjas — aš ar tu? 

— Ei, ramiau, — Haris tiriamu žvilgsniu pažvelgė į Fabijų. - Gal- 
būt ne ta koja išlipai iš lovos? Atrodai taip, lyg mielai ką nors nudė- 
tum. 

Pasekęs Fabijaus žvilgsnį, palydintį už virtuvės durų pasislepiančią 


Izabelę, Haris atsidusęs pratarė: 

— Aha. Viskas aišku. Regis, patekai į akligatvį, ar ne taip? Pats kal- 
tas, kad nusitempei ją į lovą. 

Fabijui nereikėjo to nė priminti. Hario žodžiai jam buvo tarsi drus- 
ka, užberta ant atviros žaizdos. Regis, jis niekam ir neprasitarė, kas 
įvyko tarp jo ir Izabelės praėjusią savaitę, tačiau Nataša 1r Haris neži- 
nia iš kur tai žinojo. Galbūt jie susivokė, pastebėję, kokiomis akimis jis 
žiūri į Izabelę, kai ji to nemato. 

Jis kraustėsi iš proto, matydamas ir jausdamas šalia Izabelę, ir, jai 
einant pro šalį, vos beįstengdavo sulaikyti rankas. Kiekvieną sykį, ją 
išvydęs, jis su visomis smulkmenomis prisimindavo jų aną naktį. Nak- 
tų, kai jis puolė ją, tarsi pamišęs. Taip, jeigu jau kalba pasisuko apie tai, — 
jis tikrai pamišo. Priešingu atveju to tikrai nebūtų įvykę. Jis tiesiog bū- 
tų dingęs savo kambaryje. Tačiau ne - jis elgėsi tarsi koks besmegenis. 
Tiksliau sakant, ne kaip besmegenis, o kaip bulius. 

Jis, bulius, nuplėšė nuo jos drabužius, užsviedė ją ant lovos ir pač- 
mė ją savo ragais. Ir ne kartą, o kelis kartus, beveik visą naktį. Nors po 
pirmojo karto jis juk galėjo suimti save į rankas, pagalvoti nors tuo tru- 
pučiu dar veikiančių smegenų ir liautis, bet kur tau! Jis būtinai turėjo 
kilti su ja iki ekstazės tol, kol taip išseko, kad ne tik piršto nebegalėjo 
pakelti — nieko nebegalėjo pakelti. Tą naktį jis sužinojo, iš kur kilo po- 
sakis dulkintis iki pamišimo. 

Būtent taip jam ir atsitiko. Jis tai būtų galėjęs tęsti iki begalybės, 
Jeigu nebūtų buvęs per daug pavargęs. Taip jam dar nė karto nebuvo 
atsitikę — apskritai jis dar nė karto nebuvo patyręs nieko panašaus. Nie- 
ko panašaus, kas atsitiko su Izabele. Su ja viskas buvo... kitaip. 

Jam tai buvo nauja, jaudinanti, pavojų ir įtampą žadinanti patirtis, 
kelianti jo širdyje audrą ir varanti iš proto. Tą naktį jis pasijuto esąs tar- 
si šalia bedugnės krašto, tačiau galįs skraidyti. 

Deja, netrukus ta iliuzija išsisklaidė. Tai atsitiko būtent tą akimirką, 
kai ji prieš užmigdama jam sušnibždėjo, kad dar niekada nebuvo paty- 
rusi nieko panašaus. Tik tuomet jis suvokė, kad ne tik jis, bet ir ji jau- 
tė tą patį. Tačiau tą pačią akimirką tarsi žaibas jį persmelkė mintis, kad 
šis kartas apskritai buvo jos pirmas kartas! Visa, kas buvo prieš tai, 1š 
jos atminties buvo ištrynusi amnezija! Taip jau išeina, kad jis atėmė jos 
nekaltybę! Siekdamas numalšinti savo geismą, tiesiog ėmė ir tarsi 
niekšas išprievartavo ją! 

— Kas yra, seni? Ar nugalabysi mane, ar visgi pasikalbėsime apie 
vyno lentynas? 

— Ak, duok man ramybę! - suniurnėjo Fabijus. 

Jis žengė į priekį kelis žingsnius ir dėjosi apžiūrinėjantis sekrete- 
rą. Iš tiesų jis tik stengėsi išvengti Hario žvilgsnio. Dabar jis vengė 
ne tik Izabelės, bet ir Hario bei Natašos - jeigu tik kas nors vyko ne 
pagal juos, jie galėjo gerokai erzinti jį savo pastabomis ir priekaiš- 
tais. 

Haris taip pat priėjo arčiau. Šalia stovėjo senovę menantys antikva- 
riniai daiktai, kuriais Izabelė buvo išpuošusi restorano vestibiulį. Haris 
atsargiai pervedė pirštu per sieną. Iš tikrųjų Izabelė, dailindama ją, pa- 
naudojo tokį tinkavimo būdą, kad dabar siena atrodė tarsi išklota bran- 
giausiu, vertingiausių marmuru. Taip pat ir ties baru ji padailino sieną 
tokiu pat būdu, o kai kuriose vietose pakabino bronzinio atspalvio 

veidrodžius, kuriuos kažkur nebrangiai įsigijo per išpardavimą. Visa 
tai ji suspėjo padaryti per aštuonias dienas. | 

— Šauniai ji čia padirbėjo, ar ne? Hm, tai atrodo taip tikra, kad no- 
risi nuolat liesti. Kad čia visai ne marmuras, galima pastebėti tik per- 
braukus per sieną pirštu. Kaipgi ten vadinasi šis tinkavimas? 

— Štukoliustro technika, — atsakė Fabijus. 

— Kaip ji visa tai padarė? Tai beprotiškai gražu! 

Fabijus mintyse visiškai pritarė Hariui. Jis pats vis dar negalėjo su- 
vokti, kad Izabelė sugebėjo taip profesionaliai nutinkuoti šitą sieną. Ji 
jam aiškino, kaip tai daroma, tačiau jis girdėjo jos aiškinimus tik vie- 
na ausimi. Ji atrodė taip Žžavingai — su užtiškusiais ant nosies dažų la- 
šeliais, beveik skęsdama per dideliame darbo chalate, kurį jai buvo da- 
vusi Nataša. 

— Tam naudojamas specialus tinko mišinys, — išsiblaškęs atkartojo 
Fabijus Izabelės sakytus žodžius, kuriuos jam pavyko įsidėmėti. — Ant 
sienos tepami keli skirtingų spalvų alebastro gipso sluoksniai. Vėliau 
tie sluokniai išlyginami. Išvaškavus sieną, ji atrodo tarsi marmurinė. 

— Hm, ji išties puikiai tai padarė, ar ne? — tarė Haris, pasisukęs į Fa- 
bijų ir žvelgdamas tiesiai į akis. — Ji apskntai labai šauni. Ji ne ožka, o 
nuostabi, patraukli mergina. Tau vertėtų bučiuoti žemę, kuria ji vaikš- 
to, užuot elgusis su ja tarsi su tuščia vieta. 

— Ak, užsičiaupk pagaliau! — Fabijus nusisuko ir greitais žingsniais 
pasuko virtuvės link. 

— Mes jau sunešėme baldus, — sušuko jam vienas nešikas, išėjęs iš 


restorano salės. - Daugiau mes nereikalingi? 

— Ne, — iškošė pro dantis Fabijus. 

— Gerai jau, gerai, mes jau einame, — atsakė nešikas, vartydamas 
akis. 

Išeidamas jis atsigręžė į vieną savo kolegų ir pasukiojo sau ties 
smilkiniu. 

— Na ir bjaurus gi tu buvai, - konstatavo Haris. - Šiaip ar taip, tu esi 
tikras bjaurybė. Ar aš tau to dar nesakiau? 

Fabijus visai neturėjo ūpo gerai elgtis. Jis norėjo elgtis kaip bjaury- 
bė! Kodėl gi ne, jeigu ir šiaip jis jautėsi toks esąs! 

Jis dabar mielai būtų sugriebęs keletą gražiai drapiruotų damasto 
servetėlių, kuriomis Izabelė buvo papuošusi vestibiulį, 1 sutrypęs jas 
kojomis. Galbūt nuo to jam būtų šiek tiek palengvėję. Galbūt apskritai 
jis jaustųsi kur kas geriau, jeigu čia viskas neatrodytų taip ypatingai 
gražiai — ir tai tik todėl, kad tai padaryta jos rankomis. Jeigu tai atro- 
dytų kaip normalus, aukšto lygio restoranas, o ne kaip karališka gur- 
manų šventovė. 

— Ar žinojai, kad ji skambina fortepijonu ir turi puikų balsą? 

Fabijus dėjosi neišgirdęs Hario klausimo, nors šis pėdino jam iš 
paskos ir tiesiog vos nerėkė į ausį. 

— Buvau per jos pasirodymą praėjusią savaitę. Ekstra klasės regi- 
nys, seni. Patikėk manimi, aš nutuokiu apie tai šį bei tą - juk ir pats ku- 
riu muziką. Tačiau net ir per šimtą metų nepasiekčiau tokio lygio kaip 
ji. Ji čia neprivalo nei lyginti, nei valyti, nei tinkuoti sienų. Ji kas mie- 
lą vakarą galėtų lipti į sceną ir uždirbti krūvą pinigų. 

Fabijus staigiai atsisuko į Harį: 

— Tai eik ir pasakyk jai tai! Galbūt ji taip ir pasielgs! 

Fabijus kiek prislopino balsą, nes tai, kas buvo kalbama virtuvėje, 
gerai girdėjosi šalia esančiame kambaryje. Nataša ir Izabelė buvo įsi- 
jugusios televizorių, tačiau durys buvo vos privertos. Tad jeigu jis čia 
riaumos, tarsi pasiutęs, jos tikrai išgirs. 

— Gal ir pasakysiu, — tarė Haris lyg tarp kitko. 

Fabijus pažvelgė į jį niūriu, nieko gero nežadančiu žvilgsniu: 

— Jeigu manai, kad jai geriau būtų daryti ką kita, tai eik ir pasakyk 
jai tai! 

— Ei, seni, palik mane gyvą, gerai? Suprantu tavo padėtį. Geriau pir- 
ma išsiaiškink pats sau, tada viskas susitvarkys savaime, patikėk ma- 
nim. 

Fabijus nieko neatsakė. Piktai sučiauptomis lūpomis jis nuėjo į 
maisto sandėlį ir atsinešė ryšelį daržovių. Darbas jam visada geriausiai 
padėdavo susitvarkyti su stresu. 

Kuo labiau artėjo restorano atidarymo vakaras, tuo įmantresni bu- 
vo gaminami valgiai: patiekalai buvo rafinuotesni, o naudojami priesko- 
niai — brangesni. Pagrindinis valgiaraštis jau buvo aiškus, tačiau Fabi- 
jus ketino kiekvieną mėnesio dieną patiekti skirtingus pietus, tad jau 
kurį laiką jis su naujai pasamdytais virtuvės darbuotojais ruošė bando- 
muosius patiekalus. 

Haris atsikrenkštė ir pamojo ranka plačiai praverto lango pusėn: 

— Kaip matyti, mūsų aplankyti atvyko aukšto lygio viešnia. 

Pažvelgęs pro langą, Fabijus net prisimerkė. Negalėdamas patikėti 
savo akimis, jis dar kartą pažiūrėjo į atvykėlę. 

Tačiau jis neapsiriko — tai išties buvo Dafnė, Izabelės raudonplau- 
kė draugė. Tiksliau tariant, moteris, kurią Izabelė anksčiau laikė savo 
drauge. 

Dafnė atvažiavo tuo pačiu prašmatniu automobiliu, kuriuo buvo 
atvykusi ir prieš kelias savaites. Apsivilkusi elegantišku, žėrinčiu, 
ryškiai žalios spalvos kostiumėliu, ji per automobilių aikštelę kauk- 
šėjo įėjimo pusėn. Ji buvo viena; to šviesiaplaukio niekšo Eriko ne- 
buvo. 

Fabijus juto vien tik stakato ritmu plakančią širdį -— visi kiti pojūčiai 
1r įspūdžiai nublanko, tarsi atsidūrė pačiame sąmonės pakraštyje; sta- 
tula virtęs ir rankoje peilį laikantis Haris, vis dar kvailai spoksantis pro 
langą; šalimais plerpianti muzika, tylūs Natašos ir Izabelės balsai. 

Izabelė... 

— Čia tai bent įvykis, - pagaliau prabilo Haris. 

Fabijui pasirodė, kad Hario balse nuskambėjo gailesčio gaidelė, ta- 
čiau netrukus pats sau tarė, kad tikriausiai jam tik pasirodė. Fabijus ju- 
to, Hariui bene labiausiai iš visų rūpėjo, kad Izabelė, jo žodžiais ta- 
riant, pagaliau praregėtų, kad ji prisimintų savo praeitį, prisimintų, kas 
ji ir iš kur. 

— Tik to ir trūko, — tarė Haris, dar kartą mostelėjęs lauko aikštelės 
pusėn. 

Aikštelėje pasirodė dar vienas automobilis — Džulijaus jaguaras. Jis 
staigiai sustojo šalia Dafnės automobilio. Iš jaguaro išlipo Rafaela — 
taip pat išdidžiai ir didingai, kaip ir prieš tai pasirodžiusi nepageidau- 


jama viešnia. 

— Visai kaip kvailame filme, — pasakė Haris. —- Tik koks nors trenktas 
scenaristas galėtų sugalvoti tokią įvykių eigą. Bet, kad tai vyktų tikrovėje? 

Fabijus negirdėjo, ką kalba Haris. Jis matė, kaip Rafaela, metusi 
greitą ir vertinantį žvilgsnį į kitą moterį, išdidžiai nusisuko ir taip pat 
pasuko įėjimo link. 

— Manau, seni, kad galime tikėtis sprogimo, nebent tu staigiai ko 
nors imsiesi. | 

Lyg adrenalino kiekis jo kraujyje ir taip nebūtų pakilęs iki maksi- 
mumo, tą pačią akimirką atsivėrė šalia esančio kambario durys, ir pa- 
sirodė Izabelė. 

— Aš jau baigiau lyginti, tad gal galėčiau padėti gaminti pesto pada- 
žą? Juk tu, Han, sakei, kad pesto gamyba - tai tikras mokslas. Manau, 
jau laikas man to pasimokyti... 

Pažvelgusi pro langą, Izabelė nutilo. Kaip tik tuo metu iš akiračio 
dingo Rafaela. Ji pasiekė įėjimą anksčiau negu Dafnė, kuri, tiriamu 
žvilgsniu nužvelgusi dvaro fasadą, dar truputį pastoviniavo priešais 
pastatą. 

— Ko ji čia atvažiavo? — paklausė Izabelė. 

Nors jos balsas skambėjo ramiai, tačiau Fabijus pajuto jame nu- 
skambant nerimo gaidelę. 

— Kas? — paklausė jis, sulaikęs kvapą. 

— Tavo buvusioji. 

Šį kartą jos balse jau pasigirdo įtūžis. 

— Aš... nežinau, - tarė jis, aiškiai nujausdamas, ko siekia jo buvusi 
draugė. 

— Kas ta kita moteris? — paklausė Izabelė, prisimerkusi stebėdama 
Dafnę, stovinčią lauke priešais įėjimą. 
— Klientė, — išgirdo savo balsą Fabijus. 


Įė6 


„Izabelė jos nepažino!“ — nutvilkė jį mintis. Jausdamas kaltinamą 
Hario žvilgsnį, jis nuskubėjo durų link. 

— Išeisiu laukan aptarti su ja reikalų, — išeidamas tarė Fabijus. 

— Ar kalbėsies ir su Rafaela? 

— Ė... galbūt vėliau. 

Fabijus skubiai nužingsniavo koridoriumi, jungiančiu restoraną su 
ūkine dalimi, vestibiulio link. Pusiaukelėje jis sutiko Rafaelą. Išvydu- 
si Fabijų, ji visa nušvito. 

— Gerai, kad tave sutikau! 

— Atleisk, dabar visiškai neturiu laiko. Scusi. 

Nelėtindamas žingsnio, jis skubėjo prie laukųjų durų, kuriose netru- 
kus išdygo raudonplaukė šmėkla katės akimis. 


Izabelė nejudėdama žvelgė į užsiveriančias virtuvės duris. Ji taip smar- 
kiai sugniaužė kumščius, kad nuo į delną susmigusių nagų net skaudėjo. 

— Paduok man peilį, - paprašė ji Hario. 

— Abejoju, ar tai geras sprendimas, — tarė jis. 

— Tai kuo man susmulkinti prieskoninius augalus padažui? 

— E... ak taip. 

Jis padavė Izabelei aštriai išgaląstą peilį, pjaustymo lentą ir šviežių 
baziliko šakelių. 

— Jeigu nori, aš pats jas susmulkinsiu. Tiesa, visai nebūtina smulkiai 
supjaustyti baziliko. Gaminant pesto padažą, prieskoninius augalus 
reikia smulkinti mikseriu. Po to dar įpilti aliejaus ir pabarstyti keliais 
prieskoniais. 

Visiškai neklausydama Hario, Izabelė įnirtingai kapojo baziliko ša- 
keles, tarsi nuo to priklausytų jos gyvenimas. Jos viduje viskas tiesiog 
virte virė. Matyt, jam būtinai reikėjo moterų, aplink kurias jis galėtų šo- 
kinėti. Buvo skaudu ir pikta ne tik dėl to, kad jis išskubėjo, vos tik 1š- 
vydęs atvykusią klientę! Dar tos Rafaelos čia tik ir trūko! Ko jai čia rei- 
kia, tai kvailai ožkai? Šią savaitę ji jau antrą kartą čia atbildėjo! Ko ji 
kiša visur savo nosį? Vaikšto po namus tarsi pasipūtusi višta kraipyda- 
ma užpakalį! Įžūliausia tai, kad apsimeta esanti tik sena gera jo bičiulė! 
Izabelė mielai būtų nusukusi jai sprandą. Ji žinojo, kad Rafaela ir Džu- 
lijus jau buvo paskyrę savo vestuvių datą. Tačiau matydama čia nuolat 
šmėkščiojančią Rafaelą, tiesiog ryte ryjančią akimis ir savo buvusį 
draugą, ir naująjį jo restoraną, Izabelė ėmė rimtai abejoti buvusiosios 
ketinimu susituokti su tuo juokingu Fabijaus pusbroliu, kamoros nariu. 

— Atsargiau, neįsipjauk pirštų, — jos mintis nutraukė susirūpinęs Ha- 
rs. 

— Kas iš to, kad aš juos saugosiu? Vienu dviem pleistrais daugiau ar 
mažiau — nėra didelio skirtumo. 

— Pleistrais apklijuotais pirštais tau bus sunkiau skambinti fortepi- 
jonu. 

Hario žodžiai kuriam laikui prablaškė Izabelę. 


-- Ar ateisi į mano pasirodymą? — paklausė ji. 

— Žinoma! — tarė Haris plačiai šypsodamasis. 

Dėl siauro veido ir trumpų šviesių, ežiuku styrančių plaukų, jis la- 
biau panėšėjo į paauglį vaikiną, o ne restorano virtuvėje besisukiojan- 
tį aukščiausios klasės vynų padavėją. Jau ankstyvoje jaunystėje jis la- 
bai domėjosi vynu. Hario tėvas dirbo vynininku garsioje vynuoginin- 
kystės įmonėje. Tad Haris didelį potraukį vynui gavo jau, matyt, su 
motinos pienu. Be to, vaikinas buvo ir puikus virėjas, mokantis ypač 
gerai gaminti suflė. 

Visa tai Izabelė sužinojo iš Natašos. Beje, ir apie visus kitus įvy- 
kius, atsitikusius šioje keistoje, nedidelėje šeimynoje, kurią jungė ne 
giminystės, o draugystės ir bendradarbiavimo saitai, Izbelei papasako- 
jo Nataša. 

Haris dirbo jų komandoje dvejus metus, pati Nataša - jau ketverius. 
Išdraugavę keturis mėnesius, Fabijus su Rafaela baisiausiai susikivir- 
čijo, 0 pastaroji galiausiai perbėgo pas Džulijų. 

— Kaip manai, kodėl ji čia atėjo? — lyg tarp kitko paklausė Izabelė, 
stebėdama, kaip Haris darinėja blyškią paukštieną. 

Ji pati niekada negalės priprasti prie šio vaizdo. Kaip apskritai ga- 
lima ramiai stebėti darinėjamus gyvūnus. pjaustyti jų kojas, kuriomis 
jie dar taip neseniai lakstė, ar sparnelius, kuriais neseniai skraidė? 

Išgirdęs Izabelės klausimą, Haris krūptelėjo. 

— Ką turi omeny? - paklausė jis, žiūrėdamas ne tiesiai į Izabelę, o 
kažkur už jos. 

— Kalbu apie Rafaelą, - nekantriai atsakė Izabelė. - Ji kažko nori iš 


Fabijaus! Aš juk matau, kaip ji nuolat žiūri į jį! 

— Manau, tu teisi, — tarė ką tik į virtuvę įėjusi Nataša. 

Izabelė nuleido peilį ir pasisuko į Natašą. 

— Tu irgi tai pastebėjai. 

— To beveik neįmanoma nepastebėti. 

— Tad ko gi Rafaela nori iš jo? 

— To paties, ko ir tu 1š jo nor, širdele. 

Izabelė pajuto, kad jos skruostus išmušė raudonis. 

— Neįsivaizduoju, apie ką tu kalbi. 

— Aš tau galiu paaiškinti, — pasigirdo nepakartojamas, kiek prikimęs 
moters balsas. 

Izabelė atsigręžė — tarpduryje stovėjo Rafaela. Ji vilkėjo raudoną, 
aptemptą suknelę, o lūpas buvo pasidažiusi tokia pačia spalva. Nors 
spindinčių plaukų sruogos buvo kiek pridengusios jos veidą, tačiau 
Izabelė pastebėjo, kaip kibirkščiavo Rafaelos akys. 

— Galbūt aš gailiuosi, kad susipykau su Fabijum, — pasakė viešnia, — 


1r noriu su juo susitaikyti. 


— Labas, - tarė Fabijus gaudydamas orą, tarsi būtų bėgęs kelių šim- 
tų metrų ilgio distanciją. 

Priėjęs Dafnę, jis pajuto, tarsi ausyse kalentų keli pneumatiniai grąžtai. 

— Laba diena, - dar kartą pasisveikino jis, šį kartą kiek įmanoma ra- 
mesniu balsu. 

— Sveiki, —- dairydamasi aplink atsakė raudonplaukė. - Dabar čia iš 
tikrųjų labai gražu! Išties labai prašmatnu! 

— Ačiū, — tarė Fabijus, stengdamasis suvaldyti norą čiupti ją už 
plaukų ir išvilkti į lauką, kol Izabelė jos nepamatė. 

Kas būtų, jeigu Izabelė pamatytų — ir pažintų! — savo tariamą drau- 
gę? 

— Kas jus čia atvedė? 

— Jūs neprisimenate manęs? 

Fabijus dėjosi bandąs prisiminti ją. 

— Ė... taip, žinoma. Jūs kartą jau buvote čia — dėl vestuvių, ar ne 
taip? Jūs sakėte, kad pagalvosite 1r galbūt užsisakysite „Juodąjį ėriu- 
ką“. Ar jau ką nors nusprendėte? 

Pastaruosius žodžius Fabijus ištarė jau lauke, kiek nuogąstaudamas, 
ar Dafnė pajuto jo balse pykčio gaidelę. 

Kiek nuleidusi akis Dafnė atidžiai pažvelgė į Fabijų. 

— Ne, kol kas mes dar neapsisprendėme. 

— Ar jūs atvykote man tai pasakyti? 

— Ne visai taip. Neseniai nugirdau, kad Izabelė vis dar yra šiame 
mieste. 

— Kas? 

— Mano draugė, - nekantriai tarė Dafnė. — Izabelė van Helsing, pri- 
simenate? 

— Taip, ir? — atsakė Fabijus pabrėžtinai abejingu balsu. 

— Neapsimetinėkite, - kandžiai tarė raudonplaukė viešnia. — Žinau, 
kad ji čia! Tai nebuvo tik gandas, tai tiesa! Viduje iš karto į akis kren- 
ta jos stilius! Tokia pačia štukoliustro technika ji apipavidalino vieną 


sieną mano vonioje! 

Sulig tais žodžiais Fabijus pasijuto, tarsi kažkas būtų spyręs jam tie- 
siai į paširdžius. 

— Jūs visiškai teisi, - panarinęs galvą tarė jis pavargusiu balsu ir pa- 
sisuko eiti. - Palaukite čia — einu, pakviesiu ją. 

— Minutėlę, — skubiai tarė Dafnė. Fabijus sustojo ir atsigręžė į ją. 
Jos akys žibėjo ta pačia nerealaus žalumo spalva. — Ar tiesa tai, ką aš 
girdėjau — €5ą ji prarado atmintį? 

Fabijus neryžtingai linktelėjo. Dafnė prunkštelėjo ir pakratė galvą. 

— Maniau, kad tai tik pokštas! Tai yra... tai yra... neįtikėtina! Kaip 
tai atsitiko? — paklausė ji Fabijaus, o jos akyse suspindo sensacijos 
troškulys. 

— Ji nukrito nuo laiptų. 

— Taip, jis man tai sakė, — tarė ji lėtai. 

— Kas? 

— Et, nesvarbu. Tiesiog tolimas pažįstamas. Vargšelė Izė! 

Dafnės pareikšta užuojauta atrodė tokia nenatūrali, kaip ir jos plau- 
kų spalva. Fabijų apėmė siutas. 

— Turbūt ji nuslydo nuo laiptų, išgirdusi, kaip jūs su Eriku... Aišku, 
jūs džiaugiatės, kad ji nieko neprisimena! 

— Palūkėkite, nenukrypkime nuo temos. Taigi jūs sakote, kad ji ap- 
skritai nieko neprisimena? Visiškai nieko? Ji netgi nežino, kas ji to- 
kia? 

— Aš jau tai sakiau. Einu, pakviesiu ją. 

— Ne! — garsiai sušuko Dafnė. Po to nusišypsojo, tarsi steng- 


damasi nukreipti dėmesį nuo tokio staigaus savo jausmų prover- 

Žio, ir nenatūraliu judesiu nusibraukė nuo kaktos plaukų sruo- 
gą. - Ko taip skubate? Juk galime dar prieš tai šiek tiek... pasi- 
šnekučiuoti. 

Fabijus niūriai pažvelgė į raudonplaukę. 

— Apie ką gi? 

— Žinote, mano pažįstamas, užsiminęs, kad Izabelė gyvena čia, šia- 
me dvare, taip pat papasakojo neįtikėtiną istoriją. Esą jūs ir ji... tapote 
pora. Ar tai tiesa? 

— O jeigu ir tiesa — kas tada? 

— Tai būtų... nuostabu! — nusijuokė Dafnė, iš pradžių neryžtingai, o 
po to taip plačiai, kad buvo matyti jos visi nepriekaištingi krūminiai 
dantys. 

— Ką visa tai reiškia? — suirzęs paklausė Fabijus. — Ar jūs apsigal- 
vojote? Gal norite Eriką pasilikti pačiai sau? 

— Ak, kam gi rūpi tas Erikas, — tarė ji atsainiai. — Man labiausiai rū- 
pi Izė. Norėčiau, kad ji būtų laiminga. Žinote, ilgą laiką ji buvo tokia 
nelaiminga. 

— Kodėl gi? 

— Izabelė buvo tokia nusivylusi gyvenimu. Ji man dažnai sakydavo, 
kad mielai gyventų kitaip. Kelis kartus ji net sakė, kad norėtų būti vi- 
sai kitas žmogus. 

Stebėdamas Dafnę, Fabijus ieškojo jos veide nenuoširdumą rodan- 
čių požymių, tačiau, didelei savo paties nuostabai, nieko panašaus ne- 
pastebėjo. 

— Nelabai suprantu, ką norite tuo pasakyti. 


— Ak, jai tiesiog nepatiko jos visas gyvenimas. Ji tiesiog nekentė jo, 
laikė jį tuščiu ir beprasmišku. Izabelė pati man tai sakė. 

— Kas konkrečiai jai nepatiko? 

— Viskas — vis ta pati verslininkų kompanija, besirenkanti vis to- 
se pačiose elegantiškose „aukštuomenės“ vietose. Jai iki gyvo kau- 
lo buvo įgrisę leisti pinigus niekniekiams, kurių jai visai nereikėjo 
ar kurių ji turėjo begales. Be to, jai nuolat nesisekdavo su vyrais — 
ji vis „užkibdavo“ ne už tų vyrų, - kalbėjo Dafnė vėduodamasi ran- 
ka. 

„Kalbant apie Eriką, tai buvo aišku kaip dukart du, — piktai pagal- 
vojo Fabijus. - O kalbant apie mane, tai taip pat buvo gryna tiesa. Jei- 
gu reikėtų nuspręsti, su kuo Izabelei labiau nepasisekė, tai neabejotinai 
su juo.“ 

— Paklausykite. Jeigu Izabelė su jumis laiminga, tai ji turi viską, ko 
jai taip reikėjo ir ko ji taip troško! — kalbėjo Dafnė, atbula eidama prie 
įėjimo durų. - Kam jai grįžti į savo tuščią, nuobodų, beprasmį gyveni- 
mą, juo labiau, kad ji ir neprisimena jo? Kodėl jai tiesiog nepasilikti su 
vyru, kuris ją myli"? 

Jo ausyse vėl pasigirdo pneumatinio grąžto gaudesys. Fabijus neby- 
liai stebėjo nueinančią Dafnę, o jo mintyse aidėjo jos paskutiniai žo- 
džiai: Kuris ją myli. Kuris ją myli. 

Tik jai dingus už laukujų durų. Fabijus galiausiai atsipeikėjo ir nu- 
skubėjo jai iš paskos. Tačiau Dafnė jau buvo įlipusi į savo automobilį 
ir užvedusi variklį. Nuvažiuodama ji linksmai šypsodamasi pamojo 
jam. 

Žiūrėdamas į nuvažiuojančią Dafnę, Fabijus klausė savęs, kas gi 
pagaliau išdrįs imti 1r kaip reikiant įspirti jam, tokiam besmegeniui, į 
užpakalį. 


Vos tik Fabijus spėjo tai pagalvoti, į automobilių aikštelę įvažiavo dar 
vienas automobilis. Tai buvo vienas iš Džulijaus automobilių, tačiau 
juo važiavo ne jis pats, o Neronas, jo dešinioji ranka. Džulijaus nebu- 
vo matyti. 

Fabijui svarstant, ar vertėtų džiaugtis dėl to, kad Neronas atvažiavo 
vienas, šis sustojo šalia iškabos, nurodančios automobilių stovėjimo 
aikštelę. Kaip ir jo bosas, taip ir Neronas niekada nevykdavo į svarbius 
susitikimus be ginklo, tačiau jam niekada nešautų į galvą ne pagal tai- 
sykles pastatyti automobilį. 

Neronas išlipo iš automobilio ir, nutaisęs rimtą veidą, priėjo prie 
Fabijaus. 

— Įtikink mane, kad neprivalau tavęs nužudyti. 

— Tu neprivalai manęs žudyti, — atsakė Fabijus. 

— Tačiau aš tai padarysiu. 

— Tai tada nedvejok ir nešauk pro šalį. 

Fabijus pasijuto visiškai nusivaręs nuo kojų. Pokalbis su Dafne 
atėmė visas jėgas, kurios jam dar buvo likusios po įtemptos savaitės, 
praleistos šalia Izabelės. 

Lieso, smulkaus sudėjimo Neronas iššiepė savo aštrius dantis ir iš- 


sitempė visu ūgiu. Pasisukęs į namą, jis žvilgtelėjo į virtuvės langą, 

tarsi kažko ieškodamas. 

— Padarei didelę klaidą, vis dar susitikinėdamas su ja. 

Fabijus įsistebeilijo į jį - nejaugi šis tipas kalbėjo rimtai? Regis, jis 
tikrai nejuokavo. 

— Aš nesusitikinėju su ja. 

— Tačiau ji yra čia. 

— Aš jos nekviečiau. 

— Ir taip atsitinka ne pirmą kartą, — toliau kalbėjo Neronas, nesi- 
klausydamas Fabijaus prieštaravimų. — Kodėl ji čia važinėja? Žinoma, 
kad galėtų susitikti su tavim. 

— Dieve šventas! Nežinau, ką jai už tai duočiau, kad ji čia daugiau 
nesirodytų. 

— Netikiu tavimi. Džulijus netiki tavimi. 

Fabijus, palikęs Neroną vieną, grįžo atgal į namą. Neronas greitai, 
tarsi žebenkštis, nusekė jam iš paskos, užsikišęs vieną ranką po pažas- 
timi. Buvo akivaizdu, kad jis stengėsi tinkamai atlikti savo darbą. Gal- 
būt Džulijus netgi buvo jam leidęs veikti savo nuožiūra. Tad dabar Ne- 
ronas galbūt laukė, kad Fabijus nesusilaikys ir atrėš jam (ir tai buvo vi- 
sai tikėtina), o gal tik laukė tinkamos progos įvykdyti savo užduotį be 
liudininkų. 

— Kur ji? - paklausė Neronas, dirsčiodamas čia į vieną, čia į kitą pusę. 

— Paklausyk manęs pagaliau, Neronai! Manęs su ja niekas nesieja! 
Tu elgiesi taip, tarsi būtum užtikęs mudu lovoje. Tavo priekaištai — 
vien tik tavo fantazijos! 


— Kur ji yra? 

Iš virtuvės ataidėjus skardiems balsams, Neronui daugiau to klaus- 
ti nebereikėjo. 


— Ką čia gamini? — paklausė Rafaela, ilgais išpuoselėtais pirštais mos- 
telėjusi į lentą, ant kurios Izabelė pjaustė prieskoninius augalus. 

Žvelgdama čia į Rafaelą, čia į peilį, Izabelė tarė: 

— Pesto padažą. 

Atmetusi galvą, Rafaela pratrūko juokais: 

— Tu juokauju! Ji ruošiasi gaminti pesto padažą ir smulkiai pjausto 
prieskonius! 

Izabelė sutrikusi žvilgtelėjo į Harį, tačiau šis tik beviltiškai gūžtelė- 
jo pečiais. 

Nešina pilnu krepšiu ką tik išlygintų skalbinių iš gretimo kambario 
pasirodė Nataša ir tiriamu žvilgsniu nužvelgė viešnią nebuvėlę. 

— Ko tau čia reikia? 

— Atėjau visiems pasakyti /abas, pasižiūrėti, kiek pasistūmėjote į 
priekį, - atsakė Rafaela, žvalgydamasi aplinkui ir traukdama priesko- 
niais kvepiantį orą. - Mm, to man trūksta labiau, nei galėjau tikėtis. 

Bemaž maldaujamai žvelgdama į Natašą ir Harį, pridūrė: 

— Mes juk gerai kartu sutarėme, ar ne? 

Izabelė, padėjusi ant stalo peilį, stovėjo nejudėdama, sukryžiavusi 
rankas, nes pajuto ją staiga apėmusį šaltį. Kam ji, tokia netikėlė, turė- 
jo stengtis, gamindama pesto padažą, kurį vėliau kiti tik iš mandagu- 


mo valgys, kaip tikriausiai ir visą kitą šlamštą, kurį ji iki šiol buvo 

įstengusi čia pagaminti. Vis tiek Rafaela geriau išmanė virtuvės meną. 
Jeigu būtų jos valia, ji čia netrukus vėl atsikraustytų ir kaip anksčiau 
imtų mojuoti skeptru. Dėl kokios priežasties ji turėjo pasilikti su Džu- 
lijumi? Dėl prašmatnių automobilių, brangenybių ir galimybės apsipir- 
kinėti su platinine kortele? Kuriai moteriai visa tai rūpėtų, jeigu ji ga- 
lėtų būti su tokiu vyru kaip Fabijus? 

O kodėl Fabijus nuolat lenkėsi jos, Izabelės, stengdamasis žūtbūt 
nepasilikti su ja vienas? 

— Čia tai bent! — suspigo Rafaela, traukdama iš skalbinių krepšio 
prijuostę. — Ir kaipgi tai vadinasi? Įvedėte naują madą - glamžyto au- 
dinio prijuostes? Ir kas gi jas taip išlygino? Dėl Dievo meilės, juk ati- 
darymo vakarą Fabijus jokiu būdu negalės apsijuosti tokios prijuostės! 

— Nataša jau nebe taip gerai mato, - įsiterpė Haris. — Tokio amžiaus 
jai vis sunkiau sekasi lyginti. 

Nataša pažvelgė į Harį taip, tarsi būtų atsikandusi rūgščiausios c1t- 
rinos, tačiau nepratarė nė žodžio. Išplėšusi prijuostę iš Rafaelos rankų, 
ji padėjo ją vėl į krepšį, kurį nunešė į gretimą patalpą. 

Vos tik dingus Natašai, staiga prasivėrė durys ir į virtuvę įvirto vy- 
ras — liesas, nesveikai išblyškęs ir akivaizdžiai nedraugiškai nusiteikęs. 
Išvydus Rafaelą, jo veido išraiška kiek pasikeitė - jis įstengė vienu me- 
tu atrodyti ir įsiutęs, ir nusižeminęs. 

— Tau negalima lankyti šio bjauraus tipo! 

— Kur tai parašyta? — užriko ant Nerono Rafaela. 

Paskui Neroną į virtuvę įžengė ir Fabijus. Jis liko stovėti prie durų, 
įsikišęs rankas į nukirptų džinsų kišenes. 

— Šiaip ar taip, ji jau norėjo eiti namo, - tarė Fabijus. 

— Tikrai? — šypsodamasi paklausė jo Rafaela. — Kas tvirtina tave 
esant bjaurų, tas nepažįsta tavęs taip, kaip aš. 

— Ką tu turi omeny? - tarsi kikilis suspiegė liguistai išblyškęs Ne- 
ronas. 

— Ak, Neronai, neklausinėk tokių kvailų dalykų. 

Pastebėjusi, kokiu savininkišku žvilgsniu Rafaela apžiūrinėja Fabi- 
jų, Izabelė pajuto šleikštulį. Ji žvelgė į Fabijų, tarsi mėgindama įsiti- 
kinti, ar visa, kas būtina, yra savoje vietoje. 

— Tu juk sakei, kad eini apsipirkti, - tarė Neronas su panikos gaide- 
le balse. 

— Aš buvau apsipirkti, — atrėžė Rafaela, tarsi įrodymą pakeldama 
dešinę koją. — Štai, naujutėlaitės basutės. Dar dvi batų poros yra baga- 
žinėje. Laikui bėgant, vien tik apsipirkinėjimai pabosta. Negi aš netu- 
riu teisės retsykiais aplankyti senų draugų? Gerų senų draugų? 

Tardama šiuos žodžius, Rafaela reikšmingai pažemino balsą ir pa- 
žvelgė į Fabijų. Bet kas tai būtų pavadinęs beveik glamone. 

Izabelės Žvilgsnis sustingo ties Rafaelos basutėmis — naujo mode- 
lio, su dirželiais ir dešimties centimetrų aukščio kulniukais. Vargu ar 
jos buvo Hk.K firmos. Pažvelgusi įdėmiau, Izabelė įsitikino — tai buvo 
Ungaro basutės, kaip, beje, ir rankinukas, tabaluojantis ant Rafaelos 
peties. 

Kaip čia yra, klausė savęs Izabelė, kad ji labai gerai nusimanė apie 
batelius, rankinukus, taip pat ir baldus, dizaino reikmenis, tačiau visiš- 


kai neišmanė tokių paprastų dalykų, kaip pesto padažo gamyba. 


217 


Kaip mielai ji dabar suriktų! Arba sviestų peilį į sieną ar žemę! O 
gal net ir į Rafaelos pusę. 

— Kas čia vyksta? — pačios nuostabai, išgirdo savo balsą Izabelė. — 
Ar kas nors paklaus manęs, ar man patinka, kad ji čia nuolat lankosi? 

Iškėlusi galvą, ji žengė prie Fabijaus. 

— Jis juk galiausiai yra mano gyvenimo draugas, ar ne? Tiek man, 
tiek jam atrodo grynas akiplėšiškumas, kai jo buvusioji nuolat čia už- 
sukinėja. Mes ir be to turime daug darbo - iki restorano atidarymo rei- 
kia dar daug ką nuveikti. Mes negalime leisti, kad neprašyti įsibrovė- 
liai mus nuolat atitrauktų nuo svarbių darbų. 

Laukdama pritarimo, ji pažvelgė į Fabijų, tačiau jo veido išraiška 
išliko keistai abejinga. Izabelė pastebėjo, kad jis buvo įsitempęs. Fabi- 
jus stovėjo nejudėdamas, prisišliejęs prie sienos, vis dar laikydamas 
rankas kišenėse. Paėmęs supjaustytus augalus, Haris įdėjo juos su ki- 
tais prieskoniais, reikalingais pesto gamybai, į plaktuvą. Buvo girdėti, 
kaip gretimoje patalpoje, kažką tvarkydama, vaikštinėja Nataša. 

Kurį laiką, be šių garsų, daugiau nieko nebuvo girdėti. 

— Manau, ji visiškai teisi! — nejaukią tylą nutraukė Neronas, stryk- 
čiodamas nuo kojos ant kojos, viena ranka laikydamasis švarko atvar- 
to. — Bus geriau, Rafaela, jeigu mes išeisime. Juk žinai, kad prieš ves- 
tuves dar daug ką reikia padaryti. Be to, Džulijus... 

— Nusispjaut man į tas vestuves! — žaibuojančiomis akimis nu- 
žvelgė jį Rafaela. —- Dink iš čia, tu, nykštuk! Antraip pasakysiu, 
kad nuolat spoksai į mano užpakalį, kai manai, kad aš to nepaste- 


biu! 

Neronas krūptelėjo. 

— Tai netiesa! 

— Tu meluoji! 

— Aš apskritai jau abejoju, ar noriu tekėti už vyro, apie kurį nuolat 
šokinėja tokia nevykusi marionetė, apsiavusi batais su tiesiog neįtikė- 
tino aukščio kulnais! 

— Čia tai ji jau visiškai teisi, — įsiterpė Nataša, sugrįžusi į virtuvę. — 
Tie jo batai visiškai netikę. Vyrai, nešiojantys batus su aukštais kulnais, 
yra arba gėjai, arba ne visai pilno proto. 

Neronas sustingęs tylėjo. 

— Manau, dabar tai jau viskas, — galiausiai prabilo jis. 

— Kas viskas? 

— Aš ją nudėsiu, — tarė Neronas Fabijui. - Aš tau jau sakiau. 

— Pasakyk man tai asmeniškai, akis į akį, jeigu išdrįsi, - mandagiai 
patarė jam Nataša. 

— Tavo batai yra niekam tikę, — pripažino Rafaela. — Tavo kostiu- 
mas — nei šis, nei tas, bet batai — tai jau... man net trūksta žodžių. Pa- 
sakysiu Džulijui, kad tavęs jokiu būdu nekviestų į vestuves — jeigu jos 
apskritai įvyks. 

Žybčiodamas akimis Neronas žvelgė į visus paeiliui. 

— Kol dar nekilo didesnių nemalonumų, Be/ezza, kol dar nepasakei 
to, dėl ko paskui tikrai gailėtumeisi, dabar pats laikas mums išeiti. 

Rafaela stovėjo, nekreipdama į jį jokio dėmesio. Pasisukusi į Fabi- 


jų ir Izabelę, ji tarė: 


— Koks čia vyksta šou, pamatytų ir neregys su lazdele. Gyvenimo 
draugas, cha cha. Būtų visai linksma, jeigu to nedarytumėte tam, kad 
galėtumėte apmulkinti Džulijų. Ir mane, - šaltai pridūrė ji. 

— Apie tai mes daugiau dabar nekalbėsime, - suriko Neronas. 

— Taip, kaipgi, - tarė Rafaela nekantriai. — Tuoj ateinu. 

Atmetusi atgal savo rudus, blizgančius karčius, ji išdidžiai nuku!- 
niavo prie durų. 

— Ką jūs turite omeny, sakydama... apmulkinti? — drebančiu balsu 
paklausė Izabelė. 

Ją vis dar krėtė šaltis, tarsi dabar būtų ne rugpjūtis, o žvarbi žiema. 

Rafaelai einant pro šalį, Izabelė užuodė svaigų kvepalų aromatą. 
Tai buvo Valentino Vendetta — arbatinis šaukštelis šių kvepalų kainavo 
tiek, kiek j1 išleido per visą dieną, apsipirkinėdama H4K parduotuvė- 
je. 

Izabelė apsidairė, instinktyviai ieškodama kuo sunkesnio ir aštres- 
nio daikto, kurį galėtų sugriebti ir sviesti per visą virtuvę. Tuo pat me- 
tu ilgai tylėjęs ir nejudėjęs Fabijus staiga ėmė ir čiupo ją į savo glėbį, 
iš netikėtumo Izabelė net suspigo. Jo lūpos prigludo prie jos, liežuvis, 
skindamasis sau kelią, pravėrė jas. Jo bučinys - aistringas, šiurkštus ir 
nuostabus — buvo, deja, per trumpas. 

— Štai kalbant apie mulkinimą. — tarė jis kimiu balsu. 

— Įdomus numeris, — tarė Rafaela, - bet nepakankamai įtikinamas. 
Vis tiek aš Žinau daugiau nei tu. Ciao, belezzo... 

Patempusi lūpas, ji pasiuntė jam oro bučinį. 


— Iki greito, amore mio! 

Izabelė svirduliavo, apdujusi nuo svaigaus bučinio ir jo rankų karš- 
čio. Deja, vos tik Rafaela ir jos palydovas, kurį Izabelė laikė asmens 
sargybiniu ar net kamoros parankiniu, pradingo iš virtuvės, Fabijus ją 
paleido. Kad neprarastų pusiausvyros ir nenukristų, ji nepastebimai at- 
sirėmė į sieną. Jos keliai virpėjo, o pulsas taip tvinksėjo, tarsi ji būtų 
ką tik užlipusi į Eifelio bokštą. 

Fabijus pusbalsiu nusikeikė: „Porca miseria! Maledetta!“ 

Stovėdama tarpdury ir laikydama skalbinių krepšį, tarsi skydą pri- 
glaustą priešais krūtinę, Nataša tarė Fabijui rimtu balsu: 

— Šventa tiesa. 


Bučinys, privertęs virpėti kelius, sujaukė visus jos jausmus. Visą pus- 
valandį iki vakarienės Izabelė bėgiojo nuo veidrodžio iki drabužių 
spintos, pirmyn ir atgal, spėdama persirengti gal dešimt kartų. Jos ma- 
nymu, po trijų apsipirkimų prekybos centre ji vis dar neturėjo drabužių 
tiek, kad galėtų laikyti savo garderobą padorų. Vis dėlto ji jau turėjo jų 
tiek, kad galėjo rinktis. Neskaitant jos senų drabužių, ji buvo įsigijusi 
dvejas kelnes, du sijonus, keturias palaidinukes ir megztukus, tris po- 
ras batelių. Taigi jau buvo galima įvairiai juos derinti. Pirkdama drabu- 
žius, ji kreipė dėmesį į tai, kad visos aprangos detalės derėtų tarpusa- 
vyje ir spalva, ir stiliumi. Visi drabužiai buvo pastelinių tonų - tai la- 
biausiai tiko jos tipui. 

Izabelė stovėjo ir žiūrėjo į save veidrodyje, apsivilkusią roži- 


nės spalvos sijoną, puoštą nėriniais, ir violetinę palaidinukę, pa- 

raukta iškirpte. Netikėtai pasigirdus beldimui į duris, ji net krūp- 
telėjo. 

Išvydusi, kad tai tik Nataša, ji su palengvėjimu atsiduso ir persi- 
braukė ranka plaukus. 

— Tuoj ateisiu, — tarė Izabelė. —- Kaip aš atrodau? 

— Jeigu kalbi apie savo šukuoseną - tai kaip Frankenšteino nuotaka. 

— Ne, aš dar susišukuosiu. Plaukai tiesiog susivėlė, man persiren- 
giant. Ką tu manai apie tai? — paklausė Izabelė, rodydama į savo sijo- 
ną ir palaidinukę. — Ar taip bus gerai? 

— Gražu, — atsakė Nataša. — O kaip atrodau aš? 

Nataša dėvėjo standžiai aptemptą sijoną ir blizgančią palaidinukę, 
nieko neslepiančią nuo pašalinių akių. 

— Įspūdinga, - pasakė Izabelė. - Kas šiandien ateis vakarienės? 

— Olafas. Jis vienas geriausiai atlikusių savo darbą. 

— Ar tai tavęs... nevargina? — paklausė Izabelė. 

— Ką turi omeny? 

— Na, visi tie amatininkai... 

— Amatininkai yra patys šauniausi vyrai, — autoritetingu balsu atsa- 
kė Nataša. — Pala pala, ar tik tu negalvoji... Tu manai, kad aš darau vi- 
sa tai tik dėl naujų tualetų? Kitaip tariant, aukojuosi ant dvaro renova- 
vimo altoriaus? 

— Nuo pat pradžių maniau, kad esi labai lojali darbuotoja, - manda- 
giai pasakė Izabelė. 

Atmetusi galvą atgal, Nataša nusikvatojo. Kimus, šiurkštus, ir kartu 
eroiiškas juokas sudrebino jos krūtinę taip, kad išvydęs tokį reginį, bet 

kuris normalus amatininkas kaipmat išmestų plaktuką iš rankų. Izabelei 
ne kartą teko patirti, kokį įspūdį Nataša palikdavo vyrams. Sverdama 
apie devyniasdešimt kilogramų, ji tikrai neatitiko anei vieno idealios fi- 
gūros kriterijaus, tačiau vis dar nešiojo to paties mergaitiško stiliaus 
drabužius, kaip ir prieš dvidešimt metų. tik, aišku, didesnio dydžio. 

— Tu dar nieko nežinai, — nurimusi tarė Nataša. — Bet aš esu resto- 
rano bendrasavininkė. Haris, beje, taip pat. Todėl mes abu ir esame to- 
kie ištikimi ir atsidavę Fabijui. Mes su Hariu tikimės, kad mūsų paja- 
mos bus daug didesnės už atlyginimą, kurį gautumėm, čia dirbdami. 
Bent jau iki šiol atlyginimo 1r nebūtumėm gavę —- juk iki pamatų sude- 
gė mūsų vargšo berniuko pirmasis restoranas. 

Izabelė persibraukė šukomis plaukus ir tiriamu žvilgsniu nužvelgė 
savo šukuoseną. Ji vis dar šiek tiek panėšėjo į kalėdinį žaislą, auksu 
blizgančiais plaukais, bet nieko dėl to negalėjo padaryti. Kiekviena jos 
garbana buvo tikra — dar vienas dalykas, kurį ji išsiaiškino, po to nelai- 
mingo atsitikimo praradusi atmintį, ir dėl kurio nereikėjo sukti galvos. 

— Tikrai gražiai atrodai, - konstatavo Nataša. — Žinai, ką aš manau? 
Tu jam gerokai susukai galvą. 

Tariant šiuos žodžius, jos balse pasigirdo ne susižavėjimo, o susirū- 
pinimo gaidelė. 

— Kam? - paklausė Izabelė. - Fabijui? 

— Savaime suprantama, kam gi daugiau? Ak taip, Hariui, žinoma, 
taip pat, kaip, beje, ir tam tipui, neseniai tapusiam tavo agentu. Kuo jis 
ten vardu? 


— Hubertas Frostas. 

— Jeigu Olafas nesižavėtų dideliais papais, jau būtų atsidūręs tarp ta- 
vo gerbėjų. Tarp kitko, neseniai stogdengys teiravosi, ar tu dar laisva. 

— Tu jam pasakei, kad aš susižadėjusi su Fabijumi? 

— Vis dar esi su juo susižadėjusi? — atsiduso Nataša. — Et, niekai. 
Viskas klojasi visiškai kitaip, nei aš tikėjausi. 

— Ko tu tikėjaisi? — paklausė Izabelė, apimta negeros nuojautos. 

— Aš tiesiog negalvojau taip toli į priekį. Buvau tikra, kad pirmiau- 
sia reikia tvarkingai pasiruošti restorano atidarymui, o tada viskas ei- 
sis kaip iš pypkės. 

Nataša priėjo prie Izabelės, stovinčios priešais veidrodį, ir, paėmu- 
si iš jos rankų šukas, persibraukė per savo raudonus karčius. Pasken- 
dusi savo mintyse, ji pažvelgė į atspindį veidrodyje ir persibraukė pirš- 
tu burnos kampučius, pataisydama lūpdažio kontūrus. 

— Pastaruoju metu vis pasirodo ta kvaila žąsis. Artimiausiu laiku 
tikriausiai sulauksime tikros katastrofos. 

— Ką turi omeny, sakydama katastrofa? — atsargiai paklausė Izabe- 
lė. 

Padėjusi šukas ant komodos, Nataša pasitaisė sijoną. 

— Aišku kaip dieną, kad ji vėl jo siekia. Juk mes abi taip manome, 
ar ne? 

— Tu taip manai? — tarė Izabelė, vos išspausdama žodžius. 

Tuo pačiu metu pagalvojo: „Per daug gerai matyti, kaip aš jo pavy- 
duliauju!“ 

Ji žengė žingsnį į šoną, manydama, kad nuslėps savo veido išraiš- 


ką, vien nematydama savo pačios atvaizdo veidrodyje. 

Nataša atsiduso ir pažvelgė jai pavymui. 

— Nesirūpink, jis daugiau jos nelies. 

— Nes bijo savo pusbrolio? 

Nataša susmuko fotelyje, stovinčiame netoli lango. 

— Visi bent kiek blaivesnio proto žmonės turėtų jo bijoti. 

— Negi jis toks galingas? — paklausė Izabelė, nurijusi seilę. —- Negi 
jis toks didelis... bosas? 

— Mano manymu, Neapolyje jis buvo tikras juokdarys, todėl ir at- 
vyko į Vokietiją. Ne dėl to, kad baugintų vietinius picų kepėjus — čia 
yra daug rusų, su kuriais jis dirba. 

— Gal jis... prekiauja narkotikais? — paklausė apstulbusi Izabelė, pa- 
sibodėjusi šalia Fabijaus atsivėrusia bedugne. 

— Ne, jis prekiauja naudotais automobiliais. 

Išgirdusi Natašos žodžius, Izabelė sudrebėjo. Greitu žingsniu priėju- 
si prie veidrodžio, ji pažvelgė į savo atvaizdą. Jeigu jos jausmai dabar 
1r buvo kaip ant delno, tai buvo visai ne pavyduliavimo sukeltas jaudu- 
lys. Galbūt didžiulė nuostaba, sensacijos troškulys, šiek tiek atmieštas 
baime. Galvojant apie tokius uždarbio būdus, jai visuomet dingtelėda- 
vo klausimas, kokiu būdu ji pati anksčiau užsidirbdavo pinigų. Galbūt 
jai reikėjo tiktai džiaugtis, kad ji pamiršo viską, ką iki šiol išgyveno! 
Argi ji norėtų sužinoti, kad galbūt savo ankstesnniame gyvenime ji bu- 
vo tokia pati, kaip ir Džulijus? Prieš jos akis iškilo ištisos pavogtų pra- 
bangių automobilių kolonos, kurios sulig šito italo mafiozo rankos 
mostelėjimu pradingdavo Rytų pusėje, atnešdamos jam krūvą pinigų, iš 
kurių jis galėdavo sau leisti įsigyti nuosavų brangių automobilių. 

— Svarbiausia ne tai, kuo jis užsiima, — paaiškino Nataša, tarsi skai- 
tydama Izabelės mintis, — o jo nežmoniškas pyktis Fabijui. 

— Jis siunta dėl senelės palikimo? 

— Nežinau. Mano manymu, net jeigu Fabijus ir sumokėtų jam tas ta- 
riamas skolas, tai nedaug ką pakeistų. 

— Betgi kodėl? — suglumusi paklausė Izabelė. 

— Tada Džulijus neturės pakankamo pagrindo spausti Fabijų. 

— Tai viskas dėl Rafaelos, ar ne? Dėl to Džulijus taip nekenčia Fa- 
bijaus? 

— Neapykantos priežastys glūdi giliau - jie nesutarė dar būdami vai- 
kai, —- purtydama galvą, pasakojo Nataša. — Fabijaus motina buvo gra- 
žesnė, be to, jis turėjo geresnį — kalnų - dviratį, o Džulijus —- olandiš- 
ką lygumų dviratį. Be to, moterišką! Be jokių bėgių! — reikšmingai pri- 
dūrė ji. 

Izabelė nustebusi pakėlė antakius: 

— Sunku patikėti! 

— Tai jau tikrai. 

— Matyt, tai klasikinis psichologinės kompensacijos atvejis, — susi- 
mąsčiusi tarė Izabelė. - Ypač kalbant apie nesutarimus dėl Rafaelos. 
Vis dėlto nesuprantu, kodėl ji perbėgo pas Džulijų —- nuo tokio vyro, 
kaip Fabijus! 

— Tu klausi, kodėl tokia moteris, kaip Rafaela, iškeitė tokį saldai- 
niuką į kalės vaiką? 

Izabelei gal ir nebūtų šovę į galvą pavadinti Fabijų saldainiuku, ta- 
čiau ji pripažino, kad šis palyginimas jam tiko. 

— Niekada nebūčiau pagalvojusi, kad pinigai turi tokią didelę galią. 

— Tai klausimas. 

— Koks klausimas? 

— Ar čia tikrai vien tik pinigai dėti. 

— O kuo Džulijus galėtų dar pasigirti? Maloniu ar santūriu būdu? O 
gal gera išvaizda? 

— Būna vyrų, — filosofavo Nataša, — kurie neatitinka jokių idealų, 
jiems trūksta vieno šulo, tačiau jie visgi turi kažką tokio... 

— Betgi tai nesveika, — paprieštaravo Izabelė. 

— Būtent. Tačiau yra moterų, kurias tai veža. Las Vegase pažinojau 
moterį, kuri prašydavo vyro mylėjimosi metu tampyti ją už plaukų. 
Mes, kitos merginos, džiaugėmės, kai jai galiausiai pavyko ištekėti. 

— Kodėl? Ar po vestuvių ji daugiau to nebeprašė? 

— Ne. Per medaus mėnesį ji visai nupliko, todėl galėjo pasirodyti 
viešumoje tik su peruku, - paaiškino Nataša, tiriamu žvilgsniu žiūrė- 
dama į Izabelę. — Tu juk įsimylėjusi jį iki ausų, ar ne? 

Izabelė giliai įkvėpė. 

— Kodėl taip pamanei? 


— Šiaip. — tarė Nataša ir atsistojo. — Eime valgyti, aš alkana. 


Nors vakarienė visiems labai patiko, tačiau atmosfera buvo kiek įtemp- 
ta. O valgiai buvo išties puikūs: pirmiausia buvo patiektos vištienos sa- 
lotos, pagamintos pagal septynioliktojo šimtmečio receptą. Jos buvo 


pagamintos iš vištienos krūtinėlės, marinuotos kartu su prieskoniniais 

augalais, razinomis ir cukatomis, ir patiektos ant salotų lapų. Kaip pa- 
grindinis patiekalas pasiūlyta lydekos filė su alyvuogėmis, mangoldais 
ir pomidorais. Kaip ruošdama šį valgį paaiškino Nataša, patiekalas ga- 
minamas pagal Lombardijos regiono receptą. Izabelei paklausus, ar ji 
anksčiau gamino valgį kartu su Nataša, ši atsakė to neprisimenanti. 

Dvi padavėjos ir virėjas padėjėjas, vakarieniavę kartu su visais, išėjo 
namo, nesulaukę deserto. Jie turėjo anksti keltis, nes taip pat dirbo ir 
pas vieną tiekėją, 0 rytojaus dieną jie turėjo padėti ruoštis vestuvėms. 
Kai viena padavėja ėmė susižavėjusi pasakoti apie ypač gražias šven- 
tinės palapinės dekoracijas, Izabelė susimąstė, - kaip ir visada, kai kal- 
ba pasisukdavo apie vedybas. 

Didžiąją vakarienės dalį Fabijus sėdėjo tylėdamas, težiūrėdamas 
vien į savo lėkštę ir gurkšnodamas Hario pasiūlytą Chianti vyną, kurio 
išgėrė ne tiek jau ir mažai. Tiesą sakant, buvo numatyta išlenkti tik po 
nedidelę taurę vyno, tačiau tai taip ir liko geru ketinimu. Hario many- 
mu, jis tiesiog užsakys papildomą vyno partiją. Pasak jo, tiekėjas jam 
buvo pasiūlęs ypatingą kainą, taigi būtų kvaila nepasinaudoti tuo. 

Atėjus laikui patiekti desertą, Izabelė nuėjo į virtuvę ir išėmė iš or- 
kaitės įdarytus ir apkeptus persikus. Ruošdama šį desertą, ji pati nupli- 
kė ir nulupo persikus, įdarė juos migdolais su romu ir, Natašos patar- 
ta, apliejusi amaretu, įdėjo į grilį. 

Izabelė atsargiai padėjo vieną dar garuojančią formelę su persiku 
priešais Fabijų. 

— Prašom, gero apetito. Buon appetito. 

— Ačiū, — tarė jis, pažvelgęs į ją. - Mille grazie. 

Išgėręs vyno, Fabijus, matyt, daugiau kalbėdavo itališkai. Izabelei 
patiko jo balso skambesys, kai jis kalbėdavo savo gimtąja kalba. Net- 
gi jo keiksmažodžiai šį rytą virtuvėje nuskambėjo jaudinamai, ypač 
prisiminus tą karštą jo bučinį. 

Visi pasiskanaudami valgė desertą. 

— Kaip vadinasi šis desertas? — paklausė Izabelė. 

Žinoma, ji tai žinojo, tačiau norėjo, kad Fabijus pasakytų dar kartą. 
Jeigu jis daugiau ir nebuvo nusiteikęs bučiniams, tai Izabelė bent jau 
norėjo išgirsti keletą itališkų frazių. 

— Pesce agli Amaretti, — tarė jis savo kiek prikimusiu balsu. 

— O žuvies patiekalas? — pritrūkusi kvapo, paklausė Izabelė. 

— Luccio alle olive e biete con dadolata di pomodori. 

Izabelės ranka su šaukšteliu pakibo ore. Fabijus daugiau nebežiūrė- 
jo į lėkštę. Jis žvelgė tiesiai į jos akis. Staiga jiedu pasijuto esantys vi- 
siškai vieni. Jos galva ūžė tarsi bičių avilys. ,,Nataša buvo teisi, - ding- 
telėjo Izabelei. - Dieve mano, aš jį įsimylėjau! Taip noriu būti kartu su 
juo, kad tuoj 1msiu rėkti!“ 

— Olafai, eime į mano kambarį pažiūrėti futbolo, - pakvietė Nataša. 

— O, - tarė susidomėjęs Olafas. — Ar šiandien rodo futbolą? 

— Nežinau. Įjungsime televizorių ir pažiūrėsime. 

— Ar daugiau nėra espresso kavos? 

— Ji jau pasibaigė, — skubiai įsiterpė Haris. — Rytoj tuo pasirūpinsiu. 

Jis atsistojo ir pasirąžė. 

— Aš greitai sutvarkau indus ir dingstu... Eisiu paskambinsiu ar- 
fa. 

„Kaip keista, — greitomis šmėstelėjo Izabelei, — kad Haris eis 
skambinti arfa, nors ji stovi čia pat, kampe.“ Tačiau netrukus tai 
pasirodė jau visiškai nereikšminga. Svarbiausia, kad jis prading- 
tų. 

Ji pažvelgė į Fabijų taip pat atidžiai, kaip ir jis. Tarp jųdviejų esan- 
ti erdvė netikėtai pasirodė esanti tarsi įelektrinta, pritvinkusi keistos, 
nežinomos jėgos. 

Po kurio laiko jie pasijuto esantys tikrai vienui vieni. Visi kiti buvo 
išėję, pranykę tarsi baikštūs šešėliai, egzistuojantys tik kažkuriame to- 
limame sąmonės lygmenyje. Ant stalo testovėjo pora žvakidžių. Buvo 
visiškai tylu. 

— Ar gali dar ką nors pasakyti? 

Fabijus nenuleido žvilgsnio nuo jos akių. 

— Ką turi omeny? - tyliai paklausė jis. 

— Dar ką nors. Itališkai. Receptus. 

— Kodėl? 

— Aš... hm, juk aš dirbu virtuvėje, — tyliai, tarsi be kvapo, prabilo 
Izabelė. — Nors daug ką ir pamiršau, bet galiu viską išmokti iš naujo. 
Kadangi dirbu itališko maisto restorane, turėčiau žinoti, kaip tariami 
patiekalų pavadinimai, surašyti valgiaraštyje. 

— Gerai, — tarė Fabijus ir atsikosėjo. - Faraona alla moda di Apiro 
con verdure fritte, pomodoro e cipolla all agro. 

Izabelė vos susilaikė nesudejavusi. 

Fabijus atsistojo. Žybsinčių žvakių šviesoje jo veidas atrodė neže- 


miškai ypatingas, kiek angeliškas. tiek ir demoniškas. 

— Alborelle in concia alla Brienese. Costolette di agnello scottadi- 
t0O. 

Apėjęs stalą, jis lėtai priartėjo prie Izabelės. 

— Sono pazzo per te. Voglio fare I 'amore con te. 

— Tai skamba... skaniai. Kas tai? Ar užkandis, ar desertas? 

— Stai zito, Piccina. Per guesto Dio mi punira. 

Izabelė giliai įkvėpė, tai yra, pamėgino giliau įkvėpti. Keista, nes 
pasijuto taip, tarsi būtų pamiršusi, kaip reikia kvėpuoti. Ji tenorėjo vie- 
no - klausantis ištirpti jo balso skambesyje. Jam kalbant apie maistą, ji 
tetroško būti cukatomis jo lėkštėje ar persiku prie jo lūpų. 

Jis ištiesė delną ir priglaudė jį prie jos skruosto. Ji juto jo šilto, kiek 
pūslėto delno šilumą. Buvo taip gera justi jo artumą. Kaip mielai ji bū- 
tų uždėjusi savo delną ant jo, tarsi mėgindama sulaikyti jį ten kuo 1|- 
giau, bet ji nepajėgė pajudėti. Ji tik stengėsi kvėpuoti toliau, nors ir šis 
paprastas, prigimtinis dalykas jai sunkiai sekėsi. 

— Izabele... — tarė Fabijus, stovėdamas taip arti jos ir žvelgdamas jai 
į akis. — Ar dar nori, kad ką nors pasakyčiau? Itališkai? 

— Mm... Ar nebūtų per daug įžūlu, jeigu paprašyčiau tavęs dar kar- 
tą mane pabučiuoti? 


Fabijus jautė, kad vėl įžengė į uždraustą žemę, bet nieko negalėjo pa- 
daryti. Taip, tai tiesa, jis pats pakreipė įvykius šia linkme. Jis nepriva- 
lėjo išsiųsti Dafnės atgalios, bet jis taip padarė. Tikriausiai todėl, kad 


būtent to jis ir norėjo. 

Jis pabučiuos Izabelę... net jeigu tai būtų paskutinis dalykas, kurį jis 
galėtų atlikti gyvenime. Tikriausiai jis turėjo ne kartą padaryti šią klai- 
dą, kad suvoktų, kaip neteisingai elgiasi. 

Šią popietę virtuvėje jis dar galėjo bandyti įtikinti save, kad taip pa- 
sielgė visų labui. Juk reikėjo Rafaelai parodyti, kad ji klysta, reikėjo 
užkirsti kelią kitam galimam Džulijaus įsiūčio priepuoliui. 

Tačiau šią akimirką šalia nebuvo nieko, kam būtų reikėję ką nors 
įrodinėti. Tik jis ir Izabelė. Izabelė... Ar jis iš tikrųjų kadaise palaikė ją 
šalta ir bejausme ožka? Beširde ir besiele snobe? Koks idiotas jis bu- 
vo! 

Deja, tai visai nereiškė, kad dabar jis elgėsi bent kiek išmintingiau. 
Turbūt netgi dar kvailiau. Tartum visiškas avigalvis! Jis elgėsi taip 
kvailai, kad kvailiau elgtis jau buvo neįmanoma. 

Vienintelė paguoda tebuvo tas taip trokštamas ir laukiamas buči- 
nys. „Jeigu neapkabinsiu ir nepabučiuosiu jos, tikrai išprotėsiu!“ 

— Izabele... - sušnibždėjo jis. 

Savas balsas nuskambėjo jo ausyse tarsi surūdijusi trintuvė, tačiau 
Izabelė užmerkė akis ir, pajutusi jo glamonę, pakėlė galvą tarsi gėlė sa- 
vo žiedą saulės link. 

Jis pasilenkė ir pabučiavo ją. Ji atsakė jam tokiu geismu, kad tartum 
dūmas išsisklaidė paskutinis jo savitvardos lašas. Jos neliko nė pėdsa- 
ko, ji pranyko negrįžtamai, išgaravo tarsi rūkas, nieko neliko, tik degi- 
nanti liepsna ir nenumaldomas troškimas. 

Jie nieko daugiau nelaukė. Izabelė pasviro virš valgomojo stalo, Fa- 
bijus pakėlė ją, laikančią žvakidę, ir nunešė į virtuvę. 

— Ar tau čia nėra pernelyg nepatogu? — sunkiai alsuodamas, paklau- 
sė Fabijus, sodindamas ją ant darbastalio. 

— Ne, man tai atrodo erotiška, — tarė Izabelė ir, pastačiusi Žvaki- 
dę šalia, kojomis apsivijo jo klubus ir apkabino rankomis per pečius. 
— Seniai svajojau apie virėją, smaguriaujantį mane savo darbo vieto- 
je. 

— Gal esi nepasotinama? 

Tiesą sakant, jis pats turėjo prisipažinti esąs nepasotinamas. Kiek- 
vieną kartą jiems mylintis, jis pajusdavo savyje atbundantį mažą vel- 
niūkštį, norintį laidyti juokelius 1r klausytis, kaip ji juokiasi iš jo sąmo- 
jų. Regis, panašiai jautėsi ir ji: vieną akimirką lytėdavo jo kūną, žvelg- 
dama į jį kone kaip į karalių - o, dangau, kaip jam patiko jos žvilgs- 
niai! Jis pats sau atrodė tarsi dievaitis! — tačiau netrukus ji galėdavo 
įgnybti jam į jautrią vietelę ir valiūkiškai žvelgdama paklausti, ar visa 
tai skirta tik jai vienai. 

Juos siejantis geismas buvo tarsi katilas su kunkuliuojančiu vande- 
niu, iš kurio bet kurią akimirką galėjo išsiveržti garai, pakeldami kati- 
lo dangtį. Tačiau netrukus jie jau galėjo šelmiškai juokauti ir krizenti. 

Pasisodinęs ant darbastalio, jis žvelgė į ją nenuleisdamas akių. Ji at- 
sakė į jo žvilgsnį. Jos sutaršyti plaukai panėšėjo į šviesią aureolę, o 
akys žvakių šviesoje spindėjo tartum gilūs, slėpiningi ežerai. Ji šypso- 
josi jam — šiltai, kiek neryžtingai, tačiau taip pat susijaudinusi, kaip ir 
jis pats. 

Jis viską norėjo daryti vienu metu - keiktis, paleisti ją ir pasakyti 
jai tiesą. Purtyti ją, kol ji vėl viską prisimintų ir pasiųstų jį velniop. 

Purtyti ją, kol jai viskas taptų vis tiek ir ji nukištų į tolimiausią savo at- 
minties kampą praeitį, kad ir kokia ji būtų. 

O labiausiai už viską jis troško laikyti ją savo glėbyje ir bučiuoti. 
Mylėti ją. Būti su ja. 

Jis jautėsi esąs visiškas kvailys — pakvaišęs, išprotėjęs kvailys. Ir 
įsimylėjęs taip, kaip dar niekada gyvenime. 

— Ką galvoji? — sušnibždėjo ji, braukdama abiem rankomis per jo 
nuogą krūtinę ir nutraukdama nuo pečių jo marškinius. 

— Nieko, - dusliu balsu tarė jis. — Visiškai nieko. Tik apie tai. 

Jis prisitraukė ją arčiau ir pabučiavo ją. Šis bučinys buvo tarsi nak- 
ties preliudija, nugramzdinęs visa kita į nebūtį. 


Izabelė sustojo, pamačiusi vyriausiąjį gydytoją, greitu žingsniu su sa- 
vo palyda besiartinantį prie jos. Pirštu rakinėdamas dešinę ausį, jis 
smarkiai raukydamasis bėrė medicininius terminus, iš kurių Izabelė 
nesuprato nė žodžio. Pastebėjęs Izabelę, už vyriausiojo gydytojo ėjęs 
daktaras Mocartas linksmai nusišypsojo. 

— Izabele! Kaip džiugu jus matyti! Atėjote pas mane? 

Izabelė linktelėjo ir palaukusi, kol vyriausiasis neurologas su seselėmis 
1r kitais gydytojais dingo už kampo, paspaudė ranką, kurią sveikindama- 
sis padavė gydytojas Mocartas. Atsakydama į jo šypseną Izabelė tarė: 

— Aš taip pat džiaugiuosi. Kaip jums sekasi? 

— Turėčiau jūsų to paklausti! — atsakė Mocartas, nužvelgęs Izabelę. — 
Jūs atrodote fantastiškai! 

— Labai ačiū. Tai dėl suknelės — ji nauja, pasiūta kaip tik man. Aiš- 
ku, palyginti su ligoninės naktiniais marškiniais, atrodo daug geriau. 

— Jūs ir be naujos suknelės atrodote gerai! 

Izabelei sukikenus, gydytojas suvokė tikrąją savo žodžių prasmę ir 
nuraudo. 

— Išgersime kavos? — paklausė jis. 

— Gerai, jeigu tik neatitrauksiu jūsų nuo darbo. Galiu ir palaukti. 

— Ne, dabar man pertrauka, vizitacija jau baigėsi. Eime. 

Jis paėmė ją už parankės ir pasuko kavinės link. Kavinėje, pasiėmę 
po puodelį cappuccino kavos, jie atsisėdo prie šalia lango stovinčio 
staliuko. 

— Papasakokite, kaip gyvenate, — paprašė gydytojas. 

Maišydama putą, Izabelė tarė: 

— Kol kas viskas klostosi gerai. 

— Ar prisiminėte savo praeitį? 

— Ne, - tarė Izabelė, purtydama galvą. — Nė trupučio. 

Susimąsčiusi ji pažvelgė į gydytoją ir pridūrė: 

— Tik vieną kartą, tai buvo... pajutau keistą jausmą, tarsi manyje... 
kažin kas sukilo. 

— Kada tai atsitiko? 

— Vakar. Tai atsitiko, pamačius vieną moterį — „Juodojo ėriuko“ 
klientę. 

— Juodojo ėriuko? 

— Taip pavadintas Fabijaus restoranas, — paaiškino Izabelė ir, paste- 


bėjusi klausiantį jo žvilgsnį, pridūrė: - Fabijus - mano sužadėtinis. 

— Ak, tas naujojo prašmatnaus itališko maisto restorano savininkas — 
jūsų sužadėtinis? 

— Taip, — atsakė ji ir pajuto smarkiau plakančią širdį. 

Izabelę apėmė pasididžiavimas savo sužadėtiniu. Be to, po pastaro- 
sios nakties ji vis dar nežinojo, kur dėtis su savo jausmais. 

— Kalbama, kad rytojui, restorano atidarymui, jau nėra likusios nė 
vienos laisvos vietos, — tarė daktaras Mocartas. 

— Jums aš tikrai parūpinčiau vietą! 

— Aš 1š anksto užsisakiau staliuką, - pasakė jis šypsodamasis. — Ei- 
siu ten su keliais savo kolegomis. 

— Puiku, - apsidžiaugė Izabelė, tačiau netrukus vėl surimtėjo. - No- 
riu jūsų kai ko paklausti. 

— Prašom. Ar apie tą moterį, kurią matėte vakar? 

— Taip. Aš... Tai... — delsė Izabelė, ieškodama tinkamų žodžių. 

Jai atrodė absurdiška kalbėti apie tai, tačiau ji žinojo, kad jeigu ne- 
pasikalbės su gydytoju, su kuo gi daugiau ji galės pakalbėti? 

— Man tereikėjo paklausti Fabijaus, kas toji moteris, — prabilo Iza- 
belė. — Juk tai būtų buvę visai nesunku. Tačiau aš... to nepadariau. 

— Kodėl? 

— Visų pirma, buvau baisiausiai įpykusi. 

— Ant tos moters ar ant sužadėtinio? 

— Ant kitos moters, — tarė Izabelė nenoromis. — Ant jo buvusios 
draugės. Ji ateina mažiausiai du kartus per savaitę ir tampo mums vi- 
siems nervus. 


— Ko ji siekia? 

— Fabijaus, — lakoniškai atsakė Izabelė. 

— Ooo. 

— Taigi, kad 000. Būtent taip ir yra. 

— O kaip Fabijus? Ar jis jos nori? 

Izabelė pajuto, kaip kraujas suplūdo į jos skruostus. Nuleidusi akis, 
Ji papurtė galvą. 

— Ne, jis daugiau jos nebenori. 

„Tikrai ne, —- mintyse pridūrė ji. — Tik ne po šios nakties! Niekada!“ 

— Kas dar? 

Izabelė suglumusi pakėlė galvą. 

— Ką turite omeny? 

— Nagi jūs sakėte: „Visų pirma“. Taigi turi būti ir antra. 

— Ak taip, tiesa. Taigi pamačiusi vakar tą moterį, pasijutau labai 
keistai, tarsi pažinočiau ją. Ji buvo kažkuo... pažįstama. 

Gurkštelėjusi kavos Izabelė pastebėjo, kad jos ranka virpa. Deda- 
mas ant stalo, puodelis garsiai suskambėjo. 

— Man tereikėjo paklausti jos vardo, - sušnibždėjo mergina. 

— Tačiau jūs to nepadarėte. 

— Ne, pasakykite man, kodėl. 

Gydytojas pažvelgė į ją. 

— Jūs pasakykite man tai. 

— Aš... — pradėjo Izabelė, tačiau nutilo. 

Ji vėl gurkštelėjo cappuccino kavos. Ji buvo per daug karti, tarsi 
būtų užplikyta kavos aparate prieš kelias valandas. Nepalyginti su la- 


bai gardžia kava „Juodajame ėriuke“. 

— Ko jūs bijote, Izabele? 

— Galbūt bijau prisiminti. 

— Kodėl taip manote? 

Izabelės juokas nuskambėjo nenatūraliai. 

— Jūs privalote to paklausti? 

— Ką turite omeny? 

— Jūs visada klausiate tipiškų psichoterapeutų klausimų: „Ko- 
dėl taip manote? Ką norite tuo pasakyti? Ką jaučiate, tai sakyda- 
ma?“ 

— Ką jaučiate, tai sakydama, Izabele? 

Izabelė nebeturėjo ūpo juoktis. 

— Nežinau, - padvejojusi atsakė mergina. — Ne, visgi aš Žinau. Bent 
jau vieną dalyką tikrai Žinau. 

Paskendusi mintyse, ji maišė šaukšteliu kavą. 

— Aš myliu jį, — staiga prabilo Izabelė. - Aš beprotiškai įsimylėjau 
jį. Dar niekada taip nesijaučiau. 

Ji vėl pratrūko juoktis, šį kartą jau kiek isteriškai. 

— Aš tikriausiai jau visai pakvaišau! Beprotiškai įsimylėjusi! Sakau, 
kad dar niekada man taip nebuvo nutikę, nors visiškai nieko neprisime- 
nu iš savo praeities! Prieš atminties praradimą man galėjo būti nutikę 
visa, kas tik įmanoma! 

— Tačiau jūs nenorite to sužinoti, — švelniu balsu tarė daktaras Mo- 
cartas. — Jūs bijote prisiminti. 

Ji papurtė galvą, lyg norėdama tai paneigti, tačiau netrukus sudir- 


gusi numetė šaukštelį šalia lėkštutės. 

— Taip, velniai griebtų! Aš bijau prisiminti! Bijau prisiminti tai, kas 
galėtų mane... kas galėtų mane atitolinti nuo Fabijaus, - berte bėrė žo- 
džius Izabelė, susirūpinusi žvelgdama į gydytoją. — Galbūt todėl aš 
nieko neprisimenu? Gal aš to visai nenoriu? 

— Taip gali būti. Jūs patyrėte sunkią galvos smegenų traumą, dėl to 
jus ištiko retrogradinė amnezija. Tačiau daugeliu atvejų atmintis pa- 
prastai greitai sugrįžta. Nebent susidaro situacija, kai atminties sugrį- 
žimą apsunkina psichogeninės priežastys. 

— Ką daryti, kad to nebūtų? 

— Pirmiausia turėtumėte savęs paklausti, ar jūs norite ko nors imtis. 

— Nežinau, — nuoširdžiai pripažino ji. - Tikrai nežinau. 

Gydytojas linktelėjo jos puodelio pusėn. 

— Jūsų kava atšalo. Ar užsakyti dar? 

— Ačiū, nereikia. Manau, aš jau eisiu. 

— Jeigu galėčiau dėl jūsų ką nors padaryti... 

— O, jūs tai galite, - tarė Izabelė, liūdnai šyptelėjusi ir truputį sutri- 
kusi. — Ateikite šį vakarą į .„Žaliąjį angelą“. 

— Kas ten bus? 

— Prisimenate, mes kalbėjome, kad galbūt aš moku skambinti pia- 


ninu? Šį vakarą pamatysite, ar tai tiesa. 


Fabijus stovėjo priešais namą, stengdamasis „suvirškinti“ tai, ką regė- 
jo. Aišku, jis buvo matęs daug gražių ir prašmatnių vilų. Senasis dva- 


ro pastatas, kurį jis išsirinko „Juodojo ėriuko“ restoranui, per kelias 

pastarąsias savaites taip pat tapo dėmesio vertu objektu, kurį gerai 
įvertino ir vidaus interjero specialistai. Prieš kelias dienas Fabijui net 
paskambino vienas prašmatnaus žurnalo redaktorius ir pasiteiravo, ar 
negalėtų dvaro savininkas papasakoti jo istorijos. Pokalbio tema būtų 
„Vėlyvojo baroko ir bydermejerio stiliaus perlai“. 

Tačiau dvaro nebuvo galima palyginti su tuo, ką jis regėjo priešais sa- 
ve. Ne tik todėl, kad jis ryškiai išsiskyrė iš kitų šio prestižinio rajono vi- 
lų. Tai buvo Izabelės namas. Jis stūksojo gražiai suformuotame, meniš- 
kai apsodintame japoniško stiliaus sklype su nedideliu tvenkiniu. Buvo 
matyti, kad prie namo aplinkos sutvarkymo buvo prisilietusi patyrusi 
želdinių dizainerio ranka. Namas buvo pusiau pasislėpęs už taisyklingai 
apkirptos buksmedžių gyvatvorės bei lauko akmenų tvoros, ir kiekvie- 
nas arkinis langas bei erkenis bylojo apie solidų jo savininko turtą, net 
jeigu šalia vartų ir nestovėtų galingas Daimler firmos automobilis. 

Pamatęs jį, Fabijus susiraukė. Tai buvo tas pats automobilis, kuriuo 
Dafnė vakar buvo atvažiavusi į „Juodąjį ėriuką“. 

Jis žengė atgal ir pažvelgė į namą. Nors nei name, nei šalia jo ne- 
buvo matyti nė gyvos dvasios, Fabijus buvo tikras, kad viduje kažkas 
yra. Jis galėjo paskambinti prie vartų, tačiau to nepadarė. Jis taip pat 
galėjo tiesiog imti ir užeiti, tačiau nepadarė ir to. 

Fabijus vos ne juste juto jo kelnių kišenėje svylantį raktą nuo šių 
namų. O galbūt ne pats raktas nedavė jam ramybės, o prie jo pakabin- 
tas / raidės — pirmosios jos vardo raidės — formos pakabukas. 

Tai štai kur buvo Izabelės namai. Jis negalėjo pasakyti, ar jie tikrai 


jai tiko. Norėdamas tuo įsitikinti, jis būtų turėjęs užeiti vidun. Vis dėl- 

to buvo tikras, kad, taip pasielgęs, jis tik pasigailėtų. Kas dabar galėtų 
pasakyti, kaip ten atrodo viduje. Galbūt viskas atrodo kitaip, nei jis įsi- 
vaizdavo. Galbūt ji pati, būdama sau įprastoje aplinkoje, buvo visai ki- 
tokia. Atsidūrusi namie, ji tikriausiai viską prisimintų. Tada viskas, kas 
buvo įvykę tarp jųdviejų, liktų tik vienu gyvenimo epizodu, apkartintu 
apgavystės, išnaudojimo ir prievartos prieskoniu. 

Fabijus gniaužė kumščius, kol jo pirštų nagai giliai susmigo į del- 


nus. Tačiau šio skausmo nepakako nukreipti jo dėmesio nuo realybės. 


Izabelė apsidairė po kambarį. Ji pirmą kartą užėjo į jo kambarį — bent 
jau ankstesnių kartų ji juk negalėjo prisiminti. Abi naktis, praleistas 
kartu su juo, jie buvo jos kambaryje. Jo žodžiais tariant, ten buvo erd- 
viau ir jaukiau. Dėl to jis tikrai buvo teisus. Jo miegamasis buvo dar 
mažesnis už Hario. Prieš kelias dienas ji nunešė Hariui išlygintus Io- 
vos skalbinius, taigi žinojo, kaip atrodė jo kambarys. Natašos kamba- 
rėlis buvo kiek didesnis už Hario; prie abiejų kambarių buvo įrengta po 
nedidelį dušo kambarėlį. Ji pati, gyvendama vestuvių apartamentuose, 
buvo geriausiai įsitaisiusi — ne tik todėl, kad jos kambarys buvo tokio 
didumo, kaip Hario ir Natašos kartu sudėjus, bet ir todėl, kad šalia jo 
buvo įrengtas bemaž karališko dydžio vonios kambarys su vonia, dušo 
kabina, bidė ir visokiais kitais priedais, kurie paprastai būna aukščiau- 
sios klasės viešbučių dviviečiuose numeriuose. 

Fabijaus kambarys buvo tiesiog juokingai mažas — tokio dydžio 


kaip jos vonios kambarys. Šalia buvo įrengtas taip pat juokingo dydžio 


vonios kambarėlis, kurį net ir vonia buvo sunku pavadinti. Tad Izabe- 
lei iš karto pasidarė aišku, kodėl Fabijus apačioje, darbo ir poilsio kam- 
baryje, buvo įsirengęs savo kampą su knygų lentyna, kompiuteriu ir 
kodėl ten stovėjo netgi suolas su svarmenimis. Jo miegamajame vos 
bebuvo vietos lovai, mažam naktiniam staliukui, spintai ir siaurai sie- 
ninei lentynai, apkrautai daubybe popierių ir lapelių. 

Kiek padvejojusi, Izabelė atidarė spintą. Joje nebuvo nieko ypatin- 
go — drabužiai, batai, kelios dėžės įvairiems daiktams susidėti. Spinto- 
je nebuvo ypatingos tvarkos, tačiau ir ne per didelė netvarka. Tai buvo 
labai užsiėmusio viengungio, gyvenime turinčio ir kitų priontetų nei ide- 
ali tvarka, drabužių spinta, kurioje daiktai buvo sudėlioti pagal paskirtį. 

Praskyrusi kelias drabužių pakabas, Izabelė nenustebo, išvydusi 
smokingą ir du gerus kostiumus. „Įdomu, kaip jis atrodo su šiais dra- 
bužiais, — šmėstelėjo jai. - Turbūt taip pat šauniai, kaip ir su džinsais 
ir nešvariais polo marškinėliais — tai yra pritrenkiamai. Tačiau, žinoma, 
ne taip pritrenkiamai, kokį ji yra kelis kartus jį mačiusi — tokį, kokį su- 
kūrė gamta.“ 

Izabelei pasidarė karšta, kai pagalvojo apie tai. Vakar vakare, likę 
vieni darbo ir poilsio kambaryje, jie nuplėšė vienas nuo kito drabužius, 
paskui vėl juos apsivilko — tik tam, kad vėliau, jau jos kambaryje, juos 
nusivilktų lėtai, pasimėgaudami. 

Ji uždarė spintą ir priėjo prie lentynos. Tarp popierių buvo laiškų, 
parašytų Fabijui jai nepažįstamo Žmogaus. Ji negalėjo jų suprasti, nes 
laiškai buvo parašyti itališkai. Šalia gulėjo maišelis su nuotraukomis, 


kurias Izabelė susidomėjusi peržvelgė. Jos negalėjo būti labai senos, 

nes kai kuriose nuotraukose Fabijus buvo toks, kokį ji ir pažinojo. Ke- 
liose nuotraukose ji išvydo Fabijų netgi su tais pačiais nukirptais džin- 
sais, kuriuos jis ir dabar dažnai dėvėjo. Daugelyje nuotraukų šalia jo 
buvo kokių penkiasdešimties metų moteris, tokia panaši į Fabijų, kad 
tai tegalėjo būti jo motina. Keliose nuotraukose jie sėdėjo greta vienas 
kito jolėje ir šypsojosi. Vienoje nuotraukoje už jų buvo mėlyna jūra ir 
paplūdimys, kitoje — uolėta pakrantė ir kiparisai. Tikriausiai tai buvo 
vieta, kurioje jis atostogavo kartu su mama. 

Pagalvojusi, kiek mažai žino apie savo sužadėtinį, Izabelė pajuto 
palengva stiprėjantį, pulsuojantį skausmą ties smilkiniais. Jos gyveni- 
mas buvo tuščias, tarsi iššluotas, be jokios praeities, į kurią būtų gali- 
ma mintyse sugrįžti. Tai, kad ji buvo kartu su Fabijumi, buvo vieninte- 
lis tikras dalykas jos gyvenime, tarsi inkaras, neleidžiantis jai nuplauk- 
ti, kur gyvenimo bangos nuneštų. Tačiau Izabelė suvokė, kad šis taria- 
mas tikrumas iš tiesų tebuvo toks nepatvarus ir netvirtas, kaip smilga, 
lankstoma vėjo. Tiesą sakant, apie Fabijų ji Žinojo tiek pat mažai, kiek 
ir jis apie ją. Ji nežinojo nieko apie jo gyvenimą, nieko apie tai, kaip 
jis tapo toks, koks yra šiandien. 

Vis dėlto ji žinojo viena: ji mylėjo jį. 

— Vis dėlto, — tarė ji pusbalsiu. 

— Vis dėlto kas? — nuo durų pasigirdo vyriškas balsas. 

Izabelė krūptelėjo išsigandusi ir nejučia užkliudė popierių lentyną, 
o sujudinti popieriai nusklendė žemyn. Nieko nelaukdama Izabelė 
puolė jų rinkti. Degančiais skruostais, ji pakėlė akis į Fabijų, stovintį 


tarpduryje ir žvelgiantį į ją sunkiai suprantama veido išraiška. 

— Vis... vis dėlto verta šiek tiek aptvarkyti tavo kambarį, — išleme- 
no ji, vos atgaudama kvapą. 

Viena ranka nerangiai rankiodama popierius, kita ji mostelėjo šluo- 
tos link, kurią atsargumo dėlei buvo atsinešusi į jo kambarį. Tik idio- 
tai leidžiasi užtinkami šnipinėjant, nesugalvoję jokio padedančio išsi- 
sukti preteksto. Tai, kad ji visgi buvo tikra kvaiša, Izabelė suprato tik 
pastebėjusi, kad Fabijaus kambarys išklotas kilimine danga. „Štai tau“, — 
sarkastiškai pati sau tarė ji atsitiesdama. 

Jos žvilgsnis užkliuvo už viršutinio popierių krūvos lapo. Tai buvo 
ligoninės neurologijos skyriaus, kuriame ji gydėsi, pateikta sąskaita. 
Išvydusi galutinę sumą už gydymą, Izabelė nustėro. 

— Tai yra... kas tai? — sutrikusi paklausė ji. 

Fabijus paėmė iš jos rankų sąskaitą ir sulankstė ją. 

— Aš jau rūpinuosi tuo. 

— Ė... ar aš neapdrausta sveikatos draudimu? — dvejodama paklausė 
Izabelė. 

— Tikriausiai taip, tačiau aš neįsivaizduoju, kur. 

Vengdama jo žvilgsnio, ji nuleido akis, klausdama savęs, kaip jai 
įveikti tą juodą, ją vėl apėmusią neviltį. 

— Mes ne itin daug ką žinome apie vienas kitą, ar ne? 

Jis paėmė iš jos rankų popierių krūvą ir padėjo ją ant lentynos. 

— Mes sužinosime, kur tu esi apsidraudusi, ir tada pateiksime sąskai- 
tas. Tai nebus sunku padaryti. 

— Sąskaitas? — apstulbusi paklausė Izabelė, gaudydama orą. - Tu sa- 


kai, jų yra ne viena? 

Fabijus uždėjo rankas ant jos pečių ir pažvelgė jai į akis. 

— Negalvok dabar apie tai, gerai? 

Ji vėl pajuto tą pažįstamą, svaigų silpnumo jausmą, kuris apimdavo 
ją, Fabijui prisilietus prie jos. Ji lėtai pakėlė ranką ir padėjo ją ten, kur 
pajuto plakant jo širdį. Pakėlusi galvą, ji žvelgė į jį, tarsi kažko ieško- 
dama jo veide ar judesy, tačiau tikrai nežinojo, ko. Visgi ji tikėjosi ras- 
ti tai, ko pati negalėjo įvardinti. 

— Fabijau, — bejėgiškai tarė ji. 

Jo Žvilgsnis apsiblausė. Jo akyse ji išvydo troškimą ir geismą — 
jausmus, kuriuos jau anksčiau buvo regėjusi jose. Tačiau dabar ji išvy- 
do, o gal pajuto, kažką kito - kažką gilesnio, švelnesnio. Šis jausmas 
šildė ją ir teikė jai daugiau vilties nei geismas, neseniai suartinęs juos. 

Jis apkabino ją stipriau, prispaudė savo ranką jai prie pakaušio ir 
priglaudė jos galvą sau prie krūtinės. Nosimi įsikniaubusi į duobutę 
virš raktikaulio, o smakrui pasirėmusi į krūtinę, ji traukė į save jo kva- 
pą, kakta jusdama švelnią, šiltą jo kaklo odą. Ji apkabino jį, trokšdama 
būti taip arti, kad galėtų pamiršti visa kita pasaulyje ir įsivaizduoti, kad 
kitaip tarp jų niekad ir nebuvo. 

— Kas yra? — švelniai paklausė jis. - Tu juk norėjai manęs kažko pa- 
klausti, ar ne? 

Taip. ji to norėjo. Ji norėjo pagaliau sužinoti, kas toji moteris, vakar 
pavakare atvykusi į „Juodąjį ėriuką“, tačiau taip ir neišdrįso tiesiai 
šviesiai jo to paklausti. 

— Pažiūrėkime kartu nuotraukas, — tarė ji tyliu balsu. - Papasakok 


man šiek tiek apie save, gerai? 


Jai pasirodė, kad išgirdo jį tyliai atsidūstant. Tačiau gal tai jai tik pa- 
sirodė. Kelis kartus įkvėpęs, jis kiek atsitraukė ir šiltai nusišypsojo. 

— Žinoma. Turiu ir daugiau nuotraukų, iš ankstesnių laikų. Galėsi 
paklausti manęs visko, ko norėsi. 

Jie atsisėdo šalia vienas kito ant lovos ir ėmė žiūrinėti nuotraukas. 
Ta moteris, su kuria jis buvo nusifotografavęs prie jūros, tikrai buvo jo 
motina. Jos vardas buvo paprastas ir kartu klasikinis - Marija, penkias- 
dešimt trejų metų amžiaus. Keliose kitose nuotraukose buvo ir jos vy- 
ras, Fabijaus patėvis. Jis buvo ir restorano, kuriame Fabijus mokėsi ku- 
linarijos, savininkas. Fabijus išėmė iš naktinio staliuko stalčiaus dau- 
giau nuotraukų. Jos buvo darytos anksčiau, jam besimokant aukštosios 
kulinarijos meno. Jose besišypsantis, optimistiškai nusiteikęs Fabijus, 
apsivilkęs virėjo drabužiais, buvo nufotografuotas kartu su savo kole- 
gomis. 

Izabelė klausinėjo apie jo karjerą, tačiau neklausė to, kas jai atrodė 
pernelyg asmeniška. „Tik nereikia per giliai skverbtis, — galvojo Izabe- 
lė, — nes nežinai, kas gali iškilti į dienos šviesą!“ 

Izabelė prisiminė, apie ką šiandien buvo kalbėjusi su daktaru Mo- 
cartu. Taip, to paneigti jau nebuvo galima - ji bijojo, tačiau žinojo, kad 
ši baimė nėra nepagrįsta. Giliai viduje ji jautė, kad jos laukė lemtingi 
gyvenimo pokyčiai. 

Iš spintos gilumos Fabijus ištraukė seną fotoalbumą, kuriame buvo 
sudėtos jo vaikystės nuotraukos, ir parodė vieną, kurioje buvo vaikų 
būrys. 


— Štai aš pirmoje klasėje. 


246 


Izabelė įsižiūrėjo į nuotrauką, ir jos melancholiška nuotaika dingo 
akimoju. Rodydama į plačiai besišypsantį, susivėlusį berniuką, stovin- 
tį antroje eilėje, ji susižavėjusi paklausė: 

— Koks mielas berniukas! Ar tai tu? 

— Taip. Ar sunku atpažinti? 

— Hm, akys ir ausys... Taip, tai tikrai tu, — sukrizeno Izabelė. - Ta- 
čiau visiškai be dantų... 

— Taip, tai buvo tikra nesėkmė, — nusijuokė Fabijus. — Per kelias sa- 
vaites iškrito visi pieniniai dantys. Ilgai užtruko, kol išdygo nauji. Pir- 
moje klasėje mane vadino Fabijumi Bedančiu. Dar ilgus metus pykau 

— Kiti juk taip pat šypsosi. 

— Taip, tačiau kiti, kuriems taip pat buvo iškritę dantys, buvo gud- 
resni ir šypsojosi, nepraverdami burnos. 

Izabelė vartė albumą toliau, kol jos akys užkliuvo už kitos nuotraukos. 

— Ei, koks sportiškas atrodai šioje nuotraukoje! Ir kokį gerą dviratį 
turėjai! Tikrą kalnų dviratį, ar ne? 

— Ė... taip. 

— O šis mažas dručkis, stovintis šalia... atrodo gana nelaimingas. 
Kas jam buvo atsitikę? Hm, galbūt tai dėl dviračio? Jo dviratis juk mo- 
teriškas, — tarė Izabelė ir prisimerkė. — Ne, negali būti, tačiau... Ar tik 
tai ne tavo pusbrolis Džulijus, tas juokingas tipas? 

— Taip, tai jis, — atsakė Fabijus. 

— Jis vis dar pavydi tau, ar ne? Tavo dviratis buvo geresnis, tu pa- 


veldėjai senelės turtą, be to, buvai kartu su Rafaela. Jis vis dar negali 


susitaikyti su tuo, ar ne? Jis vis dar velkasi paskui save šią vaikystės 
traumą. 

— Iš esmės čia yra tiesos, — sutiko Fabijus. 

— Kaip tu manai, dėl ko jis labiau pyksta: ar dėl dviračio, ar dėl Ra- 
faelos? 

— Sunku pasakyti. Spėju, profesinėje srityje jam dabar ne itin seka- 
si, todėl jo nuotaika ypač bjauri. Tikriausiai, ką nors nudėjęs, jis pasi- 
justų daug geriau. 

— Ar nebūtų galima jo patupdyti į cypę? 

— Žinoma, — kai tik jis ką nors nudės. 

Izabelė daugiau nenorėjo kalbėti apie Džulijų. Kalbėdami apie jį, 
jie neišvengiamai šnekėdavo ir apie Rafaelą. Jeigu būtų Izabelės valia, 
Rafaela galėtų visiems laikams išsinešdinti į Neapolį, dar geriau — tie- 
siu taikymu į Vezuvijų. 

Izabelė vertė albumą toliau. Daugelyje jo vaikystės nuotraukų ji iš- 
vydo linksmą, visada besišypsantį, gerai nusiteikusį berniūkštį. 

Ji užvertė albumą ir atsiduso. 

— Ak, kaip norėčiau pati turėti tokių mielų nuotraukų! 

— Esu tikras, kad tu jų tikrai turi. 

— Bet tu juk nesi jų matęs? 

Jo veidas apsiblausė. Jis paėmė iš jos rankų nuotraukų albumą ir pa- 
dėjo atgal į spintą. 

— Ne. Deja, nesu jų matęs. 

Užvėręs spintos duris, Fabijus atsisuko į ją. Jis žvelgė į ją keistai, taip... 
skvarbiai ir giliai. Izabelė pajuto, kad jis nori kažką pasakyti, kažką... 

— Noriu tavęs kai ko paklausti, —- skubiai tarė ji. 

— Taip, ko gi? — suglumo Fabijus. 

— Ar ateisi šiandien į mano pasirodymą? 

— Nežinau... Rytoj restorano atidarymo diena, dar daug ką reikia nu- 
veikti... Izabele... — mikčiodamas prabilo jis. 

— Prašau tavęs, — sušnibždėjo ji. — Tik šiandien. Net jeigu tai bus 
paskutinis kartas. 

— Ką nori tuo pasakyti? 

— Jeigu tau nepatiks, kaip aš skambinu, - atsikosėjusi tarė Izabelė, — 
galėsi daugiau neiti. 

— Gerai. 

— Tai tu ateisi? 

— Žinoma, — pasakė Fabijus ir atsisėdo šalia jos, sukryžiuodamas 
rankas virš kelių. 

Izabelė žvelgė į jį iš šono. Jai atrodė, kad jo akys buvo tiesiog 
nerealaus mėlynumo. Jis atsakė į jos žvilgsnį tokiu giliu žvilgsniu, 
kad ji kone pajuto jį savo oda. Ji sėdėjo taip arti jo, kad panorėjusi 
galėjo paliesti savo šlaunimi jo koją. Nieko negalvodama, ji taip ir 
padarė. Ji nieko negalėjo sau padaryti - troško būti su juo, nors dar 
šį rytą, po tokios beprotiškos nakties, ji manė daugiau niekada ne- 
jausianti tokio geismo, ar bent jau ne taip greitai. Mm, ji tikrai kly- 
do... 

— Tiesą sakant, norėjau čia patvarkyti, o ne tingiai sėdinėti ant l0- 
vos, - gaudydama kvapą, tarė ji. 


Jis šyptelėjo. 

— Kokia laimė, kad su šluota mano kambaryje nelabai ką nuveiksi. 

— Galėčiau perkloti lovą. 

— Mes galime ir kai ką kita nuveikti lovoje, — tarė Fabijus ir Žvilg- 
telėjo į laikrodį. — Ar dar turi laiko iki savo pasirodymo? 

— Dar marios laiko. 

— Puiku. Ateik arčiau. 

Jo rankos pasislėpė po jos palaidinuke, ištraukdamos ją iš sijono. 
Pirštų galiukais liesdamas jos nugarą, jis kilo aukštyn, į priekį, kol pa- 
juto jos krūtis. 

Jos širdis trumpam sustojo, tada šokčiodama ėmė plakti vėl. 

Jis trumpam - tik trumpam, kol nusitraukė per galvą marškinėlius ir 
atsisegė kelnių diržą, — paleido ją iš rankų. Degančiu žvilgsniu ji sekė 
siaura juodų plaukelių linija, besileidžiančia nuo bambos žemyn ir pa- 
sislepiančia už kelnių užtrauktuko. Staigiu judesiu ji prasegė jo kelnes 
ir palinko virš jo. Jos galvoje sukosi padrikos mintys, klausimų nuotnui- 
pos, tačiau ji užgniaužė visa tai. Tebuvo tik jis, jo kūnas ir kvapas, jo 
karštos rankos. Ji tetroško pasislėpti jose, tarsi rytojus jau nebeateitų. 


Fabijus nenutuokė, kaip vadinosi kūrinys, kurį skambino Izabelė, ta- 
čiau kaip ir kiti klausytojai sausakimšame bare, jis sėdėjo nuščiuvęs ir 
klausėsi. Išgirdęs Hario užuominą, esą išsižiojęs jis atrodo lyg apsisei- 
lėjęs idiotas — būtent taip jis ir pasakė, - jis užčiaupė burną. 

Izabelė sėdėjo prie fortepijono ir skambino taip, tarsi visą gyveni- 


mą nebūtų nieko kito dariusi. Ji atrodė tarytum suaugusi su pianino kė- 

dute. Tiesia nugara Izabelė atrodė rami ir atsipalaidavusi. Ji buvo apsi- 
vilkusi raudona aptempta suknele ir tokios pačios spalvos basutėmis. 
Kaip pati pabrėžė, ji tai nebrangiai įsigijo padėvėtų drabužių parduotu- 
vėje, tačiau Žiūrint į ją, atrodė, tarsi ji būtų apsipirkusi brangioje ma- 
dingų prekių parduotuvėje Penktojoje aveniu. 

Jos plaukai švelniomis, spindinčiomis bangomis užkrisdavo jai ant 
skruosto, kai ji, kiek pakreipusi galvą, pusiau užmerktomis akimis 
žvelgdavo kažkur į tolį. Kai pakeldavo galvą ir pažiūrėdavo per for- 
tepijono viršų į publiką, jos plaukai tarsi šilkas nuvilnydavo per pe- 
čius. 

Ji skambino vien tik jau klasika tapusius kūrinius - tipišką muziką 
fortepijonui, dainas, kurias žinojo visi — ar iš filmų, ar iš senų patefo- 
no plokštelių. Netgi Fabijus, muzikine prasme šiaip jau visiškas profa- 
nas, besidomintis tik geru roku, galėjo niūniuoti kartu. Žinoma, jis to 
nedarė, nes tada būtų negirdėjęs jos balso — aiškaus, skambaus ir švie- 
saus, kaip ir visa kita joje. 

Ji kaip tik skambino ir dainavo dainą As time goes by iš filmo „Ka- 
sablanka“, kai Haris pasilenkė jo pusėn ir nutraukė jo mintis. 

— Tu sužinojai, kas ji tokia, ar ne? 

Fabijus krūptelėjo. Jis niekam nebuvo sakęs, kur buvo vakar, tačiau 
Haris, regis, mokėjo įžvelgti tai, kas, tiesą sakant, visai nebuvo susiję 
su juo. 

— O jeigu taip, kas tuomet? - atsakė jis klausimu į klausimą, bandy- 
damas laimėti laiko. 


— Tada, seni, savaime aišku, kad reikia jai tai pasakyti. 


— Nesirūpink, aš taip ir padarysiu, — tarė Fabijus, jausdamasis taip, 
tarsi turėtų gintis. — Jau seniai norėjau jai tai pasakyti. 

Jis pajuto, kad jo žodžiai nuskambėjo kvailai, ir beviltiškai ieškojo 
argumentų, galinčių pateisinti jo tokį savanaudišką elgesį. 

— Pasakysiu jai dar šį vakarą, — bejėgiškai pridūrė jis. — Iki šiol ne- 
buvo tinkamos progos. 

Haris tik kilstelėjo antakius. 

— Iš kur žinai, kad aš tai sužinojau? — pasiteiravo Fabijus. 

— Girdėjau tave kalbant telefonu. 

— Ar aš savo namuose jau neturiu teisės į asmeninį gyvenimą? 

— Kaip pažiūrėsi. Kai virtuvėje dulkinamos samdomos darbuotojos, 
tai gal ir neturi. Virtuvė yra ta patalpa, į kurią turi teisę įeiti visi. 

Haris pakėlė ranką, pamatęs, kad Fabijaus akys užsiplieskė. 

— Klausyk, seni, aš jūsų nestebėjau, garbės žodis. Bet jūs buvote to- 
kie... triukšmingi. 

Iš moterų tualeto grįžusi Nataša vėl atsisėdo šalia. 

— Kažkas ne taip? 

— Ne, viskas gerai, - patikino Fabijus. 

— Kitaip tariant, tu vis dar nežinai, kaip jai tai pasakyti? 

— Ką aš jai turiu pasakyti? 

— Kad sužinojai, kas ji tokia. 

Fabijus pervėrė Harį priekaštingu žvilgsniu, tačiau šis tik gailiai 
vyptelėjo. 

— Ji man pasakė, kad rytoj pribers į mano užkandžius druskos ir 


duos Olafui vyno rūsio raktą, jeigu aš jai to neišduosiu. 


— Įdomu sužinoti, kas kam yra lojalus, - burbtelėjo Fabijus. 

— Mažylis dar nė karto neįstengė išlaikyti nė vienos paslapties, - įsi- 
terpė Nataša. — Nepamiršk, kad aš jam lyg ir atstoju mamą. 

Fabijus vos nesusijuokė, įsivaizduodamas Natašą kaip Hario moti- 
ną. Tačiau tik vos vos. Daug mieliau jis būtų paėmęs savo taurę ir tren- 
kęs ją į sieną. Paėmęs taurę, Fabijus greitai ją išgėrė - ne tiek dėl to, 
jog pagautas įsiūčio, veltui neiššvaistytų gero viskio, bet tiesiog, kad 
kažką veiktų. 

Jis vėl nukreipė žvilgsnį į Izabelę. Jos balsas skambėjo švelniai ir 
ramiai, tačiau jis užpildė kiekvieną baro kertelę, traukte traukdamas 
klausytojų dėmesį. A kiss is just a kiss, a sigh is just a sigh... As time 
goes by... 

Kitame baro gale sėdėjo keli vyrai, kurių vieną jis jau buvo matęs. 
Tai buvo Izabelės gydytojas Mocartas. Tas tipas spoksojo į ją su tokiu 
atsidavimu, kad neliko jokių abejonių, jog jis mielai būtų kur kas dau- 
giau nei tik jos gydytojas. Izabelė buvo užsiminusi apie jo pasiūlymą 
apsigyventi socialiai remtinoje bendruomenėje. Kaipg;, jis tikriausiai 
jau regi save jos globėjo vaidmenyje. Fabijus mielai užvožtų tam dak- 
tariūkščiui per makaulę, kaip, beje, ir tam pražilusiam tipui, vaidinan- 
čiam jos agentą ir, kas kvailiausia, labai panašiam į Robertą Redfordą. 
Ir kaip žmogus, vardu Hubertas Frostas, galėjo būti panašus į Robertą 
Redfordą? 

— Kaip tu vis dėlto tai sužinojai? — pasiteiravo Nataša. 

— Ką? - išsiblaškęs paklausė Fabijus. 

— Kas ji tokia. 


— Tai nebuvo sunku. Paskambinau į draudimo įmonę. 

— Kokio draudimo? 

— Automobilių. Aš Žinojau automobilio valstybinį numerį. 

— Jos automobilio? 

— Ne, jos sužadėtinio. 

Ištarus šį žodį, Fabijaus burnoje net pasidarė kartu. Jis mielai būtų 
gerai išskalavęs burną viskiu, tačiau jo stiklas jau buvo tuščias. Jis pa- 
mojo padavėjui, aptarnaujančiam gretimą staliuką. Tačiau išvydęs gru- 
pelę žmonių, ką tik įėjusių į kavinę, jis skubiai nuleido ranką, nenorė- 
damas, kad kas neteisingai suprastų jo gestą. 

— Automobilio, kuriuo ta raudonplaukė šunsnukė, Izabelės draugė, 
buvo atvažiavusi praėjusią savaitę, — paaiškino Haris. 

— Būtų labai malonu, jeigu nevartotum kartu žodžių raudonplaukė 
ir šunsnukė, — oriai pareiškė Nataša, sukdama savo plaukų sruogą apie 
pirštą. — Ar sužadėtinis gyvena pas ją? Tas šviesiaplaukis kvailys? Kuo 
jis ten buvo vardu, Ervinas? 

Fabijus galėjo atsakyti, kad tas šviesiaplaukis kvailys buvo Erikas 
Blombergas, tačiau ką dabar iš tiesų tai domino. 

— Ne, - tarė jis. — Jie negyvena kartu. 

— Tai kaip radai jos namus? Ar paklausei to tipo? 

Fabijus galėjo tai padaryti, tačiau tikriausiai būtų sumušęs tą Eriką 
Jau prie jo namų durų. Taigi jis pasirinko kitą, netiesioginį būdą suži- 
noti Izabelės namų adresą. Pastaruoju metu, kalbai pasisukus apie Ra- 
faelos ir Džulijaus vedybinius planus, jis patyrė, kur galima būtų suži- 
noti daugiau apie ketinančius susituokti asmenis. Rotušėje pasklaidęs 

viešai skelbiamus sužadėtinių sąrašus, jis greitai aptiko Izabelės namų 
adresą. 

— Regis, šiandien tu nesi ypač kalbus, - pasakė Nataša. 

Pasekusi jo žvilgsnį, ji susierzinusi atsiduso. 

— Kuo vėlesnis metas, tuo bjauresni svečiai. Šis posakis labai tinka 
anai trijulei. 

Jie stebėjo, kaip Džulijus, Neronas ir Rafaela atsisėdo prie netoli 
fortepijono esančio staliuko. Tiesa, ten jau sėdėjo dvi moterys ir vyras. 
Iš pasipiktinusių jų veidų ir įžūlaus Nerono vaipymosi buvo matyti, 
kad jie tiesiog buvo išprašyti. 

Izabelė liovėsi skambinusi. Žmonės pradėjo jai ploti, tačiau neatro- 
dė, kad ji būtų kreipusi į tai dėmesį. Ji pažvelgė į ką tik atėjusią triju- 
lę, tada į Fabijų. Šis, stebintis jos permainingą veido išraišką, jos aky- 
se vienu metu išvydo ir neviltį, ir įsiūtį. 

— Ko gi jie čia atėjo? — paklausė Haris. 

— Sukelti nemalonumų, - atsakė Nataša. 

Fabijus tuo nė kiek neabejojo. Tą pačią akimirką Rafaela apsidairė 
aplink ir, išvydusi jį, nusišypsojo nieko gera nežadančia šypsena ir at- 
sistojo. Pasukusi jų staliuko pusėn, ji stabtelėjo prie scenos ir persime- 
tė su Izabele keliais žodžiais. Rafaela visai nesistengė kalbėti tyliai. 
Fabijus girdėjo jos balsą, tačiau dėl žmonių ūžesio ir grupės muzikos 
garsų jis negalėjo suprasti nė vieno jos žodžio. 

Sunerimęs jis išvydo, kaip Izabelė sutrikusi pažvelgė į Rafaelą, ta- 
da į jį - plačiai išplėtusi akis, tarsi negalėtų patikėti tuo, ką tik išgirdo. 


— Kas. po velnių... — tarė greta jo sėdintis Hans. 

Rafaela šypsodamasi nusisuko nuo Izabelės ir, atsainiai atmetusi at- 
gal plaukus, išdidžiai patraukė Fabijaus staliuko link. Apsivilkusi di- 
zainerio kurtą megztinį ir siuvinėtus džinsus, ji atrodė tarsi muzikos 
barų karalienė. Jai dar nepriėjus prie jų staliuko, Fabijui dingtelėjo, kad 
anksčiau, kai jiedu dar buvo kartu, Rafaela dėvėjo HdK firmos drabu- 
žius. O dabar ji nešiojo tik brangius dizainerių apdarus. Kalbant apie 
Izabelę, viskas buvo atvirkščiai — ji dizainerių drabužius vilkėjo prieš 
susidraugaudama su juo. Bet svarbiausia net ne tai: tarp jų juk apskri- 
tai nebuvo jokios draugystės. Buvo tik pavogtas laikas - laikas, kurį jis 
pasisavino sau. 

Priėjusi prie staliuko, prie kurio sėdėjo Fabijus kartu su Hariu ir Na- 
taša, Rafaela sustojo. 

— Sveiki, žmonės, - tarė ji savo kimiu balsu. 

Fabijus pažvelgė pro ją į Džulijų, nenustygstantį savo kėdėje ir, re- 
gis, pasiruošusį bet kuriuo momentu pašokti ir pribėgti prie jų. 

Izabelė vis dar apstulbusi sėdėjo prie fortepijono, tačiau kol Fa- 
bijus Žiūrėjo į ją, stengdamasis iš akių išskaityti jos jausmus, ji lė- 
tai atsistojo ir pažvelgė į jį taip, tarsi jis būtų dūręs peiliu jai į nu- 
garą. 

Jis taip pat atsistojo, ketindamas eiti prie jos, tačiau jam kelią pas- 
tojo Rafaela. 

— Labutis, — tarė ji. 

— Ką tujjai ką tik pasakei? — paklausė Fabijus. 

— Tavo mažajai... lygintojai? Pasakiau, kad ji gražiai skambina for- 


tepijonu. Dar pridūriau, kad truputį daugiau pasimokiusi, galėtų pasi- 

rodyti viename kitame kalėdiniame renginyje. Nors, tiesą sakant, jai, 
turinčiai krūvą pinigų, tai visai nebūtina. 

Apsimesdama, kad žvalgosi po kavinę, ji iš padilbų pašaipiai pa- 
žvelgė į Fabijų. 

— Visai nieko vietelė. Net Džulijui patinka čia, nors diskotekos jam 
vis dėlto arčiau širdies. 

— Ką tu iš tiesų pasakei jai? — užriko ant Rafaelos Fabijus. 

Kaip apdujęs jis žvelgė į Izabelę, palei staliukus artėjančią jų link. Kaž- 
kam užkalbinus ją, ji ttumpam sustojo ir atsakė, nenusukdama nuo Fabijaus 
žvilgsnio. Ji atrodė taip, tarsi pasaulis būtų prasmegęs ties jos kojomis. 

Rafaela įsižeidusi patempė lūpą. 

— Žinoma, tiesą! Kad tu ją išnaudoji kaip pigią darbo jėgą! Kad šio- 
je visoje dvaro renovacijos ir restorano atidarymo suirutėje ji pasirodė 
pačiu laiku! Kaip papildoma valytoja! Tačiau visų pirmą aš jai pasa- 
kiau, kad ji anksčiau iš viso neturėjo nieko bendra su tavim, kad tos ta- 
riamos sužadėtuvės yra tiesiog įžūlus, akiplėšiškas melas! 

Dūrusi jam pirštu į krūtinę, Rafaela dėstė toliau: 

— „Juodajame ėriuke“ atsitiktinai nugirdau tavo pokalbį su ta rau- 
donplauke ožka. Tą kartą sustojau prie virtuvės durų, norėdama pasi- 
klausyti, apie ką kalbasi tavo darbuotojai, tačiau puse ausies nugirdau, 
ką tu vestibiulyje kalbėjai su ta Kliente. 

Tuo metu prie staliuko priėjo Izabelė. 

— Ar ji sako tiesą? — paklausė ji. 

Jos balsas skambėjo kitaip, negu visada. Tai buvo palaužto žmo- 


gaus balsas. 

— Ar tiesa, kad mes... kad mes apskritai anksčiau nebuvome kartu? 
Kad tu tik pasinaudojai šia situacija? 

Fabijus nė neketino išsisukinėti. Žinoma, jis galėjo suversti visą 
kaltę Džulijui ar susiklosčiusioms aplinkybėms. Jis galėjo pasakyti, 
kad jis taip elgėsi tik todėl, kad ją myli. Galbūt jis netgi galėjo pasa- 
kyti, kad ir viena, ir kita įtraukė jį į šią beprotišką padėtį. Galiausiai 
juk tai būtų gryna tiesa, kuria, deja, nė vienas nepatikėtų, o ypač Iza- 
belė. Na, Haris ir Nataša galbūt tuo ir patikėtų, nes juk nuo pat pra- 
džių buvo šalia ir viską matė. Tačiau ką šią akimirką jie galėjo pasa- 
kyti? 

— Dink iš čia, - iškošė Fabijus. 

Ir tą pačią akimirką jis apstulbęs susivokė, kad Izabelė priėmė šiuos 
Rafaelai sakytus žodžius tarsi skirtus jai. Pašiurpusi Izabelė pasisuko 
eiti. Fabijus ryžtingai žengė į priekį ir sugriebė ją už rankos. 

— Ne tu! 

Fabijus pažvelgė grasinamu žvilgsniu į Rafaelą, kuri atsakė jam 
piktdžiugiškai primerktomis akimis. 

— Jau einu. Tačiau greitai sugrįšiu. 

Atžariai nusisukusi, ji nužingsniavo prie Džulijaus ir Nerono. Teat- 
rališkai klestelėjusi ant kėdės, ji ėmė gestikuliuodama kalbėti. Fabijus 
matė, kaip iš pradžių Džulijus su Neronu iš netikėtumo sustingo, o vė- 
liau, tarsi pagal komandą, griebėsi už skvernų. Džulijui kažką pasa- 
kius, Neronas lėtai pakilo. 

— Manau, tau geriau būtų dingti iš čia, - tarė Nataša. — Aš sulaiky- 
siu jį. 

Fabijui nereikėjo sakyti antrą kartą. Tvirtai laikydamas Izabelę už 
rankos, jis stūmėsi išėjimo link. 

— Ei, ką tu darai! — sušuko Izabelė. - Aš turiu skambinti! Mano pa- 
sirodymas... 

— Šiandien jis jau baigtas. 

— Bet juk aš jau gavau už jį honorarą! Kaip manai, kuo aš apmokė- 
siu tą nelemtą ligoninės sąskaitą? 

— Aš tau sakiau, kad pats tuo pasirūpinsiu. 

Prasibrovęs prie durų, Fabijus sustojo ir pažvelgė Izabelei į akis. Ji 
atrodė sutrikusi, įžeista ir įsiutusi. Išvydęs jos primerktas akis, jis su- 
prato, kad Izabelę apėmė stiprus galvos skausmas. 

— Tu vis tiek šiandien jau negalėsi skambinti. Tau reikia atsigulti. 

— Tu puikiai tai sugebi, ar ne? — iškošė ji. 

— Ką sugebu? 

— Tvarkyti mano gyvenimą! Priimti už mane visus sprendimus! Po- 
nui reikia lygintojos? Voila, kaip tik netyčia pasitaikė viena tokia, pra- 
radusi atmintį. Kaip patogu! Trūksta valytojos? Hm, kodėl gi nepasi- 
naudoti mergina be atminties? Ak, tiesa, ji gali ir morkas nuskusti! 

Trumpam sustojusi, ji rėkte išrėkė: 

— Įskaitant ir tavąją suknistą morką! 

— Aš ne... — prabilo Fabijus. 

Akies krašteliu jis matė, kaip Nataša, užstojusi Neronui kelią, švys- 
telėjo savo kokteilį jam į veidą ir trenkė smarkų antausį. 

— Tu, bjauri kiaule! — užriko ji ant Nerono. — Kaip tu drįsti graba- 


lioti mano užpakalį! 

— Tačiau aš juk visai... 

— Visi tai gali patvirtinti! 

Neronas įsistebeilijo į Natašą — iš pradžių pritrenktu, netrukus krau- 
gerišku žvilgsniu. 

— Geriau eime greičiau, - paragino Fabijus. 

Išeidamas iš baro, jis dar girdėjo įsiaudrinusius Natašos ir Nerono 
balsus. Paskubomis žvilgtelėjęs paskutinįsyk, jis išvydo inscenizuotos 
dramos tęsinį. Turint omeny jau seniai tarp Nerono ir Natašos besi- 
tvenkiančius audros debesis, vargu ar tai apskritai buvo galima pava- 
dinti inscenizacija. Skėlusi Neronui dar vieną antausį, Nataša, norėda- 
ma sulaikyti, tvirtai sugriebė jį už rankovės. 

— Ką visa tai reiškia? — sušuko Izabelė, mėgindama ištrūkti iš Fabi- 
jaus rankos. — Ar stengiesi pabėgti nuo tiesos ir nori kartu pasiimti ir 
mane? 

„Taip, - pamanė jis. — Mielai tai padaryčiau!“ 

— Ne, tarė Fabijus. — Aš atskleisiu tau tiesą. Tiksliau tariant, dalį tiesos. 


Izabelė leidosi Fabijaus tempiama už rankos. Po Rafaelos žodžių ji vis 
dar jautėsi kaip sudaužyta. Ji stengėsi surikiuoti savo mintis, tačiau jos 
sukosi tik apie Rafaelą, apie jos saldžiu lyg cukrus balsu ir širdinga 
šypsena praneštą žinią. 

— Manau, tu skambini išties gerai. Regis, tai tau sekasi kur kas ge- 
riau, negu lyginti, ar ne? Beje, ar Fabijus tau jau minėjo, kad iš tikrų- 
jų judu nesate susižadėję? 


260 


— Ką tu turi omeny? — paklausė jos Izabelė balsu, labiau panašiu į 
išgąsdintos papūgos kryktelėjimą. 

— Iš tikrųjų jam prieš pat restorano atidarymą skubiai reikėjo namų 
tvarkytojos. O čia tu jam nukritai tarsi tiesiai iš dangaus. 

— Tu... tu meluoji! 

— Na taip, tikriausiai jam išties truputį veržė kelnes, o tu atrodai ne- 
blogai. Kitaip jis tikrai būtų susiradęs ką nors, kas moka geriau lygin- 
ti. Tik nežiūrėk į mane taip! Netiki manimi? Tačiau yra taip, kaip sa- 
kau. Nueik ir pasiklausk jo. Žinai ką? Pati nueisiu pas jį ir pasakysiu, 
kad pagaliau išklotų tau gryną tiesą. Manau, tai būtų sąžininga tavo at- 
žvilgiu. Vargšele, per šias savaites iki žaizdų nusitrynei pirštus! 

— Lipk į automobilį, - tarė Fabijus, atvėręs jo dureles. 

Izabelė suspaudė pirštais smilkinius. Su kiekvienu širdies dūžiu 
galvos skausmas darėsi vis nenumaldomesnis. Ji prisiminė, kad ir šį 
kartą ji nebuvo pasiėmusi tablečių nuo galvos skausmo. Kodėl ji nie- 
kada nepasiimdavo tokių reikalingų daiktų? Kodėl niekada nepamirš- 
davo įsidėti pudrinės, lūpdažio ir šukų, tačiau nuolat pamiršdavo to- 
kius būtinus dalykus, kaip pinigus, mobilųjį telefoną, vaistus ir doku- 
mentus? 

Žinoma, ji tai žinojo. Ji labai nemėgo gremėzdiškų rankinių, nemė- 
go tampytis su savimi didelių daiktų. Jeigu ji neketindavo pati vairuo- 
ti automobilio ar apsipirkti, tai viską palikdavo namie. o su savimi pa- 
si1mdavo tik šiek tiek kosmetikos ir raktus. 

Namie... Jos galva tiesiog plyšte plyšo. Skausmas buvo toks nepa- 


keliamas, kad ji vos laikėsi nedejavusi. Tarsi ji vis bėgtų ir trenktųsi į 

sieną, vėl bėgtų ir vėl trenktųsi. Panašiai ji jausdavos: ir anksčiau, kai 
imdavo skaudėti galvą. Tačiau šį kartą ta siena atrodė kiek kitaip - plo- 
nesnė ir lankstesnė. Jeigu ji tik šiek tiek daugiau... 

„Ne! - sudejavo Izabelė. — Ji nenorėjo to! Ne už tą kainą, kurią jai 
tektų sumokėti už tiesą!“ 

Fabijus atsisėdo prie vairo ir užvedė variklį. 

— Tai netoli nuo čia, - tarė jis. —- Galbūt koks pusvalandis. 

— Ar mes važiuojame namo? — paklausė Izabelė, nujausdama, kokį 
atsakymą išgirs. 

— Į tavo namus, - patvirtino Fabijus. 

— Tu žinai, kur aš gyvenu? 

— Taip, — trumpai atsakė jis ir nutilo. 

Ji taip pat daugiau nepratarė nė žodžio. Tylomis ji žiūrėjo pro lan- 
gą į tamsą ir stengėsi negalvoti apie nieką, kas dar labiau sustiprintų 
galvos skausmą. 

Jis pasuko į greitkelį ir padidino greitį. Izabelė užsimerkė, tarsi mė- 
gindama pabėgti nuo realybės. Tačiau giliai viduje ji jautė, kad jos pra- 
eitis nesulaikomai artėjo. 

Po kurio laiko ji pajuto, kad automobilis sustojo. Jo ranka palietė 
JOS petį. 


— Izabele, mes atvažiavome. 


Ji atsimerkė ir priešais save išvydo akliną tvorą, juosiančią namą, kiek 


toliau — geležinius vartus. 

Sienos, į kurią ji vis bėgdavo ir atsitrenkdavo, vietoje liko tik už- 
danga. Nors ji vis dar buvo stora ir neperregima, tačiau Izabelė juto, 
kad vieninteliu staigiu judesiu gali ją perplėšti. Jeigu, žinoma, ji to no- 
ri. Tačiau ar ji to nori? 

Ji nespėjo to apmąstyti, nes jos mintis nutraukė Fabijus. Išlipęs iš 
automobilio, jis apėjo jį ir atidarė jos dureles. Paėjęs kelis žingsnius į 
priekį, jis sustojo ties geležiniais varteliais ir, išsitraukęs raktą, atraki- 
no juos. 

Visa sustirusi Izabelė netvirtu žingsniu sekė paskui jį, jausdamasi 
tarsi ką tik sukurtas robotas, nuo šiol turintis eiti pats, tarsi besielis, be- 
dvasis padaras, judantis prieš savo valią. 

Neryškioje lauko apšvietimo erdvėje ji žengė šalia Fabijaus žvyruo- 
visų lankytojų akį. Išvydusi plačias, išdrožinėtas medines duris, Izabe- 
lė sustojo — durys panėšėjo jai į piktavalio milžino, ketinančio netru- 
kus ją praryti, nasrus. Automobilis, stovintis netoli vartų... Tai buvo ne 
jos automobilis, tai buvo... 

Uždanga, skyrusi ją nuo praeities, suplonėjo tiek, kad iš jos liko tik 
iš ploniausių verpalų išausta skraistė. Ji pajuto, kad jai perplėšti nerei- 
kia beveik jokių pastangų. 

Tą pačią akimirką atsivėrė namo durys ir jose pasirodė aukštas, 
šviesiaplaukis, patrauklus vyras. Tai buvo vyras, kurį ji regėjo sapne ir 
kuris rengėsi ją vesti. 

— Izabele! — sušuko jis. — Dieve mano, čia tu! 


— Taip. — tarė ji. — Čia aš. 

Nors šie jos žodžiai tik patvirtino tokį akivaizdų faktą, tačiau iš tik- 
rųjų jie turėjo ir antrą, gilesnę prasmę. 

Izabelė pajuto, tarsi tuo pačiu metu, jai judant dviejose skirtingose 
plotmėse, paaštrėjo jos jutimai. Jos mintys ir jausmai, tarsi du vienas į 
kitą skriejantys greitaeigiai traukiniai, dideliu greičiu artėjo vienas ki- 
to link. Izabelė sustingo, laukdama jų baisaus susidūrimo. Tačiau vie- 
toj smarkaus trenksmo tepasigirdo menkas spragtelėjimas. Praeitis ir 
dabartis susiliejo 1r tapo vientisi. 

— Taip, — pakartojo ji. - Aš sugrįžau. 

Ji pasisuko į Fabijų, lūkuriuojantį šalia. Jos galva vis dar sopėjo, ta- 
čiau jau ne taip smarkiai kaip anksčiau. Tačiau netgi jeigu galvos 
skausmas būtų ir kelis kartus stipresnis, jis neprilygtų tam skausmui, 
kuris lyg peiliu pervėrė jos širdį. 

Ji viską prisiminė. Suvokė, kad visa buvo melas. 

— Tuomet... aš geriau jau eisiu, - trūkčiojančiu balsu prabilo Fabi- 
jus. — Tu... viską prisiminei, ar ne? 

— Izabele, aš... Aš dar norėjau tau pasakyti... Tu ir aš... Mes abu... 

Ji nieko neatsakė. Jokio mes abu nebebuvo ir net niekada neegzis- 
tavo. Ji daugiau nenorėjo švaistyti dėl jo nė minutės. Netgi vienas jam 
skirtas žodis būtų buvę pernelyg daug. Nė nepažvelgusi į jį Izabelė 
įžengė pro Eriką į namus, užtrenkdama paskui save duris. 


Įėjusi į svetainę, ji nenustebo, išvydus: čia Dafnę, kuri išskėstomis ran- 


komis puolė prie jos. 


— Brangioji! Pagaliau tu vėl tarp gyvųjų! Mes taip jaudinomės dėl 
tavęs! 

Izabelė išsilenkė jos glėbio ir krito ant sofos. Fabijus jai melavo, 
kad net ausys krutėjo, tačiau dėl vieno dalyko jis buvo teisus — jai bū- 
tinai reikėjo atsigulti. Kad ir kaip būtų keista, tačiau, galvos skausmui 
Jau beveik praėjus, Izabelė pasijuto be galo pavargusi. 

— Ką judu čia veikiate? 

„Keista, - pagalvojo Izabelė. - Mane turėtų tai dominti, tačiau taip 
nėra. Man visiškai tas pats. Viskas, ko aš dabar tenoriu, — ramybės.“ 

— Mes atvažiavome pažiūrėti, ar čia viskas gerai, - atsakė Dafnė. — 
Tu juk man kadaise davei savo namų raktą. Reikėjo išimti korespon- 
denciją iš pašto dėžutės, palaistyti gėles, nes jos buvo jau visai išdžiū- 
vusios. Aš rūpinausi tavo namais! 

— Kiek laiko? Visas keturias savaites? Ar bent jau pervilkote mano 
lovos patalynę? 

— Kuo tu mane laikai? - įsižeidusi paklausė Dafnė. - Aš maniau, 
kad tu Sylto saloje! Tačiau tavęs... niekur nebuvo! Tu neįsivaizduoji, 
kiek žmonių aš apskambinau! 

— Tačiau tu niekam nepranešei apie mano dingimą. 

— Tu jau kartą buvai dingusi porai savaičių, — tarė Dafnė. - Tąkart, 
kai Erikas su ta... 

— Tu teisi, — nutraukė ją Izabelė. — Taigi geriau laikom tai nelaimin- 
gu ankstesnio įvykio pasikartojimu. Iš esmės taip ir buvo. 

Ji užsidengė ranka akis, trokšdama. kad šis pokalbis kuo greičiau 
baigtųsi. 

Svetainės duryse pasirodė Erikas. 

— Kaip tu jautiesi? 

— Aš jausčiausi daug geriau, jeigu jūs abu kuo greičiau dingtumėte 
Iš čia ir duotumėte man ramybę. 

— Kaip tu gali taip kalbėti! — pribėgusi prie Izabelės, pasakė Dafnė. — 
Negi tu visai nesidžiaugi, vėl matydama Eriką? 

— Ne, - atsakė Izabelė, jausdama, kad sako gryną tiesą. 

— Tai tik todėl, kad esi praradusi atmintį! Tas italas, superžvaigždė 
virėjas, pasakojo man apie tai! Neįtikėtina istorija! 

— Tai tiesa. Tiksliau tariant, tai buvo tiesa. Dabar aš jau viską prisi- 
miniau. Viską. 

— O, - tarė Dafnė, nuleidusi akis žengdama žingsnį atgal. 

— Ar tai Manolo firmos basutės, kuriomis esi apsiavusi? — paklausė 
Izabelė. — Tu nusipirkai tokias pačias basutes kaip mano? 

-Ė... 

— Geriau nesakyk, - tarė Izabelė. - Jūs turite penkias minutes laiko. 
Ne, tris. Trijų minučių visai pakaks. Susirinkite savo skudurėlius ir 
skuoskite iš čia. Tačiau pirmiausia nusiauk mano basutes. 

Dafnė įniršusi išdūmė iš kambario į laiptinę. 

— Palik čia mano raktus! — sušuko Izabelė jai pavymui. 

Erikas nejudėdamas stovėjo tarpdury. 

— Kas tau atsitiko? — paklausė Izabelė. — Neisi pakuotis savo daiktų? 

— Čia yra tik Dafnės daiktai, — tarė Erikas. — Aš tik užsukau jai pa- 
sakyti, kad nežaisiu šio žaidimo. Vėliausiai rytojaus dieną būčiau tave 


iš ten pasiėmęs. 

Izabelė nuleido nuo akių ranką ir pažvelgė į Eriką. 

— Kodėl? 

— Ne todėl, kad tave vesčiau, - purtydamas galvą tarė Erikas. - Ve- 
dybos nebuvo jau tokia svaiginanti idėja. Supratau tai dar tuomet, kai 
ėmėme joms ruoštis. Manau, panašiai jauteisi ir tu. 

— Sutinku su tavimi. Tik įdomu, kodėl tu apskirtai man pasipir- 
šal. 

— Nežinau. Tu buvai tokia miela, išsilavinusi ir patraukli. Buvau 
taip pripratęs eiti visur su tavim, atostogauti kartu. Mano mokesčių 
konsultantas taip pat pritarė šiai idėjai. 

— Kadangi prasilošei biržoje, o vedęs mane dar būtum ir mokesčių 
sutaupęs? 

Erikas visas išraudo. 

— Tu man tikrai patikai! 

— Tačiau įsimylėjęs buvai vis dėlto Dafnę! 

— Ką aš galiu pasakyti, - gūžteldamas pečiais tarė Erikas. - Ji niek- 
šė, bet aš dėl jos kraustausi iš proto. 

— Tai kodėl jos neklausei, ar ji nori už tavęs tekėti? 

— Nes tuo metu ji dar nebuvo laisva, - atsakė Erikas ir netrukus jo 
veidas pralinksmėjo. — Aš galiu tai padaryti dabar! 

— Tai ir padaryk, — pasiūlė jam Izabelė. — Tačiau ne čia. Man reikia 
ramybės. 

— Žinoma, — tarė Erikas. — Ir nepamiršk, kad nėra to blogo, kas ne- 
išeitų į gera. 


— Ką nori tuo pasakyti? — nuvargusi paklausė Izabelė. 

Šie Eriko žodžiai jai iš karto priminė Fabijų. Ar Erikas tai turėjo 
omeny? Kaip netrukus paaiškėjo, ne. 

— Dabar gali pamiršti vestuves ir visus su jomis susijusius rūpes- 
čius, — jau išeidamas tarė Erikas. — Juk tu minėjai, kiek daug stresų tai 


tau sukelia. Iki pasimatymo! 


Erikui ir Dafnei išėjus, Izabelė nutarė apžiūrėti namus, tačiau neįsten- 
gė pakilti nuo sofos. Ją sukaustė keistas nuovargis. Izabelė jautėsi taip, 
tarsi atminties sugrįžimas būtų pareikalavęs visų jos jėgų. Ji prisiminė, 
ką jai buvo sakęs gydytojas Mocartas. Psichogeninės priežastys. Taip, 
tikriausiai būtent dėl to jos amnezija ilgiau užtruko. Ji nesąmoningai 
nenorėjo prisiminti savo ankstesnio gyvenimo - dėl Eriko ir Dafnės. Ir 
dėl vestuvių. Įdomu, ar ji būtų ištekėjusi už Eriko, jeigu nebūtų užtiku- 
Si jo vestuvių apartamentuose kartu su Dafne? 

Izabelė nuščiuvusi klausėsi, ką pasakys jos širdis, tačiau ji tylėjo. 
Netrukus ji tarė pati sau, kad visa tai jau buvo nereikalinga. Jau nebu- 
vo prasmės sukti sau galvą dėl galimos įvykių eigos. Ne todėl, kad tai 
jau buvo tarsi pernykštis sniegas, ne. Tokiu atveju ji turėtų taip pat pa- 
galvoti, ar jai būtų kas išėję su Fabijumi, jeigu būtų susipažinusi su juo 
kitomis aplinkybėmis, ar liktų su juo, jeigu neatgautų atminties. Ar ne- 
būtų kaip pasakose: ir jie ilgai ir laimingai gyveno... 

Ne, ji nenorėjo daugiau apie tai galvoti! Ji buvo ilgai mulkinama, 


tačiau dabar ji vėl gali gyventi savo gyvenimą! Savo tikrą gyvenimą! 


(STI) 

ki romantikai. Arba triušiai. Arba naivios, patiklios blondinės, negalin- 
čios susitaikyti su tikrove ir nesugebančios suprasti, kad visur knibž- 
dėte knibžda įvairaus plauko melagių, apgavikų ir išnaudotojų. 

„Nors aš ir blondinė, - mąstė Izabelė, stengdamasi neužsnūsti, - ta- 
čiau nesu kvailė. Bet kas, po paraliais, aš esu? Ir kodėl man apskritai 
šauna į galvą mintys apie kvailas blondines ir kas būtų, jeigu istorijas? 
Ir kodėl. po velnių, mintyse pradėjau keiktis? Juk tai nebuvo man bū- 
dinga! O gal vis dėlto?..“ 

Laimė, ji buvo per daug pavargusi galvoti apie tai. Ji net neturėjo 
jėgų atsikelti ir išjungti šviesą. Netrukus ji jau miegojo. 


Ryte suskambėjo žadintuvas, tačiau jis skambėjo ne taip kaip paprastai. 
Praėjo šiek tiek laiko, kol Izabelė susivokė, kad tai visai ne žadintuvas. 
Skambėjo telefonas. Jis atkakliai aidėjo, tačiau Izabelė neįstengė nė 
akių atmerkti. Telefono skambesys pažadino ją iš baisaus sapno... 

Netrukus ji suprato, kad tai buvo ne sapnas. Sudejavusi ji griebė pa- 
galvę ir užsidengė ja galvą. Telefonas nesiliovę skambėjęs. 

— Nutilk! —- sumurmėjo ji. 

Tą pačią akimirką įsivyravo tyla. Izabelė nustebusi nusitraukė pa- 
galvę ir apsidairė. Taip, tai buvo jos kambarys. Kad ir kur pažvelgsi, 
jokių gėlytėmis margintų tapetų. „Juodojo ėriuko“ — anei kvapo. Nesi- 
jautė netgi kavos aromato, prasiskverbiančio iš restorano virtuvės iki 
pat trečiojo aukšto ir viliojančio lipti žemyn, kur kiti jau laukė jos prie 
pusryčių stalo. 


Kaip ir vakar laukinis žvėris aštriais nagais rengėsi sudraskyti ją į 
gabalus. „Liaukis“, — paliepė jam Izabelė. Tačiau galvos skausmas ne- 
pakluso jos žodžiams, kaip kad telefonas. Kavą ji taip pat turėjo pasiga- 
minti pati. 

Nors sofa buvo patogi, tačiau vis dėlto nelabai tiko miegoti. Susti- 
rusiomis kojomis atitipenusi į virtuvę ir įjungusi kavos aparatą, ji pa- 
juto maudžiant sprandą ir nugarą. Prabėgomis jai šmėstelėjo mintis, 
kad ji turi tokį patį kavos aparatą, kaip ir Fabijus „Juodajame ėriuke“, 
tik šiek tiek mažesnį. Kas dėl kavos virimo, tai jie abu buvo tikri pro- 
fesionalai. Tik dažniausiai ji kavą virdavosi pati sau, o Fabijus — gau- 
siam lankytojų būriui. Kaip, pavyzdžiui, restorano atidarymo vakarą. 
Kavos aparatas turės atlaikyti tikrai nemenką krūvį. Dieve mano, kaip 
jie visą šį laiką dėl to jaudinosi! 

Izabelė gurkštelėjo dar pernelyg karštos kavos ir nusidegino lūpas. 

— Maledetto! - išsprūdo jai, dedančiai kavos puodelį ant stalo. 

Lipdama laiptais aukštyn, ji susivokė. kad vėl ką tik nusikeikė. Šį kar- 
tą — netgi balsu. Ir dar itališkai. Ką tai galėtų reikšti? Bet kokiu atveju — 
nieko gero. Keiksmažodžiai liudija apie žemą lygį ir savitvardos stoką! 

Galbūt ji keikėsi todėl, kad kažkas naudojosi jos virtuve, o vėliau ne- 
sutvarkė jos. Ir ant stalo, ir plovyklėje styrojo neplautų indų kalnas - ir 
tikrai ne nuo vakarykštės dienos. Vadinasi, atvažiavo pažiūrėti, ar čia 
viskas gerai! 

Vonia irgi buvo ne kartą naudotasi, nes ir ją reikėjo kaip reikiant iš- 
valyti. Dušo kabinoje buvo raudonų plaukų, o tualete... Ta Dafnė - tik- 
ra nedorėlė! 

Izabelei šovė į galvą ir kitų, išraiškingesnių žodelių, taip pat ir ita- 
lų kalba, žodelių, kuriuos ji nesidrovėdama garsiai išpyškino — tiesiog 
dėl to, kad išgirstų jų skambesį. Kaip pati pripažino, jie skambėjo vi- 
sai neblogai. Ji visai nesitikėjo, kad tokiu būdu išbandžiusi įtvirtinti 
šios svetimosios kalbos Žinias, netikėtai pasijus taip gerai. 

„Galbūt man reikėtų dažniau keiktis itališkai“, — pamanė Izabelė, 
traukdama iš sandėliuko valymo priemones. 

Kaip tarė, taip 1r padarė. Ji pasiraitojo rankoves ir ėmėsi darbo, tuo 
pačiu metu berdama vieną keiksmažodį po kito. Juk ji negalėjo praus- 
tis po dušu, kol čia buvo Dafnės plaukų! 

Paprastai kartą per savaitę ateidavo namų tvarkytoja. Tačiau visą šį 
mėnesį ji, matyt, rasdavo tik užrakintas duris. Jau geriau atsarginį rak- 
tą ji būtų davusi tvarkytojai, o ne Dafnei. Tuomet namai būtų tvarkin- 
gi, švarūs, niekas nebūtų avėjęs jos Manolo batelių. Dafnė bent jau ga- 
lėjo sumesti į skalbinių krepšį nešvarius rankšluosčius. Izabelė nu- 
sprendė neskaičiuoti, kiek jų panaudota, tačiau kai jų prikrovė puspil- 
nę skalbyklę, negalėjo nepastebėti, kad tiek rankšluosčių buvo galima 
panaudoti mažiausiai per savaitę. 

Sutvarkiusi virtuvę ir vonią, ji ėmėsi likusios namo dalies. Tik atsi- 
kėlusi, ji pastebėjo, kad būtų gerai išvalyti langus, o Obiusono gamy- 
bos kilimas prieškambaryje, regis, prašyte prašėsi dulkių siurblio. Eko- 
logiška poliravimo priemone ji išblizgino laiptus taip, kad jie atrodė 
kaip nauji. O kalkių nuėmėju ir specialia plieno blizginimo priemone 
išvalius ir svečių vonios kambarį, esantį pirmame aukšte, šis atrodė 


tarsi ką tik įrengtas Olafo. 

Šveisdama ir valydama kambarius ir pajutusi savotišką svaigulį, ji 
stebėjosi, kodėl anksčiau niekada pati netvarkydavo namų, o mieliau 
eidavo į fitneso klubą. Užuot išlaidavusi užsiėmimams su asmeniniu 
treneriu, ji juk taip pat galėjo mankštintis namie, tvarkydama namus. 
Ši prasmingesnė, be to, nemokama veikla būtų teikusi jai daugiau pa- 
sitenkinimo. Kaip po viso to malonu matyti švara kvepiančius namus! 
Kodėl jai anksčiau nešovė į galvą ši išganinga mintis? 

Pagalvojusi apie pinigus, ji prisiminė vieną neatidėliotiną reikalą. 
Paskambinusi į ligoninę, ji paprašė sujungti ją su daktaru Mocartu. 

Išgirdęs Izabelės balsą, gydytojas nudžiugo, tačiau ne itin nustebo 
sužinojęs, kad ji atgavo atmintį. 

— Buvo nesunku nuspėti, kad netrukus jūs turėjote prisiminti viską, — 
tarė jis Izabelei. — Beje, jūs nuostabiai skambinate fortepijonu! Galbūt 
vėliau dar koncertuosite? 

— Apie tai dar negalvojau, — kiek patylėjusi atsakė Izabelė. — Pasi- 
rodo, aš mokiausi skambinti fortepijonu. Konservatorijoje. Buvau tik- 
rai talentinga studentė. Tačiau vėliau patekau į skaudžią avariją ir 
smarkiai susižeidžiau dešinį riešą. Ilgai užtruko, kol jis visiškai sugijo. 
Dėl to ilgai negalėjau skambinti. Kad nebūtų nuobodu, pradėjau studi- 
juoti kai ką kita. 

— Interjero dizainą. 

— Būtent, - patvirtino Izabelė, prisiminusi, kad apie tai buvo gydy- 
tojui užsiminusi kavinėje. 

— Taigi dabar jūs esate interjero dizainerė? 


— Tiesą sakant, dabar esu niekas, — prisipažino Izabelė, veltui ban- 


dydama numaldyti kylantį slogų jausmą. — Studijuodama konservato- 
rijoje, susipažinau su savo būsimuoju vyru, tačiau netrukus įvyko tas 
nelaimingas atsitikimas... 

— Kurio metu jūs susižeidėte ranką? 

— Taip. Ir kurio metu Žuvo mano vyras. 

— Labai jus užjaučiu! 

Pajutusi jo balse sumišimą, Izabelė liūdnai nusijuokė. 

— Būtent todėl aš ir nenorėjau daugiau skambinti fortepijonu. 

— Ar seniai tai įvyko? 

— Beveik prieš aštuonerius metus. Mano vyras, profesorius iš Ny- 
derlandų. buvo ir mano dėstytojas. Štai iš kur mano olandiška pavar- 
dė. Janas buvo puikus žmogus. Nors buvo kiek vyresnis už mane, ta- 
čiau mudu puikiai sutarėme, ir ne tik kalbant apie muziką, — pasakojo 
Izabelė, ir, kiek patylėjusi, pridūrė: — Tad antrosios studijos buvo be- 
veik iš reikalo, kaip tam tikra veiklos terapija. Po kurio laiko supratau, 
kad jos man iš tikro nelabai patinka. 

— Taigi pradėjote plaukioti? 

— Ne, plaukimu užsiiminėjau dar seniau, vaikystėje. Buvau vienos 
plaukimo sekcijos narė. Tuo metu mano tėvai dar buvo gyvi, tėvas bu- 
vo plaukimo treneris. Jis labai norėjo, kad dalyvaučiau olimpinėse žai- 
dynėse. Aš net buvau jaunių komandos narė. 

— Jūs tikrai įvairialypis talentas, — tarė gydytojas ir kiek patylėjęs 
pridūrė: — Ar dar turite artimųjų? 

— Ne, - atsakė Izabelė ir pajuto jaudulį, kurį sukėlė ši paprasta tie- 


sa. 

Ji tikrai daugiau neturėjo nė vieno artimo žmogaus. Jos abu tėvai 
nuskendo, kai jai tebuvo keturiolika, o Janas, jos vyras, slidžiame ke- 
lyje nesuvaldęs automobilio, žuvo jau pirmaisiais jų santuokos metais. 
Ji pati išsisuko tik su sulaužyta ranka ir sudaužyta širdimi. 

Taip, ji žinojo, ką reiškia prarasti mylimus žmones ir staiga likti 
vienai. Tačiau ji ne kartą įveikė šį skausmą, taigi susidoros su juo ir šį 
sykį. Net jeigu skausmas plėšo širdį taip, kad net rėkti norisi. Ne, ne 
dėl Eriko ir ne dėl Dafnės. Tikrai jau ne dėl Dafnės. Nors jos abi paži- 
nojo viena kitą nuo interjero dizaino studijų, kurias ji vėliau metė, lai- 
kų, tačiau jųdviejų santykiai buvo gana paviršutiniški. 

Fabijų ji pažinojo tik mėnesį, nuo ją ištikusio nelaimingo atsitiki- 
mo, ieškant vietos vestuvių pokyliui. Tačiau vieno mėnesio pakako, 
kad... 

„Ne, liaukis!“ — mintyse suriko ji pati sau. 

— ... dar ko nors paklausti? — tarė daktaras Mocartas. 

Išgirdusi gydytojo balsą, Izabelė vos neišmetė telefono ragelio — 
buvo visiškai pamiršusi, kad kalba su juo. 

— Ką jūs sakėte? — sutrikusi paklausė ji. 

— Jūs minėjote, kad norite manęs kažko paklausti, —- draugišku bal- 
su pakartojo gydytojas. 

— Ak, taip. Norėjau pakalbėti apie man išrašytą klinikos sąskaitą. Ar 
galėtumėte pasirūpinti, kad ligoninės administracija atsiųstų man ją 
dar kartą? Šį sykį - mano namų adresu. 

Kitame telefono laido gale įsitvyrojo tyla, todėl Izabelė ėmė nuo- 


gąstauti, ar tik gydytojas nepasiteiraus apie jos tariamas sužadėtuves. 


Tad išgirdusi jo prašymą pasakyti savo adresą, ji su palengvėjimu atsi- 
duso. 

Izabelė padiktavo gydytojui savo adresą ir padėkojo už jo rūpestį. 
Gydytojas patikino, kad rūpinimasis ja nekelia jam jokių nepatogumų. 
Atsisveikindama ji pažadėjo pasitaikius progai užsukti pasitikrinti 
sveikatą, kad gydytojas galėtų surašyti galutinę gydymo išvadą. Pasak 
j0, amnezijos atvejų kasdien nepasitaiko, netgi neurologijos specialis- 
tui. 

Baigusi kalbėti, ji dar kurį laiką pastovėjo vidury kambario, laiky- 
dama rankose telefoną, stengdamasi galvoti apie bet ką, tik ne apie 
Fabijų. Jokiu būdu ne apie jį! Verčiau jau apie naująjį dulkių siurblį, 
kuris prieš siurbdamas iš pradžių sušlapina grindų paviršių. Du viena- 
me — ir plauna, ir siurbia. Labai praktiška! O ar ji neketino įsigyti 
naujos lyginimo lentos? Reikia pripažinti, kad anksčiau tokiais dar- 
bais rūpinosi ateinanti namų tvarkytoja, 0 ji pati nebuvo lyginusi nė 
karto — bent jau, kol nesusipažino su Fabijumi... 

Štai ji ir vėl nukrypo prie temos, apie kurią nenorėjo nieko girdė- 
ti! 

Izabelė nusprendė prasiblaškyti ir nusiprausti po dušu. Po to ji pa- 
sinaudojo proga dar kartą išvalyti vonią, tai truko ketvirtį valandos. 
Skalbyklei sustojus, ji perdėjo švarius skalbinius į džiovyklę. 

Išėjusi iš vonios, ji paskambino sodininkui — skubiai reikėjo nu- 
pjauti veją ir patręšti gėles. Rinkdama numerį, ji prisiminė, kad prie 
„Juodojo ėriuko“ neseniai pasodintas gėles taip pat reikėtų patręšti. 
Beje, prie įvažiavimo į stovėjimo aikštelę dar reikėtų pabarstyti žvirgž- 

do — apie tai vakar ryte dar kalbėjo Fabijus... Prakeikimas, ji vėl gal- 
vojo apie jį! Kada pagaliau tai liausis? 


Sodininkas galėjo atvykti tik kitą savaitę. Pamaniusi, kad per tą laiką 
jos gėlynai visai užžels, Izabelė nusprendė pati imtis šio darbo. 

Kai ji jau buvo išravėjusi pusę didžiosios gėlių lysvės, esančios 
priešais namą, už jos kažkas nusikosėjo. Staigiai pasisukusi ir išvydu- 
si viešnią, Izabelė vos neišmetė iš rankų kibiro, pilno piktžolių. 

— Sveika, - tarė jai Nataša. 

Ji stovėjo už vartų ir žvelgė į Izabelę, ravinčią gėlyną. 

— Še tau kad nori, nagi ir darbščių žmonių esama! Nebūčiau pagal- 
vojusi, kad pati tvarkai savo gėlynus. 

— O aš nepagalvočiau, kad tu apskritai sugebi galvoti, — atšovė jai 
Izabelė, veltui mėgindama numaldyti pagreitėjusį širdies plakimą. 

Ji akies krašteliu apsidairė aplink, tačiau už tvoros daugiau nieko 
nebuvo matyti. Tikriausiai Nataša bus atvažiavusi viena. 

Vartai buvo neužrakinti. Išeidami Erikas ir Dafnė nepasivargino už- 
daryti jų. Nataša priėjo prie gėlyno ir atkišo jai didelį plastikinį maiše- 
lį. 

— Prašau, čia daiktai, kuriuos tu pamiršai „Juodajame ėriuke“. 

Izabelei nereikėjo nė pažvelgti į maišelio vidų. Ji žinojo, kad 
ten bus sudėti skudurėliai, kuriuos ji nusipirko per praėjusias ke- 
lias savaites — daiktai, į kuriuos ji paprastai antrą kartą nė nepa- 
žvelgdavo. 

„Išmesk juos į senų drabužių konteinerį“, — norėjo ji pasakyti Nata- 
šai, tačiau dėl jai pačiai nesuprantamos priežasties to neištarė. Staigiu 
judesiu ji nusviedė maišelį už savęs į gėlių lysvę. 

— Ačiū, — tepasakė ji šaltai. — Manau, dėl to tu ir buvai atėjusi. Iki. 

— Oi, negi kažkas pyksta ant manęs? 

Izabelė nusisuko ir ėmė kuokštais rauti iš ežios kiaulpienės bei do- 
bilus ir mesti į kibirą. 

— Turiu pripažinti, kad mano sukurpta legenda apie valytoją išties 
buvo kiek bjauri, — toliau kalbėjo Nataša. — Tačiau ir tu turi sutikti, jog 
anksčiau buvai tokia pasipūtusi ir kaprizinga, kad viena kita pamoka 
tau tikrai nepakenkė. Dieve mano, mes dar nė karto nebuvome sutikę 
tokios snobės kaip tu! 

Pritariamu žvilgsniu apsidairiusi aplink, ji pridūrė: 

— Gerą trobelę turi. Pirkai ar paveldėjai? 

— Tai mano tėvų namai, - atsakė Izabelė. 

Metusi žvilgsnį į pravirą garažą ir išvydusi ten stovintį Porsche, 
Nataša net pliaukštelėjo liežuviu. 

— Tavo tėvai tikriausiai prie pinigo. Ar šis automobilis jų? 

— Ne, jis mano. Tėvai mirę. 

— O, labai apgailestauju. Beje, mano tėvai taip pat mirę. Aš užaugau 
vaikų namuose. 

Jeigu ji tikėjosi sulaukti Izabelės užuojautos, tai labai apsiriko. Piktai 
sučiaupusi lūpas Izabelė nuėjo į garažą ir staigiu judesiu išpylė pilną pik- 
tžolių kibirą į šiukšlių dėžę. Grįždama atgal, ji galvojo, ar nevertėtų jai 
pačiai dar šiandien nupjauti veją. Viena vertus, tai reikėjo atlikti kuo sku- 

biau, antra vertus, žoliapjovė kels tokį triukšmą, kad Nataša norom ne- 
norom turės liautis kvaksėjusi. Tačiau Izabelė pajuto, kad jai jau dabar 
skaudėjo rankas ir pečius — ne todėl, kad būtų persistengusi, ravėdama 
gėlyną, o todėl, kad apsirengusi palaidinę nuogais pečiais, pamiršo pasi- 
tepti odą apsauginiu kremu. Vidurdienio saulė spigino atviroje vietoje 
esantį gėlyną ir tikriausiai nudegino ne tik jos odą, bet ir išdžiovino jos 
smegenis. Kitaip ji jau seniai būtų pasiuntusi Natašą velniop ir neleidu- 
si jai, tarsi prisiklijavusiai prie jos kulnų, nusekti paskui ją į namą. 

— Oho, — nustebo Nataša, tiriamu žvilgsniu nužvelgusi prieškamba- 
rį ir nusekusi paskui Izabelę į svetainę. —- Gražiai ir kilniai žlunga pa- 
saulis, ar ne? 

— Nė neketinu žlugti, — atrėžė Izabelė ir, nuėjusi į virtuvę, prisipylė 
pilną stiklinę mineralinio vandens. 

— Ačiū. 

Nataša, tikriausiai atkaklesnė už bet kokį šešėlį, paėmė 1š jos rankų 
stiklinę ir vienu ypu išmaukė ją. 

— Gražus tavo dvaras. Tik per daug didelis vienam žmogui. 

Šie Natašos žodžiai palietė skaudžią vietą. Izabelė iš tiesų jau kelis 
kartus ketino parduoti namą: pirmą kartą, kai tapo pilnamete ir teismas 
priteisė jai įgaliojimus disponuoti jos mamos turtu, o antrą kartą — po 
nelaimingo autoįvykio, kurio metu žuvo Janas. Tačiau iki šiol ji taip ir 
neprisiruošė to padaryti — gal ir todėl, kad pritrūko energijos. 

Tad dabar galbūt buvo pats laikas pagaliau įgyvendinti šį sumany- 
mą ir pradėti naują gyvenimą kitoje vietoje, tarkim, jaukiame nuosava- 


me bute, kuris būtų bent jau dvigubai mažesnis už namą. Tada nerei- 

kėtų samdyti nei sodininko, nei namų tvarkytojos, nereikėtų netgi vaiz- 
do kamerų. 

— Tu teisi, — tarė Izabelė. 

— Dėl ko? — suglumusi paklausė Nataša. 

— Namas man per didelis, todėl aš jį parduosiu. 

— Hm, na taip... kaip nori. Tačiau aš nenorėjau tau to įkalbėti. Vien 
dėl to, kad pasiunčiau tave lyginti, tu neprivalai parduoti savo namo. 

— Nesirūpink, aš veikiu savo nuožiūra. Jau seniai norėjau parduoti 
šį namą. 

Nataša apsidairė virtuvėje, apžiūrėjo integruotą barą, už kurio buvo 
svetainė. 

— Ar tai Filipas Starkas, ar ne? O ta sofa — ji Rolfo Benzo? 

— Beveik atspėjai. Koinoro. 

— Vis tiek labai tauru, — įvertino Nataša. - Nepalyginsi su /kea ga- 
mybos vestuvių apartamentais „Juodajame ėriuke“, ar ne taip? 

— Toli gražu ne, — tarė Izabelė. 

„Kodėl mane staiga apėmė jausmas, tarsi imtų graužti sąžinė? Ko- 
dėl, po velnių, mane turėtų kamuoti sąžinė?“ — klausė savęs Izabelė. 
Taip jau atsitiko, kad ji iš mamos paveldėjo daug pinigų, taip pat ne- 
mažą turtą paveldėjo ir po Jano mirties. Argi tai jos kaltė? Ji sutiktų 
daug ką atiduoti, kad tik jie šiandien būtų gyvi. 

— Paklausyk manęs, — įsikarščiavusi pasakė Izabelė. — Taip jau atsiti- 
ko, kad mano seneliai turėjo didelį kartono gamybos fabriką, o mama pa- 
liko man savo turtą. Vėliau dar daugiau paveldėjau iš savo vyro, kurio tė- 


vai taipogi buvo turtingi. Tačiau tai visai nesuteikia tau teisės mane... 


— Tu buvai ištekėjusi? 

— Įsivaizduok, kad taip! Ir, beje, /aimingai! - pratrūko Izabelė, įnir- 
šusi ir kartu apimta nevilties gestikuliuodama rankomis. — Ko tau čia 
apskritai pas mane prireikė? Atvežei mano daiktus, tai dabar gali ra- 
miai sau eiti! O gal dar ką nors turi pasakyti? 

— Na, jeigu jau manęs klausi! Taip jau atsitiko, kad šį vakarą atida- 
rome restoraną ir mums prireiks kiekvienos rankos. Mes labai tikimės 
ir tavo pagalbos! 

Izabelė įsistebeilijo į nekviestą viešnią. 

— Tu tikriausiai juokauji! 

— Na jau, na jau! — Nataša atrodė įsižeidusi. - Negi tu iš tik- 
rųjų tokia pagiežinga? Vien tik dėl tos nekaltos lyginimo istori- 
j0S... 

— Lyginimo? — nesavu balsu vos ne springdama suriko Izabelė. 

— O gal tu pyksti dėl namų ruošos? — susimąstė Nataša. — Vis dėlto 
man pasirodė, kad ne taip jau nenoriai tu tvarkeisi ir valei. 

Ji linktelėjo grindų valymo kibiro ir šluotos pusėn. 

— Čia juk tu taip pat tvarkeisi, ar ne? Dar kvepia šviežia švara. 

Nieko nepasakiusi Izabelė pasuko laukujų durų link ir atidarė jas. 

— Iki pasimatymo. Ne, ne taip. Geriau sakau ciao. 

— Dėl Dievo meilės, juk nepyksi ant manęs iki gyvenimo pabaigos! — 
sušuko Nataša. — Juk tu daug ko išmokai, tau tai teikė malonumą, o 
mes visi drauge jaukiai ir maloniai vakarodavome ir smagiai leidome 
laiką. Kodėl dabar nori visa tai paneigti! 


— Aš visai nenoriu to paneigti, - savo pačios nuostabai atsakė Izabelė. 


— Na, matai! Visą tą laiką mes nežinojome, kur tu gyveni, kitaip jau 
seniai būtumėme tau pasakę! Tad kodėl gi pyksti? 

— Tikrai ne dėl lyginimo ar valymo, - sušnypštė Izabelė. 

— Tai dėl ko gi tada? Gal dėl darbo virtuvėje? 

Izabelė pajuto, kaip visa išraudo, tačiau nieko neatsakė. Staiga Na- 
taša pralinksmėjo. 

— Supratau! Tai vis dėl tos kvailos istorijos apie triušius, ar ne taip? 
Tačiau, kaip suprantu, tada tu buvai tuo visai patenkinta. Tad, tiesą sa- 
kant, aš tiesiogiai lyg ir nemelavau, ar ne? 

Iš pradžių išraudusi, dabar Izabelė tiesiog liepsnojo iš sumišimo ir 
įsiūčio. Pačiai sau netikėtai ji ištarė kelis žodelius, kuriuos išgirdusi 
Nataša žengė kelis žingsnius atatupsta ir nustebusi pažvelgė į Izabe- 
lę. 

— Atsargiau! Tai gana stipriai pasakyta! Ar bent jau nutuoki, ką tu 
ištarei'? 

— Aš pasakiau itališkai, — šiurkščiu balsu atrėžė Izabelė. 

— Tik jau nesakyk! — išsiviepė Nataša. 

— Ar jau baigei? — paklausė Izabelė ir pamėgino užtrenkti duris, ta- 
čiau Nataša įsirėmė 1 staktą savo masyviais pečiais. 

— Ne, dar nebaigiau! Jis tai padarė netyčia! 

Izabelė dar kartą pabandė uždaryti duris, tačiau neįstengė. 

— Tu tikriausiai sulaužei man petį, — pasiskundė Nataša. — Tačiau 
gali tai ištaisyti. 

Izabelė nepatikliai pažvelgė į Natašą. 

— Ką, po galais, reiškia netyčia? 

— Ar tik pastaruoju metu tu ne per dažnai pradėjai keiktis? Gal šis 
polinkis grįžo kartu su tavo atmintimi? 

Izabelė norėjo pabrėžti, kad ji niekada nesikeikė — nei anksčiau, nei 
dabar, tačiau po viso to, ką buvo ką tik pasakiusi, šis jos pasiteisinimas 
būtų nuskambėjęs visai neįtikinamai. 

— Tai vis dėl Džulijaus, — atsikrenkštė Nataša. 

— Na taip, žinoma, — atšovė Izabelė, įnirtingai trindama kumščiu 
delną. — Jis kaltas dėl visko, ką pridirbo Fabijus. Pavyzdžiui, ir dėl to, 
kad meistriškai žongliruodamas neteisingais faktais, jis privertė atmin- 
ties netekusią moterį... skusti morkas! Kaip tu gali tvirtinti, kad tai bu- 
vo netyčia! Kad tai vis Džulijaus kaltė! Tai absurdiška! 

— Jeigu skirtum man bent tris minutes laiko, paaiškinčiau tau. 

— Trijų minučių bus per daug, — nukirto Izabelė, žvilgtelėjusi į laik- 
rodį. — Duodu tau vieną minutę. 

— Taigi paklausyk... 

— Liko penkiasdešimt sekundžių. Kai jos praeis, aš pasiimsiu žo- 
liapjovę. 

— Ar ketini mane papjauti? 

— Ne, eisiu pjauti žolės. Įspėju tave, žoliapjovė kelia didelį triukš- 
mą. Jai veikiant, kilometro spinduliu nieko negirdėti. Tau liko keturias- 
dešimt sekundžių. 

— Na, gerai. Viskas prasidėjo tą dieną, kai Neronas užsimojo mane 
nušauti... 

Fabijus jautėsi taip, tarsi būtų ne Žmogus, o automatas. Einant jam at- 
rodė, lyg kojos judėtų bėgiais. Jo kojos buvo tarytum gerai funkcio- 
nuojančio mechanizmo dalis, o akys nukrypdavo ten, kur reikėdavo. 
Rankos, lyg puikiai užprogramuoti čiuptuvai, visada paimdavo reikia- 
mus produktus ir indus. Tarsi iš toli jis girdėjo savo balsą, skambantį, 
lyg įgarsinta kompiuterio programa, patvirtinanti užsakymus ar duo- 
danti įvairius nurodymus. 

Lyg to būtų maža, jo vidinis balsas, monotoniškai vardijantis visas 
JO per praėjusią savaitę padarytas niekšybes, viską dar labiau komplika- 
vo. Jis jau seniai liovėsi pats save koneveikęs, nes nežinojo pakankamai 
stiprių keiksmažodžių, galinčių apibūdinti savo bjaurų charakterį. 

Retkarčiais jis pajusdavo, kaip Nataša žvilgtelėdavo į jį gailesčio 
kupinomis akimis, kas varė jam dar didesnę neviltį. Labiausiai jis da- 
bar troško pasislėpti savo kambaryje, tačiau to dar reikėjo palaukti. 
Juk šiai dienai, nuo kurios turėjo prasidėti jo naujasis gyvenimo eta- 
pas, jis ruošėsi ne vieną ir ne du mėnesius. To, kad tuo pačiu metu jį 
ištiko ir pati giliausia jo asmeninio gyvenimo krizė, niekas neturėjo 
pastebėti. 

Galiausiai jis juk buvo ne tik restorano, bet ir virtuvės vadovas. tad 
jeigu jis norėjo, kad ateityje „Juodasis ėriukas“ šį tą reikštų aukštosios 
virtuvės pasaulyje, viskas turėjo eitis kaip iš pypkės. 

Nataša tarsi sąmokslininkė jam pakuždėjo, kad tarp vakaro svečių 
ji atpažino žinomą restoranų kritiką. 

Keista, tačiau Fabijaus ši žinia nesujaudino. Apsuptas padėjėjų ir 
padavėjų, jis gamino patiekalus, jau ne kartą išbandytus praėjusią 

savaitę. Tai buvo vien tik gardūs itališki valgiai, pradedant rafinuotais 
užkandžiais, sriubomis su puta, įvairiausiomis salotomis, a/ dente pa- 
ruoštais makaronais ir baigiant paskrudusiomis keptomis jaunomis an- 
timis, žuvies ragu, ėriuko karbonadais ir klasikiniais veršienos suktinu- 
kais saltimbocca. 

Nataša kaip visada tvarkėsi savarankiškai. Ji kontroliavo desertų 
gamybą ir vadovavo abiem jauniesiems virėjams. Jiedu ruošė vyno de- 
sertus zabaione ir šerbetus. Retkarčiais ji nusiišdavo virtuvinę pri- 
juostę, apsirišdavo nedidelę juodą prijuostėlę (jos atveju tai greičiau 
buvo didelė prijuostė) ir, nuėjusi į restorano salę, stebėjo priimamus 
užsakymus ir vertino svečių pasitenkinimą. 

Haris, vynų padavėjas, tiesiog švytėjo. Apsivilkęs smokingu, 
plaukų želė susitepęs plaukus, jis atrodė kaip jauna kylanti Holivu- 
do žvaigždė. Išdidus ir iškilmingas. jis buvo puikus aukščiausios 
klasės kelneris. Hariui akcentuota ir pakylėta kalba rekomenduojant 
vynus, restorano lankytojai, ypač moterys, negalėjo atitraukti nuo jo 
akių. 

— Žmonės užsisakinėja naująjį Supertoscaner vyną kaip pašėlę, — 
eidamas pro šalį, sušnibždėjo jis Fabijui. — Jeigu taip bus ir toliau, jau 
rytoj reikės papildyti vyno atsargas! Kalbant apie gėrimus, viskas tie- 
si0g „čiki piki“! 

Abi padavėjos, apsirengusios kukliais tamsiais kostiumėliais, visa- 
da nepastebimai stovėjo šalia, stengdamosios išskaityti iš svečių veidų 
jų norus. Tuo metu virėjų komanda ranka rankon dirbo virtuvėje, ruoš- 


dama vieną kulinarijos meno kūrinį po kito. Skambėjo graži klasikinė 

Verdžio muzika, ant stalų žvakių šviesoje spindėjo krištolo taurės ir si- 
dabro įrankiai. 

Rūpestingai renovuotas senojo dvaro pastatas, kurio viduje ypač 
išryškėjo juodi lubų balkiai ir poliruotos medinės grindys, puikiai ti- 
ko tokiam ypatingam kulinarijos pasaulio įvykiui. Tačiau be Izabelės 
rankų prisilietimo, be jos sukurtų dekoracijų čia nesijaustų tam tikra 
prabangi atmosfera, dvelkianti lengva, malonia, paslaptinga nuotai- 
ka. 

Kad ir kiek Fabijus stengėsi, jis negalėjo liautis galvojęs apie Iza- 
belę. Jis viską pamiršo, išmetė visus kitus rūpesčius iš galvos, tačiau, 
nors ir turėjo daug darbo, nors nuolat reikėjo ką nors spręsti, jis nega- 
lėjo pamiršti Izabelės. Fabijaus mintys vis sukosi apie ją. Pakakdavo 
paprašyti pagalbinių virėjų nuskusti ir supjaustyti morkų ar paimti nuo 
lentynos švarią prijuostę, kurioje dar buvo matyti įlygintos raukšlės, ir 
jis tuoj prisimindavo Izabelę. 

Kai tik apsidairydavo aplink, įvertindamas padėtį virtuvėje, tarp 
plušančių darbuotojų kas sykį išvysdavo jam besišypsančią Izabelę. 
Tačiau tai tebuvo viena iš padavėjų. Taip jau pasitaikė, kad abi pada- 
vėjos buvo šviesiaplaukės ir, tarsi to būtų maža, žvelgė į jį tokiu susi- 
žavėjusiu žvilgsniu, lyg jis būtų pats Antonijus Banderasas. Be to, jį 
erzino tai, kad jų vardai buvo Janina ir Sandra - kaip ir abiejų jo pažįs- 
tamų moterų, su kuriomis jis, išsiskyręs su Rafaela, retsykiais susitik- 
davo. Žinoma, padavėjos čia buvo niekuo dėtos. Samdydamas kompe- 
tentingus personalo darbuotojus, jis negalėjo kažko nepriimti vien dėl 


vardo. 

Šiaip ar taip, jis buvo tikras idiotas. Priešingu atveju jis nebūtų vis- 
ko sugadinęs, bendraudamas su moterimi, kuri jam iš tikrųjų tiek daug 
reiškė. 

Praeidama pro šalį, Nataša nutraukė jo apmąstymus. 

— Pats laikas virtuvės šefui pasirodyti svečiams. 

Fabijus Žvilgtelėjo į didelį laikrodį, kabantį ant sienos. Iki šiol jis 
visai nekreipė dėmesio į laiką. Vakaras jau buvo gerokai įpusėjęs. Pa- 
prastai virtuvės šefas pasirodydavo restorano lankytojams mažiausiai 
kartą — trumpai pasišnekučiuodavo su jais, priimdavo sveikinimus ir 
pasiūlymus. Visa tai buvo aukštosios virtuvės dalis. 

Paprastai Fabijus nevengė šios pareigos, tačiau šį vakarą jis buvo 
tam visiškai nenusiteikęs. Jis jautėsi taip, tarsi jam ant kaktos būtų už- 
rašyta, koks jis kvailys ir apgavikas. Tarp restorano lankytojų buvo ke- 
li svečiai, kurie, šiaip ar taip, tai jau žinojo — daktaras Mocartas Gud- 
rusis ir žilaplaukis Hubertas Redfordas Frostas. Jie vis dar gurkšnojo 
espresso kavą ir aperityvą — Fabijus puikiai prisiminė abiejų staliukų 
užsakymus. Įdomu, ar jie neužspringo ėriuko kepsniu ir sterko filė? 
Jeigu ne, tai gal paspringo kava? Ne, tikriausiai jiems viskas patiko 
taip pat, kaip ir kitiems svečiams. Antraip jie čia netūnotų ir neerzintų 
jo savo buvimu. 

Kaip ir reikėjo tikėtis, šį vakarą pasirodė ir velnio nešta ir pames- 
ta trijulė. Džulijus, Rafaela ir Neronas nepraleido progos aplankyti 
JO ir šiandien. Kai Haris pranešė virtuvėje šią Jobo žinią, Fabijus pa- 
juto, kad jam jau gana. Nuėjęs į darbo ir poilsio kambarį, jis pa- 


skambino Neapolyje gyvenančiai tetai, Džulijaus motinai, ir papra- 

šė jos atleisti jam už tai, jeigu dėl jo jos sūnus staiga atsidurtų kalė- 
jime. 

— Aš ilgai stengiausi to išvengti, teta Amalija, — tarė Fabijus. — Šei- 
ma man labai svarbi. Tačiau kuo toliau, tuo labiau Džulijus tampa ne- 
pakenčiamas. Jis grasino iššaudyti mano darbuotojus. Bijau, kad tai ne 
pokštas. Aš — geras darbdavys, negaliu to pakęsti. Jis grasino nušauti ir 
mane. Mano mama to neištvers. 

— Nušauti? Paklausyk, mano berniuk, ką aš tau papasakosiu... 

Pakalbėjęs su teta, Fabijus pasijuto kiek geriau. Tačiau virtuvėje pa- 
sirodžius Rafaelai, jo nuotaika dar labiau subjuro. Ji įėjo į virtuvę, tarsi 
būtų tik trumpam išvykusi, o dabar grįžo, kad užimtų savo nuolatinę vie- 
tą. 

Išvydęs ją, Fabijus iš nevilties vos nesudejavo. Įdomu, ką jis buvo 
joje radęs? Hm, ši aptempta purpurinės spalvos suknelė, spindintys 
juodi plaukai 1r blizgančios akys... 

Ne, kas buvo, jau seniai pražuvo. Be to, Rafaela buvo jam kiek per 
daug pasiutusi. Galbūt net tiek pat, kiek ir Džulijus. 

— Ko čia ieškai? — blogai nusiteikęs, paklausė Fabijus. 

— Na, Jeigu jau pranašas neina prie kalno... Aš tik norėjau tau pasa- 
kyti, kaip puikiai tu gamini! 

— Ką valgei — žuvį ar veršienos kepsnį? 

— Sterką. — susiraukusi tarė Rafaela. - Neapsimesk, kad to nežino- 
jai! Žinau, kad puikiai atsimeni visų staliukų užsakymus! Šia prasme 
tavo atmintis ideali, nors visa kita greitai pamiršti. Pavyzdžiui. kaip 
mes kartu... 

Suraukęs kaktą Fabijus apsidairė. Virtuvės darbuotojai buvo per 
daug užsiėmę, kad kreiptų dėmesį į jų pokalbį. 

— Rafaela, geriau grįžtum atgal pas Džulijų. Žinai, kad jis greitai 
įsiunta. Tik to man ir trūktų šį vakarą. 

— Mes abu žinome, kad jis nepadegė tavo restorano, net jeigu vėliau 
visi ir sakė, kad tai buvo jo darbas. 

Fabijus susinervinęs nusuko akis. Jis, aišku, žinojo, kad gaisras res- 
torano virtuvėje kilo dėl užsidegusio elektros kabelio. Tai konstatavo 
kvalifikuoti ekspertai, tiniantys panašius atvejus ir nustatantys patirtą Ža- 
lą. Tyčinio padegimo atveju draudimas nebūtų sumokėjęs jam nė cento. 

— Aš nenoriu apie tai kalbėti, — tarė Fabijus. - Matau, tau patinka, 
kai jis, apimtas pavydo, praranda savitvardą ir pradeda siautėti. Tačiau 
turėtum žinoti... 

— Tikrai norėčiau patirti tai nors kartą, — nutraukė jį Rafaela. Jos 
šnervės išsiplėtė, o akyse sužibo jaudulio ugnelės. — Mane tai... veža. 
Ypač jo pistoletas. Taip pat patinka, kad pistoletą nešiojasi ir Nero- 
nas. Lydima jų abiejų, jaučiuosi tokia galinga, ir tuo pačiu — tokia be- 
jėgė... 

Tai išgirdęs, Fabijus nevalingai krūptelėjo. Jis prisiminė tą kartą, 
kai Rafaela pasiūlė jam paeksperimentuoti su botagu ir antrankiais. 
Šiam eksperimentui jis gal dar būtų pasiryžęs, tačiau jos reikalavimui 
leisti Hariui ir Natašai stebėti juodu jis nenusileido. Jam to būtų buvę 
jau per daug. Labai tikėtina, kad, kalbant apie šį delikatų reikalą, Džu- 
lijus ir Neronas buvo sukalbamesni. Štai ir paaiškėjo, kuo ją traukė tas 
manieringas mafiozas. 

Fabijui svarstant, ar atskleisti jai paslaptį, kurią jam šiandien pati- 
kėjo Džulijaus mama, prie virtuvės durų kilo nedidelis sąmyšis. Haris, 
sustojęs kaip įbestas, išmetė iš rankų padėklą — laimė, be taurių, - o 
Sandra (arba Janina — jos abi buvo tokios panašios) šaižiai suriko. Su- 
trikusi Nataša įsikabino į artimiausią atramą, nukreipusi savo žvilgsnį 
į Džulijų, stovintį tarpduryje su į priekį atkištu pistoletu. Jo akys, klai- 
džiojančios po virtuvę, piktai žybčiojo. Išvydus Rafaelą, jo veidą nu- 
tvieskė kraugeriška mina. 

— To jau per daug, — sušnypštė jis. — Iš pradžių tas kalnų diviratis! 
Vėliau senelės palikimas! Tada tos tariamos sužadėtuvės! Tu išsigalvo- 
jai jas, kad galėtum netrukdomas kabinti mano nuotaką! O šiandien di- 
džiuojiesi, atidarydamas naują restoraną! Tu įsirengei jį už mano pini- 
gus! Viskas, man jau gana! 

— Man irgi jau seniai gana, - sumurmėjo Fabijus. 

— Atiduok pagaliau mano pinigus! 

— Ar tu tikrai šausi? — šypsodamasi Džulijui paklausė Rafaela, lie- 
žuvio galiuku apvesdama lūpas. —- Tu toks... kietas! 

Kiek surimtėjusi, ji skubiai pridūrė: 

— Žinai, nežudyk jo. Nemanau, kad yra gera būti ištekėjusiai už vy- 
ro, iki gyvenimo pabaigos leidžiančio savo dienas kalėjime. 

Sugriežęs dantimis, Džulijus, regis, apsigalvojo. 

— Nesirūpink. paukštyte, nesitepsiu tuo rankų. 

Jis pakreipė galvą į šoną ir šalia jo, tarsi gavęs komandą, išdygo 
Neronas. 


— Kam gi reikalingas personalas, — tarė Džulijus. 

— Štai jis ten, priekyje, — iš koridoriaus pasigirdo dalykiškas balsas. 

Fabijus staigiai pakėlė galvą. „Izabelė! Ji čia!“ 

Ir tą pačią akimirką Fabijus išvydo Izabelę. Jam, kaip ir vakarykš- 
čio jos pasirodymo metu, net lūpa atvėpo. Izabelė vilkėjo aptemptą 
kreminės spalvos suknelę gilia iškirpte ir banguojančia varpo formos 
apačia ir avėjo šviesiais bateliais, tarsi nulietais ant jos kojos. Jos plau- 
kų garbanos, krentančios ant pečių, spindėjo labiau nei įprastai. ,, Tik- 
nausiai ji buvo kirpykloje“, — šmėstelėjo Fabijui. 

O jos papuošalai... Jos vėrinys ir auskarai tiesiog spindėte spindėjo. 
Tačiau netrukus Fabijus pastebėjo, kad merginos akių žvilgesys užgo- 
žė visą dirbtinį papuošalų spindesį. 

— Štai, ponai, vyras, apie kurį jums pasakojau, — tarė ji keliems vy- 
rams, tikriausiai atėjusiems kartu su ja. 

Fabijus negalėjo patikėti savo akimis, kai staiga tarsi iš niekur išdy- 
gę du vyrai pribėgo prie Džulijaus. bergždžiai besistengiančio užkišti 
pistoletą už švarko. Vienas vyras, iš nugaros sugriebęs Džulijų ir ran- 
ka apglėbęs jo galvą, laikė jį, tuo metu kitas, griebęs Džulijaus ranką 
ir liepęs nesipriešinti, užlaužė ją. Pasigirdo caktelėjimas. 

— Tai kažkoks nesusipratimas, — verkšlenančiu balsu sudejavo Džu- 
lijus. — Pistoletas juk netikras! 

— Negali būti, - įsiterpė Rafaela. - Netikėkite juo! 

— Tačiau taip yra! - suriko Džulijus. 

Rafaela nužvelgė jį nepatikliu žvilgsniu. 

— Jeigu tai tiesa, vadinasi, tu kažkoks nesveikas. Man tai atrodo pa- 
kankama priežastis netekėti už tavęs. 

— Tačiau juk aš myliu tave! - sušuko Džulijus. 

— Su netikru pistoletu? Neapsijuok! 

— Jis teisus, — tarė vyras, veikiausiai civiliais drabužiais apsirengęs 
kriminalistas, išplėšęs iš Džulijaus rankų pistoletą. — Šis pistoletas pa- 
našus į karnavalinį žaislą. Su juo netgi įspėjamojo signalo neiššausi. 

— Tai nieko nereiškia, — šaltu balsu tarė jo kolega. — Už turto prie- 
vartavimą su netikru pistoletu baudžiama taip pat, kaip ir už turto prie- 
vartavimą su tikru ginklu. 

— Tai nebuvo joks prievartavimas! — užriko Džulijus. 

Trindamas skaudamą ranką, jis įniršęs dėbčiojo į aplinkinius. Tuo 
metu vienas kriminalistas uždėjo jam antrankius ir pakėlė nuo žemės. 

— Jis man skolingas pinigų! - plyšojo Džulijus. 

— Visi jie taip sako, — tarė kriminalistas. 

— Išeikite pro galinį namo išėjimą, — patarė Izabelė. - Tuomet su- 
čiupsite ir jo bendrininką. 

Izabelė linktelėjo pro langą stovėjimo aikštelės pusėn. 

— Tai tas į žebenkštį panašus tipas, lipantis į vogtą automobilį. Jis 
taip pat turi pistoletą. 

— Nesirūpinkit, mes jį netrukus sučiupsime. Jis krenta į akis. 

— Tas automobilis nevogtas! — užprotestavo Džulijus. — Jis mano! 
Aš - garbingas, sąžiningas automobilių pardavėjas. Mano verslas tvar- 
kingas! O Neronas Foskarinis yra mano asmeninis asistentas. Jis dirba 
mano įmonėje prokuristu. Jūs galite tai patikrinti! 

— Prokuristu? — įsižeidusi paklausė Rafaela. —- Galbūt bent jau jo 


pistoletas tikras! 

Rafaela stebėjo, kaip kriminalistai išvedė Džulijų per galinį namo 
išėjimą ir nuėjo savo tarnybinio automobilio link. 

— Na ir skystablauzdžiai jūs visi! —- pasiguodė Rafaela Fabijui. — Iš- 
sigandote italų kamoros ir rusų mafijos! 

Pakėlusi antakius, ji apsidairė aplinkui. 

— Mm, visgi tavo naujasis restoranas tikrai mielas. Man tai atrodo... 
įdomu. 

— Jums įdomu nuolat įkyrėti mums savo nepageidaujamais ir ner- 
vus gadinančiais vizitais? — paklausė Izabelė, žengdama prie Fabijaus 
ir paimdama jo ranką. Fabijus apstulbęs pažvelgė į ją. - Mano sužadė- 
tinis neturi laiko nuolat užsiimti savo įkyria eksdrauge. 

— Sužadėtinis? — skeptiškai numykė Rafaela. - Ar aš kažką pralei- 
dau? 

— Atrodo, taip, — tarė Izabelė. - Mes mylime vienas kitą. Žinote, kar- 
tais iš melo gimsta tiesa. Tuomet nelieka jokių nereikalingų klausimų. 

— Kaip įdomu, — surūgusia mina mestelėjo Rafaela ir, gūžtelėjusi 
pečiais, pasuko prie durų. 
gerklėje atsiradusį gumulą. Tačiau po akimirkos jos šypsena dingo iš 
veido ir ji išplėšė savo ranką iš jo, tarsi būtų nusideginusi ją. Atsitrau- 
kusi į šoną, ji sustingusia veido išraiška stebėjo Rafaelą, aukštai pakel- 
ta galva iškulniuojančią iš virtuvės. 

— Štai ir atsikratėme jų, — prabilo Nataša. — Ei, negi jie pamiršo už- 
simokėti? Štai ir turime pirmuosius bėglius! Ir dar per patį restorano 
atidarymą! 

— Na ir dienelė, - įsiterpė ir Haris. — Įdomu, ar kas nors pastebėjo 
visą šią suirutę? O gal mūsų geras vardas žlugo jau patį pirmąjį vaka- 
rą? 

— Aš pastebėjau, — sudejavo Sandra ar Janina. — Jaučiu, man tuoj pa- 
leis vidurius! Man niekas nesakė, kad čia slankioja turto prievartauto- 
jai! 

— Jis ne visai pilno proto, tačiau dar nė karto nėra niekam padaręs 
blogo, - tarė Fabijus. 

Nataša nepatikliai suraukė antakius. 

— Tai kodėl mums to anksčiau nepasakei? Kodėl laikei baimėje, kad 
jis tikrai gali mus nudėti? 

— Nežinojau, kad visa tai tik gryna vaidyba. Šiandien man tai papa- 
sakojo Džulijaus mama. Ji patikino, kad jis yra visiškai nepavojingas. 
Jis tik ypač nori pasijusti reikšmingas, svarbus ir galingas. Matote, du 
jo pusbroliai užima kamoroje ypatingą padėtį. Tačiau aš — ne, — paaiš- 
kino Fabijus, pakėlęs ranką. — Aš, kaip 1r Džulijus, esu kilęs iš garbin- 
gos giminės atšakos. Tik tiek, kad nesu toks pamišęs kaip mano pus- 
brolis. Galbūt tik kvailai elgiausi, kad per mažai bendravau su savo gi- 
minaičiais. Tuomet būčiau geriau žinojęs visą padėtį. 

— Tiek, kiek tu prisibendravai per šį laiką su savo giminaičiais, jau 
ir taip per akis, — paprieštaravo Haris. 

Fabijus daugiau nesiklausė. Išvydęs, kad Izabelė ketina išeiti, jis 
stojo jai skersai kelio. 

— Ką ketini daryti? 


— Aš einu. 

— Kur? 

— Namo. 

— Tau ten bus baisiai nuobodu! 

— Ne tu gali spręsti. 

— Čia turėtum kuo užsiimti! 

— Kuo gi? Gal lyginimu? 

— Izabele... Aš nupirksiu fortepijoną! Tu galėtum skambinti bare! 
— Nekalbėk niekų, — tarė Izabelė ir skubiai nuėjo šalin. 

Fabijus stovėjo ir žiūrėjo į nueinančią Izabelę. 

— Fortepijoną! - abejojančiu balsu tarė Haris. - Žinai, seni, mūsų si- 


tuacijoje tai nėra pats geriausias argumentas! 


Žingsniuodama koridoriumi, Izabelė jautėsi tokia įsiutusi kaip nieka- 
da. Ji norėjo kuo greičiau dingti iš čia, bet su aukštakulniais bateliais 
negalėjo per daug paskubėti. Ji nepajėgė atsispirti norui apsiauti savo 
naujausius ir geriausius Manolo Blahnik firmos batelius ir apsivilkti 
Yves Saint Laurent namų suknelę, prieš tris mėnesius įsigytą Paryžiu- 
je. Ji norėjo pasirodyti prieš tą ožką Rafaelą. Prieš kitus, beje, taip pat. 
Štai, pažiūrėkite, tai aš! Jau nesu ta maža naivi virtuvės fėja, nenu- 
tuokianti, kaip reikia gaminti padažus, kuri yra netgi per kvaila, kad 
skustų ir valytų daržoves. Jau nesu ta, kuri virtuvėje leidžiasi dulkina- 
ma restorano savininko, nes per klaidą manė, kad jiedu yra pora. 
Prakeikimas, ir kodėl ji apskritai šiandien čia atėjo? Kam ji taip iš- 
sičiustė? Natašos papasakota istorija apie Džulijų, italų mafijos sam- 

domą žudiką, šią popietę jai pasirodė gana grėsminga. Tačiau netrukus 
viskas baigėsi geruoju. 

Ir kokia gi ji buvo kvailė! Ne tik persistengė, sukėlusi aliarmą po- 
licijoje, bet ir pati čia pasirodė — vien tik tam, kad įsitikintų, jog pavo- 
jus — iš tiesų tik menamas! - pašalintas. Be to, išsidabino taip, tarsi bū- 
tų susiruošusi į aukščiausios klasės pobūvį. 

Na taip, geriau pagalvojus, šis vakaras buvo panašus į tokį pobūvį. 
To nebuvo galima nepastebėti — į restoraną žmonės rinkosi tikrai pasi- 
puošę. Izabelei tai krito į akis, kai ji trumpam sustojo priešais atviras 
restorano salės duris. Bet tik trumpam ir vien tik iš profesinio smalsu- 
mo, norėdama pamatyti, kaip atrodo jos išpuošta salė, kai joje pilna 
žmonių. 

Salės vaizdas ją tiesiog pritrenkė. Spindinti sienų sietynų šviesa, ant 
baltu damastu užklotų stalų žibantys krištolo indai, švelniai blizgantys 
tamsūs lubų balkiai, nuostabiai derantys senoviniai baldai... Skambė- 
jo pakili, uždeganti Verdžio muzika, gardžiai kvepėjo espresso kava ir 
tauriu vynu... 

Izabelė krūptelėjo, kai kažkas iš nugaros sugriebė ją už alkūnės ir 
pastūmė į priekį. Laikydamas Izabelę už rankos, Fabijus nusivedė ją į 
salės vidurį ir sustojo. Izabelė mėgino ištrūkti, tačiau Fabijus laikė 
stipriai suspaudęs jos ranką. 

Tučtuojau lankytojų dėmesys nukrypo į juodu. Pasigirdo pritariami 
svečių balsai. 

— Ak, štai ir virtuvės šefas! 


— Pagaliau jis pasirodė! 

— Kas ta jaunoji dama, stovinti šalia? 

Atsidūrusi visų dėmesio centre, Izabelė pasijuto nejaukiai ir bandė 
nepastebimai išsilaisvinti, tačiau Fabijus nė neketino jos paleisti. Prie- 
šingai, jis netgi apkabino ją per pečius. 

— Labas vakaras, mano ponios ir ponai! Dabar, kai jau esate pasiso- 
tinę, galiu išdrįsti ir pasveikinti jus, apsilankiusius naujajame „Juoda- 
jame ėriuke“. Sakoma, pilnu skrandžiu lengviau atleisti vieną kitą ne- 
sklandumą. 

Pasigirdo juokas, kai kurie svečiai ėmė laidyti sąmojingas replikas. 

— Kalbant apie nesklandumus, — tarė vienas lankytojas, — tai buvo 
aukščiausios klasės vakarienė. Tokia pat puiki, kaip 1r senajame jūsų 
restorane, senjore! 

— Netgi dar geresnė! —- sušuko viena moteris. — Čia tiesiog nuosta- 
bu! Čia tokia puiki, ypatinga atmosfera! 

— Jūs nuostabiai gaminate! 

— Jeigu tai ne paslaptis, gal būtų galima gauti šių įdarytų alyvuogių 
receptą? 

Fabijus giliau įkvėpė ir didžiulei savo nuostabai Izabelė pajuto, kad 
Jis nuo įtampos net virpa. Ji ir anksčiau pastebėjo, kad jo itališkas ak- 
centas buvo ryškesnis nei visada. Fabijus kiek atleido Izabelės ranką. 
Dabar ji būtų galėjusi laisvai ištrūkti ir pabėgti, tačiau jos kojos buvo 
tarsi Įaugusios į žemę. Ji teisinosi sau, kad pasprukdama dabar ji tik ap- 
sijuoks. Juk šį vakarą čia buvo atėję ir daktaras Mocartas, ir Hubertas 
Frostas. Jiedu tikriausiai tikėjosi, kad ji bent jau pasilabins su jais. Su- 


galvojusi tokį savo elgesio paaiškinimą, Izabelė su palengvėjimu atsi- 

duso. Tai, kad ji čia stirksojo tarsi prisukta prie žemės, visai nebuvo su- 
siję su Fabijumi! Nė trupučio! 

— Mano ponios ir ponai, dėkoju už gerus žodžius ir komplimentus. 
Džiaugiuosi, kad jums buvo skanu! 

Jo akcentas dar labiau sustiprėjo, ir Izabelė pajuto, kad Fabijus dar 
labiau įsitempė. 

— Tai, kad šis restoranas buvo atidarytas, yra ne vien tik mano nuo- 
pelnas. Už šią nepaprastą atmosferą, kurią jūs minėjote, aš turėčiau pa- 
dėkoti šalia manęs stovinčiai nuostabiai moteriai. Jos vardas Izabelė. 
Tiesą sakant, darbas restorane visai nėra jos veiklos sritis. Nepaisant 
to, ji kelias savaites skyrė visą savo laiką ir energiją šio restorano įren- 
gimui. 

Salėje pasigirdo balsų klegesys ir plojimai. 

— Gerai padaryta! 

— Tikrai verta dėmesio! 

— Atskleiskite paslaptį, kur būtų galima rasti tokią šaunią asistentę? 

Fabijus viena ranka apkabino Izabelę per pečius. 

— Asistentę? Ne, ji ne asistentė. Ji yra... Tai moteris, kurią aš myliu. 

Izabelė tikriausiai būtų nugriuvusi, jeigu Fabijus nebūtų jos sulaikęs. 

— O Dieve, - sumikčiojo ji. — Tai yra... Tai yra... 

— Prakeikta tiesa, - tarė jis taip tyliai, kad tik ji galėjo išgirsti. - Lik 
su manim. Jeigu ne, aš grįšiu atgal į Neapolį, nusipirksiu valtį ir tapsiu 
žvėju. 

Izabelė pakėlė į jį akis ir nustebo pamačiusi, kad jo veidas atrodė 
tarsi išplaukęs. Tai, kad ji pravirko, ji pastebėjo tik tada, kai pajuto 

ašaras lašant į savo iškirptę. O to, kad vos girdimai nusikeikė, būtų iš 
viso nepastebėjusi, jeigu tuo metu Fabijus nebūtų jos nutraukęs. 

— Principessa, — tarė jis švelniu balsu, visų Žmonių akivaizdoje pri- 
sitraukdamas Izabelę į savo glėbį. — Žinau, kad esu visiškas idiotas, 
kvailas mačo ir begalvis niekšas. Taip pat, žinoma, ir netobulas vyras. 
Nepaisant visko, gal galėtum mane pabučiuoti? 

Izabelės nereikėjo prašyti antrą kartą. Persmelkta begalinės meilės, 
pasistiebusi ji pabučiavo Fabijų. Ji jautėsi laiminga, kad šią nuostabią 
akimirką ji vilki savo gražiausią suknelę, avi geriausius batelius ir yra 
ką tik iš kirpyklos. Ne, ne todėl, kad būtų norėjusi padaryti kam nors 
didelį įspūdį. Juk nieko tokio, jeigu moteris ilgai laukto hepiendo me- 
tu atrodo nuostabiai. 

Tai skanu ne tik netobuylam vyrui... O 
Šiek tiek itališkų receptų 


Prataioli marinati su radicchio 
Marinuoti grybai su cikorija 


Šaltas ir gardus užkandis 


Ingredientai (4 asmenims): 

500 g pievagrybių, 

1 cikorija, 

3 valg š. alyvuogių aliejaus, 

1/2 arbat. š. cukraus, 

50 ml balzamo acto, 

1 valg. š. susmulkinto rozmarino, 


2 česnako skiltelės, 


pipirų 


Paruošimas: 

Pievagrybius nuvalykite ir supjaustykite. Įkaitinkite keptuvėje aliejų ir 
patroškinkite grybus. Apibarstykite juos druska, cukrumi ir išspaustu 
česnaku. Maišydami kepinkite grybus, kol jie įgaus rudai auksinę spal- 
vą. Įpilkite acto ir 5 min. pavirinkite. Pabarstykite grybus druska bei 
pipirais ir leiskite atvėsti, kol jie taps vasarošilčiai. Nuplaukite 

cikorijos lapus, nuvarvinkite juos ir išdėliokite lėkštėse. Ant jų uždėki- 
te pakepintų pievagrybių. Kartu patiekite šiltos čiabatos duonos arba 
šviežios brušetos. 


Bruschetta 
Kepta duona su česnakais 


Užkandis (tinka prie salotų, sriubos ir kaip atskiras užkandis) 


Ingredientai (4 asmenims): 

4 riekės duonos (baltos arba kaimiškos), 
4 skiltelės česnako, 

8 valg. š. alyvuogių aliejaus, 

druskos, 


pipirų 


Paruošimas: 

Duonos riekes perpjaukite per pusę ir pakepinkite skrudintuvėje arba 
orkaitėje. Tada įtrinkite česnako skiltelėmis, perpjautomis per pusę. 
Užliekite ant kiekvienos riekelės po šaukštą aliejaus, pabarstykite 
druska ir pipirais. 


Kitas paruošimo būdas: 


Kiekvienai riekei paimkite po pomidorą, nuplikykite jį ir, nulupę ode- 

lę, supjaustykite. Pabarstykite pomidoro gabaliukais duonos riekes, 
pagardinkite druska ir pipirais. 


Prugne valligiane 
Slyvos su kumpiu 


Užkandis (valgomas pirštais, ypač populiarus vakarėlių metu) 


Ingredientai (4 asmenims): 

16 džiovintų slyvų, 

1 didelė taurė baltojo sauso vyno, 
16 nuluptų migdolų, 

16 griežinėlių kumpio 


Paruošimas: 
Nuplaukite slyvas ir palikite jas kiek pamirkti baltojo vyno ir vandens 
mišinyje, kad suminkštėtų. Nuvarvinkite jas, išimkite kauliukus ir įkiš- 
kite į jas po vieną migdolą. Kiekvieną slyvą apvyniokite kumpio grie- 
žinėliu, 0 juos sutvirtinkite dantų krapštukais. Sudėkite slyvas į kepi- 
mo skardą ir apliekite šaukštu baltojo vyno. 

Pakepinkite slyvas iki 220*C įkaitintoje orkaitėje (orkaitę su karšto 
oro apykaita įkaitinti iki 2007) 7 min. iš vienos pusės, tada apvertę — 
7 min. iš kitos pusės. 

Spagečiai su baziliko padažu 


Paprastas, tačiau klasikinis užkandis 


Ingredientai (4 asmenims): 

500 g spagečių, 

1 ryšulėlis šviežių baziliko šakelių, 
4 skiltelės česnako, 

1 žiupsnelis druskos, 

2 valg. š. pinijos branduolių, 

6 valg. š. tarkuoto Parmezano sūrio, 
125 ml alyvuogių aliejaus 


Paruošimas: 

Nuplaukite baziliko šakeles, nuskabykite lapelius. Nulupę česnaką, iš- 
spauskite jį ir maišykite su pinijos branduoliais, Parmezanu ir aliejumi 
tol, kol išeis tiršta masė. Tuo pačiu metu pakankamame sūdyto van- 
dens kiekyje išvirkite spagečius a/ dente (virti tol, kol jie sustandės, o 
ne suminkštės). Sudėkite spagečius į lėkštes, užpilkite baziliko pada- 
žu. Patiekalą valgykite karštą. 


Patarimas: 

Padažo galima pasigaminti ir daugiau. Jis kurį laiką gerai išsilaiko už- 
suktas stiklainyje, šaldytuve. Gaminant didesnį padažo kiekį, jį galima 
ruošti ne grūstuvėje, o virtuviniame kombaine ar plaktuve. 

Penne all arrabiata 
Aštrūs makaronai 


Užkandis arba pagrindinis patiekalas (tikrai aštrus!) 


Ingredientai (4 asmenims): 

500 g makaronų (gali būti spagečiai), 

100 g šviežiai tarkuoto Pecorino sūrio, 

1 svogūnas, 

3 skiltelės česnako, 

2 nedidelės raudonų aitriųjų paprikų ankštys, 
2 valg. š. sviesto, 

400 g luptų pomidorų (iš skardinės), 

šiek tiek druskos, 

šiek tiek juodųjų pipirų, 

1 pakelis šaldytų itališkų prieskoninių žolelių, 
1 valg. š. alyvuogių aliejaus 


Paruošimas: 

Nulupkite ir smulkiai supjaustykite svogūną ir česnaką. Nuplaukite ait- 
nąsias paprikas, nusausinkite, perpjaukite išilgai, išimkite sėklas ir smul- 
kiai supjaustykite. Puode ištirpinkite sviestą, kad suputotų, tada sudėki- 
te į jį susmulkintą česnaką, svogūną ir aitriąsias paprikas. Nuolat maišy- 
dami, pakepinkite. Nuvarvinę pomidorus, sutraiškykite juos ir taip pat 
įdėkite į puodą. Gautą masę išmaišykite ir leiskite užvirti. Pagardinkite 
druska ir pipirais. Nustatę vidutinę temperatūrą, palikite 10 min. pavirti. 

Tuo pačiu metu užvirinkite vandenį, pasūdykite jį 1r suberkite ma- 
karonus. Po maždaug 10 min. makaronai turi būti išvirę a/ dente. Su- 
tarkuokite Pecorino sūrį. Išvirtus makaronus išverskite į sietą ir paliki- 
te nuvarvėti. Po to pagardinkite juos aliejumi. Dubenyje sumaišykite 
makaronus su padažu, padalinkite į keturias lėkštes ir pabarstykite Pe- 


corino sūriu. 


Patarimas: 
Jeigu norite, kad šis patiekalas būtų pagrindinis valgis, dėkite visų in- 
gredientų trečdaliu daugiau. Prieš pildami į puodą pomidorus, įdėkite 
ir 2 min. patroškinkite svogūnų ir česnakų mišinyje taip pat ir Aostos 
saliamio dešros (smulkiai supjaustytos). Tada, kaip aprašyta anksčiau, 
patroškinkite viską 10 min. Garnyrui patiekite įvairių salotų. 

Vietoj šviežių aitriųjų paprikų ankščių galima vartoti ir džiovintas. 
Jų reikia dėti labai nedaug — nuo nykščio nago dydžio gabaliuko patie- 
kalas jau bus pakankamai aštrus! Svarbu: supjaustę aitriąsias paprikas, 
tuoj pat gerai nusiplaukite rankas. Jokiu būdu nelieskite akių, nenusi- 
plovę rankų! Dar vienas patarimas: pjaustykite aitriąsias paprikas, už- 


simovę vienkartines pirštines. 


Costolette d'agnello alla calabrese 
Avienos karbonadai (gaminami Italijoje, Kalabrijos regione) 
Paprastas, tačiau klasikinis pagrindinis patiekalas 

Ingredientai (4 asmenims): 

750 g avienos karbonado, 

1 svogūnas, 

2 paprikų ankštys, 

1 ryšulėlis garbanotųjų petražolių, 
alyvuogių aliejaus, 

500 g prinokusių pomidorų. 

100 g žalių alyvuogių, 

druskos, 


pipirų 


Paruošimas: 

Apkepinkite karbonadus karštame aliejuje. Įpilkite į kitą keptuvę aliejaus 

ir sudėkite susmulkintus svogūnus, griežinėliais supjaustytus pomidorus 

(prieš tai nuplikykite juos ir nulupkite odelę), juostelėmis pjaustytas pa- 

prikų ankštis, alyvuoges ir petražoles. Visa tai patroškinkite 10 min. 
Užpilkite daržovių troškinį ant karbonadų. pagardinkite druska ir 

pipirais. Patiekite kartu su čiabatos duona. 


Brasato alla milanese 

Raudonajame vyne troškintas kepsnys 

Pagrindinis patiekalas (sotus ir skanus valgis. tinkantis sekmadienio 
šeimos pietums) 


Ingredientai (6 asmenims): 
1 kg jautienos (mentės), 

1 salieras, 

1 nedidelė kaliaropė, 

1 morka, 

1 skardinė smulkintų pomidorų, 
3/8 I raudonojo vyno, 

1/4 | mėsos sultinio, 

3 valg. š. aliejaus, 

50 g sviesto, 

1 svogūnas, 

2 česnako skiltelės, 

2 gvazdikėliai, 

druskos, 

pipirų, 

muskato riešuto 


Paruošimas: 
Smulkiai supjaustykite salierą, kaliaropę, morką 1r svogūną. Plonais 
griežinėliais supjaustykite česnako skilteles. 

Vienodais tarpais įpjaukite mėsą ir įsmeikite į tarpelius česnako 
griežinėlių. 

Keptuvėje įkaitinkite aliejų ir ištirpinkite sviestą. Apskrudinkite 
mėsą iš abiejų pusių. 

Sudėkite į keptuvę smulkiai supjaustytas daržoves ir pakepinkite 

jas. Pabarstykite druska ir pipirais, pagardinkite gvazdikėliais. 
Įpilkite į keptuvę raudonojo vyno ir leiskite kiek pavirti. Įdėkite po- 
midorus. 
Supilkite į keptuvę mėsos sultinį. Keptuvę uždenkite, palikite mėsą 
troškintis apie 2,5 val. (nustatę mažą ar vidutinę temperatūrą). 
Ruošdami padažą, pertrinkite daržoves per sietelį, pagardinkite 
druska, pipirais ir muskato riešutu. Tinka patiekti su kukuliais (parduo- 
dami šaldyti). 


Scaloppine al limone 
Veršienos pjausnys su citrinos padažu 
Rafinuotas, iškilmingai progai tinkantis pagrindinis patiekalas 


Ingredientai (4 asmenims): 
4 ploni veršienos pjausniai, 
2 citrinos, 

6 valg. š. alyvuogių aliejaus, 
1 valg. š. šalto sviesto, 


druskos, 


baltųjų pipirų 


Paruošimas: 


Perpjaukite pjausnius per pusę. Nutarkuokite 1 citrinos žievelę ir 

išspauskite sultis. Sumaišykite su 4 šaukštais aliejaus ir pabarstykite 
pipirais. 

Apipilkite šiuo marinatu veršienos pjausnius, uždenkite juos ir padė- 
kite į šaldytuvą valandai (praėjus pusvalandžiui, pjausnius apverskite). 

Įkaitinkite keptuvėje 2 šaukštus aliejaus. Išimkite pjausnius iš ma- 
rinato ir gerai nuvarvinkite (marinato neišpilkite!). 

Pakepinkite pjausnius gerai įkaitintame aliejuje iš abiejų pusių po 2 
min. Išimkite iš keptuvės ir padėkite į šoną. 

Įpilkite į keptuvę marinatą. Išspauskite į jį antros citrinos sultis ir 
leiskite marinatui užvirti. Ištirpinkite jame 1 šaukštą sviesto, įberkite 
druskos ir pipirų. 

Įdėkite į keptuvę pjausnius ir trumpai pakaitinkite. 

Sudėkite pjausnius į pašildytas lėkštes. apliekite padažu. Jeigu no- 
mite, pridėkite plonų citrinos griežinėlių ar melisos bei rukolos lapelių. 
Patiekite kartu su šilta čiabatos duona ar skrebučiais. 


Brutti ma buoni 
„Bjaurūs, tačiau geri“ 


Gardūs migdoliniai pyragaičiai prie espresso kavos 
Ingredientai: 


250 g skaldytų lazdynų riešutų, 
200 g maltų migdolų, 

200 g skaldytų migdolų, 
500 g cukraus pudros, 

2 pakeliai vanilinio cukraus, 
4 lašai migdolų aliejaus, 

1 arbat. š. cinamono, 

I valg. š. kakavos miltelių, 
7 kiaušinių baltymai 


Paruošimas: 
Kiaušinių baltymus išplakite iki standžių putų. Pamažu supilkite mal- 
tus ir skaldytus migdolus, cukraus pudrą. vanilinį cukrų, įlašinkite 
migdolų aliejaus, suberkite cinamoną ir kakavos miltelius. Gautą ma- 
sę supilkite į metalinį dubenėlį ir gerai išmaišykite mediniu šaukštu. 
Įdėkite dubenėlį į karšto vandens vonelę ir nuolat maišydami pakaitin- 
kite masę 10-15 min. (nustatę mažą temperatūrą). Išimkite dubenėlį iš 
vandens vonelės ir maišykite masę mediniu šaukštu tol, kol ji atšals. 
Suberkite skaldytus lazdynų riešutus. 

Išklokite skardą kepimo popieriumi ir formuokite iš gautos masės 2 
arbatinių šaukštelių dydžio pyragaičius. Kepkite juos 20 min. iki 
170*C įkaitintoje orkaitėje (orkaitėje su karšto oro apykaita — 150*C). 

Vyno kremas su vaniliniais ledais 


Ingredientai (4 asmenims). 
4 kiaušinių tryniai, 

50 g cukraus, 

100 ml Marsalos vyno, 

4 vanilinių ledų rutuliukai 


Paruošimas: 

Įdėkite į deserto indelius po 1 vanilinių ledų rutuliuką. 

Karšto vandens vonelėje iki putų suplakite kiaušinių trynius ir cukrų. 
Supilkite vyną. Kantriai maišykite tol, kol išeis tiršta kremo konsisten- 
cijos masė. Apliekite ja vanilinius ledus. Patiekite iš karto. 


Patarimas: 

Vanduo vonelėje turi būti karštas, tačiau ne verdantis, antraip deserto 

masė sutirštės. Greičiausiai suplaksite, naudodami elektrinį plaktuvą. 

Vietoj Marsalos vyno galite naudoti ir saldų likerį, pvz. Cointreau. 
Patartina imti dvigubai daugiau produktų, nes paprastai žmonės pa- 

geidauja antros deserto porcijos. 

Išspausdino AB „Spindulys“ 
Tiražas 2000 egz. 

„Atleiskite, galbūt galėtumėte man pasakyti, kuo aš vardu? 

